
Veliko se vodeničko kolo okreće bez prestanka. Sa širo¬ 
kih, pocrnjelih dasaka, koje redom iz l a.ze iz vode, ruše se tanji 
i deblji mlazovi. Padaju natrag u Savu uz jak šum, što podsje¬ 
ća na pljusak kiše, a s njime tiho frcaju i bezbrojne kapljice, 
bistre kao suza. Oko vitla klokoće voda. Površina joj je pod 
kolom uzburkana i da od nje ne struji hladnoća — činilo bi se. 
da vrije. 

Vodenica je već stara, mnoge su planke na kerepu dotra¬ 
jale, iztrule, ali je njezin v L astnik Luka Lenić još uviek gleda 
pogledom punim ljubavi. I sada je sav brašnen izašao iz svog 
drvenog mlina na vodi, da udahne malo svježeg zraka i preleti 
okom preko kola i onih mokrih crnih dasaka, na kojima su se 
blistale kapljice, da pregleda kerep i cielu vodenicu sve do 
trošnoga krova pokrivenog Ijepenkom namazanom katranom. 

Oko vodenice teče rieka, koja je na tome mjestu puna vi¬ 
rova. Neki mladi govedar s ćulom u ruci stoji na nasipu i ču¬ 
vajući blago pjeva starinsku pjesmu: 

»Oj Savice, Savice, ne topi nam Granice, 

Već ti topi s one strane turske serežane!« 

Gdje su turski serežani, gdje li ona vremena, kad su na 
tome nasipu stajali graničarski čardaci, stražarnice, u kojima 
su »šilbočili« naši ljudi, pazeći, da nitko ne prieđe preko Save! 
Dok nas je prije ova rieka osmanlijskom najezdom na nekoli¬ 
ko stoljeća razdvojila, sad nas spaja i veže za vječna vreme¬ 
na; sad se samo treba na onoj strani pojaviti Anto Šimić ili 
Huso Hodžić te povikati preko Save: 

•— Oj Lukaaaa! — i vodeničar bi već izašao iz vodenice, 
odvezao čamac i zaveslao na drugu stranu, da preveze Bosan¬ 
ce, koji su često preAzili u Slavoniju, da nađu kakve zarade 
ili kupe hrane. U proljeće, kad treba kositi livade, dolaze u 

velikom broju i nude svoju radnu snagu, a još više o žetvi i 
glavnim ljetnim poslovima. Njima se Slavonija čini kao^ obe¬ 
ćana zemlja, u kojoj teku med i mlieko, jer je bosanska Posa¬ 
vina na tome mjestu izvrgnuta čestim poplavama, koje uni¬ 
štavaju sav trud seljačkih ruku. Usred ljeta !eže na bosanskoj 
strani gole njive, tlo poslije jesenske i proljetne poplave izpu- 
ca na žarkom ljetnom suncu ili je prekriveno ^nanesenim pie- 
skom, iz kojega kao jedini tragovi prošlogodišnje vegetacije 
strše pokidana i presječena kukuruzna batva. Samo kukuruz 
može odoljeti silnim vodenim masama, koje bi poplavile na ti¬ 
suće dunuma zenhje kraj Save, rušile slabije zgradeJ ograde, 
noseći sa sobom i mrtva tjelesa domaćih životinja, sto bi se 
utopile kod prve navale bujice. Gotovo svake jeseni kukuniz 
se ondje bere iz čamca, a dok bi se voda povukla, u svoje riec- 
no korito, prošlo bi već vrieme za sjetvu proljetnih usjeva. 
Narod na bosanskoj strani provede cieli svoj život u tezkoj 
borbi s prirodom. Nemilosrdna Sava otima mu zalogaj lzpred 
usta, i nikad se ne zna, da li će se moći požeti i ubrati ono, što 
se posijalo. I, život je ljudi također ugrožen. Zbog toga su ja¬ 
dne seljačke kućice poput sojenica podignute na čvrste drvene 
ih zidane stupove, a pod njihovim sirotinjskim krovom spaša¬ 
vaju se pred poplavom i ukućani i životinje (nizke, kržljave 
kravice, mah bosanski konji i sitna perad). Sva se nada pola¬ 
že u šljivike, koji okružuju kućice raztrkane po selu i kaakad 
daju veoma bogat urod šljiva, ali im je ciena obično nizka i 
prihodi ni izdaleka ne mogu pokriti potrebe seljaka. 

Težak život ostavio je duboke tragove u duši toga naroda! 
Luka je dobro znao prilike na drugoj strani Save. One se odra¬ 
žavahu i na licima tih mršavih, koštunjavih seljaka, koji pod 
teretom svojih briga uviek govore polako, i ozbiljno, odraža¬ 
vahu se i u jednostavnoj narodnoj nošnji samo crne i bie e 
boje, u pjesmi dugih, tugaljivih melodija, koje su u skladu s 
duševnim razpoloženjem i mukotrpnim životom bosanskoga 

tožctkcL« v 

O kako je tužno zvučala pjesma, koju je stari vodeničar 
često slušao s bosanske strane, dok je pljuštila voda s vode- 
ničkoga kola, a u vodenici se vrtjelo mlinsko kamenje, mrvilo 
i ml jelo divni novi ječam skupljen na bogate] slavonsko] 
ravnici: 

»Mr-ko po-lje Sa-va po-to-pi-m, 

Mar-ti-ći-ma ku-će po-ru-ši-la!« , 

Vodeničar bi se odmah razžalostio. Nepoznati glas pjevao je 
tako tužno, kao da majka nariče za svojim mrtvim djetetom. 

Napjev bijaše otegnut, glas jeinoličan, rieči razstavljene 
u slogove, samo na kraju pjesme unosi malo života u tu me¬ 
lodiju pripjev s karakterističnim završetkom: — ioooj! 

— Bože, kakva je ta njihova pjesma? — pomislio bi čiča 
Luka vodeničar i duboko se zamislio. 

Na slavonskoj strani, koja je zaštićena čvrstim nasipom i 
mnogo rjeđe strada od poplave Save, nema tužnih melodija. 
Ondje veselo kuca tamburica. Evo pastir i pastirica, momak i 
djevojka (on u kao snieg bieloj, vezenoj rubini, a ona odjeve¬ 
na kao lutkica u šarolikoj nošnji veselih boja) pustiše s nasi¬ 
pa preko mirisnih livada i nepreglednih polja pšenice zvonke 
glasove u temperamentnom bećarcu bezbrižne mladosti: 

»Garav lola svaki je pijanac, 

Garavuša svaka bećaruša!« 

Mladić spretno i bez trzahee zasvira poshje toga kolo, 
udarivši živahno prstima u sve četiri žice. Zvukovi tamburice 
širili su tu životnu radost i preko Save, da se izgube negdje u 
vrbaku na desnoj obali, s koje se osim monotone, tugaljive 
pjesme čulo kadgod samo isto tako tugaljivo prebiranje na 
dvojnicama. 

Bilo je cbiestnih, bezobzirnih ljudi, koji su se rugah toj 
turobnoj bosanskoj pjesmi i s podcjenjivanjem govorili o 
»dripama«, njihovim običajima i načinu života, ah čiča Luka 
vodeničar nije pripadao ovakvim podrugljivcima. On je bio čo¬ 
vjek dobra srđca, pravedan i pun osjećaja prema bližnjemu. 
»Komšije iz prieka« nije samo prevozio čamcem preko Save, 
nego i više puta pomogao u nevolji, s uborkom brašna ih ne¬ 
koliko kilograma kukuruza. Ako im nitko drugi ne bi zagra¬ 
bio iz svog okna u hambaru, onda je to učinio vodeničar Luka 
Lenić, ne misleći mnogo na to, da. li će mu Bosanci moći vra¬ 
titi ili ne. 

Kad bi mu počeli zahvaljivati i željeti, da ga Bog poživi 
i da mu plati dobrotu, Luka bi samo odmahnuo rukom i u ne¬ 
prilici nešto promrmljao ih spustio glavu i tobože otresao biehi 
prašinu sa svojih uviek brašnenih hlača. 

— Ništa, ništa! Ti ćeš mi to već vratiti ih odraditi! — 
rekao bi svom dužniku, pa kako se većinom dogodilo, da mu 
rusu mogh vratiti hranu, jer je njihovo siromaštvo bilo svake 

godine jednako, imao je vođeničar u ljeto na razpolaganju liep 
broj unapried plaćenih poslenika, kopača i kosaca. 

Bosanci su ga poštivah, voljeli i kupili se oko njega na 
»bajeru« kod vodenice, gdje im je on nekada znao dugo pripo- 
vieđati o životu u starim slavonskim graničarskim zadruga¬ 
ma, o nekadašnjim zadružnim vodenicama ii njihovim meljarei- 
ma nazvanim »ketuši«. 

Unatoč svojim godinama (imao je već preko šestdeset) 
bio je snažniji od mnogih mladića i za razliku od mlinara iz. 
»vatrenki«; koji su mršavi, bliedi, a većinom trpe od plućnih 
bolesti, jer godinama udišu suhi mlinski zrak zasićen praši¬ 
nom, bio je zdrav kao dren, rumenih obraza, plećat i bikov¬ 
ske šije. S lakoćom je još sam sebi zabacio na rame i najtežu 
vreću brašna i sigurnim je korakom prenio preko uzke daske 
iz vodenice na obalu. 

Nad živahnim crnim očima imao je guste, dugačke obrve, 
na kojima je kao i na trepavicama, na dlačicama u ušima i na 
rutavim prsima uviek bilo brašna, što se ondje uhvatilo poput 
najfinijeg inja na grančicama. Izpod ravnoga, krupnoga nosa 
izticali su se siedi, od duhana požutjeli brkovi. »Gazda Luka« 
ili »majstor Luka« — tako su ga zvali u cieloj okolici, i na. 
slavonskoj i na bosanskoj strani — bio je stara graničarska 
korjenika i imućan seljak, koji se osim gospodarstvom bavio' 
i vodeničarskim obrtom samo zato, što je još u djetinjstvu za¬ 
volio taj posao i od svojih djedova nasliedio među ostalim i tu 
vodenicu. On i njegova vodenica — to bijahu dva nerazdruživa 
pojma, a stajala je na Savi kao posljednji Mohikanae. 

Nekada — davno je to bilo! — ova vodenica bijaše dugo 
vremena vlastničtvo nekoliko udruženih seljačkih zadruga. 
Tada se nije u Slavoniji, kao sada u svakome većem selu vi¬ 
djela vatrenka, parni mlin na valjke, nego se sva hrana mliela 
ili na savskim vodenicama ili na tako zvanim s ivačama ori- 
mitivnim mlinovima na suhom, koje su okretah' volovi Vode¬ 
nica je bilo mnogo, duž Save od Zemuna do Siska. Krajiška 
im je uprava točno odredila mjesto, gdje su na rieci mogle 
mljeti, označivši ih brojevima od 1 do 100. Kod Lukina sela 
Hrastovice stajahu na Savi po tri, četiri. »Pogonom« je uprav¬ 
ljao vodenički majstor, seljak, a pomagali su mu kod meljave 
brojni »ketuši«, isto seljaci, članovi pojedinih zadruga, koji su 
redom dolazili na rad u zajedničku »dioničku« vodenicu. Prve 
su bile građene na golemoj, debeloj hrastovoj kladi, izdublje¬ 


noj za »odvodnjicu«, koja je držala vitao, veliko kolo. Osim 
toga trebale su još dvie manje klade, za malo kolo i kamenje. 
Kad se sve počelo mienjati i usavršavati, mjesto velike klade 
počeše ljudi tesati i graditi »kerep«, od planki zbijenu lađicu, 
pa se tada »modernizirala« i Lenićeva vodenica, koju je vode- 
ničar Luka kroz četrdeset godina svakoga ljeta krpao i čuvao, 
da se jednoga dana ne bi od starosti i trošnosti razpala. 

Stari je vođeničar s užitkom opisivao nekadašnji život 
»ketuša« na zadružnim vodenicama. »Redna« na vodenici pred¬ 
stavljala je osobito u ljetno doba ugodan posao, koji su seljaci 
s veseljem obavljali. Po desetak dana uživah su na vodi, riba- 
rili uz obalu rieke i navečer čučeći oko vatre pekli slaninu na 
ražnju i mirisne pogače u pepelu. 

— Mi smo se ko đeca — govorio je vođeničar Luka — naj¬ 
više radovali takoj pogače, koju bi nam dado svaki puta do¬ 
nio, kad bi se potlje nedilju dana vrnio doma s redne na vo¬ 
denice. Otimali smo se za otu pogaču i ništa nam ni bilo slađe 
i ukusnije od ketuške pogače izpečene u pepelu. 

Nije ih smetalo, što je porumenjelu koru pokrivao sloj pe¬ 
pela i što je možda pomalo vonjala na staru otčevu kožnatu 
torbicu. 

Luka se još uviek držao djedovskih običaja, još uviek je 
volio takvu pogaču i često je sam sebi pekao, kad bi navečer 
od suvaraka naložio vatru na obali nedaleko od svoje vodenice. 
Dok bi pucketalo granje, nad rieku se kroz vrbake šuljao mra- 
čak, približavala se noć, koja nigdje nije tako puna tajamstve- 
nosti kao kraj vode. Koliko je puta vođeničar pomislio, da će 
se u mrkloj noći pojaviti nad riekom vodeni dusi, da će kraj 
obale povesti kolo »dobrice«, ali od svega toga nije ništa bilo! 
Samo se kadkad začulo praćakanje riba na vodi, ili bi se mož¬ 
da iznenada bacio kakav krupni štukar, tako da bi na tome 
mjestu bućnula voda i time za trenutak narušila noćnu tišinu. 

Mjesecima je čiča Luka živio tu na Savi. U vodenici mu je 
pomagao većinom samo njegov mlađi sin Roka, gluhon emi 
mladić, neobično odan otcu i marljiv kao crv. Kroz njihove ru¬ 
ke prošlo je na tisuće metričkih centi hrane, koja se u vode¬ 
nici pretvarala u brašno, a kad je bila velika navala mušterija 
<o žetvi prvoga ječma i žita), vođeničar bi uzeo u posao i ko¬ 
jega Bosanca. 

Na nasipu u blizini vodenice često su se vidjela kola na¬ 
tovarena punim vrećama, pa je vodenica bila njima upravo za¬ 
trpana, da se jedva prolazilo između tolikih vreća. 

Vodeničar je mogao zadovoljno gladiti svoj brk, jer su se 
osim vreća njegovih suseljana, od ušura. sve više punile i nje¬ 
gove vlastite, liepe, jake vreće, na kojima su bile utkane tri 
crvene crte, da se zna, da ove vreće pripadaju Lenićevoj za¬ 
druzi. 

Opet je započela mlinska sezona, opet se dan i noć vrti 
veliko vodeničko kolo. Izpod mlinskoga kamena curi brašno, 
koje gluhoniemi Roka grabi, sipa u vreće i stavlja na vagu. 

Ječam je tek bio sazreo i kad na gumnima zagudiše vrša- 
ći strojevi, vodeničar Luka dade u prvu iduću nedjelju poslije 
čitanja »zapovidi« objaviti pred obćinom svim sakupljenim ži¬ 
teljima graničarskog, sela Hrastovice, da će opet primati na 
meljavu svakovrstnu hranu, za koju će uzimati umjereni ušur, 
znatno manji nego »vatrenke«. Narod je ovaj ustmeni oglas 
zadovoljno saslušao i već drugoga jutra počeše stizati kola na 
Savu. U Hrastovici još nije bilo paromlina. Tko nije vozio 
hranu na meljavu Luki vođeničaru, morao je tjerati svoja ko¬ 
la i konje dvadesetak kilometara daleko u Markotin, u tamo¬ 
šnji paromlin »Sloga«, vlastničtvo seljačke gospodarske udru¬ 
ge. To je značilo: izgubiti cieli radni dan i mučiti konje, pa su 
zbog toga seljaci radije mljeli na vodenici Luke Lenića, a u 
markotinačku »vatrenku« išli su riedko kada, i to samo zbog 
meljave finoga brašna i krupice. 

Vodeničara Luku još nije pogodila konkurencija mlinova. 
On bi je i lakše izdržao nego drugi vcđeničari, jer je njegova 
zadruga posjedovala oko 40 jutara zemlje i brojila se među 
najimućnije u selu. Nije to bilo lako brinuti se i raditi na dvie 
strane! Godinama je Luka jurio sa Save u selo, s vodenice na 
svoj posjed, i iz sela na Savu, s posjeda na vodenicu, samo da 
ni gđje ne zapne posao, da sve ide, kako treba. Dobro je uprav¬ 
ljao zadrugom i bio joj povećao imutak na 50 jutara, ali se ta¬ 
da odielio njegov starij' sin Ivša i odnio iz zadruge deset 
jutara te započeo samostalnim životom. Otcu se činilo, da mu 
je time oduzeo deset godina života. Ivša je uobće zadavao Lu¬ 
ki mnogo briga. Odao se piću i neradu, tako da su ga u selu, 
na veliku žalost i sramotu vodeničarove zadruge, počeli nazi¬ 
vati »razsulovićem«. 


Uzto dođoše i druge nevolje. 

Četiri godine izastopce stradavalo je selo Hrastovica od 
različnih nepogoda i nedaća! Najprije od velikih kiša i kata¬ 
strofalnih poplava, zatim od tuče, orkana i svinjske kuge. 
Izprazniše se hambari, čardaci i dimnjaci. Narod se zadužio : 
poizprodavao rogato blago, da može nabaviti iz bogatog Srie- 
ma nešto pšenice i kukuruza. Poplašio se, da će Slavonska Po¬ 
savina doživjeti sedam gladnih godina i da je to Božja »kašti- 
ga« za sviet, koji se poslije velikoga svjetskoga rata posve izo¬ 
pačio. Tako su barem ove pojave tumačili stari ljudi u Hra¬ 
stovici, žaleći za onim patriarhalnim životom, što je doista bez 
većih promjena i poteškoća potrajao sve do početka rata g. 
1914., kad se i u selu osjetilo, da se vremena mienjaju, a s 
njim i ljudi i običaji. Rat je pospješio razpadanje zadruga, 
svatko je odjednom htio postati »samostalan« i riešiti se za¬ 
družne stege. Što 1 je prije rata bila sramota — to je za vrie- 
me rata i poslije njega postala obična svakdanja pojava. Selo 
je sada imalo više pijanaca i razpikuća, a bilo je i nekoliko že¬ 
na razkalašena života, koje su sjedile po gostionicama i kitile 
ciganska gudala deseticama i stotinarkama, odlazile u obližnja 
trgovišta i gradove ili prelazile u nedaleku bosansku kasabu, 
ds »’šeftiraju« sa švercerima i prodaju svoju ljubav onima, 
koji su na lak način zarađivali i razbacivali novac. 

Ivša Vodeničarov — Lenićevi su po vodenici dobili i na¬ 
dimak! — isto se »pronevaljalio« za vrieme prvoga svjetskog 
rata, družeći se dvie godine sa Sriemcima »zibcigerima«, koji 
su sami o sebi pjevali: »Zibcigeri — zelene parole, to su prave 
bekrije i lole!«, pa i ako nisu svi bili takvi, našlo se ipak me¬ 
đu njima i seoskih bećara (u svakom žitu ima kukolja!), koji 
su mladog Lenića privukli k sebi, upoznali ga s »varoškim ži¬ 
votom«, s gostionicom i kartom, tako da je momak rano po¬ 
šao stranputicom. Luka je za to krivio i svoju pokojnu ženu 
Anđu, jer je ona često slala sinu velike pakete, kradom i no- 
vao, »samo da joj dite ne oskuđeva«, dok je Ivša trošio više, 
nego što treba, te s paketima i novčanim pošiljkama sticao sve 
veći broj »komorata«. Kupili se oko njega i dobro izkoristili to 
prijateljstvo. Piće i karte tako djelovahu na Ivšu, da se vratio 
iz rata kao posve drugi čovjek. 

— Ošo je ko đevojka, a vrnio se, ko da je sam nečisti ušo 
n njega! — govorila je rodbina, zgražajući se nad njegovim 
životom i vladanjem. 

Stotinama su godina Lenićevi radili samo zemlju i čvrsto 
se držali svoga grunta, a kroz nekoliko desetljeća bavili se uz- 
to i vodemčarskim poslom, ali to nisu smatrali nekim poseb¬ 
nim radom, obrtom, kao što se nije smatralo obrtom ni vrše¬ 
nje vršaćim strojem, pečenje rakije, tkanje i t. d. Zbog toga je 
i vodeničar Luka ostao pravi pravcati seljak. Nikad on nije 
pomislio na to, da se pogospodi, da svoju seljačku nošnju za- 
mieni »majstorskom« i živi drugačije, nego što su živjeli nje¬ 
govi djedovi i pradjedovi. U zadruzi mu osta sve po starom i 
Luka bi kadkad znao reći: 

— Dok sam ja na životu, radit će se i živjet, kako smo to 
naučili od naši’ stari’, a kad ja zažmim . . . činjite, što vam je 
volja! 

Svi su se pokoravali kućegazdi osim Ivše, dok je živio s 
otcem pod istim krovom. On je sebi stvarao za život posebne 
osnove, koje nije mogao provesti u zadruzi. Osim toga ubrzo 
je poslije povratka iz rata došao u sukob s otcem i ostalim 
ukućanima. Luka ga je jednom poslao na sajam, da proda 
junca, Ivša se ondje našao s nekim ratnim drugovima i tr¬ 
govcima blaga, sjeo s njima pod mehanu i prorajtao gotovo 
sav novac primljen za govedče. Gdje se u zadruzi nađe samo 
jedan štetočin — ondje je zajednički život nemoguć! Započeše 
svađe. Otac se još neko vrieme nadao, da će se Ivša opametiti 
i popraviti, ali se te njegove nade izjaloviše. Sin nastavi razsi- 
panjem zadružne imovine, dok nije otac odlučio, da se tome 
učini kraj. Dao je Ivši i njegovoj mladoj ženi još veći dio, nego 
štc im pripada, samo da mu ne mogu ništa prigovoriti, da dio¬ 
ba ne izazove nove svađe i sukobe. Mjesto da prione na posao 
i vodi brigu o svom posjedu, Ivša odmah proda četiri jutra, 
zemlje i otvori gostionicu. Konačno se ostvario njegov san! 
Postao je samostalan i nije više bio ratar nego gostioničar. 
Prvi Lenić, koji je odbacio plug i motiku, koji se preobukao u 
»eivilsko« odielo i htio živjeti sasvim drugčije od svojih pre¬ 
đa! Ivšina žena Tera, koja se udala za njega u trećoj godini 
rata, nije imala djece i lako se prilagodila novim prilikama, to 
više, što je na život i rad imala iste poglede kao i njezin Ivša. 
I ona se počela nositi »majstorski«. Prekrojila je i suzila svo¬ 
je široke seljačke suknje, sašila sebi nove bluze i dugačke ša¬ 
rene pregače, mjesto grubih opanaka počela nositi fine pa¬ 
pučice i cipelice s visokim »šteklicama« (petama). Njoj je go¬ 
dilo, što su je u selu nazivali »birtašicom« i što se u njihovoj 


gostionici kupe seoska gospoda: obćinski bilježnik Marko, bla¬ 
gajnik Jakša, učitelj Ujo i svi oružnici, koji su s njezinim mu¬ 
žem postali »per tu«, a njoj govorili nekad "»snaša Tero«, a 
nekad i »gospa Tero«. Upravo je rasla od sreće i zadovoljstva, 
kad bi je tko oslovio riečima »gospa Tero«. Nije znala, da joj 
seljakinje iza leđa šapću, da joj je »gospodski život udario u 
glavu«. 

Družeći se s gospodom, Ivša je primio i njihove običaje. 
Išao s njima u lovove, poslije toga na dobre lovačke večere, 
koje su se morale obilno zaliti fruškogorskim vinom. Ove su 
večere postale sve češće. Na njih su rado dolazili i »gospoda iz: 
kotara«, predstojnik i drugi režimski ljudi, izkorišćujući prili¬ 
ku, da među »inteligencijom« iz Hrastovice nađu sebi osobe, 
koje će korteširati za vladinu stranku. Od predstojnika do lu¬ 
gara, drumara i škribana sve je to moralo služiti režimu i na 
izborima nesamo dati svoj glas za listu vladine stranke, nego 
makar i silom pridobiti za režim još kojega »glasača« (živa ih 
mrtva!), da izborna žara vladine stranke ne ostane baš — 
prazna! Nastalo je kupovanje duša i glasača! Tko je htio do¬ 
biti dopuštenje za otvorenje gostionice, dopuštenje za prodaju 
»monopolskih artikala«, postati učitelj, lugar ili pisar — mo¬ 
rao je prodati dušu vragu, tražiti protekciju predstavnika vla¬ 
dine stranke i obećati kn svoj glas kao i svoju pomoć. Tako 
su »kaponje« iz kotarskoga mjesta uhvatili u svoje mreže i 
Ivšu Lenića, kad je obijao njihove pragove, tražeći zagovor i 
dopuštenje za otvorenje gostionice. 

Seljačtvo je Ivšu osudilo! Ljudi ga počeše izbjegavati, u 
gostionicu mu nitko nije zalazio osim nekoliko pijandura, koji 
su pili »na vjeru«, premda je Ivša na iztaknutom mjestu u 
svojoj birtiji držao ploču' s nadpisom: »Danas za novce, su¬ 
tra na vjeresiju!« 

Ivša i Tera potrošiše mnogo krede za piće, koje su iztočili 
za đvie, tri godine, a novaca skupiše tako malo, da im je u ve¬ 
letrgovini pića u obližnjem gradu neprestano rastao dug za. 
primljenu robu. 

Prodavali su komad po komad zemlje, da nemaju posla sa 
sudom. Konačno im je ostala samo još njiva »Glogovica«, ko¬ 
ja se nalazila uz Lukin posjed i nekad bila najbolja zemlja 
Vođeničareve zadruge. Otac je poručio sinu Ivši, da tu njivu 
nikako ne prodaje, a ako već misli i to prorajtati, da mu vrati 
taj komad zemlje i dobit će za nj, kolikogod zatraži. Starac 



12 


13 


mišljaše, da ne bi nikad prežalio, što je ta zemlja došla u tuđe 
ruke, ako bi je Ivša nekome drugom prodao. 

Kad kola pođu niz brdo, težko ih je zaustaviti! Ivša je bio 
veoma zgodan, mlad čovjek, stasit, vatrena oka i crnih uviek 
brižljivo podkresanih brčića (cigani su mu uz »egede« pjevali, 
da svakog »sveca brkove sasjeca«), pa se s gospodom i on na¬ 
učio na zabavljanje sa »soldatušama«, razpuštenicama i dje¬ 
vojkama. Među ženama bio je omiljen, jer nije žalio novac za 
bonbone i licitarska »oblizala«. Htio je kupiti i svilenu ma¬ 
ramu pa čak i suknju ili pregaču. 

»Lipi Ivša« — tako su ga prozvale žene — imao je uspje¬ 
ha kod seoskih bećaruša i namiguša, ah je često dobio i po 
prstima, kad bi se vrzao oko snaša i djevojaka, koje su pazile 
na svoje poštenje i dobar glas. 

»Gospa Tera« ne htjede zaostati za mužem. Ona se za¬ 
bavljala na drugoj strani. Ta, u selu se već odavna govorilo, 
da se bilježnik Marko, poznati žensltar, vlada u »Ivšinom bir- 
cauzu« kao kod svoje kuće. Čuo je to i Ivša. Posvadio se s bi¬ 
lježnikom i iztukao Teru, ali se ona nije popravila, nego mu 
još poče prkositi. Dok je on od pića i neuredna života iz dana 
u dan sve više propadao, Tera je ojačala, razvila se u snažnu, 
mladu ženu, sviestnu svojih čari, koja kraj takvoga muža lako 
zagospodari u kući. Jednoga ga je dana, kad je pijan došao iz 
Markotina, bacila na ulicu i njihov je zajednički život time bio 
završen. Teri je ostala kuća s gostionicom, za koju je ona tvr¬ 
dila, da je kupljena za njezin »tal«, miraz, a Ivša je imao još 
samo njivu »Glogovicu« i svojih deset prstiju. 

Svi se u selu složiše u tome, da će »Ivša crknuti pod tu¬ 
đim plotom«. Ivša se u prvo vrieme ipak nekako snašao. Po¬ 
stao nakupac siena i radio za nekoga »vojnog liferanta«, koji 
je svakog proljeća dolazio u selo, da budzašto nabavi robu. 
»Liferant Tošo« odievao se veoma elegantno, naveliko varao 
seljake na vagi i kod Masiranja siena, po selima je uzput 
svagdje agitirao za vladu i izazivao narod, tako da je u nekim 
mjestima došao u težak sukob sa seljacima, koji sebi nisu dali 
soliti pamet od toga dotepenca. Ivša se u svojoj nevolji prikr- 
pio uz njega, radili su i bančili zajedno, dapače jedanput i u 
Terinoj gostionici, gdje je Ivša sada bio samo gost kao i svi 
drugi. (Tošo je imao računa da časti, jer su mu poslovi dobro 
išli!) 


Ivša se u trieznom stanju obično svladavao i prezirno go¬ 
vorio o Teri, kao da za nju više ne mari, kao da mu je sveje¬ 
dno, kako i s kim ona živi, a kad bi se napio — onda je pso¬ 
vao nevjernu ženu, dolazio usred noći pred njezinu zatvorenu 
gostionicu, lupao joj u vrata i prozore, vičući tako jako, da bi 
iz svih kuća u susjedstvu radoznale žene poizgledale kroz pro¬ 
zore, uživajući u tome prizoru. Tera bi se tada zavukla u dvo- 
rištnu sobu i drhćući čekala, da se Ivša izviče i udalji od kuće. 
Kad bi joj se činilo, da je opasno, brzo bi se obukla i preko 
vrta pobjegla u susjedstvo. Ono, što bi Ivša Teri sve skresao, 
ne bi ni pas s maslom pojeo, pa su žene iz susjedstva zapam¬ 
tile svaku rieč i sutradan naveliko o tom govorile u cielom šo¬ 
ru. Neke su krivile Teru, neke Ivšu, ali je njihov razdor svie- 
tu uglavnom služio za zabavne razgovore i podrugivanje: 

— Noćas je kod Tere ope’ bilo komendije! Došo Ivša i na¬ 
pravio rusvaj! — govorilo se u selu poslije svake Ivšine »se- 
rehade« i taj se događaj prepričavao, dok za njega ne bi sa¬ 
znala ciela Hrastovica. Dakako da se mnogo toga i preuveli¬ 
čalo, začinilo pikanterijama, samo da se kod slušatelja pobudi 
što veće zanimanje i izazove što veće čuđenje. 

— Da, da, kod Tere je te noći njeko bio! Ivša je to sigur¬ 
no zno i došo da diba! *) Ona, kučka, ni’ se usudila pokazat 
na pendžeru ... 

Drugi je Znao još više: da je Terin ljubavnik pobjegao 
glavom bez obzira, i to preko taraba kroz susjedne bašče. 

Ovakve su glasine dolazile i do ušiju staroga Luke vode- 
rhčara, koji se tada uzrujavao, proklinjao sina i snahu, stideei 
se zbog njihova razuzdana života. 

— Ne ću više da čujem za njih! Moj prag više ne smiju 
prikoračit, a i kad umrem, nek mi ne dođu na ukop, jer ih ni 
mrtav ne trebam u svojoj blizine! — grmio je Luka. 

On je digao ruke od sina i pustio, da sve ide svojim to¬ 
kom. Osjećao se preslab, da bi tu 1 mogao štogod promieniti. 
Ivša i Tera nisu više bili djeca. Žive samostalnim i odieljenim 
životom. Ne jedu njegov kruh, i prema tome mogu sa sobom 
slcbodno razpolagati. »Što ko činji — sebi činji!« — rekao bi 
Luka vodeničar i samo zakimao glavom, kao da potvrđuje ove 
rieči. 


*) vreba. 

Nekoliko je već godina trpio zbog Ivše i Tere. Gledao, ka¬ 
ko propadaju, kako im imutak postaje sve manji, dok nisu na¬ 
pokon ostali gotovo bez ičega i tada se razišli. Unapried je bio 
uvjeren, da se to ne će svršiti dobro, jer su svojim životom 
dospjeli na rub duboka ponora, u koji ih je vukla želja za uži¬ 
vanjem. Iznevjerili su se svojim seljačkim predcima i napustili 
zemlju, prezreli plug i motiku, što im se težko osvetilo. 

— Ja znam, da moj sin ne valja — morao je priznati Lu¬ 
ka —, ali bi možda bolje proso, da se namjerio na koju drugu 
đevojku, kad se ženio. Mlogo toga ovisi o žene. Ako ona zna 
čojka privezat za kuću i zemlju, ne će on tako lasno skrenit s 
pravog puta. P’ onda, treba imat i đece, đece...! G’e neja 
podmladka, neja m sreće ni budućnosti. 

To je bilo njegovo uvjerenje, to je on rekao već stotinu 
puta, jer je često mislio na promašeni život svoga sina, na nje¬ 
govu tragediju, koja se brzo približavala svome kraju. 

Što će još biti s njim, što će biti? — pitao se vodeničar. 

Dok ljudi marljivo rade i svaki kuću kući, Ivša banči po 
selima i nemilice troši novac. Prošlo je već nekoliko mjeseci, 
edkako ga nije vidio. Čuo je samo, da stanuje »njege u kvarti- 
ru i koštira se u bircauzu«, a otcu je to bilo dosta. Uzdisao je 
i tužio se rodbini: 

— Samo nas sramoti pred svitom! Neja više ni kuće ni 
kućišta! Poćeplje se kojekuda, a mogao je biti gazda i svoj na 
svome. 

Vodeničko se kolo neumorno okretalo. 

Luka je još stajao na vratima vodenice i zamišljeno zurio 
u Savu. Oko nje teče voda, teče bez prestanka, danju i noću. 
I kad je bio mladić, prolazila je ovako izpred njegovih očiju, 
odlazila u nepovrat. Baš kao i život. I on prolazi, teče svojim 
tokom, da se više nikada ne vrati. 

Voda je na površini nosila slamčicu. 

Starčev pogled prati njezino kretanje. Misleći na sina, uz- 
poredi je s Ivšom, kojega je život isto tako nosio i isto se tako 
s njim poigravao kao i silna rieka s tom malom slamčicom. 

Neko je vrieme mirno' išla niz vodu, onda se naglo po¬ 
čela okretati, sad nalievo — sad nadesno, dok je lievak jednog 
•vira nije povukao u dubinu. 

— Hoće li i Ivša tako . . .? Na dno . . . ? 1 

Iz tih misli trže vodeničara krupan mužki glas s nasipa: 


— Čiča Lukaaa! 

Na nasipu su stajala kola puna vreća, koje je Pava Ajda- 
makov dovezao na meljavu. 

Starac mu dovikne: 

— Evo me, evo! — i okretno kao mladić prieđe preko 
daske, što je spajala vodenicu s obalom. 

— Krs’ mu ljubim — potuži se Pava —, dvaput sam te 
zovnuo, a ti stojiš i buljiš u vodu, ko da si gluv! 

—- Nisam čuo, sinko. 

— Valjda štundiraš, kud ćeš s novcima!_našali se mu¬ 

šterija, ali vodeničar samo uzdahne i odmahne rukom. 

Nerado je odkrivao misli pred stranim ljudima. Što se to 
koga tiče? Svatko ima svojih briga i nevolja. 

Pograbio je najgornju vreću i počeo vući k sebi, kad Pa¬ 
va reče: 

— Znam ja, što te tišti! . . . Ivša . .. Eno ga baš sada će- 
ra kera u obćinskom bircauzu! ... Usred dana gori prid njim 
na stolu tuce svića, a cigani kleče oko Ivše i sve režu gudali¬ 
ma. Pije, lupa i stvara ludorije, razbacujuć novac, ko da ga je 
našo na drumu! 

Luka izpusti vreću iz ruku. Pogleda u Pavu i čvrsto se 
prihvati lievče, da se ne bi srušio na zemlju, jer je osjetio, ka¬ 
ko su mu noge klecnule. 

-— Odakle mu samo novac? — pitao se Luka, našto mu 
Pava reče: 

Zar ne znaš?... Prodao je »Glogovicu«! 

Da mu je netko zabio nož u srdce, ne bi Luka osjetio ja¬ 
ču bol. Dakle je otišla i ta njiva, koja je bila najbolji komad 
njihova posjeda! Prešla je ipak u tuđe ruke, premda je poru¬ 
čivao Ivši i zaklinjao ga, da zemlju ne prodaje nikome dru¬ 
gome. 

Starac je tu njivu volio kao kakvo drago, živo biće i nije 
gledao na nju kao na mrtvu stvar, nego ju je uviek milovao 
pogledom punim ljubavi. 

»Glogovica« — to je bila ponos zadruge Lenić. 

Svaka stopa ove zemlje natopljena je znojem njihova li¬ 
ca. U tu njivu ulagali su najveći trud, na njoj su orali, sijali, 
kosili, želi i kopali Lukin otac, djed, pradjed i šukundjed, sve 
tamo od onih prvih Lenića, koji se iz Bosne doseliše u Hra- 

stovicu, kad su bježali izpred Turaka. Svaki je taj Lenić od 
najranije mladosti do smrti radio na »Glogovici« i sačuvao je 
za svoje potomstvo kao dragocjeni dio zadružnoga »grunta«.. 
Na međama »Glogovice« dizali su se uvis stari, stoljetni hra¬ 
stovi; pol njima su mlade snaše i majke iz Lenićeve kuće za 
vrieme ljetnih poslova na toj njivi ostavljale u debelom hladu 
svoju malu djecu, koja su se ondje igrala u travi i gledala, ka¬ 
ko se hitre vjeverice ganjaju oko grana goleme krošnje. Tako 
je i Luka već kao nejako diete provodio dane pod hrastom u 
»Glogovici«, ondje je i njegova Anđa dvadesetak godina kasni¬ 
je dojila u hladu — za vrieme odmora — maloga Ivšu, i ne 
sluteći, da na svojim prsima drži onoga, koji će jednoga dana 
prodati zemlju drugome. 

Na rieči Pave Ajdamakova Luka osjeti, kako mu je bra¬ 
da zadrhtala, a grč stegao srdce. Sve mu se okrenulo pred oči¬ 
ma, i kola i konji, i vodenica na Savi. Zaklopio je oči i bio bi 
pao u nesviest, da ga nije Pava s kola čvrsto pograbio za rame. 

— Čiča Luka, zaboga, što je tebi? ... Neka*) tako! ... —* 
i Pava je sam sebi počeo glasno predbacivati, što mu je uobće 
spominjao toga nesretnog Ivšu i »Glogovicu«. 

Starac odjednom posve klone. 

Iz vodenice đotrča i gluhoniemi Roka. Pava mu rukama 
pokaza, da s otcem nije dobro, zatim ga obadvojica položiše 
na zemlju. Mladi se Lenić neobično uplašio. Razrogačenih je 
očiju pogledom pitao Pavu, što se dogodilo, ali mu seljak to 
znakovima nije mogao objasniti: 

— Ma, eto,... zbog Ivše! ... Rekao sam mu, da je prodao 
»Glogovicu« ... — ali je gluhoniemi i dalje vrtio glavom, da 
to ne razumije. 

Vodeničar je ležao na zemlji i duboko disao. Usta bi mu 
se na mahove otvorila, da po drugi, treći puta samo ponove: 

— Prodana!... Prodana! 

Na čelu mu izbi znoj od muke. Prođe nekoliko časaka, dok 
se pridigao i donekle umirio. 

— Čiča Luka, neka zamjerit, — izpričavao se Pava Ajda- 
makov — da sam zno, da će te to tako razžalostit... 

— Ništa, ništa! — prekine ga Luka. — Već je prošlo... 

Iztovarili su vreće i odiiieli u vodenicu. Pava još pokuša 
»utješiti« Luku, kad se od njega opraštao: 

* nemoj 


— Ne trebaš se arat zbog Ivše! ... On je svoje dobio, pa 
nek s tim činji, što ga je volja ... Ti ne ćeš nikome past na 
teret, jer imaš grunt, kuću i vodemcu... A Ivša ne će dugo! 
II će ga kogod ucmekat ii će na robiju! Ta, kad je pijan, uvlk 
se priti Teri, pa će jedan doba tu pritnju i izvršit... 

Luka pomisli: možda će ubiti Teru? 

Nije volio snahu, ali se zgrozio i na samu pomisao, da bi 
mu sin mogao počiniti i ono najgore. 

Svladao se pred Pavom i na razstanku mu samo čisto po¬ 
slovno rekao: 

— U sridu moš doć po brašno. 

Ostavši sam s Rokom, pokaza mu znakovima, da pazi na 
meljavu, zatim uze iz vodenice debelu, kvrgavu batinu i pre¬ 
ko nasipa krene u selo. 

Nešto ga je gonilo, da potraži sina, da ga pogleda okom 
u oko, i kao nekada, dok je Ivša bio diete — kazni za svu nje¬ 
govu nevaljalost i pokvarenost. Čvrsto je stisnuo u ruci dre- 
novu batinu, škrinuo zubima i ne mareći, što je brašnen, po¬ 
žurio se priekim putem, da što prije dođe do cilja. 

Udari preko livada, na kojima je ležala trava, prelazio je 
preko sječa i ograda, žurio se kroz polja s gotovo dozrelom 
pšenicom, ne pazeći, ide li stazom ili gazi' po hrani. 

Provukao se kroz nečiju živicu, tako da su mu grančice 
izgrebale lice, na jednome je mjestu, u jarku između dviju 
livada, propao u vodu, smočivši se do koljena. U travi izpred 
njegovih nogu jedva je ugnula rep dugačka, tanka zmija, koja 
je podigla glavicu i sikćući zaprietila se čovjeku. 

Luka se na sve to uobće nije obazirao. U glavi mu je ne¬ 
prestano bila »Glogovica«, a izkrsnula je i misao, da bi tu nji¬ 
vu možda još mogao i spasiti. 

Možda još nije prepisana na drugoga 7 ... Možda je Ivša 
primio samo kaparu ?... Pa ako je dobio i sav novac, dalo bi 
se još nešto učiniti, ukoliko nije već u gruntovnici upisan prie- 
nos vlastničtva... 

Bile su to samo puste želje i nade, koje je Luka gajio u 
svom očaju, uhvativši se za njih, kao što se utopljenik hvata 
za slamku. 

Kome je samo prodao zemlju? 

Tko je taj, što će odsada gospodariti s njegovom djedo¬ 
vinom? 


Vjerna zemlja 2 

Takva i druga pitanja mučila su nesretnog vodeničara i 
on ih je u sebi stotinu puta ponavljao, ali su svaki puta ostala 
bez odgovora. 

Na puškomet daleko vidjele su se već prve kuće maloga 
posavskog sela Hrastovice. 

Starac se zadihao od brza hoda, no nije šuštao i pomi¬ 
šljao na odmor. Potražit će Ivšu, ma što se dogodilo, a onda 
— makar ga nikada više ne vidio u svome životu! 


2 . 

U središtu Hrastovice, gdje stoji desetak liepih zidanih 
kuća najimućnijih seoskih žitelja i zgrada državnih i obćinskih 
ustanova, sagrađeno je jcš za vrieme Vojne granice neko skla¬ 
dište, u kojemu je poslije otvorena obćinska gostionica ili »ve¬ 
liki bircauz«. Za svjetskoga rata zakupnik gostionice dade cie- 
lu zgradu neukusno oliciti crvenom bojom, pa su mnogi seljaci 
u Hrastovici i okolici zvali ovu gostionicu još i »Crljeni bir¬ 
cauz«. Pod tim je imenom bila poznata i među trgovačkim 
putnicima, sajamskim obrtnicima (vašardžijama) kao i dru¬ 
gim poslovnim ljudima, koji su kadkad, bogzna odkuda, dola¬ 
zili u Hrastovicu i kao stranci morali odsjesti u gostionici. Do¬ 
bar dio vašardžija, osobito opančari, »štrikeri«, »saleri«* i klo¬ 
bučari, imah su i tu kao i u svakome drugom selu prijatelje 
među seljacima, koji su im veoma gostoljubivo davali sve, što 
treba: staju za konje, počastili »majstore« finim objedom ili 
večerom, pa im ponudili i konak, ako majstor možda nije uoči 
sajma spavao kod svoje robe pod šatrom na sajmištu. Takvo 
prijateljstvo između pojedinih seljačkih obitelji i sajamskih 
obrtnika trajalo bi decenijima. Nastavljalo se i gajilo nesamo 
među onima, koji su to prijateljstvo sklopili, nego i među nji¬ 
hovom djecom. Neki je majstor, na primjer, prodao seljaku 
prije 50—60 godina kožuh veoma dobre kakvoće, i to još za 
sekser dva jeftinije nego drugi. Zadovoljni je seljak na sva 
usta hvalio toga majstora, na godinu opet pazario kod njega 
pod šatrom i kad bi se tako poslije 2—3 vašara bolje upoznali, 

* užari 


svratili bi i na čašicu vina pod mehanu, dok konačno seljak 
ne bi majstora pozvao i k sebi u kuću. Ondje su ga svi susre¬ 
tah s velikim poštovanjem, a majstor je snabdievao kuću svo¬ 
jom najboljom robom, dajući je i dalje za koji sekser jeftinije. 
Prijateljstvo se od sajma do sajma sve više produbljivalo, pa 
se između seljačke i obrtničke obitelji nastavljalo i onda, kad 
su već davno bih u grobu i seljak, koji je nekada kupio kožuh 
ili Subaru, i majstor, koji mu je to prodao. Majstora su susre¬ 
tah s najvećim poštovanjem i zvah ga »pri’telj opančar«, 
»pri’telj saler« ih »pri’telj kabaničar« — već prema tome, ka¬ 
kav je imao zanat. Samo vašarđžije, koji su prodavali igračke 
i kojekakve »mirakule«, sitne stvarčice i devocionalija, nisu 
mogli sklapati ovakva prijateljstva i uviek su odsjedah u go¬ 
stionici. Ova roba nije imala praktične vriednosti, a seljaci su 
kadkada veoma realni u svojim pogledima na život, odnose 
među ljudima, vriednost njihova rada i korist od — prija¬ 
teljstva. 

Dakle samo na takve sajamske dane, kad bi se »Crljeni 
bircauz« napunio strancima, vašardžijama, džambasima, me¬ 
sarima i goničima blaga, bilo je u njemu tako bučno kao sada 
za vrieme Ivšine pijanke. 

U eielom se selu znalo, da u gostionici »lumpuje lipi Ivša«. 
Iz nje se orila pjesma promuklih glasova i čula svirka cigan¬ 
skih gusala, uz pratnju bugarija i mumljanje berda. Palo je i 
nekoliko revolverskih hitaca i od vremena na vrieme začuo 
se silan zveket stakla, kao da je tko srušio policu punu ča¬ 
ša i boca. 

Ivša se »kerio«. 

Oko njega vehko društvo, zvanih i nezvanih, koji su došii 
da izkoriste priliku i da se napiju na tuđi račun. Gostioničar 
samo nosi vino i rakiju. Ivša vadi iz džepa punu šaku zgu¬ 
žvanih novčanica, plaća, časti, luduje. S mokrih stolova ciedi 
se piće, pod nogama škripe krhotine razbijena stakla. 

Počevši od maloga grbavog ciganina u »kapeli primasa 
Mite« do debeloga gostioničara Rude Kranjca, svi mu se do¬ 
dvoravaju, ulaguju, obigravaju oko Ivše i prate svaki njegov 
mig, samo da mu u svemu udovolje. Pijani ga drugovi .tapšu 
po. ramenima, grle i uvjeravaju u svoje prijateljstvo, a on se 
osjeća kao gospodar svdleta. Sad udari šakom u sto i mahne 
rukom na cigane, da prestanu svirati, sad pograbi primasa za 

uho i dovuče k sebi, pa ga silom napaja vinom i liepi mu sto- 
tinarku na čelo ili ga zgrabi za prsa i snažno rine od sebe, na 
veliko veselje i uz grohotan smieh pijanih gostiju. Čas se ori 
pjesma i svirka — čas sve utihne, na Ivšin mig primasu, koji 
pogađa njegove želje i samo smišlja, što će mu zapjevati i 
zasvirati. 

Ivša stoji kraj stola. Ljulja se na nesigurnim nogama, 
šešir je naherio na lievu stranu, prsa razgalio. Podigao je 
uvis desni kažiprst i zajedno s drugovima već po stoti puta 
pjeva bećarac: 

»Svi bećari žene oćerali, 

Moja dama — otišla i sama!« 

Gostioničar namigne Ciganinu Miti, koji samo kimne glavom 
i povede: 

»Ajde, Ivša, deder se pokaži, 

Pa ti nama litricu zatraži!« 

— Bircuz! — krikne Ivša. — Vina za cigane! 

U tren oka stvori se pred Ciganima nekoliko boca vina. 
Svaki bi pomalo gucnuo, da »gazda Ivša« ne posumnja u nji¬ 
hovu »solidarnost«, a ostatak bi krišom izlio pod sto. Gostioni¬ 
čar je međutim u sporazumu s Ciganima neprimjetno odnio 
sa stola još gotovo pune boce, da ih kod iduće naručbe malo 
đolije soda-vođom, ponovo donese pred cigane i dakako opet 
zaračuna Ivši. »Kranjac« se razumio u svoj posao, znao je i 
dobro računati, i to po gostioničarskoj računici za pijane go¬ 
ste, po kojoj nisu dvaput dva četiri, nego dvaput dva — pet! 
Kožnati konobarski džepovi na njegovu desnom kuku punili su 
se toga dana nesamo sitnim, nego i krupnim novcem. Od jutra 
do popodne nabio je novčanicama i veliku listnicu, što se raz- 
klapala kao mieh na harmonici. 

U tim novčarkama nalazilo se već tričetvrt »Glogovice«. 

Gotovo ciela divna njiva s preko 4000 četvornih hvati po¬ 
vršine pretvorila se u hrpu modrih i šarenih papira, koji iz Iv- 
šinih džepova prieđoše u džepove debeloga gostioničara i lu¬ 
kavih cigana. 

Nitko ga u toj gostionici nije štedio i žalio, kad ni on sam 
nije cienio i čuvao novac. Kresnuo bi bocom o zid, da je pukla 
kao napuhana papirnata kesa, i prieteći podviknuo primasu u 
taktu bećarca: 


»Sviraj, cigo, tri ti stvora tvoga, 

Ti ne žali buđelara moga!« 

Onda bi odjednom pograbio pijane drugove, nogom pre¬ 
valio sto i odgurnuo stolice, pa poveo kolo, udarajući kao po- 
maman u pod svojim težkim, podkovanim bakandžama. 

Cigani udaraju kolo. Njihova je svirka sve brža i brža. 
Ivša je podcikivao i od vremena na vrieme oštrim zviždukom 
parao uši Rudi Kranjcu, koji nikako nije mogao razumjeti Laj 
šokački temperament i zanos. Da ga povuku u kolo, on bi se 
od toga drmanja za nekoliko časaka srušio na tle, dok ovi pi¬ 
jani ljudi imaju vražku snagu i što više skaču — sve jače uda¬ 
raju nogama u pod, da se sve tresu stakla na prozorima »Crlje- 
noga bircauza«. 

Ivšin prijatelj i ratni drug Tuna Ružin, kojemu su se oči 
kriesile od pića i plesa, sjeti se svoga momkovanja i ašikova- 
nja, pa zapjeva: 

»Ej, što je lipo u kolu igrati, 

Ej, kad se dika do mene u’vati!« 

Ruke su jedan drugome metnuli na ramena, kao kad se nave¬ 
čer momci bratski zagrle i jedan uz drugog, u redu širokom 
preko ciele ceste, pođu »u selo«. Poznati seoski muktaš Štipa 
opančar laskao je u kolu Ivši kroz stihove narodne pjesme: 

»Od bećara gore ulje nema, 

AT od njega nema milijega!« 

Primaš je sve cupkao nogom i kad se kolo najbolje razigralo, 
u brzom tempu prieđe na poskočice, da još više razpali plesače: 

»Širi kolo — široko je! 

Gazi vodu — duboko je! 

Daleko je Mitrovica, 

Di se kuva kiselica, 

Još je dalje Vukovar, 

Di se ljubi uz duvar, 

A još dalje Ruma, Ruma, 

Di se ljubi na po druma, 

Najdalje je Novi Sad, 

Di se ljubi svaki sat!« 

Neki su vrištili od uzhita. Niz lice im je klizio znoj. Samo 
se Tuna odtrgne od drugova i svom težinom spusti na stolicu. 

On je prvi šuštao, iznemogao, ali su zato ostali još većom že¬ 
stinom udarali nogama u pod. 

Riedki su prolaznici začuđeno zastajkivali pred gostioni¬ 
com, osluškujući glasbu i pijane glasove, koji su dopirali kroz 
vrata i prozore sve do obćinskoga poglavarstva, stotinjak me¬ 
tara daleko od »Crljenoga bircauza«. Bio je radni dan. Sve, 
što je sposobno za posao, nalazilo se na njivama. 

Prolazili 1 su vozovi siena i ječma. Seljaci na vozu, umorni 
od posla, opaljeni suncem, puni trine i pljeve, koja ih je bocka¬ 
la kroz košulju i liepila se za oznojenu kožu na rukama i za¬ 
tiljku, prezirno su gledali na prozore »Crljenoga bircauza« i 
Ivšino društvo. 

Mladi razsipnik nije zapazio te poglede, niti je ikada ma¬ 
rio za to, što drugi o njemu misle. Ni na otca nije se obazirao, 
kamo li na sviet! 

Baš kad je kao kolovođa povukao kolo prema gostionić- 
kim vratima, pojavi se na njima — Luka vodeničar! 

Ivša stade. 

Cigani naglo prestadoše svirati, kolo se prekinulo. Sve su 
oči bile uperene u staroga Lenića, koji ih je mjerio s praga 
gostionice, držeći u ruci kvrgavu batinu. 

Zavlada muk. 

Trenutak šutnje, činilo se, kao da je potrajao vječnost, a 
ostavio je na sve nazočne težak dojam. Čulo se, kako zasoplje- 
ni od plesa težko dišu. Cigani se bojažljivo stisnuše u kut. Du¬ 
šu im obuze tjeskoba i predosjećaj, da će se dogoditi nešto 
strašno. 

Luka je stajao kao kip. 

Lice izgrebano u živici bilo je izšarano krvavim crtama, 
i hlače je negdje poderao na dva mjesta, pa kako je još bio 
brašnen i prašan, vidjelo se već na njegovoj vanjštini, da je 
dojurio s vodenice i proživljavao duševne muke. Razlog je 
svakome bio jasan. 

Ukočeni, priekorni pogled oštro je žabo ravno u oči svo¬ 
me sinu. Ivša ga Mije mogao izdržati, nu ipak se brzo snađe. 

Prišavši otcu, upita ga razdražljivim glasom, s prizvukom 
ljutitosti: 

— Šta je, dado, šta si ti deso ’vamo? 

Vodeničar mu uzbuđeno odgovori: 

— Došo sam, da te pogledam u bebu i pitam njekoliko 

riči! 


Međutim, Ivša je pogodio otčeve misli. Ovo mu je suoča¬ 
vanje s otcem pred drugima bilo veoma neugodno. Htio je to¬ 
mu svakako izbjeći, makar morao grubo skratiti razgovor: 

— Nas dvojica nemamo o čemu divaniti! 

Svi se odmaknuše od njih, kao što se ljudi odmiču od 
onih, koji su spremni da se uhvate u koštac i borbu na život 
i smrt. 

S napetom pažnjom prate ovaj neizbježivi sukob. 

Rieči padaju kao udarci sjekirom. 

— Imamo! — zagrmi Luka. 

Sinu zatitra oko usta ironičan smiešak. Zar je on dužan 
tome starcu polagati račun o svome životu i radu? Odavno su 
se podielili, odavno je pošao svaki svojim putem. Njih se dvo¬ 
jica i onako nikada nisu mogli razumjeti. Ivša je još u dje¬ 
tinjstvu osjetio nesklonost prema otcu. Mati ga je mazila i na¬ 
stojala đia mu u svemu Ugodi!, kasnije da ga poštedi odi teš¬ 
kih seljačkih poslova, dok je otcu to uviek bilo krivo i strogo 
je postupao sa sinom, tražeći, da se podpuno podvrgne njego¬ 
voj volji i što bolje prihvati posla. Kao momčić bio je »lipi 
Ivša« Anđin ljubimac. Bogate djevojke nose nizove dukata pod 
vratom i na prsima, a ona je svom sinu nanizala struku malih 
dukata na vrpcu od šešira. Bila je to »nova moda«, koju je 
uvela Ivšina mati, bio je to znak bogatstva i njezine ljubavi 
prema sinu. Nastojala je da bude »prvi momak u selu«. Zla¬ 
tom mu je vezla prsa na košuljama i donji rub gaćavica na 
širokim gaćama od finoga tankog platna usnivanca, koje je 
sama tkala. Druge je rubine ukrašavala čipkom i šlingom, sa¬ 
mo da nitko u selu nema ljepše od njega. Ova je majčinska 
ljubav prema Ivši bila to veća, što je nesretni Roko kao mlađe 
điete došao na sviet gluhoniem. (Priroda je Roku sama zapo¬ 
stavila, gurnula u pozadinu. Roditelji su bili načisto s time, da 
Roka nikad ne će biti podpun čovjek i igrati u kući važniju 
ulogu, život nije pantomima i ljudskom stvoru jezik više vriedi 
od ruke ih noge.) 

Ivša se izprsio pred otcem i izazovno rekao: 

— Stojim ti na bilježi! — što je značilo, da se ne boji 
»megdana« i napadaja s druge strane. 

Gnjev, žalost i očaj pomiešaše se u Lukinu glasu, kad je 
upitao sina: 

— Je 1’ istina, da si prodo »Glogovicu«? 

Htio je, da mu on to sam potvrdi, da čuje iz njegovih 
usta, jer je još obstojao tračak nade, da je to možda prosta 
laž, izmišljotina, potvora na njegova Ivšu, koji doduše ima 
velikih mana, ali nije valjda već tako nizko pao, da će prodati 
i posljednju brazdu, da će razkinuti jedinu, preostalu vezu s 
onom njihovom pradjedovskom grudom .. . 

Starac se zanosio takvim mislima, dok mu sin ne reče sa¬ 
svim otvoreno i grubo: 

—Prodo sam! ... Istina je, al’ šta to tebe košta*’ ... Bri¬ 
ni se ti za sebe i svoj grunt, a mene pusti na miru! 

Ivša se htjede okrenuti, da uobće više ne gleda otca i ta¬ 
ko prekine taj neugodni razgovor, ali otcu je udarila krv u li¬ 
ce, on je planuo i sasuo na sina bujicu pogrda: 

— ••• Đubre!... Propalico!... Sram te bilo!... Spiskat 
ćeš i ’no malo, što još imaš! ... Posto si najgorji u selu, a mo- 
go si živjet ko čojk i bit prvi! ... Ta, d’o sam ti srdce iz nje¬ 
dara, do komad svoga života! ... Zar te ni’ stra’ Boga i stid 
svita ... ? 

Na ove rieči Ivša se iz prkosa grohotom nasmija. 

Tada otac naglo podiže ruku i težka se batina prebi na 
Ivšinoj glavi. 

Sin je trenutak ostao u uzpravnom položaju, zatim se kao 
klada srušio na pod. 

U gostionici nastade metež. 

Cigani zakukaše i nahrupiše na vrata, a primaš izkoči 
kroz prozor u dvorište. Ruda Kranjac pritrča Luki i pograbi 
ga za ruku: 

— Jeste li pametni, gazda Luka! .. . Ubit ćete ga! 

— Drugo nije ni zaslužio! — promrlja stari vodeničar, 
u piljivši pogled u nepomično tielo na podu. — Za mene je on 
već umro! 

Kad se Ivša počeo micati, Luka se okrene i izađe na ulicu. 

Tuna i Štipa pomogoše Ivši da ustane, a Ruda Kranjac 
uze bocu hladne sođa-vode i zaštrca Ivši u lice. 

Mladi je Lenić stresao gjavu i uhvatio se za bolno mjesto 
kraj tjemena, na kojemu je skočila kvrga velika kao orah. Bio 
ie neobično ođporan i samo zaškripa-zubima od biesa. 

* . .. što se to tebe tiče. 


Vidjevši, da otac više nije u gostionici, reče neobično 
mirno, no takvim muklim glasom, da su svima prošli srsi kroz 
tielo: 

— A, otišao je!... Vidim ja, da se to ne će dobro svrši¬ 
ti!• Jedan se od nas dvojice mora maknuti s ovog svita! 

Opasnost je prošla, ali se cigani još nisu vratili. 

_Mita! ... Mita! — izdere se Ivša i zažviždi, kao da do¬ 
ziva psa. 

Mali primaš dotrča s guslama pod pazuhom. 

— Evo me, gazda Ivša! — pokorno se javi, drhćući od 
straha. 

— Skupi svoju bandu!... Svirajte dalje! 

Pijanka se nastavi. 

Međutim, pravoga razpoloženja više nije bilo. Ivša se ne¬ 
koliko puta zadubio u misli, poslije čega je uviek naglo izka- 
pio po dvie, tri velike čaše vina i potužio se prijateljima: 

— Otac me nikad nije trpio... Osjećao sam to još kao 
đite... Samo mati, ona me je jedina voljela... Sirota mati! 
Koliko ju je grdio zbog mene!... Škrt je i sebičan... Samo 
mu je stalo do grunta! Samo grunt, grunt! Ko da ne ja dosta, 
zemlje!... Imat će je puna usta, kad ga popleskaju lopa¬ 
tom ... Ja hoću da živim! Ja znam da živim! ... Da uživam! ... 
Da imam nešto od toga života! Pa dokle-dotle! 

Onda bi opet rekao, kao da žali otca: 

— ... Radi ko murva! ... A kome? Zašto? Na drugi svit 
ne će ponit... Onom gluvaku i njemaku ne treba bogatstvo .. - 
Naše će ognjište i tako i tako ostati pusto! Ja nejam đece, sa 
ženom sam se razišo, brat je momak i sigurno se ne će ženi¬ 
ti... Sve će pripasti tuđini! 

Uzdisao bi i zapovjedio Ciganima, da mu sviraju nešto 
tužno, što tužnije. Nešto o umiranju, o promašenom životu, o 
nesretnoj i izgubljenoj mladosti. Život nije tako liep, da bi se 
čovjek uviek mogao veseliti. Uz životne slasti često kane i ko- 
.ja kap gorkoga pelina. 

Odjednom mu se svidjela pjesma »Zar da umrem...« i 
pjevao ju je s toliko osjećaja, da mu se oči napuniše suzama: 

»Ej, zar da umrem, kad mi vrieme nije, 

Ej, zar da mene crna zemlja krije... ! ?« 

Bančenje prestade kasno u noći, Ljudi su već klonuli od 
pića. Štipa opančar izađe na dvorište, da udahne malo svježe- 

ga zraka, pa se nije više ni vratio. Uhvatila ga muka i kad mu 
je bilo malo bolje, zavukao se u Kranjčevu staju, gdje je za¬ 
spao na slami. 

U gostionici je neskladna pjesma pijanih ljudi prešla u 
običnu dernjavu. I cigani su već od umora »markirali«, drie_ 
mali i mehanički udarali po svojim neugođenim glasbalima. 

Tuna Ružin svalio se pod sto. 

Ivša započne prepirku s primašem. Po razdraženom gla¬ 
su moglo se očekivati, da će odjednom planuti. Kranjac se bo¬ 
jao zla. Brzo je kupio čaše i boce sa stola, odlučno prekinuvši 
bančenje: 

— Fajramt! . .. Ajde, gospodo, ajde!... Moram zatvoriti! 

On bi rado i dalje skupo prodavao svoje loše piće, ali je 
znao iz izkustva, da se ni jedna ovakva pijanka ne svrši bez; 
tučnjave, što je svakako htio spriečiti. 

Cigani su odmah počeli spremati gusle i tambure. 

— Stoj! — krikne Ivša. — Ni makac! ... Ostat ćemo do 
zore! 

Kranjac ga uhvati za ruku: 

— Pa i ti si bio gostioničar... Znaš, kako je! ... Oglobit 
će me! ... 

— Ne smeta! ... Ja plaćam! 

Ali Kranjac nije popuštao. Ciganima pokaza rukom, da se 
gube iz gostionice; zatim izađu i ostali pa čak i Tuna Ružin, 
koji se probudio i teturajući jedva pogodio širom otvorena 
vrata. 

Kranjac se još na izlazku klanjao i zahvaljivao Ivši, a 
kad se društvo bučno udaljilo i poput sjena gubilo se u mraku,, 
gostioničar prezirno pljune, osjetivši pravo gađenje. 

Tamne spodobe njegovih gostiju izčeznuše u pravcu po¬ 
krajnjega šora, gdje je bila Terina gostionica. Netko je među 
njima obiestno ciknuo, našto se začula i svirka. Lagani bećarac. 

Cigani su pratili Ivšu. 

Golobradi mladići, što su tek ove ih možda prošle godine 
počeh noću »tumarati po selu«, tražiti djevojke i ašikovati, 
doživljavajući tako svoju prvu ljubav, uklanjah su se s puta 
toj pijanoj skupini ljudi. Stariji momci, koji su već imali br¬ 
kove, više snage i mužkoga ponosa, čvršće bi stisnuh ćulu u 
ruci v — bez n l e se n °ću nikud ne ide! — i mrko gledah Ivšino 
družtvo. Izpod naklopljenih šešira oči su sievale prieteći. (Dok. 

je po danu sav taj sviet bio veoma miroljubiv, prijateljski se 
susretao i uljudno međusobno pozdravljao, po noći bi u sve te 
momke i mlade ljude ušao neki bies, koji im nije dao mira. U 
onim sparnim ljetnim noćima, kad se na kapicama i pred va- 
jatima čulo šaptanje zaljubljenih parova, krstarile su po selu 
prave momačke obhodnje, mladići bi se razdielih u dva, u tri 
tabora — obično prema šorovima ; 1- i riedko je koja noć pro¬ 
šla bez sukoba. Za jednu rieč, za sitnicu, porugu ili nepristoj¬ 
nu gestu, nastala bi tučnjava težkim ćulama ih štapovima, koji 
su na donjem kraju imali olovnu kuglicu i u rukama brzih,, 
okretnih mladića predstavljali opasno oružje kadro usmrtiti 
čovjeka.) I »lipi Ivša« proveo je svoje momačko doba u takvoj 
sredini, dapače za vrieme svjetskoga rata, kad su se strasti 
jako razbuktale, nizki nagoni ovladah mnogim ljudima. Još 
su se spominjala Ivšina momačka »djela«. Bio je u cieloj Hra- 
stovici poznat kao bojđžija, strah i trepet seoske mlađarije. 
Otimao je momcima cure, prkosio mladićima iz drugoga šora, 
kad se napio — raztjerao im kolo, sam samcat, s kuburom u 
jednoj i nožem u drugoj ruci, tako da su ga u selu nazivah 
»’ajdukom« i proricali mu, da ne će umrieti u krevetu. 


3. 

Kad se Ruda Kranjac uvjerio, da su Ivša Lenić i njegovo 
družtvo već daleko i da se ne će vratiti, čvrsto zatvori za so¬ 
bom dvostruka gostionička vrata i požuri se do blagajne. 
Htio je još te noći prebrojiti novac. 

Lice mu se sjalo od zadovoljstva. Pred njim leži hrpa nov¬ 
čanica. Utržak iznosi više tisuća. U normalnim prilikama ne 
skupi se toliko ni za tri mjeseca. 

Jedan jedini dan donio mu je tako veliku zaradu, da je s 
ovom svotom i prijašnjim ušteđnjama mogao pomišljati na 
ostvarenje davne želje, koja je predstavljala njegov životni 
cilj. 

Poluglasno je brojio zgužvane novčanice, izravnavao ih i 
liepo slagao, u omote po stotinu komada. 

Ako mu još uspije dobiti zajam od desetak tisuća — ko- 
bko mu je još ođprilike falilo — napustit će »Crljeni bircauz«, 
započeti drugi posao, mnogo bolji i unosniji. 

Njegov đvađesetgodišnji rad i trud nije bio uzaludan! 
Dosta se namučio u mladosti, kad je s naprtnjačom ili sandu¬ 
kom na leđima kao pokućarac, robar, pješke išao od sela do 
sela, od kuće do kuće. Stotine i tisuće kilometara prevalio je 
pogrbljen pod svojim teretom, krstareći kroz cielu Slavoniju, 
od Virovitice do Vinkovaca pa i dalje, kroz dobar dio Sriema. 
Prolazio je kroz sela, izvikivao robu, nabrajajući niz artikala, 
koje je nosio u svome »dućanu«, ili bi svirao u frulicu vesele 
kranjske pjesmice, samo da svojom svirkom izmami iz kuće 
mlade snaše željne svilenih marama, fina beza, čipaka i 
vunice. Za nekoliko godina vozio se već na vlastitim kolima. 
Težki, poluštajerski konji vukli su po tri četiri metričke cente 
robe, Ruda je sjedio u kožnatom »sicu« i iz kola prodavao 
različne stvari, počevši od puceta i igle do težke svile. Za ro¬ 
bu je primao nesamo novac, nego i svakovrstnu hranu. Žito, 
kukuruz i grah, ondje, gdje je toga bilo u izobilju, u plodnom 
kraju ravne Slavonije, da ih za koji dan proda u siromašnim 
brdskim selima, gdje se osjećala nestašica hrane. 

Napokon se smirio u Hrastovici. Uzeo u zakup obćinskn 
gostionicu, a žena mu je u drugom šoru otvorila trgovinu mje¬ 
šovite robe. U prvim ratnim godinama pruži im se zgodna pri- 
hka da imutak utrostruče. Nekad siromašni Ruda Kranjac, ko¬ 
jega su kao bivšega pokućarca zvali i Ruda »Truljo«, što ga 
nije ni najmanje vrieđalo, postao je imućan čovjek i polako ali 
sigurno išao ususret bogatstvu. Nisu ga smetali ni »vicevi«, 
koje su bilježnik i učitelj činili na račun njegova prijašnjeg 
zanimanja kao i kranjskoga podrietla. On bi se i sam sladko 
smijao, kad bi »meštar« kod čašice vina pripoviedao, kako je 
dragi gospodin Bog stvarao različne narode, te među ostalim 
rekao: 

— ■ • • Tako je^ dragi gospodin Bog stvorio i Hrvata. Po¬ 
slije toga stvori još jedno čeljade, ali s tim stvorom baš nije 
bio sasvim zadovoljan, pa ga baci preko Sutle i reče: »Buš do¬ 
bar za Kranjca!« 

Kadgod se u »Crljenom bircauzu« sastalo veselo družtvan- 
ce obćinskih činovnika i učitelja, netko bi već u razgovoru na 
zgodnom mjestu dobacio rieči: »Buš dobar za Kranjca!« i svi 


bi prasnuli u smieh, koji bi obuzeo i gostioničara Rudu, tako 
da mu se sve tresao njegov omašni trbuh. 

Samo se vi rugajte! — mislio je Ruda. — Još će vam 
Kranjac svima pokazati, tko je, što je i koliko vriedi! Ponizno 
ćete se klanjati preda mnom, kad budem najbogatiji čovjek u 
selu. 

A to sad nije više bilo daleko! 

Zamislio je osnovati novo, veliko poduzeće i prestati sa 
sitnim poslovima, kao što su bili oni u »Crljenom bircauzu« 
ili u trgovini mješovite robe, gdje je žena kadkad čekala po tri 
sata, da tko dođe i kupi kutiju prostih žigica sumporača ili de¬ 
cilitar petroleja. Samo veliki poslovi donose i velike zarade! 
On je već zapazio, što Hrastovici fali. Prošloga je proljeća ku¬ 
pio gradilište, uskoro će započeti s dovozom opeke i drvene 
građe, a čim mu novčani zavod podieli zajam, naručit će iz ino¬ 
zemstva sve potrebne strojeve. Kraj je prilično plodan, u nje¬ 
mu dobro rode svakovnstne žitarice, u blizini sela stbje i ve¬ 
like šume, tako da će posla biti na pretek. K njemu će nagrnu¬ 
ti narod nesamo iz Hrastovice, nego i iz deset obližnjih sela, 
jer nigdje u okolici nema konkurencije. 

Gledao je, na primjer, kako se ljudi u selu muče, kad tre¬ 
baju načiniti koju dasku. Skupi se ciela moba, uzmu debelu 
kladu, koso je uzdignu i podupru, da ostane u tome položaju, 
pa velikom pilom proreztuju. Spor je to i težak posao, što tra¬ 
je satima i danima, a kad kladu metneš u gater na pilani, da¬ 
ske su začas izrezane, i to mnogo pravilnije i ljepše. Uz pilanu 
može se trgovati i šumom, što je ođuviek bio veoma unosan 
posao. Za to doduše nije stručnjak, ali bi tada mogao doći k 
njemu mlađi brat, koji se kao Kranjac, tesar i šumski pred- 
radnik, i te kako razumije u šumu. Svakako će mu netko mo¬ 
rati pomoći. On i žena ne mogu dospjeti na sve strane. Zbog 
toga je bolje, da to bude brat, čovjek njegova povjerenja, ne¬ 
go tuđa osoba, namještenik, kojemu bi uviek morao paziti na 
prste. Time će osigurati egzistenciju i bratu. Za godinu, dvie 
mogu se k njima doseliti i stari roditelji da svi budu na oku¬ 
pu. Ta, čovjek je dužan, da se pobrine za svoje najbliže i da ih 
podupire. Krv nije voda. 

Neka vide ti Slavonci, kod kojih se često ne slaže sin s otcem 
brat s bratom, što znači sloga i uzajamnost! Kako se radi, sti¬ 
če i napreduje, kako se od skromnih početaka i puke sirotinje 

stvara golemo bogatstvo, kojemu će se svi diviti. Gdje nema 
sloge i uzajamnosti, gdje svatko vuče k sebi — ne može biti 
ni napredka. Imutak i snage posve se razkomadaju, podiele i 
oslabe. Životna je borba težka i kadkad traži od ljudi, da se 
udruže i upnu svim silama, kako bi zajedničkim naporom po¬ 
stigli uspjeh i iz te borbe izašli kao pobjednici. Koliko se puta 
u životu čovjek, kad je sam, osjeća slab za svladavanje napo¬ 
ra i potežkoća! Baš tu na selu, gdje se mora boriti s prirodom, 
gdje treba u marljivu radu natopiti njive znojem, gdje se tra¬ 
že čvrste mišice, treba cieniti slogu i gajiti je osobito među 
onima, što su se rodili pod istim krovom, kraj istoga zadruž¬ 
nog ognjišta. Djedovi su im namrli, ostavili istu zemlju, da na 
njoj mogu živjeti i predati je svome potomstvu. To je posljed¬ 
nja volja svakoga pravog seljaka i ona se mora poštivati. Rieč 
seljak trebalo bi zamieniti riečju »zemljak«, jer je on od ro¬ 
đenja do smrti vezan uz svoju zemlju, koja za njega znači ži¬ 
vot, radost i žalost. Na njoj on pjeva, kad ubire plodove svo¬ 
ga truda, na njoj kuka, kad mu voda, tuča ili oluja unište to 
jedino dobro. Samo s njome je ono, što jeste, a bez nje nitko 
i ništa, izgubljen i nesretan čovjek, što trpi od vječne čežnje 
za zemljom, kao što mornar vječno čezne za morem. Ona pri¬ 
vlači kao magnet, ona je uzrokom ljubavi i mržnje, prijatelj¬ 
stva i osvete. Zbog nje padaju glave, nastaju ciele drame i tra¬ 
gedije. Za nju, se proliše rieke krvi. 

Taj je osjećaj ljubavi prema zemlji bio Kranjcu prilično 
stran, jer je od svog otca, isto »trulje« (torbara) nasliedio 
trgovački duh, ali je barem shvaćao dužnost prema njoj i kao 
dobar račundžija mogao uočiti, kakve goleme štete trpe poje¬ 
dine seljačke obitelji od nesloge i neizpunjavanja onoga, što 
zemlja od njih traži. 

_ On je našao put k sreći i bogatstvu. Lak, udoban. Zemlja 
traži mnogo znoja i krvi. Bez toga je škrta. Skriva svoju dra^ 
gocjenost, i tko želi do nje doprieti, mora baš kao u narodnoj 
pripoviedki o »zakopanom blagu« pljunuti u šake, pograbiti 
plug i motiku. Rudine su ruke bile za to preslabe, dlanovi go¬ 
spodski mekani, nježni, kao u djeteta, a mišice mlohave. 

Kroz debele prste, na kojima se sjalo krupno prstenje, 
šušte novčanice. Složio ih po stotinu komada i svaku stotinu 
metnuo unakrst, da ih može lakše prebrojiti. 


Lice mu se širilo od sreće, rumene se jagodice na obrazi¬ 
ma izpupčile i sjale od mastnoće. Pjevušeći u sebi, utrnuo je 
karbidnu svjetiljku u gostionici i noseći ručnu blagajnu s utrš¬ 
kom, otišao kroz hodnik u spavaću sobu. 

U bračnoj postelji ležala je njegova mlada žena, napola 
odkrivena. Prenula se od sna, podigla na jastuku glavu s raz¬ 
barušenom kosom i upitala: 

— Jesu li ti gadovi otišli? 

Ruda se nasmija. 

_ Jesu, srdce! . . . Samo spavaj ! 

— Cielu mi noć ne daju mira ! 

— Misliš li, da je to meni milo i lako? . . Glavno je, da 
se izplatilo . . . Dvorio bi ih do zore, da se nisam bojao zla . . 
Znaš Ivšu ! 

Žena uzdahne. 

— ... A osim toga — doda Ruda — ostao je već gotovo 
bez ncvaca! Za dan, dva bit će... »švorc«! 

Izciedio ga je kao limun. Sad mu više ne treba. Neka ide 
dalje. 

Premda je bio umoran od mnogoga trčkaranja i dugoga 
bđienja, ipak Ruda nije mogao zaspati. Ležao je u postelji i 
zatvorivši oči sanjario o svojem budućem poslu: 

Dižu se skele, gradi se visoka zgrada. Radnici vuku že¬ 
ljezne traverze, zidari slažu opeku na opeku. Ruda u duhu već 
nadzire te radnje, savjetuje se s graditeljem i izražava svoje 
želje. 

Vidi, kako zgrada pred njim raste, raste, a kad dođe do 
glihe, visoko iznad zemlje njiše se zelena grana, okićena raz¬ 
nobojnim-trakama, koje veselo lepršaju kao pobjednička za¬ 
stava. To je njegova pobjeda, pobjeda Rude Kranjca, pobjeda 
nad siromaštvom, pobjeda nad svima onima, koji su ga gle¬ 
dali s visoka kao na »došlju«, na »kuferaša« i dotepenca. 

Čuje već i jednolično huktanje velikoga stroja, vrte se 
različni kotači i kotačići, okreće se golemi zamašnjak, oko 
kojega uz jak šum neprestano juri široki kožni remen. 

Puni se skladište šumom, dovoze i odvoze panjevi. Dolaze 
trgovci, sklapaju se poslovi. Sve same naručbe na stotine i 
tisuće kubika robe. 

Da, tako će to biti, tako mora biti! — mislio je Ruda, pa 
se i dalje zanosio maštanjem, ne žaleći, što prolazi noć i što 
se opet ne će mcći izspavati. Podavao se takvome sanjarenju. 

jer ga je ono izpunjavalo velikim zadovoljstvom i pravim bla¬ 
ženstvom. 

Sagrađit će sebi dakako i novu kuću, i to ne makar što, 
nego gospodsku visokoprizemnicu, bolju i ljepšu od parokije. 
Neka pucaju od zavisti meštrovica i bilježnikovica, kad ih 
njegova žena pozove k sebi i kad im pokaže elegantno uređe¬ 
ne sobe! Nabavit će iz Osieka ili iz Zagreba sve, što je najbo¬ 
lje i najfinije, skupocjeno pokućtvo, zastore i sagove, uredit: 
će kuću »kao škatulju« i takve ne će biti u cieloj Hrastovici. 

U ušima mu je još zujila ciganska glasba, koju je po da¬ 
nu neprestano slušao, a pred duševnim mu se očima sve vrt- 
jelo: i zgrada, i strojevi, i sagovi, ormari i stolovi . . . 

Na mahove se pojavi pred njim i vlastiti lik, ružna uspo¬ 
mena iz prošlih vremena: pogrbljena figura čovjeka, koji na 
leđima nosi težki teret, sav svoj imutak u drvenom sanduku, 
malom dućanu s vratašcima i nekoliko pretinaca. Pred njim 
se ođtegnula u neđogled duga, tvrda cesta. Kilometri i kilo¬ 
metri. Sapinje ga i tišti na ramenima remenje, što drži san¬ 
duk, tovar ga pritiskuje k zemlji, ali se on ne da, napreže sve 
snage i kroči dalje ... 

Mučile su ga ove vizije, prevrtao se u postelji i nastojao 
ih odagnati od sebe kao crne, zlokobne ptičurine, što salieću: 
svoju žrtvu. 


4. 

Ni Luka vodeničar nije mogao te noći zaspati. 

Na povratku iz gostionice dođe kući sav slomljen Tiho se 
uvukao u dvorište, gdje je njegova starija sestra Stana napa¬ 
jala blago na bunaru, a zatim otišla u staju, da pomuze krave. 

Prije, kadgod je došao kući, pozdravio je sestru i zanimao 
se za poslove, koji su obavljeni za vrieme njegova izbivanja, 
a sad je ušao bez pozdrava i odmah krenuo u kuću. 

Na velikom ognjištu u kuhinji gorjela je vatra. Odsjevi 
su joj titrali po tamnim zidovima pocrnjelim od čađi. Bila je 
to starinska, zadružna seljačka kuća, u koju još nije ušao duh 
novoga vremena. Kao čovjek staroga kova Luka nije volio no¬ 
votarije. Sve je moralo biti jednostavno i onako, kao što su 


imali njegov djed i pradjed. U sobi sa zemljanim podom i bi či¬ 
lo okrečenim zidovima mjesto ormara za rublje i odielo sta¬ 
jale su masivne škrinje ukrašene šarama narodne ornamenti¬ 
ke i okovane crnim kovačkim • okovom. Oko širokoga hrastova 
stola postavljene su klupe i proste stolice s naslonom — sve 
rad seljačkih ruku. Postelje su bile visoke i zastrte vunenim 
ponjavama, koje je tkala još Lukina baka, dok je kao mlada 
snaša živjela u toj kući. Tera je doduše htjela štošta preina¬ 
čiti, premjestiti iz svoga kućara u staru zadružnu sobu svoje 
liepo, građansko pokućtvo, namjestiti ondje i mekani divan 
presvučen suknom, ali se Luka tome odlučno uzprotivio, sma¬ 
trajući, da su ovakve stvari možda potrebne uviek čistoj i 
urednoj gospodi, koja imaju vremena, da se po danu odmaraju 
i ležkaraju. Seljak mora raditi od jutra do mraka, ulazi u 
kuću prašan i blatan, pa za ležanje i spavanje ne treba ništa 
više osim postelje. 

Po zidovima visjelo je nekoliko svetih slika. Među njima 
je bilo i primitivnih radova na staklu, kupljenih negdje na 
sajmu ili crkvenom godu. U donjim kutovima njihovih okvira 
utaknute su i »šnelfotografije« pojedinih članova Lenićeve za¬ 
druge. Jedna je slika prikazivala Ivšu kao dječaka, u košulji, 
prsluku i vezenim gaćama, s tkanicom oko pasa. Kraj dje¬ 
čaka stajala je punačka žena, liepih, pravilnih crta, s osmie- 
hom na licu. Desnu je ruku prilično namješteno položila na 
Ivšino rame, a preko druge držala je ponjavac (za klečanje u 
crkvi) i rubčić u prstima. To se pokojna Anđa slikala s Ivšom 
na sajmu, kad su se jednom vratili iz crkve. Na drugoj, ove¬ 
ćoj slici vidimo cieli treći razred pučke škole u Hrastovici 
snimljen početkom ovoga stoljeća. I tu je Ivša, s torbicom 
preko ramena, odmah do učitelja, koji ga je posadio na to mje¬ 
sto kao jednog od svojih najboljih učenika. Tko bi mislio, da 
bi od toga bistrog dječaka, koji je na slici tako oštro gledao, 
1 ®jf> urno ne trenuvši ravno u objektiv one za sve te male 
seljačiće tajanstvene i neobične crne škatulje, postao najveći 
bekrija u Hrastovici. Na kraju svake školske godine dobio je 
kao nagradu liepu knjigu za čitanje, i svi su očekivali, da će 
ga otac i dalje školovati, da će Ivša danas.sutra biti gospo¬ 
din, na ponos i diku sela Hrastovice. I na trećoj slici, gdje 
ga vidimo kao mladoga vojnika, daje Ivša dobar dojam. Mno. 
go je držao do svoje vanjštine i bio liepo odjeven, dapače ki_ 
coski. Kao desetnik nosio je pod vratom đvie biele zvjezdice, 

Mjerna zemlja 3 

»miču« s limenom kokardom i urezanim carevim inicialima 
malo je naherio na glavi, a u lievoj ruci držao držak svoje 
bajunete. 

Najviše je u sobi bilo Ivšinih slika kao i različnih raz¬ 
glednica, koje je još za vrieme svjetskoga rata poslao kući iz 
vojske. Po tim se slikama vidjelo, koliko su ga svi u kući 
voljeli, kolike su se nade polagale u toga mladoga čovjeka, 
što je jednoga dana trebao preuzeti upravu ciele Lenićeve 
zadruge. (Sudbina je međutim htjela drugčije!) 

Ušavši u sobiu, vodeničar Luka uze nizki tronožac i sjede 
kraj velike peći s kalićima, iznad koje su nad motkama visjele 
neke krpe i obojci. 

Tupo je zurio pred sebe, gledajući nepomično u jednu 
točku na zidu. U glavi su mu se vrzle razlicne misli, ali su še 
sve vrtjele oko »Glogovice« i Ivše. 

U sobu se polako uvlačio mračak. 

Luka zapali lulu ii nervozno, brzo odbije nekoliko dimo¬ 
va, zatiim mu se lice opet ukoči, kao da je od kamena. Zabo¬ 
ravio' je na lulu i ona se sama od sebe ugasila. 

Sestra donese iz kuhinje petrolejsku svjetiljku. Kresnula 
je žigicu i upalivši stienjak rekla, kao što se to po starom 
običaju uviek čini, kad se navečer zapali u kući svietlo: 

— Faljen Isus 

Luka je samo prebacio nogu preko noge i duboko uz¬ 
dahnuo. 

Sestra ga zabrinuto upita: 

— Tebi konda ni’ dobro? 

On promrmlja: 

— Ah pusti! 

Stana se nije zadovoljila s tim odgovorom, nego je prišla 
k njemu, položila mu ruku na rame i rekla: 

— Rašta mi ne kažeš? . . . Sigurno je Ivša ope’ nješta 
počinjio? . . . Čula sam, da danas čili dan pije u bircauzu. 

Luka samo zakima glavom. 

Odjednom pokri rukama lice i zajeca. Plakao je kao diete. 
Čovjek, koji nikada nije pustio suzu, pa ni onda, kad je vidio 
na odru svoju Anđu, koju je baš volio i s njome proveo u 
braku tridesetak godina. Na smrt je naime gledao kao na nešto 
neizbježivo, što čovjeka mora zadesiti prije ili kasnije. Za nje¬ 
ga je to bila Božja volja, a prema njoj smo mi smrtnici ne¬ 
moćni. Anđa je, istina, mogla poživjeti još koju godinu, ali 


kad ju je Gospod pozvao k sebi — vodeničar je muževno 
snosio sudbinu. Tugu sakri duboko u svome srdcu i samo u 
duši oplakivaše ženu. Djeca su im već bila odrasla, Luka je 
već osieđio i bilo mu je nekako neprilično da plače za ženom 
kao mladi zaljubljeni muž. 

Sad je međutim plakao za izgubljenim sinom. Ivša je bio 
za njega živi mrtvac. Umro je za otčevo srdce prije smrti, a 
to ga je boljelo više, nego da je sin Božjom voljom napustio 
ovaj sviet. Osim toga sramotio je njegovo pošteno ime, poga¬ 
zio ono, što je otcu bilo sveto: ljubav prema rodnoj grudi, koja 
za seljaka nije samo simbolika, sinonim za patriotizam, kao 
što je za građane, nego stvarnost, što se u neprestanom do¬ 
diru sa zemljom osjeća u svakoj i najmanjoj žilici. Ta je ze¬ 
mlja samo Božja i njegova i za jedan njezin pedalj, kad bi mu 
je tko htio oduzeti, on bi uviek radije dao život. Mnogo je već 
glava palo za jednu jedinu brazdu na međi, koju bi nesavjest- 
ni susjedi zaorali i prisvojili, mnogo se već krvi prolilo u bor¬ 
bi za »grunt«, za pravo na zemlju dano seljaku po vječnom 
zakonu života. 

Stana nježno pomiluje brata po kosi. 

Luka se samo njoj mogao izjadati. Gluhoniemi ga Roka 
nije ni čuo ni razumio, premda je kadkad svojim niemim po¬ 
gledom i kimanjem glave pokazivao, da se i njega doimaju 
otčevo nerazpoloženje i zabrinutost. 

Vodeničar povjeri sestri, što ga tišti, koliko ga boli pro¬ 
daja »Glogovice« i kako je u velikoj uzrujanosti i ogorčenju 
napao sina, udarivši ga štapom po glavi. 

Ona ga je umirivala i tješila, da ne očajava. Jednostavnim 
je riečima iznosila svoje mišljenje, da još nije sve izgubljeno, 
propalo,^jer je sačuvan glavni dio zadružne imovine, na kojoj 
je tu još jedan sin, pošten i marljiv mladić, pa će osnovati 
obitelj i njihova će se loza opet zazelenjeti. 

Luka je nekako sumnjao u to. 

Nesamo zato, što je Roka bio gluhoniem i što će ga dje¬ 
vojke zbog toga izbjegavati, nego i zato, što se Roka još uviek 
vladao kao diete i nikad nitko nije opazio, da bi se on približio 
kojoj djevojci. 

Momci su ga doduše na Stanin nagovor zimus nekoliko pu¬ 
ta poveli sa sobom u selo, na divan, ali je Roka nerado išao 
rneđu mladež. Dok bi se na prelu u šali, pjesmi, smiehu i raz- 
ličnim igrama provodile duge večeri, Roka bi sjeo negdje u kut 

ili stao uz zid kraj vrata, promatrajući mirno, što se čini. Vi¬ 
dio je, kako momci zadirkuju cure, kako zaljubljeni parovi od¬ 
laze u mrak, kako se djevojkama otimaju poljuboi, ali se on 
nije nijednu usudio taknuti, premda ih je bilo više, koje ga iz- 
nenadiše svojom ljepotom i umiijatošću. Ova se umiljatost či¬ 
tala s njihova lica, a Rokino se iznenađenje odrazilo u začu¬ 
đenim i zadivljenim pogledima. Sve je to Stana doznala od 
momaka i djevojaka, koji su bili s Rokom na đivanu i poslije 
toga pripoviedali, kako se Roka držao. 

Otcu to nije bilo poznato. 

Njemu se činilo nevjerojatnim, da bi se i Roka moga© 
oženiti. 

— Koja će poć za nj? ... Za gluvo i nimo! 

Stana nije bila toga mišljenja: 

— Prepusti ti to samo meni! ... Mi smo žene u tome 
spretnije od mužkaraca. Ja ću njemu već nać partiju. Istina je, 
da on im a veliku falinku, ali ne zaboravi, da ima i veliki 
grunt. Ta, svaka bi se cura u Hrastovim ćela udat u našu ku¬ 
ću! Tu se ne jede prova i ne posti već od Đurđeva kao po 
mnogim drugim kućama, koje nemaju dosta ni žita ni smoka 
za čilu godinu, nego uvik ima biloga kruva, masti, slanine i 
suvog mesa. A koliko samo' imamo tih tralja, truba s tkanjem., 
otaraka, ponjava! Da dođe gola ko puška, našla bi tu sve, što 
treba udatoj žene i kućanice. Je 1’ tako ii’ ni’? 

Luka potvrdi glavom. 

Složio se već s tim, da bi Roku trebalo oženiti. 

Kad se u seljačkom domu potakne pitanje ženitbe kojeg 
ukućanina, računa se odmah s tim, kakav će od-toga biti efekt 
u gospodarstvu, jer povećanje broja ukućana za jednu osobu 
predstavlja i jednu radnu snagu više. Ako je mlada još »talc- 
škinja«, pa donese koje jutro zemlje, poboljšavaju se njezi¬ 
nim mirazom gospodarske i imućtvene prilike, povećava se po¬ 
sjed, što pruža nove mogućnosti za dalji razvoj i napredak go¬ 
spodarstva. Starijima su u prvom redu na umu gospodarski in¬ 
teresi. Oni žene i udaju zbog zemlje, a kad im tko spomene 
srdce, osjećaje, obično vele: »Ljubav prođe, ali grunt ostane!« 

I Stana se zanosila takvim mislima. To se razabiralo i iz 
njezinih rieči: 

— Mogli bi mu nać curu, koja nešto ima! . . . Zašto ne? 
Bit će im obadvojma bolje i lagije, ako budu više imali. 


Luka se već malo umirio. I on bi rekao koju. Momak je 
»faličan«, ne treba biti jako izbirljiv: 

_Ne, ne mora ništa imati! Samo neka je poštena, zdrava 

i vridna. Eto, Tera je đonila tal, ali nije bilo sreće i ljubavi. 

— Šta ti računaš Teru? . . . Nisu sve ženske kao Tera!.... 
P’ onda, i Ivša je kriv! Zar je njemu bila sila da ode iz kuće, 
đa napusti svoj grunt? . . . Lipo sam mu govorila i svjetovala 
ga, da čuva zemlju, da se okani birtije, al’ nisam imala kom... 
Sad je kasno. Potlje kiše kabanica ne treba! 

U porcelanskoj svjetiljci s visokim držkom ponestalo je 
već petroleja. Plamičak na žižku bivao je sve manji i slabiji, a 
brat i sestra sjedili su još uviek i dogovarali se o osnovama 
za budućnost. 

Stani je bilo težko voditi cielo kućanstvo, brinuti se za 
blago i perad, pa još k tomu pomagati na polju. Držali su do¬ 
duše slugu i svinjara, ali je ona sve ženske poslove obavljala 
sama. Često su imali na njivi po desetak nadničara. Za sve je 
trebalo kuhati i nositi im jelo, osim toga za ukućane siti; 
prati, tkati i krpati. Kad dođe u kuću snaha, mlada i jaka, 
olakšat će Stani posao, a ako bude imala i djece, što bi Stanu 
i Luku neizmjerno obradovalo i usrećilo — ne će njihov imu¬ 
tak doći u ruke tuđine. 

Toga se naime Luka najviše bojao. 

Svojim je očima vidio, kako opustješe mnoga »numera«*, 
gdje nije bilo podmlađka. U selo počeše dolaziti stranci. Izprva 
ih je bilo samo u dvie, u tri kuće. Kao što se Ruda Kranjac 
obogatio u Hrastovici, tako se i drugi naseljenici razširiše po 
selu i već je njihov cieli jedan šor. Kupovali su kuću po kuću, 
jutro po jutro. A Luka i drugi takvi naši seljaci veoma su že¬ 
ljeli, da poslije smrti sve ostave samo svome potomstvu. Nji¬ 
hova se ljubav prema zemlji protezala i preko groba. Oni još 
za života strahovahu, što će biti s njihovim »gruntom«, kad 
jednom zauviek zaklope oči. I na umoru su mislili na svoju 
zemlju. 

Ona je seljaku prva i posljednja misao. 

Žalostila je sudbina onih, koji nemaju djece. Dok su u 
snazi, sposobni za rad na polju, ne osjećaju tako potrebu, da 
imaju uza se koga svoga. Pogotovu u mladosti, kad se ova¬ 
kvome mužu i ženi čini, da podpuno dosta ju jedno drugome i 

* Kuće i 'taućišta (»numero«, niM!i se dduićlni broj) 

ne žele, da im u život ulaze i treće osobe, štogod postaju sta¬ 
riji, sve više ih vlastita slabost prisiljava, da se obraćaju dru¬ 
gome za pomoć. Zemlja ne rodi sama od sebe, niti kome što 
daruje. Za oranje, kopanje i kositbu treba jakih mišica. Stari¬ 
ma i nemoćnima ne preostaje dakle drugo, nego moliti mlađe, 
da porade teže poslove. Konačno predaju tuđini i cieli imutak, 
sve svoje dobro. Ako imaju posla s poštenim ljudima, nekako 
se može izdržati, ah ako' život ii imutak povjere 'lupežu, tada 
ih đo smrti čekaju još mnogi gorki dani. Ne može se poreći, da 
ljudi kadkad zlo prođu i s vlastitom djecom, kako to dokazuje 
i slučaj Ivše Lenića, ali su žalostna izkustva s tuđinom ipak 
uvelike prevagnula. S tuđinom se ne možeš tako brzo pomi¬ 
riti, niti' joj možeš tako brzo oprostiti kao svojemu, s kojim 
te veže ista krv ih rodbinski osjećaj. Tuđina bezobzirno za¬ 
gospodari na tvome vlastitom posjedu i u svojoj staračkoj ne¬ 
moći moraš još biti sretan, što te podvori, što ti donese čašu 
vode ih komadić kruha. Potajno pak mnogi od onih, koji uz¬ 
mu nekoga na dohranu, u »komenciju«, žeh, da se smrću te 
osobe što prije rieši preuzetih obaveza. Djeca roditeljima to ne 
će željeti, pa da im stari žive i preko stotinu godina! 

Razmišljajući o svim tim mogućnostima. Luka je pomislio 
i na to, da bi se moglo dogoditi, da Roka naglo umre ih stra¬ 
da životom, što onda? Zar da sam ostane u kući sa sestrom 
Stanom? Nekako bi radili još desetak godina, a onda . . .? 
Kome da ostavi toliku zemlju? Možda Ivši, koji će sve spiska¬ 
ti za nekoliko godina, ih pak tuđini . . .? Kraj svoga sina, 
krvi svoje krvi? 

Na tom bi mjestu zapeo u razmišljanju. Ćelo bi mu se na¬ 
boralo. Nisu to male i lake stvari. 

Dao je svoj pristanak na sestrine kombinacije s Rokom. 

Neka se ženi, i to što prije! 

Vodeničar se često sjećao žalostnog prizora, koji je imao 
prilike vidjeti prošle jeseni, kad je u njihovu šoru umro djed 
Mato Pavišin. On je bio jedan od takvih ljudi, što nisu imah 
nigdje nikoga svoga. Posljednje je godine proveo u nepresta¬ 
nim svađama sa svojim uzdržavateljima, bezobzirnom tuđi¬ 
nom, koja je jedva čekala, da se rieši starca. I sud je imao 
posla s njihovim sporom. Dugo se vodila bezkrajna parnica,, 
dok se tužitelj nije preseho na drugi sviet. 


Bez plača i jadikovki odpratiše djeda Matu na groblje. Za 
liesom su išli samo ukopci i nekoliko baba, koje su iz navike 
nratile na groblje seoske pokojnike. _ . 

^ Tek što je sprovod izašao na cestu, a vec je netko iz po¬ 
kojnikove kuće iznio njegovu slamaricu, odnio je na ledinu, 
pred šorom, ondje iztresao slamu na hrpu i zapalio je, tako 

da je sve pucketala. ■ . , 

U isto vrieme krečila je jedna žena sobu pokojnoga djeda 
Mate, da se već sutradan može useliti u kuću. 

Dok je tu ležao mrtvac na odru, vladala je ondje grobna 
tišina, a samo dan kasnije čuli su se iz te kuće smieh i cika 
tuđih ljudi ... 

Luka te prizore nikada ne će zaboraviti. 

Je h njemu suđeno što slično? 

Čovjek bi morao biti prorok, da to unapried pogodi. 


5. 

Jutro na njivi miriše svježinom rose. Na nebu bliedi po¬ 
sljednja zviezda i obzorje postaje sve svjetlije, šušte ječam i 
trava. Luka sa svojim slugom plete uzice za vezivanje sno- 
pova. 

Od kuće su krenuli još za mraka. U kolima vodeničar ne¬ 
prestano mišljaše na sinoćni razgovor sa sestrom. 

Sada se predao poslu. Razgledao je njivu, na kojoj se ta¬ 
lasao ječam, i izabrao mjesto za početak košnje. Baš do te 
njive nalazi se »Glogovica«. 

Luka dođe na prodanu zemlju, prešavši nekoliko koraka 
preko međe. Podigao je s njive grumen velik kao šaka i smr¬ 
vio ga među svojim snažnim prstima. Zemlja je bila meka i 
sipka. 

Na njivi je donedavna bio ječam, ali ga ie Ivša dao rano 
pokositi. Strnište se Luki nije činilo tako liepo, kao kad su na 
■-■■Glogovici« rasli pšenica, ječam ili kukuruz. Starac ode i do 
hrašća na međi, pomiluje hrapavu koru jednoga debelog stab¬ 
la i baci pogled gore u krošnju. Vjeverice su zacielo spavale. 

Luka se vrati na svoju zemlju s takvim osjećajem u du¬ 
ši, kao da se zauviek razstao od dobra prijatelja. 

Sluga je već izvadio kosu iz kola i počeo kositi. Oštra 
kosa ruši i slaže odkos za odkosom, mladi se kosac korak 
po korak pomiče napried. Žuri se, da prije nego što sunce 
pripali pokosi što veći komad. 

Na njivama vlada tišina. U daljini se vide stanovi (salaši) 
i na njima žmirkaju svietla. 

Stari vođeničar skuplja pokošeni ječam i vezuje u snoplje. 

Sluga reče: 

— Ječam je ove godine visok . . . Bit će dosta slame. 

Luka klekne na novi snop, prignječi ga koljenom i čvrsto 
zavrne uzicu: 

— Glavno je, da je dobra vlat! 

Malo su govorili, a i to samo o poslovima. Mimo, ozbiljno. 

— Sutra ćeš dopodne otić na stan. — zapovjedi Luka. — 
Valja popravit onu ogradu na vrtlu. 

Kosac je i dalje mahao kosom. Zatim je stao, da ruka- 
vom obriše oznojeno čelo. Pogled mu je pao preko njiva na 
jedno mjesto, gdje se pojavila neka ženska u crnini. Ženska 
je dolazila sve bliže. 

Sluga je prepozna: . , ' , 

— Gazda Luka, evo nam dolazi strma Stana! 

Vođeničar se uzpravi i začudi: 

— Ma što će ona u to doba na njive? . . . Prije užine ni- 
je trebala doć ... 

Prestali su raditi i obadvojica očekivahu Stanu. 

Ona je izdaleka nešto kukala i vikala, ali njih dvojica nisu 
od toga ništa razumjeli. 

— Jauče! . . . Plače! . . . Sigurno se nješta dogodilo! — 

uznemireno će sluga. 

Zle slutnje obuzeše Luku vodeničara. 

Da nije možda buknuo požar ili stradalo kakvo govedo? 
Gospodar odmah misli na štagalj, kamaru, staju i blago. Čo¬ 
vjek ondje nikada nije dosta oprezan. Kad bi mogao sam do¬ 
spjeti na sve strane ili kad bi svagdje imao koga svoga, da 
ga zamieni — onda bi se manje bojao nesreće. 

Kad je Stana već bila nrilično blizu, po licu. joj se vidjelo, 
da se dogodilo nešto strašno. Zaplakane oči gledale su u bra¬ 
ta sa sažaljenjem: 

_Nesretni moj Luka! — povikala je još prije nego što 

je stupila na njegovu njivu. — Prezi konje pa ajd takija* u 
selo ! 


Luka požuri ususret Stani: 

— Rašta, nena ? 

Htjela ga je poštedjeti, težko joj je bilo odmah kazati 
foratu užasnu novost, koja je potresla njezinu dušu, pa poslije 
kraćega kolebanja i unutrašnje borbe reče: 

— Ivša je noćas . . . ubio Teru! 

Starac jedva priguši krik u grlu. Oči mu se razširiše od 
zaprepaštenja, kao da ga je tko pograbio za vrat i počeo gu¬ 
šiti. Ovaj novi, težki udarac sudbine možda bi ga posve utu¬ 
kao, da nije već očvrstnuo u snošenju nedaća i nesreća, što 
ih život nosi sa sobom. 

Za njega taj užasni događaj nije došao neočekivano, ali 
ga je unatoč tome prenerazio. Bez obzira, da li čovjek nešto 
očekuje ili ne, svu snagu dojma osjeti tek onda, kad se to 
ostvari. 

— Ni’ moguće? — promrsi Luka, ne vjerujući odjednom 
u to, premda se toga prije često bojao; zagledao se u sestru, 
kao da bi mu mogla reći nešto drugo, nešto utješljivije. 

— Nažalost, . . . je! — potvrdi sestra. 

Sluga je vadio glavom, zgražajući se nad tim užasnim do T 
gađajem. Bio je u neprilici, jer nije znao, da li treba pred 
Lukom žaliti Teru ili Ivšu. Napokon i on otvori usta: 

— Joj, joj, lude li glave! . . . Eto, šta uradi! . . . Ona 
će u groblje, a on u roblje. ’Naki čorjk, ’naki čojk ! 

Dok su Luka i Stana uprezali konje, Luka je proklinjao 
sina i život, želio sebi smrt: 

— O, kamo sreće, da nisam doživio tu žalost i sramotu, 
kamo sreće, da se nije ni rodio! Manje bi bilo zla i grija! 

Tek u kolima, kad je Luka bezpućem potjerao konje preko 
njiva, da što prije izađe na cestu, sestra reče: 

— Moraš ić k straže!* . . . Serežanji su nod! . . . Ivša 
je sigurno na izpitu!... Kakav je - da je, naš je! Moramo 
se za njega zauzet, uzet advokata .... 

Luka plane: 

— Neka ga vješa je! . . . Slobodno! . . . Zar ću ja razsipat 
svoje dobro, da propalicu izvučem s robije? . . . Nek stradava, 
nek pati! To je Božja kaštiga za oto, što se iznevjerio rodnoj 
grudi, što ni išo tragom svoji’ prađedova . . . 

Starac se razžestio i kao da nije pri sebi, počeo govoriti 
tako, da ga je sestra Stana zabrinuto pogledala: 


* odmah 


* »straža« = obćina, serežanji _ oružnici. izpit — preslušanje. 

— ... Osvetila mu se! ... Ona! . . . Ona! . . . Ona! . . _ 
Crna zemljica! Dosta je on po joj pljuvo i gazio! Dosta! 

S kola je uperio bičalicu u zemlju i rekao Stani: 

— Nju treba voljeti i poštivati! . . . Treba to čuvati kao 
oko u glavi! . . . Ivša ju je uvridio, prezreo, već onda, kad je 
ošo od nas, kad je napustio naše seljačke redove, koji se bore 
za njezinu slobodu ... 

Sad je shvaćala, što je htio time reći. 

Bili su sami u kolima, jer je sluga ostao na njivi, pa su 
mogli nesmetano govoriti. Ona je kao žena bila mekše i blage 
naravi, stoga je ne jednom utjecala na brata, da ne bude pre¬ 
ma sinu samo strog sudac, nepopustljiv i krut. Luka je sestri 
za volju mnoge Ivšine manje griehe zaboravljao i praštao, ali 
preko krupnih nije prelazio tako lako. 

U kolima se počeo pitati, zašto uobće ide u selo i što ga 
se tiče Ivšina sudbina? Neka mu sude, kako hoće. Ako mu 
treba branitelj, neka ga sam traži. 

Međutim, Stana nije mislila tako: 

— ... Ivša je, istina, ošo stranputicom, al je osto tvoj 
sin! . . . P’ onda, možda ni’ baš tako kriv, kako ga sad svi 
obtužuju . . . Čut ćeš, šta velji! 

I Stana izpripovjeđii bratu, kako je saznala za, Terinu 
smrt: 

— Metem ja jutros rano avliju, al eto ti dotrča rođača. 
Mara Brkičina i zajauka s kapije: »Nena Stano, Ivša ubi Te- 
ru! Eno ga baš otoič žandari oćeraše u lancima k straže!« Od 
nje sam čula, da je Ivša noćas sa svojim pijanim družtvom i 
Ciganima ope’ bio prid Terinim bircauzom, lupo joj u pendžere 
i nazivo ju kojekakim imenima. Potlje se čilo to pijano dru¬ 
štvo razišlo . . . Ujutro rano, kad su njaki ljudi ćeli svratit 
Teri na rakiju, lupali su na vrata i pendžere bircauza, al im 
niko ne otvori, niti se ko odazva. Ljudima je to bilo sumnji¬ 
vo. Ušli su u konšinsku avliju i priko nje došli u Terin stan, 
g’e su našli sve širom otvoreno i porazbacano. a snau ubijenu! 
Kraj nje je ležalo Ivšino tucalo*, koje je sinoć bilo kod njega 
u »Crljenom bircauizu«. Još su ga nod, velje, i drugi imali u 
ruke i prigledali, dapače i divanili o tome tako, da svi po¬ 
tvrđuju, da je njegovo, što i on sam priznaje . . , Njega su 
serežanji našli jutros u kvartiru, kako spava spremit, ođet i 

* štap, obično okovan željezom. 


obut • • • Ivša se kune svim, što mu je najdraže na svitu, da. 
on ni ubio Teru, niti je noćas bio u njezinu stanu ... Iz Terine 
•sobe nestali sit dukati i novci, ali to kod Ivše nije nađeno . . . 
pa ipak, čilo je selo protiv njega i niko mu ne vjeruje! 

Hrastovica je doista bila uzbuđena u najvećoj mjeri. Prem¬ 
da su se u tome selu momci noću međusobno tukli, uglavnom 
iz mladenačke obiesti i razpuštenosti, premda su seljaci dolazili 
u sukobe zbog zemne žena noliskih šteta, a najviše pri piću,, 
ipak su ubojstva začudo bila veoma riedka. Grabežna umorstva, 
pogotovu. U selu se ne pamti, da je tko ođ starosjedilaca ubio 
koga iz koristoljublja, da ga opljačka. Ni kradljivaca nema 
među našim Posavcima. Poštenje je u tome pogledu na za- 
mjernoj visini. Da nije bilo cigana, prosjaka i sumnjivih stra¬ 
naca, koji se klatare selom, mogli bi starosjedioci jedan pred. 
drugim ostaviti sve svoje dobro nezaključano, bez bojazni, da 
će tkogod što odnieti. 

U Luki je iznova poraslo uzbuđenje, kad, je sestra spo¬ 
menula, da su Teri upTjačkani dukati. Dakle opet jedna sra¬ 
mota, koju je trebalo oprati s njihova imena! 

Kako će pogledati svietu u oči? Svi će mu iza leđa govo¬ 
riti, da je otac onog ubojice i razbojnika. 

Luka je to osjetio već po pogledima, kojima su sada suse¬ 
ljani pratili njegova kola. Pred svakom odprilike desetom ku¬ 
ćom stajala je manja skupina, većinom žena, koje su s uzbu¬ 
đenjem razpravljale o događaju, što je toga jutra uznemirio 
sve stanovnike mjesta. Ljudi iz ovih skupina okrenuli bi se 
prema Lukinim kolima, svi do jednoga, mjereći ga čudnovato 
svojim pogledima. Ako tko nije sam opazio, da se on vozi ce¬ 
stom, drugi su ga na to brzo upozorili, šaptom ili gurkanjem. 
Očima su pratili Luku priličan komad puta . . . 

Vodeničar se i u svojoj težkoj brizi i nevolji držao staroga, 
reda i običaja; s kola je pozdravljao ljude, podižući desni kaži¬ 
prst do oboda svog šešira, a oni su odzdravljali hladno, ma¬ 
lim naklonom ili samo mičući ustima. 

Luka reče sestri: 

— Gledaj, kako bulje u nas! . . . Sve se gurkaju laktovi- 
ma, sve nješta sašaptavaju. Sigurno velje: »Evo staroga!.. 
Da, to je on! ... Ivšin otac! ... I on je kriv, što nije sina bo¬ 
lje odgojio! . . . Trebalo bi i njega strpat u štukauz . . .« 

Stana ga uhvati za ruku: 

— Neka, brate, tako divanit! Ta, svi znaju, da si ti pošten 
cojk i da si svoju đecu ’tio izvest na pravi put . . . 

— Pusti, pusti!... Svit će tako rit, svit njekad ima i 
pravo. Svašta smo već viđeli i doživjeli. 

Po neobičnoj živahnosti u selu, osobito u njegovu središtu, 
oko obćinskoga poglavarstva i »Crljenoga bircauza«, vidjelo 
se, da je događaj ostavio na Hrastovčane dubok dojam. Oko 
.gostioničara Rude Kranjca skupio se veći broj osoba, kojima 
je on pripovieđao, kako se dan prije kod njega zabavljao Ivša 
Lenić sa svojim društvom. Opisao im je i Ivšin sukob s otcem, 
priznavši pred svima, da se Ivša doduše zaprietio otcu, ali da 
Teru nije napadao. 

Ljudi su s velikim zammaniem slušali Rudino pripovieda- 
nje. On im je pokazao mjesto, grlio ie Tvša nao o<i Lukina 
udarca, zatim pravac, u kojemu se cielo društvo udaljilo od 
»Crljenoga bircauza«, otišavši prema Terinoj gostionici. 

U razgovor se umiešao i jedan Terin susjed, izpripovie- 
davši, kako je dan prije Tera bila dobro razpoložena: 

— Kod nje je u birtije čili dan sviro gramafon. Čuli smo 
je i kako pjeva. Jučer se bila lipo naredila, pa češće stajala na 
vratima, ko da njekog izčekuje. Popodne su došli na partiju 
šnapsla bilježnik i meštar, pa je i ona igrala s njima ... A 
jutros, eto, osvanu mrtva ... 

Ljudi ušutješe. 

— Ivša poriče! — reče netko poslije'kraće stanke. 

— A tko bi drugi počinio? — pitao se Ruda Kranjac. — 
Dakako, on poriče! Ali to čini i svaki drugi, kad ga pograbe! 
. . . Zna on, što ga čeka! 

Pred velikom obćinskom zgradom sa širokim stubištem i 
dugim vanjskim hodnikom, kojemu su svod držali debeli stu¬ 
povi s lukovima, stajalo je nekoliko skupina ljudi. Jedan se 
naučnik dovezao na koturu uz sam hodnik i podigao na peđa- 
lama, ne bi li vidio, što se u obćini događa. Mladi oružnik s 
puškom na ramenu priečio je pristup radoznalim ljudima u 
hodnik i uredovnice. 

U obćini su oružnici preslušavah Ivšu i njegove prijatelje, 
koji su s njim zajedno pili u »Crljenom. bircauzu«. Tuna je Ru- 
žin izjavio, da se ničega ne sjeća i da je čuo od drugih, da J e 
bio pao pod sto i ondje ostao sve do polazka iz gostionice. 
Štipa opančar, poznati muktaš, htio je najprije opravdati svo- 


-e sudjelovanje u bančevanju time, što je tobože došao u go¬ 
stionicu, da svoga staroga prijatelja Ivšu odvrati od pijanke 
i razbacivanja novca. Kad mu oružnici rekoše, da to nije va¬ 
žno, što je on htio, nego da okolnostno izpripovieda, što mu 
-je poznato, da li se Ivša prietio Teri, da li je imao u gosti¬ 
onici »tucalo«, koje sad služi kao corpus delicti, kamo su oti¬ 
šli iz gostionice i t. d., onda je Štipa priznao, da o svemu to¬ 
me ne zna ništa, jer se prilično rano zavukao u Kranjčevu 
staju, gdje je ostao sve do jutra. Ruda Kranjac bio je već 
preslušan među prvima i kako je on prošle večeri kao gostio¬ 
nica 1 ’ bio najtrezniji, to se smatralo, da je i njegov izkaz naj¬ 
vjerodostojniji. On je izkazao, da su gosti potrošili veliku ko¬ 
ličinu pića, ali kad ga upitaše koliku — nađe se u neprilici i 
reče, da je to teško ustanoviti, jer da je »točio iz velikog bu¬ 
reta«, da nije toliko pazio na to, jer je Ivša odmah sve pla¬ 
ćao. »Tucalo« je vidio u Ivšinim rukama i zna, da je njegovo. 

Smatralo se, da će Rudin izkaz u svakome slučaju mno¬ 
go pomoći Ivši, jer je gostioničar iztaknuo, da su »gosti mno¬ 
go pili i bili pijani«, a pijanstvo se mora uzeti u obzir kod 
prosuđivanja odgovornosti i krivnje. 

Ivša se među tim nije trudio, da uvjeri oružnike, kako je 
doista bio pijan. Pospan, bradat, mamuran, sjedio je pred 
njima i apatično odgovarao na pitanja. Trgnuo se samo, kad 
su otac i tetka ušli u sobu. Okrenuo se Luk: i rekao mu: 

— Znam, da nikad nisi imo o meni dobro mišljenje i pri¬ 
znajem, da sam mlogo zgrišio, al te još samo to molim u 
svom životu: vjeruj mi, da ja nisam ubio Teru, niti sam u to 
umišan! 

Oružnici su ga ponovo počeli izpitivati, što je bilo sa šta¬ 
pom (tucalom) i kako on tumači, da je njegov štap nađen 
kod Tere. 

— ... Ja sam ga imo u »Crljenom bircauzu«, ali su ga 
i drugi uzimah. Ne sjećam se, da li sam s njim i ošo odanle, 
pa i da sam, mogo sam ga ’nako pijan putem njege izgubit 
hi zaboravit, pogotovu kod Terine birtije, ge smo svi stajali, 
dok sam ja lupo i psovo ... Zatim sam se na drumu razsto s 
društvom i ošo kući, lego i do jutra se nisam dizo. Nit sam 
ulazio u Terinu kuću, nit sam Teru čuo ni vidio! 

Sumnju, da je Ivša ipak počinio to zlodjelo, pojačala je 
činjenica, da je kadkad u pijanom stanju napadao Terinu ku- 

ću i dapače se prietio, da će ubiti Tem. Stvar je iztražnip 
vlasti da ustanove, koliko ima istine u njegovoj obrani. 

Oružnici su preslušali i cigane, koji su dopratili Ivšu do 
Terine gostionice i ondje se, kako kažu, razbježali, kad je Iv¬ 
ša počeo lupati njezine prozore. Cigani su mnogo brbljali o 
svemu i svačemu, bili veoma zbunjeni i zaplašeni, pa kako se 
oružnicima žurilo, skratiše njihovo preslušavanje i sve ih iz- 
tjeraše na hodnik. 

Naslagan je već kup zapisnika o preslušan juna različnih 
osoba, koje je napisao obćinski pisar Tunica, sitan i blied mla¬ 
dić, s dugim i tankim prstima, što su još prilično nesigurno 
tražili tipke slova na pisaćem stroju. 

Bilježnik je dva, tri puta ulazio u tu sobu, slušao izkaze 
svjedoka i upiitao se u njihove rieči. Glas mu je bio plačljiv, 
-oči suzne. (Činilo se, kao da je on ostao udovac.) Obratio se 
dapače i Ivši: 

— Zašto ti, Ivša, poričeš?... Nemoj gnjaviti gospodu i 
sebe! Ako sad sve liepo priznaš, sud će ti to uzeti u obzir i 
bit će blaži prema tebi kod odmjere kazne . . . 

Ivša ga je hladno gledao i prekinuo: 

— Ne petljaj se ti, Marko, u to! 

Bilježnik mu okrene leđa i ode. 

Nekad su oni bili dobri prijatelji, dok je Ivša živio sa 
ženom i dok nije ustanovio, da bilježnik njoj udvara. Bračni 
je život bio odonda nemoguć. Došlo je do poznatog sukoba, 
koji je muža i ženu još više razdvojio. I tako dalje. 

Luka i njegova sestra Stana slušali su pitanja oružnika, 
koji su naoružani stajali pred Ivšom, držeći puške spuštene na 
pod; slušali odgovore Ivše i tolikih drugih, da im se sve po¬ 
brkalo u glavi. .Stana je češće zajecala i brisala oči krajem 
pregače, a Luka je samo uzdisao od težkoće. 

— Da barem ni prodo »Glogovicu«! — mišljaše Luka, 
kojemu se misli opet vratiše zemlji. — A nije mi ni reko, u 
čije je ruke sad prešla! . . . Da je prombam prekupit. . .? 

Još se on nije odrekao te zamisli, koja mu je pala na um, 
kad je s vodenice išao u selo, da potraži sina u obćinskoj go¬ 
stionici. Novaca je mogao nakupiti toliko, koliko je ta njiva 
vriedila, pa bi je platio dapače i više, samo da ponovo dođe 
-do svoje djedovine. 

Dok su oružnici izpitivali svjedoke, Luka upita sina: 

— Reci mi sad, kom si prodo »Glogovicu«? 


Mjesto jučerašnjeg prkosa, koji je izbijao iz svake njego¬ 
ve rieči, iz svake njegove geste, Ivša ozbiljno nabora čelo, kao 
da je sviestan onoga, što je počinio, i mirno odgovori: 

— Matijakovima. 

U selu su bili dvoji Matijakovi, odgovor dakle nije bio po¬ 
sve jasan i zato Luka vodeničar upita: 

_ Kojima Matijakovima? 

— Velikima! — doda Ivša. 

Ovaj predikat »Veliki« dobili su Matijakovi zato, što su 
jmali najveću zadrugu i najviše grunta u selu (oko 30 duša u 
kući i nekih 150 jutara zemlje), a za razliku od druge Mati¬ 
ci ako ve zadruge, koja je u svemu bila prosječna, pa su njezine 
članove zbog toga zvali »Mali Matijakovi«. 

— Je li »Glogovica« već na njih prepisana? 

— Nije! 

Vodeničaru je i u toj nesreći sinuo tračak nade. Doduše, 
Veliki Matijakovi bili su neobično pohlepni za zemljom i ku¬ 
povali, gdjegod su što mogli dobiti'. Nije ih smetalo, ni što su 
to možda bile manje parcele, ni što su bile veoma daleko jedna 
od druge i raztrkane po hataru, jer se u selu govorilo, da će 
baš oni, s obzirom da imaju veoma razcjepkan posjed, povesti 
akciju za provedbu komasacije zemljišta u Hrastovici. Matija¬ 
kovi su naime računali s tim, da svoje razkomadane zemlje ko~ 
masiranjem skupe u jedan komad i urede pustaru sa 120 do 
150 jutara zemlje, na kojoj bi tek mogli raditi onako, kako 
treba. 

Starješina zadruge Velikih Matijakovih bio je Lukiin vrš¬ 
njak i prijatelj iz mladosti Andra, s kojim se dalo govoriti. 

U obćini odjednom nasta neobična užurbanost. Među na¬ 
zočnima se pronio glas, da su stigla gospoda iz kotara i suda. 
Pred obćinskom je zgradom doista stajala neka žuta kočija, 
ali gospode nije bilo. Gospoda su najprije svratili na zajutrak 
Rudi Kranjcu i ondje se malo zadržali u prijateljskom razgo¬ 
voru s čovjekom, koji im je razvijao svoje velike prirađne 
osnove. 

Luka, Stana i mnogi drugi morali su izaći iz obćine. Do¬ 
lazak kotarske gospode povećao je radoznalost domaćega 
svieta, koji je i dalje stajao pred obćinom, čekajući ih, da ba¬ 
rem vidi, »kako izgledaju«. 

I pred Terinom gostionicom, u drugome šora, skupljao se 
t°ga dana sviet, premda ništa nije mogao vidjeti i saznati, 

jer su drvena vrata gostionice bila dobro zatvorena, a kraj 
dvorištnog je ulaza stajao oružnik s puškom na ramenu i 
tjerao radoznalce dalje od kuće. 

U cielom selu, na njivama, po svim obližnjim mjestima,, 
govorilo se toga dana o tragičnoj smrti mlade i liepe birta- 
šice Tere. Mnogi su ljudi iz drugih sela znali na prolazu kroz 
Hrastovicu s kolima stati pred njezinom gostionicom i popiti 
kod Tere koju litru vina ili koju bocu piva. Poznavali su je i 
Bosanci, trgovci voćem i peradi, što su na svojim nizkiim ko¬ 
lima, natovarenim sepetima i gajbama, prolazili u ljeto i u 
jesen kroz slavonsku Posavinu. 

Baš su ti stranci i bili njezini glavni gosti, jer se Hrastov- 
čam nekako, u strahu pred svojim ženama, nisu usuđivali 
mnogo zalaziti u Terinu gostionicu, gdje je uviek bilo veselo i 
previše bučno za malu seosku »birtiju«. 

Sad je međutim svemu došao kraj. Hrastovčani su pod¬ 
jednako okrivljavali i Ivšu i Teru. Oni su svoj život provodili 
tako, da se drugo nije ni moglo očekivati. Pa ipak, selo je bilo 
uzbuđeno. Svatko se trudio, da sazna što više sitnica o po¬ 
sljednjim događajima, jedan je drugog ispravljao u razgovo¬ 
ru i nadopunjavao, a kako je Hrastovica malo selo, nije čudo, 
da su ljudi znali gotovo sve i u tančine pripoviedali, što je 
gdje bilo. 

Seljaci su oštrim riečima osuđivali zločinstvo, psovali 
Ivšu i proricali mu, da će i sam tako završiti život. U jednoj 
skupini ljudi, gdje se o tome razgovaralo, netko je iznio svoje 
mišljenje, da Ivša sigurno ne će biti strogo kažnjen, jer je 
bio »uz vladu«, što je kod seljaka izazvalo veliko ogorčenje, 
tako da su padale strašne kletve protiv nepravde i pristra¬ 
nosti. 

Prožeti praveđnošću seljaci su tražili, da se u svakome 
slučaju poštuje pravda i da se ona jednako kroji. Ovo ih je 
mišljenje uznemirilo tako, da su se u većim skupinama našli 
pred obćinskom zgradom, prije nego što će Ivšu kolima od¬ 
vesti iz Hrastovice kotarskom sudu. Htjeli su dati oduška 
svom gnušanju prema zlodjelu i burnim poklicima tražiti 
pravdu. 

Kad je Ivša izašao na ulicu i pošao prema kolima u prat¬ 
nji dvaju oružnika, palo je nekoliko ogorčenih poklika, ali ti 

poklici Ivšu nisu zbunili. 

On se okrenuo suseljanima, pogledao im u oči i rekao: 

— Bećar sam bio i ostajem, to je istina! Ali . . . ubio ni¬ 
sam! . . . Šta se derete? 

Ove su ih rieči sve tako iznenadile, da nitko više nije vi¬ 
kao. Zar je moguće, da je taj čovjek ubojica? Čovjek, koji s 
pcdpunim mirom izlazi iz obćine i sjeda u kola, pripaljuje sebi 
cigaretu i smije se na oružnike, kao da nije uzrok strašne 
drame. 

Svi su zapanjeno^ gledali u Ivšu i nitko nije mogao raztu- 
mačiti to njegovo držanje drugčije, nego da je od pića posve 
otupio i okorio. 

— Da ga njegov Luka sad vidi! — reče jedna žena među 
svietom, što se skupio pred obćinom, da gleda Ivšin odlazak 
u zatvor. 

— Bio Je danas kod njega u obćine! — dobaci Tuna Ru- 
žin. — Znaš ti, strinka, kako se ’no velji: Svoje se meso ne 
jede! ... Još će se oni i pomiriti, pa će ga Luka i u kuću pu¬ 
stiti, nego šta! . . . Viđet ćeš već, ako budeš živa i zdrava. 

Žena ga odmjeri od glave do pete i reče: 

— Ajde tamo ! Onda ti ne poznaš Luku vodeničara! Zar 
’naki čojk, da oprosti tome propalice? . . . Prije bi skočio u 
Savu, svezav za vrat vodenički kamen ... 

Tko zna, dokle bi se oni tako pretjerivali, da nije netko 
dao znak za polazak i kola krenuše. Ivša je sjedio u sredini, 
ruke su mu bile u lancima, a sa strane dva oružnika. 

Hrastovčani su niemo gledali, kako se kola gube u daljini. 


6 . 

_ Pava Ajd.ama.kov* imao je kćer djevojku, Katu, koja je od 

» pokojne tetke Jage naslieđila dva jutra dobre zemlje, 
^jevojka je već prešla dvadesetu godinu i kao da se nije žu- 
™a s udajom. Prosio ju je neki momak iz obližnjega sela, koji 
je prvi puta vidio na sajmu i ondje se s njome upoznao, 
Kupio joj dapače i cielu hrpu oblizala pod licitarskom šatrom, 
^. r . ao 1°1 i silom htio, da mu Kata daruje na uspomenu 
kuoc ic s m onogramom K. J. (Kata Jemrić), ali ona to poznan- 

* Nadimak nastao od rieči »ajđamak« = čokanj, okomine, ono što 
° s taje kad se orani klip kukuruza. 

V ierna 

stvo nije shvaćala ozbiljno i poslije nekoliko sastanaka po¬ 
ruči mladiću, da je bolje, da ne dolazi, jer se ona još ne kani 
udavati. Mati ju je najviše odvraćala od toga momka, go¬ 
voreći: 

— Ne dam ja tebe za drugoselca! . . . Da odeš daleko 
od mene i da te ne vidim po njekoliko nedilja ili mjeseci!^. . . 
Ima dosta momaka i u našem selu, ti si još mlada, poštena 
i vridna, pa ćeš već nać para. 

Pred drugima je mati često rekla, da se ne brine za Ka- 
tinu »udavu«, jer ako ona ne uda Katu — udat će je njezina 
dva jutra zemlje. Mati je tu zemlju uviek izticala, a kad bi 
joj tkogod spomenuo, da Kata nema dukata i da bi trebala 
imati bolju opremu, mati bi s podsmiehom na licu dobacila 
rieči narodne pjesme: »Nisu više dukati u modi, nego zemlja, 
koja dobro rodi!« 

Ona i njezin muž Pava čvrsto odlučiše, da će Katu udati 
samo za kakvoga majstora. Najradije bi je dali za stolara, 
jer su stolari u to vrieme imali pune ruke posla. Svaka bolja 
udavača nabavljala je sebi kod stolara novo, građansko ^po¬ 
kućstvo i stolari se nisu mogli potužiti na naručbe. Opančar- 
ski se zanat nije činio kao posao, koji ima budućnost. Za ko¬ 
lara bi je isto dali, jer je seljaku veoma potreban. Brijač 
uobće nije dolazio u obzir, jer su na »bricu« gledali kao na 
vjetrogonju, koji se samo licka i dotjeruje, češlja i kovrča 
svoju kosu i zabavlja sviranjem u tamburicu. 

Tko bi zamjerio Pavi Ajdamakovu, što je htio udati kćer 
za majstora, kad su se za majstore otimale i sve drage selja¬ 
čke djevojke, koje su imale nešto zemlje. Njima i njihovim 
roditeljima bilo je samo po sebi razumljivo, što teže za »boljom 
partijom«, za majstorskom kućom. Seljaci roditelji govorili bi: 

— Dosta smo se mi stari patili, nek našoj dive bude lag- 
lje! Ako se uda za majstora, ne će morat žet i kopat. Bit će 
majstorica, uvik u lipu, u suvu i u toplu, dok seljakinja mora 
gazit po blatu, radit po vanu, i kad puše i kad pada . . . 

Život potvrđuje ovu istinu. 

Seljaci su bili robovi zemlje u svako doba godine, osim za 
najveće studeni, u dva, tri zimska mjeseca, kad je sav njihov 
posao bio ograničen na dovoz drva i spremanje ogrjeva. Inače, 
u proljeće, ljeto i jesen, za valjana se gospodara uviek nađe 
posla na zemlji, ili pod sušom i kolnicom, gdje treba popra¬ 
viti amište, odjelati novu lievču, kosište ili sjekirište. Nekao 
valja odnieti kovaču lemeš, odvesti konje 11 a pođkivanje, na¬ 


vući nov obruč na kotač od kola ili naručiti žbice kod kolara, 
pa radi 2a sata na dan, još bi se tužio, da nema vremena, 
premda je sam svoj gospodar, premda mu nitko ne stoji iza 
leđa i ne propisuje radno vrieme. 

Na posao ga goni sama zemlja . . . 

Crna, nemilosrdna zemlja, koja čovjeku izcrpljuje snagu, 
da g& za sav trud i znoj nagradi korom kruha . . 

Mužkoj djeci u većini seljačkih kuća ne preoštaje drugo, 
nego da ostanu na toj zemlji, da se za cieli život vežu uz tu 
grudu. Ženske su udajom mogle izmaknuti srpu i motici. Nji¬ 
hove majke, koje su proživjele u seljačkoj kući dvadesetak go¬ 
dina, znale su veoma dobro, što znači biti mlada snaša u ta¬ 
kvom domu.^ Stajati kraj stola, dok drugi sjede i jedu, trčka¬ 
rati i posluživati sve redom, prva ustati i posljednja leći, 
raditi poljske poslove kao mužkarac i gdjegod treba zamieniti 
starije. K tome još dođu i djeca. Kod trećega, četvrtog mla¬ 
dost je već prošla, lice uvenulo. 

Rieđko u kojoj kući imaju mnogo obzira prema mla¬ 
doj majci. Nema m vremena ni mogućnosti za pravilan odgoj 
djeteta. S jedne strane zove zemlja — s druge diete. S jedne 
dužnost, s druge ljubav. 

Kuda će prije? 

»Biela kuga« bilo je ono strašno rješenje, koje su našle 
žene u našim selima. 

U majstorskoj kući život nije tako težak. Ondje su za že¬ 
nu i. majku povoljnije prilike. 

Sve je to Kati unaprieđ zorno prikazano. 

Ajdamakovi su dapače bili' spremni zeta - majstora pri¬ 
miti u svoju kuću. Neka se priženi k njima, neka postane do¬ 
mazet. Može ondje otvoriti i svoju radionicu — prostrano je, 
mjesta ima —, a i njima će svima biti bolje. U majstorskoj 
kući svako jutro pije biela kava, često se donese iz mesnice 
mesa za objed ili večeru, pa ima toploga, kuhanoga jela, juhe 
i variva. 

Mnogo to znači u seljačkoj kući, gdje u to vrieme nije bilo 
novaca ni za liek, nesamo u prenesenom, nego i u pravom 
®mslu te rieči. A majstor zarađuje. Ako ne curi, a ono kap- 
je. Uviek se nađe u kući koja stotina, da čovjek može sebi 
štogod priuštiti, podići standard života. 

Dakle, Kata je čekala majstora. U tome čekanju prošlo 
je već pet liepih djevojačkih godina. Odučila se odlaziti »na 







drum«, na večernje sastanke seljačke mladeži, jer se većinom; 
zabavljala s kalfama, a među onim seljačkim dečkima i djevoj¬ 
kama bilo je i takvih od 15—16 godina, koji su još išli u pučku 
školu, kad je Kata već djevovala i ašikovala. 

Ona i njezina mati Franca bile su nemalo iznenađene, kad 
ih je u nedjelju popodne neočekivano posjetila strina Stana 
Vodeničareva. Svratila je tobože slučajno, na prolazu kraj nji¬ 
hove kuće. Na ruci je imala košaricu zastrtu najljepšim otar- 
čićima (manjim ručnicima), a u košarici finog voća, kojim je" 
cdmah srdačno ponudila Katu i njezinu majku: 

— Uzmite samo, uzmite!... Nekate se zafaljivat i neć- 
kat. Imamo mi priko tri stotine stabala voća. . . Kako čojk-j, 
srdee zaželji! 

Onda je milo pogledala djevojku, divila se ručnom radu 
na rukavima njezina oplećka i laskala: 

— O, divo, što ti imaš lipe rukavčiće! . .. Vidi se, da si 
vridna i fina đevojka, koja volji radit! 

Mati je rasla od sreće. 

Godilo joj je laskanje ove žene iz bogate kuće, pa ponosno [ 
reče: 

— Ne da je faljim zato, što je m’a kći, nego je zbiljam 
cura na svom mjestu, kaku danas treba tražit u čiloj ’Rasto- 
vice! 

Stana je odmjeri pogledom od glave do pete i ustanovi, 
da je doista »glavita«, to jest snažna i stasita. Za takvim je 
djevojkama u selu daleko veća »potražnja« nego za nježnim, 
slabašnim stvorenjima, jer su one jače — sposobnije za posao, 
mogu bolje služiti kući i zemlji, a to je jedna od glavnih za¬ 
daća žene seljakinje, kojoj je sudbina dosudila, da zajedno s 
mužem veže svoj život uz zemlju. Dok on pluži — ona konje 
vodi, dok on kosi —- ona rukoveta. Gdjegod treba, mora mu 
biti pri ruci i na pomoć, jer tko će, ako ne će žena? 

Kata je osjetila na sebi izpitljivi pogled strine Stane Vo- 
deničareve, pa je stidljivo spustila oči. Ciela je njezina pojava 
odisala zdravljem i svježinom. Lice joj je bilo liepo zaobljeno, 
ali ne preširoko, nos pravilan, ravan, oči crne kao kukinjs. 
Iznad njih imala je Kata od prirode tanke obrve. Usta su joj 
bila prilično izrazita, a kad se smijala, pokazala bi dva niza 
bielih, pravilnih zuba. 

U razgovoru dakako nisu mogle mimoići Ivšu. Stara Aj- 
đamakova reče s neprekrivenom rađoznalošću: 


— A je 1’ se čuje štogod o vašem Ivše? 

Stana se našla u neprilici, poravnala je svoju pregaču i 
pevoljko odgovorila: 

— Još je pod iztragom! ... On i dalje tvrdi, da nije kriv. 

Nije ona došla k Ajdamakovima, da se razgovara o Ivši 
i uobće trati vrieme u ćaskanju. Njezin je posjet imao sasvim 
određen cilj, koji je ona htjela postići. Zbog toga brzo prieđe 
na drugu temu razgovora i potuži se Katinoj materi, kako joj 
je težko raditi: 

— Ne da se ni meni više ko njekad, draga moja Franco! 
U tako velikoj kuće ima i mlogo posla.. 

— Vjerujem, nena Stano, kako da ne! — potvrđivala je 
Franca, ne znajući još uviek, zašto je zapravo Stana došla. 

A Stana je odmah, da na neupadljiv način iztakne bogat¬ 
stvo Lenićeve kuće, počela govoriti, kako treba svake sedmice 
miesiti i peći kruh, pokazavši rukama, koliki su njezini kru¬ 
hovi, zatim kako treba svake večeri pomuzti četiri krave, oba¬ 
viti veće količine sira i vrhnja, izlupati maslaca i t. d. U raz¬ 
govoru je, sve tobože uzput, spomenula: koliko svinja kolju 
godišnje, koliko se hrane skupi na posjedu, koliko u vodeni¬ 
ci za ušur. Zatim se pohvalila, da uobće imaju u kući svega 
\ da ni na čemu ne oskuđievaju, pa bi bilo još i bolje, da nije 
Ivša svojim nesretnim životom toliko jada nanio cieloj zadru¬ 
zi. Stana se osobito razpripoviedala Franci i Kati o svilenim 
suknjama i haljinama, o krznenim kabanicama i finim kožusi¬ 
ma, što su ostali još iza Lukine Anđe. Bila je to sve fina, pred¬ 
ratna roba, mekani baršun i sjajna svila, a sada je nitko osim 
nje nije ni gledao. U jednome sanduku stajalo je i zlato, ko¬ 
jim se Anđa nekada kitila: petnaest velikih i preko dvadeset 
malih dukata, zatim prekrasna šamija od težke crne atlas- 
svile vezene zlatom i sa zlatnim kićankama na krajevima. O- 
vakvu šamiju imala je u Hrastovici samo Anđa Vođeničarova. 
Franca i Kata slušale su s velikim zanimanjem Stanino pripo- 
viedanje, diveći se neviđenom bogatstvu, koje je ležalo i možda 
trunulo u starinskim škrinjama. Po njezinim riečima nije im 
tnlo težko stvoriti pređočbu o množtvu stvari, njihovoj finoći 
1 vrieđnosti, prema čemu ne bi mogla ostati ravnodušna ni¬ 
jedna ženska. Osobito kad Stana poče nabrajati ođnjice i op¬ 
reke, vezenke i zlatare, otarke, ponjave, trube s tkanjem, u- 
3jr use i rubčiće — sve novo, još netaknuto, što se tako spre- 

malo i slagalo u ormarima iz godine u godinu, ako jednom bude 
zatrebalo. 

Vidjevši, da su Franca i Kata zadivljene njezinim pripo- 
vieđanjem — to je zapravo htjela i postići! — Stana Vođe- 
ničarova reče, kao da se tobože tek sada toga sjetila, premda 
je ovaj čas već prije čekala: 

— A što vam tolko divanim o tim stvarima! ... Dođite li¬ 
po jedan dan k meni pa ću vam sve pokazat, I ’no, što imamo 
u kućarima i ’no, što imamo u sobe! 

— Moremo, majo, kad nas strina Stana zove! — reče 
Kata. 

Mati je prihvatila poziv, ah joj još uviek nije bilo jasno, 
odakle odjednom ta Stana Vodeničarova, žena iz bogate kuće, 
govori s njom tako srdačno, kao da su rođakinje ili neke sta¬ 
re druge. 

Tek kad je Kata otišla nešto u svoj kućar, postalo je 
Franci sve jasno. Stana je uhvati za ruku i bez okoMšenja 
predloži: 

— Ajde da budemo prije! 

Franca se začudila i u prvi mah nije znala, za koga bi ona 
to trebala dati svoju Katu u vodeničarevu kuću. Ivša je istina 
sada postao udovac, ali je propalica i u zatvoru ... Ne misli 
Stana valjda njega? ... Ili možda, strašno je na to i pomisliti, 
staroga Luku . ,. ? 

Napokon upita Stanu, da se i to razjasni: 

— A ... za koga bi ti to nju prosila? 

— Za našega Roku . . . Mladić je doduše gluvonim, ali vri- 
dan i pošten. Dobar ko kruv! .. . Istina, ima falinku, no naša 
je kuća jedna od prvi’ u selu. . . 

Franca je bila neugodno iznenađena. Osupnuta. Nije se ni 
sjetila toga gluhoniemoga momka, kojega je poznavala iz vi¬ 
đenja, kad je s mužem dolazila na meljavu u Dukinu vodenicu. 

— Indi, za Roku . . .? — ote joj se poluglasno iz usta, a 
onda se brzo trže, nastojeći da prikrije svoje misli i osjećaje. 

Da uda Katu u tu kuću, gdje se ljudi raztrgoše poslom, 
to joj se baš nije sviđalo. Ona je imala druge osnove za Kati- 
nu budućnost, njezin je ideal bio zet — majstor, koji bi živio 
zajedno s njima u kući, tako da im svima bude bolje i lakše. 
Ipak, ni Lenićeva kuća nije na ođmet. Takva se ponuda nedko 
dobiva. Ne smije se dakle prenagliti. 


— Čuj, nena Stano, — reče Franca poslije kraćega raz- 
inišljanja — moram o tom divanit sa svojim čojkom, a i s di¬ 
vom. Ako ona ne će, ne moremo je naćerat. Međutim, pravo 
da ti kažem, mi smo nju mislili udat za kakog majstora, ma¬ 
kar bio i siromašan . . . Bilo bi joj laglje. Kod vas je velika 
kuća, veliki grunt, treba puno radit... 

— E! — potvrdi Stana, koja je nerado slušala, da se ova¬ 
ko govori o radu. 

— Ti si sve starija i sve slabija, sav će se posao svalit na 

nju . • • 

— E! 

— A mi bi ćeli da bude pošteđena od posla. 

Stana odlučno reče: 

— Bome, u našoj kući moraju svi radit! Moj brat kaže: 
»Ko ne radi, ne treba ni jesti!« ... Mi svi u kući radimo. Ra¬ 
dimo više nego sluge. Sluga radi, koliko mora, a gazda koli¬ 
ko treba! 

Franca se uzvrpoljila od neprilike i porumenjela je sve 
do ušiju, ne znajući, što bi rekla na te rieči pune priekora. 
Da se donekle izpravi, promrsi nesigurnim glasom, tako da 
ju je Stana jedva razumjela: 

— Pa i naša Kata radi. . . Kako da ne! Sve poslove! . . . 
Samo, mi smo mislili, da bi se ona kraj svoja dva jutra zem¬ 
lje mogla udat i za majstora, kao što su se, eto, udale i dru¬ 
ge, pa im ni’ loše ... U majstorskoj se kući laglje živi. . . 

Djevojka se vratila iz svoje sobice. Franca i Stana od¬ 
mah prekinuše taj razgovor i opet se razpripovieđaše o halji¬ 
nama, rublju i ručnim radovima — toj vječnoj i neizcrpivoj 
temi ženskih razgovora. 

Franca se nikako nije htjela zamjeriti ženi iz bogate i u- 
gleđne kuće, pa je nastojala da bude što ljubaznija i srdač- 
nija prema svojoj gošći, obećavši joj još tri puta, da će je sva¬ 
kako posjetiti zajedno s Katom. 

Stana je zamislila stvar ovako: ako djevojčini roditelji i 
djevojka pristanu, Roku bi češće poslali k njima navečer, da 
bi se upoznao i zbližio s Katom, pa ako bi se mladić barem 
sprijateljio s djevojkom, mogli bi se već na jesen vjenčati i 
Proslaviti svatbu. Međutim, Stana je već na početku ovoga 












56 


57 


svog nastojanja naišla na zapreke i sad je već posumnjala u 
konačni uspjeh. 

Vratila se kući nerazpoložena, ali s odlukom, da će poku¬ 
šati sreću na drugome mjestu, ukoliko je Ajđamakovi odbiju. 


7. 

Pava Jemrić Ajdamakov bio je toga popodneva malo u 
»Hrvatskoj ratarskoj čitaonici«, ali kako je došlo samo pet 
članova, koji uzto nisu imali volje za razgovor, nego se od¬ 
mah zadubiše u čitanje novina i časopisa, Pava brzo izađe iz 
čitaonice. Mislio je, da će se ondje sastati s više ljudi i da će 
se među njima, kao obično, povesti razgovor o politici i go¬ 
spodarstvu, a takve je razgovore veoma rado slušao, dok či¬ 
tati — nije volio. Težko mu je naime b'lo sricati slova, sporo 
i dosadno, pa je to još kod njega i dobro ’š'o. ako se uzme 
u obzir, da su ga roditelji izvadili iz škole iz drugoga razreda, 
ako se pomisli na to, da od odlazka iz škole do dolazka u 
vojsku uobće nije ni čitao ni pisao! (Svoju nep'smenost mo¬ 
gao je Pava Ajdamakov zahvaliti dvjema krmačama, što su 
baš one god’ne, kad je on išao u drugi razred, oprasile cieli 
čopor prasaca, koje je već poslije nekoliko nedjelja trebalo ču¬ 
vati i tjerati na pašu, te ondje od jutra do mraka paziti, da 
ne odu u štetu. Svi su se u kući .složili u tome, da je važniji 
ovaj čopor prasaca nego Pavina pismenost, i tako je Pava 
prije reda završio školu, zamienivši školske knjige i pisanke 
sa svinjarskom torbom i kratkim kožnim bičem). Međutim, 
Pava je bio od prirode bistar čovjek i volio je čuti »pametnu 
rič«. U čitaonici je srećom bilo članova seljaka, koji su imali 
nesarno dobar glas, nego su također znali liepo i razgovietno 
čitati, pa i protumačiti ljudima, ako im je što bilo nejasno. 
Pava je uviek rado prisutstivovao ovakvome zajedničkom či¬ 
tanju, nastojeći da svaki puta nešto nauči i zapamti. 

Stajao je još neko vrierne pred čitaonicom, pušio svoju 
lulu i pijuckao preko kamiša, očekujući, da će možda još tko- 
god doći. Obukao se svečano, kao nedjeljom. U čistu bielu ko- 
šulju, koja je imala tiesnu ogrlicu čvrsto zakopčanu porcelan- 
skim i staklenim dugmetima Na ramenima su mu rukavi bili 


veoma široki, s bezbroj sitnih nabora, a iznad šake također 
tiesni i čvrsto zakopčani. Na crnom, otvorenom prsluku nosio 
je debeli' nikleni lanac, na kojemu je u džepu visjela prosta, 
crna željezna ura. Hlače su mu bile od svietlo-modre čohe. Na 
nogama je imao kockaste crno-biele obojke i obične opanke 
s kajišcima, koje je toga jutra dobro namazao. starom koži¬ 
com od slanine. 

Ljudi su slabo dolazili u čitaonicu, jer su umorni od teš¬ 
kih ljetnih poslova provodili nedjelju u podpunom odmoru. 
Ovdje - ondje izašao bi netko pred kuću i sjeo u jarak obra¬ 
stao travom. Daleko, na kraju šora, vidjele su se svečano obu¬ 
čene ženske, koje su išle na večernjicu. 

Pava Ajdamakov nerazpoložen ode kući. 

Zatekao je ženu samu. 

Franca je zamišljeno sjedila na stepenicama triema, a 
kad spazi muža, ljutito reče: 

— Ti uvik moraš njekud odlunjat, kad bi trebo bit tu! 

Pava se začudi njezinoj zlovolji: 

—■ Zar me ko tražio ? . . . Ošo sam samo do čitaonice i 
natrag ... Pa ne ću valjda i u neđilju čili dan sjedit kraj 
tvoji’ skuta! 

| — Bila je Stana Vodeničareva! — nastavi Franca, kao 
da je mužu sve poznato ili kao da bi on odmah morao znati, 
« čemu se radi. 

Pava ju je i dalje gledao s podpumm nerazumievanjem i 
jcš većim čuđenjem, pa mu Franca potanko izpripovjedi tok 
Stani na razgovora o Rokinoj ženitbi. 

Pava je nekoliko puta prekinuo ženu s upitom: 

— A što si ti na to ? ... — da zatim nervoznim glasom za- 
kuka: — O, rašta nisam bio doma, rasta sam ošo od kuće! 

.. Taka prilika, taka prilika! 

On je već uvidio, da žena nije postupala, kako treba. To ga 
je neobično ljutilo i Pava se strahovito razžesti, čuvši, da je 
žena odala Stani svoje osnove, da Katu uda za majstora: 

— Još si i to rekla, nevoljo matora? — psovao je muž. — 
Zar ti je vrana pamet popila ? .. . Kaki majstor, kaka maj¬ 
storica! . . . Sve su to tvoje ludosti, koje ću ja tebi izćerat iz 
glave! 

Franca se snebivala od čuda: 

— Ma, čojče, pa zajedno smo o tome divanili i ti si isto 
*»io mojeg mišljenja, da je damo za majstora...? 

Pava od jarosti još više podiže glas: 

— Da, ali onda ju nisu prosili u Vođeničarevu kuću! . . . 
Znaš li ti, šta to znači? . . . Druga kuća u selu! Veliki Mati- 
i jakovi pa očima’ Vodeničarevi! . . . Toliki grunt, vodenica, 
marva! 

— AT će morat radit, ubit će se poslom, a mi smo uvik 
govorili, da nam je Katu njekako udat, da joj bude laglje . . . 
— branila se Franca. — P’ onda, morda bi kraj nje i mi, da 
se uda za majstora, bolje prošli, laglje živjeli! 

Ali Pava nije popuštao: 

— Šuti, ženo! . . . Vidi se, da je u tebe zbiljam duga ko¬ 
sa, a kratka pamet! Ne misliš dalje od nosa! . . . Majstora sad 
izbi iz glave! ... Čast majstoru, al’ nek mu se nešto desi, nek 
padne i prebije ruku, šta onda? . .. Osta mi bogalj, da ga 'ra¬ 
nim i brinem se za njega! . .. Zemlja, to je ono, što uvik vri- 
đi, ono, što ne more nikad propast! Daj ti meni zemlje, zem¬ 
lje, pa da vidiš, kako se živi! ... A što se posla tiče, to nek 
Katu ne boli glava! ... Kad ona bude jedanput u kući, onda 
će ona bit gazdarica, ne baba Stana, Lukina sestra, koja čak 
u tu kuću i ne spada! Stana je bila udana, pa ostavši udo¬ 
vica, dođe k bratu, a trebala je ostat u imuževoj kući i odanle 
je niko ne bi mogo krenit! Valjda joj se Luka smilovo i tako 
je primio pod svoj krov, jer čujem, da se nije slagala s bra¬ 
ćom svoga muža i nji’ovim ženama.... 

— Pa dobro, nek bude baš sve tako, kako ti veljiš, al Ro¬ 
ka je gluvonim .. . ? — usudi se primietiti Franca. 

— A šta to smeta? ... Ne će barem psovat ženu, nit će 
se s njom svađat! Zato naša Kata ima dobar jezik, koji će vri- 
dit za obadvoje! . . . Nek još rodi dite u Vodeničarevoj kući, 
e onda će bit gospodar nad svima, onda joj tek niko više ne 
će moć zapoviđat! . . . Sve će bit u njezinim rukama, sve će 
bit njeno! 

Franca se čudila Pavi, što je odjednom zapao u takav za¬ 
nos i toliko se oduševio mišlju, da se Kata uda za gluhonie- 
moga Roku Vođeničareva. Morala je priznati, da nije tako da¬ 
lekovidna i oštroumna: 

— O, na što ti sve ne pucaš! Ja na to n kad ne bi ni 

pomislila! 

A Pava se zanio mislima toliko, da je predviđao i dalji 
razvoj događaja: 


— Na Roku se uobće ne trebamo obazirati Ko da i ne po¬ 
stoji! On nam ne će smetat... Što se tiče starog Luke, ni 
taj ne će vječno živjet! G’e je on starji od nas! Za deset pet- 
najst godina! Jednog će ga dana udrit slog i više ga ne jal 
^ onda osta Kata gazda na čilom dobru! Još ćemo i nas dvo¬ 
je kraj nje i njezinog bogatstva mrva bolje poživjet! ... Šta 
misliš, toliki grut, ’naka zemlja! 

Pava je podigao glavu i zadivljeno se nekud zagledao, kao 
da se pred njegovim očima pojaviše prekrasne zelene i cvjet¬ 
ne livade, zlatna žitna polja, srebrnasto more raži i veliki rod¬ 
ni šljivici. 

Široke prostrane njive, duge, bezkrajne brazde, na kojima, 
leži mastna, crna zemlja . . . 

Četrdeset jutara! 

Sve jedan komad ljepši od drugoga! Tu je »Savulja«, go¬ 
lema njiva u blizini Save, okružena pravim gajićem, što se na¬ 
stavlja na mirisne posavske livade, ondje »Žirovnica«, u naj¬ 
plodnijem đielu hrastovičkoga hatara, s površinom od neko se¬ 
dam jutara, gdje su Vodeničarevi imali i svoju »Glogovicu«. 
A gdje je tek stan*, okružen s desetak jutara fine zemlje, pro¬ 
stranim pašmkom za konje i krave, s nekoliko veoma dobrih 
oranica, koje su punile Lukine hambare! 

Pava Ajdamakov živio je c eloga svoga života na dvanaest 
jutara zemlje, ali ni ta zemlja nije bila najbolja. Od tri četiri 
manje ili više podvodna komada, što su se nalazili na najni¬ 
žim zemljama hrastovičkoga hatara, imao je veoma malo ko¬ 
risti:. Ostali je dio »grunta« bio osrednje kvalitete. 

Gdje bi on prije smio ma i samo pomisliti na tako divne 
njive, kao što su one u Vođeničarevih! • 

A sad, eto, glupi slučaj, pruža mu sav taj »grunt«. Pred 
njim leži silna, plodna zemlja i on samo treba reći Kati, da 
dade svoj pristanak na brak s gluhoniemim Rokom, i zemlja 
je već njezina, njegove kćeri, pa prema tome kao da je i 
njegova, kao da je Ajdamakova . . . 

Tu zemlju ne smije izpustiti iz ruku! 

Ženi je tulio u uho, da već jednom shvati, o čemu se radi: 

— Ženo, zar bi ti taku priliku pušćala iz svoji’ šaka?. 

Ženo, g’e ti je pamet!? To moraš popravit, moraš! — ponovio 
je već bogzna koji puta. 

* salaš 




: 

Franca kimaše glavom, priznajući na taj način, da je do, 
ista pogriešila. U nje, kao ni u drugih žena, nije bilo tako 
duboko usađena osjećaja prema zemlji kao kod mužkaraca. 
Seljaci su se više srasli za zemljom, nego seljakinje; seljaci 
su joj davali više znoja i krvi, nego žene. koje su već po svo. 
joj naravi preslabe, da bi se mogle tako čvrsto vezati uz 
tu grudu, hvatati u koštac s prirodom i same izđržat' u težkoj 
borbi, što je ž vot nameće seljaku. One se drže kuće i kokošinj- 
ca. Dom, dvorište i povrtnjak — to je ženin životni prostor. Za- 
gledat će još malo i u svinjac, radit će nešto i u staji za 
goveda, ali konjska staja, kolnica, pecara, šuma i njiva — sve 
to pripada u djelokrug muškarca, i kad mu žena ondje po¬ 
maže, mora se upinjati i preko svojih slabih snaga. 

Pava je tumačio ženi, kakve goleme koristi čovjek ima od 
tako velikoga imutka, kao što je Vodeničarev. Nije se ni osvr¬ 
tao na ženinu napomenu, da su kod Vodemčarevih sanduci 
puni novoga tkanja i različnih fin’h stvari, što ostadoše ioš 
iza pokojne Anđe, Lukne žene, nego se sjetio, da su u sta¬ 
roga vođenićara divne krave muzare, da ima dva para konja, 
»kao da su izabrani iz grofovske ergele«, i da mu svinjar 
tjera na utvaj čopor od najmanje 80—100 komada svinja. 

— Pomisli, u to bogatstvo mogla bi za kratko vrime doć 
naša kći! Ta, Stana je mogla Roke potražit đevojku i u boga¬ 
tijoj kuće, nego što je Ajdamakova! Ja m'slim, da je ne bi 
odbio ni sam gazda Andra Matijakov, jer je Roka sada tako 
rekuć jedinac... Ivša je svoj život već završio, osim toga 
i izišo iz zadruge, tako da neja u njoj više nikakog prava, 
baš da ga i puste iz štukauza! . . . Indi, sve je Rokino i Ro- 
kine žene, pa sad, ženo, pamet u glavu, i gledaj, da Vodeniča- 
revi zbiljam lzprose Katu! Onda smo na konju! 

— Učinjit ću sve, što mogu! — obećala je žena. — Mo¬ 
ram samo r.t i dive, jer ona o svemu tome još ništa ne zna! 
A ipak se radi o njoj, o njezinom životu i njezinoj sreće!... 
Ako đevojka ne prestane . . . 

Pava se opet razbjesnio: 

— A rašta ne bi pristala!? . . . Vidiš, da čeka već četjeri 
godine majstora, pa ga još ni dočekala! ... Ko da će sada 
njaki princ doć po nju, nego ope’ šulja, ko što smo i sami. 


Djevojka je, kao što to čine i druge djevojke, grad la 
svoju budućnost na liepim snovima, pa je majci, koja je za 
•n h znala, bilo težko porušiti sve te nade izpletene od djevo¬ 
jačkih sanja. Franca se dapače u prvi mah našla u neprilici, 
ier je baš ona najviše nagovarala Katu na uđaiu za majstora, 
napun vši joj glavu o finom i lagodnom životu u majstorskoj 
kući. Hoće li Kata prihvatiti otčev savjet i shvat'ti njegovu 
težnju za gruntom, koji bi joj tom udajom htio osigurati? 
Hoće li zavoljeti Roku, kad joj nikad nije rekao, niti će joj 
kadgod moći reći, da za nju što osjeća? 

Otac je mislio samo na zemlju. 

Sve drugo — za njega nije bilo važno! O tome je razmi¬ 
šljala Franca. Kao žena osjetila je u dubini duše, da bi nad 
svojom kćeri počinili strahov to nasilje, kad bi je žrtvovali 
o-luhoniemom mladiću, prema kojemu djevojka ništa ne osjeća. 
Ove se m'sli nije usudila odkriti Pavi, jer bi ih on smatrao 
ženskim glupostima, pa bi zacielo rekao: 

— Kak’a žrtva! . . . Šta je to prema ’nolkom gruntu! . . . 
Ja bi sebi do odrezat i jednu ruku ih' noon za četrdeset ju¬ 
tara zemlje! . . . Ta, od nje se ne traži ništa drugo nego da 
se uda za Roku, koji je mlad, zgodan, pošten i vridan. 

Pava nagnječi duhana u svoju zemljanu lulu i zadovoljno 
odbije tanki, mođrikasti dim, koji se poče dizati i motati oko 
njegove glave. 

Iz dvorišta, od djevojačkoga kućara, začu se Katin glas, 
koji je pjevao neku ljubavnu pjesmu, o mjesečini, ašikovanju 
i sladkom milovanju. 

— Eto, diva je tu! — reče Pava svojoj ženi. — Idi joj 
reci. što prije, to bolje! Lipo joj sve raztolmači, ko što sam 
ja tebi, a ako se bude protivila, onda ću ja s njom govorit! 

—- Neka ti, neka ti! —- molila je Franca. — Pusti samo 
mene. S tobom se danas ne da lipo divanit i ne more izić na 
kraj! . , . Jagmiš se za tim gruntom, ko da je u njemu sva 
sreća! . . . Misli mrva i na svoje đite. 

Muž odmahne rukom: 

— Pa dobro! . . . Ne ću se mišat, al’ ti onda moraš sa¬ 
ma čilu stvar dobro udesit . . . Svakako ju gledaj nagovorit! 

— Nejaš brige! 

Uzda hn ula, je i otišla Kati. 

Izprva nije znala, kako bi počela i najprije u uvodu reče, 
da se često puta djevojke ne udaju po svojoj želji i volji, jer 

da čovjeku ne može u životu biti sve onako, kako to želi jl 
unaprieđ smisli, ali su ipak i mnoge od tih djevojaka bile za¬ 
dovoljne i neke dapače sretne žene i majke. 

— Ne sjećam se, — kazala je mati — jesam li ti kadgod 
pripoviđala, al’ ja sam se, na priliku, trebala udat za jednog I 
lugara. Dodio je našoj kuće i sviđo mi se, al’ jednog dana 
osvanuše kod nas Ajdamakovi i zaprosiše me, eto, za tvog 
otca. Njega sam jedva poznavala. Roditelji su mi govorili, da 
pođem za njega, jer je jedinac, pa ako i neja mlogo grunta, i 
da ću ipak biti svoja gazdarica. Opirala sam se njeko vrime 
i plakala za lugarom, a onda . . . pristanem. Vjeruj mi, da se; 
nisam nikada pokajala! Dobro živimo i slažemo se, to je 
najvažnije. Bilo bi još bolje i ljepše, da imamo više grunta . . . 
Blagoz da je 'nima, što su bogati! . . . Sirotinja se među so.I 
bom svađa i bije, jer ju uvik more brige i nevolje, a ’ni, što 
su siti i napiti i imaje punu kuću svega, nemaje se rašta ni 
svađat! . . Jesi li ti, divo, čula, što velji strina Stana Vode. I 

ničareva? . . . Kako je to u nji’ bogatstvo, kolko tod ima fini I 
stvari i dukata još od Lukine Anđe! 

Kata potvrdi: 

— Čula sam, majo! . . . Zato su oni Vodeničarevi! Imaju 
od nas četjeri puta više zemlje, i to najbolje komade u ’ataru! 

Franca odmah nastavi: 

— Bogatstvo je to. bogatstvo! . . A da barem ima ko 
uživat? . . . ’No dvoje starog svita, Luka i Stana, otić će za 
Loju godinu pod ledinu. Onda će sve to blago i imanje ostat 
Roke! ... Ivša je svoje dobio i ošo iz zadruge, on u njoj vi¬ 
še neja što tražit. 

— Šteta, što je Roka gluvonim — reče Kata, pa se na¬ 
smija, misleći time, da bi inače bio »dobra partija«. 

— Pa ni’ to tako strašno! ... Ne će barem psovat ženu, 
nit će se moć svađat s ljudima! . . . Druge falinke neja. Mlad 
je, zdrav, vridan ko crv. Isti njegov otac Luka! Tu jabuka 
zbiljam ni’ pala daleko od stabla. 

— Nješta ga previše faljiš? — začudi se kći. — Danas 
govoriš samo o Vodeni čarevima i o tome Roke, ko da ne zna¬ 
mo, ni o čem drugom divanit! 

Franca je spustila glavu, malo se zamislila i polako izu¬ 
stila : 

— Kato, a je T ti znaš, rašta je strina Stana Vodenica- 
:reva bila kod nas? 


Djevojka se iznenadi: 

_Ne! ... A rašta? 

_Luka bi ’tio, da mu budeš sna’! 

Kata stisne rukama grudi, kao da je htjela prigušiti ku_ 
čari 1 ? srdca i zgrčiti u sebi dušu: 

__ Zar . . . Rokina žena? 

Mati je i daije bila veoma oprezna: 

_To je, dite, nji-’ova želja, jer te oni, naravski, ne će i 

ne mogu prisilit da pođeš za 'noga gluvaka i njemaka! . . . 
Dado i ja mislimo, da o tome mrva štundiraš i da budeš 
pametna! ... ’Vaka se prilika ne pruža često! ... Bila bi 
najbogatija mlada snaša u selu! ... Ni Matijakove ti ne bi 
bile ravne! Oni, doduše, imaju mlogo više grunta nego Vode¬ 
ničarevi, ali ih je zato puna kuća i ne bi se mogle s tobom 
mjerit! 

— Da„ . . . tako je. . . . znam, majo! —- bile su jedme 
rieči, koje je Kata iztisnula iz usta, sagnuVši glavu tako, da 
jcj mati ne vidi lice. 

Privlačilo ju je to silno bogatstvo, kako da ne, ali ju je 
od svega odbijala i sama pomisao, da bi morala cieli svoj ži¬ 
vot provesti s gluhoniemim mužem. Stresla se od jeze, koja 
joj prostruji tielom, kao da ga iznenada uhvati studen. 

Pomisao na udaju za majstora, na lagodan život u maj¬ 
storskoj kući i sve ono, što je djevojka sebi dočaravala, na¬ 
tjera joj suze u oči. 

Plakala je za svojim djevojačkim snovima. 

Zar će se baš svi razplinuti? Zar baš ništa ne će ostati 
od onoga, što je ona sebi u mašti stvorila? Čedna je bila u 
svojim željama i nije čeznula za bogzna čim . . . Da ima ku¬ 
hinju i dvie liepe, građanski uređene sobe. R,ačunala je da¬ 
pače i s time, da će muževa zarada biti premala i da će i ona 
sama morati nešto raditi, baviti se šivanjem i ručnim rado¬ 
vima. Ta, bila bi majstorica, a majstorici se više priliči nego 
seljačkoj ženi i djevojci, da šije, veze i šlinga za druge. Žudjela 
je zato i za šivaćim strojem, velikom »Singericom« ili »Pfaff«. 
mašinom, kakve je već vidjela kod majstorica u selu. Da to 
s ve nabavi, srdce bi joj bilo na mjestu i svim željama udovo¬ 
ljeno. 

Ona uostalom nije ni znala ništa više željeti, jer niti je u 
svojih dvadeset godina išla kuda iz Hrastoviee, niti je što 
Odjela.. 

Mati, kao da je pogađala njež ne misli, reče: 

—■ Mi smo doduše govorili, da se udaš za majstora, alj 
tada nismo mogli ni u snu pom slit, da bi te oženio njeko i? 
Vodeničareve kuće . . . P’ onda, zar nije i vođeničar majstor? ... 
Isto ko, na priliku, mlmar! 

Franca se sama sebi divila, što je došla na tu pomisao, 
da i Vodeničareve ubroji među majstore, premda to u selu 
nitko nije činio, jer su Vođeničarevi za sve Hrastovčane bili i 
ostali samo seljaci. 

— Da, — nastavi Franca — Roka radi u vodenice i ona 
je njegova ko i Lukina. Dakle su vođeničari, majstori, uzto 
bogati posjednici, pa ćeš lipo i brez brige živjeti. 

Kati je sve to došlo prenaglo. Trebala je vremena, da se 
snađe i razmisli o majčinu savjetu. 

—- Sve je to istina, sve ja to vjerujem — reče Franci —, 
ali kako ću izdurati* čilog svog vika kraj čojka, koji će šutiti, 
ko da je od kamena? 

Mati odgovori sa smieškom na licu: 

— Priučit ćeš se na to! ... Mi smo ti žene jadnice, što 
mlogo toga motamo podnit . . . Kako bi bilo, da ti je muž pi- 
jana,c, da te tuče i muči? ... A on to nije. Dobar je, trizan 
i vridan! Svi ga falje. 

. Kći je to već čula, nesamo od svoje majke, nego i od dru¬ 
gih ljudi, koji su dobro poznavali Vodeničareve i s m’irna v še 
dolazili u đot caj. Oni su kadkad u razgovoru spominjali Roku, 
ali se o njemu nije trošilo mnogo rieči, jer ga nitko nije uzi¬ 
mao u obzir kao živa čovjeka, nego se gledalo na njega kao 
na neku mrtvu stvar, što pr pada Vnđeničarevoj zadruzi, kao 
na pr. škrinje, postelje, ormari i t. d. 

Sve je Vodeničareve zasjenio »lipi Ivša«; o njemu se uviek 
govorno u selu, za njim su se kradom osvrtale i cure i snaše, 
gledajući čeznutljivo mladoga bećara i ženskara, koji je una¬ 
toč svojim manama bio omilien medu Hrastoveankama. Nje- 
gova otea Luku spominjali su većinom stariji, ozbiljni ljudi, 
iztičući ga kao primjer poštenja i marljivosti, a na Roku se 
obično zaboravljalo, o njemu se nije imalo bogzna što reći. 

Pava Jemrie Ajdamakov postao je već nestrpljiv, pa i 
sam ode do Katina kućara, da vidi i čuje, kako se djevojke 
dojmila ponuda Stane Vodeničareve. 

* izdržati 


Kata je sjedila uplakana lica. 

Otac je pomiluje po obrazu i uhvativši je za podbradak, 
podigne joj glavu: 

— Mjesto da se raduješ, ti reveš! . . . Nisi više đite i 
mo’š i sama znat, kako ie ’no bogatstvo, koliki je ’no grunt! 

Neprestano je slušala tu rieč. 

Grunt, grunt, grunt! 

Samo je grunt bio na ustima svim tim ljud'ma na selu, 
koji su obožavali zemlju i klanjali se njezinu veličanstvu kao 
kakvome kumiru. 

Kata osjeti po toplini otčeve ruke, da je on uzbuđen i da 
gori od vruće želje za prostranim i plodnim njivama, do ko¬ 
jih je ona mogla doći svojom udajom za Roku Vodeničareva. 

Udovoljit će želji svojih roditelja, premda težka srdca: 

— Ako baš moram ... — reče žalostilo, na što se otac 
i mati pogledaše i zadovoljno kimnuše glavom. 

— Mi te ne ćeramo, divo, — ponovi mati — samo sma¬ 
tramo, da bi bilo za tvoje dobro i tvoju sreću, da se udaš za 
Roku. 

— Da, poslušaj, što ti mat’ kaže! — doda otac. 

Kata obrisa oči i podigavši jedan kraj pregače, zagleda se 
u čipku, samo da prekrije svoju nepriliku i svoj stid, što o tim 
stvarima mora govoriti s roditeljima. 

A mati odmah nastavi: 

— Najprije ćemo otić do strine Stane, ko što smo joj o- 
bećale. Ja ću joj rit, nek momak kadgod dođe k nama .... 
Ta, on će se sigurno za,gledat u tebe, čim se upoznate, jer još 
ni’ imo đevojku, nit se s kim volio - . . Ti samo lipo oko nje¬ 
ga, dok se mrva ne priuči na našu kuću ... 

Kata pokrije lice rukama i pobježe od roditelja. Bilo joj 
je već neugodno slušati to nagovaranje i rieči, iz kojih se ra¬ 
zabiralo, da je roditelji zbog vodeničareva grunta žele upravo 
gurnuti u naručaj gluhoniemom mladiću. 

Po Pavinu mišljenju sve je trebalo urediti što prije. Vo- 
deničarevi ne smiju dugo čekati i biti u neizvjesnosti, jer bi 
se mogli predomisliti i ogledati za drugom djevojkom. Ajda- 
makovi nisu ni jednog časa posumnjali, da Stana ne bi mogla 
jjOki naći djevojku. Naprotiv ! Bilo bi sigurno i takvih majki, 
koje bi same ponudile svoje kćeri i jedva dočekale, da im 
^°ka bude zet. 

pjenio zemlji 5 










— Sad ne gubi vrime — reče Pava ženi —, nego takija 
javi Stane, da mi pristajemo, da i Kata zna za to i da nije 
protiv, a za ostalo ćemo se dogovorit. Nek momak dođe k 
nama u dingu nedilju, da se vidi i mrva upozna s đevojkom. 

Franca pristane : 

— Idem joj sama to javit, tako će bit najsigurnije. 

Brzo se obukla za selo i požurila k Vodeničarevima, da 
im priobći, što su odlučili ona i njezin muž. 

Stana je primi kao sestru : 

— O, Franco, baš mi je drago, da si već došla ! 

— Dakle, nješta će bit ! — kazala je Franca Ajdamako- 
va, namignuvši zadovoljno na Stanu, koju su te rieči veoma 
obradovale. 

— A diva? ... Je 1’ ona već zna ? 

— E! 

— I udat će se za Roku ? 

_ Mi se nadamo ! . . . Napola je već pristala, sad sve I 
c.visi o tome, da 1’ će se složit i sporazumit s momkom. 

Stana je svoju buduću priju pozvala u kuću, počastila I 
kolačićima i medom, zbunjeno trčkarajući po sobama i ne 
znajući, što bi joj sve pokazala. 

Izvadila je iz jedne starinske, pocrnjele škrinje od izliza- I 
ne hrastovine cieli kup različnih ponjava, rekavši : 

— Evo, Franco, sve će to biti njezino ! . . . A to je sa¬ 
mo malenkost prema onome, što tu još sve leži po sanducima I 
i staklen jacima ... Da neja ništa svoga, imala bi ti’ tralja 
i previše ! 

Franca je pratila Stanu, svagdje zavirila, svaki komad , 
robe opipala i vlastitim se očima uvjerila, da su Stanine tvrd- I 
nje bile istinite. Kroz staklena vratašca na gornjem dielu sob¬ 
nih ormara, »staklenjaka«, vidjele su se debele trube novo¬ 
ga tkanja, vezovi, šlinge i čipke na različnim predmetima u- I 
krašenim ručnim radom. U politiranim komodama ladice su 
tule krcate liepo složenim odnjieama kao i drugim rubljem i 
odjevnim stvarima, što su ležale vodoravno poslagane jedna j 

na drugu. # v jl 

Franca bi već tome za volju udala kćer u Vodemcarevti I 
kuću. Međutim, Stana joj pokaza još nešto : 

U komori, svezani za gredu, visjeli su golemi komadi po tri. j 
četiri prsta debele slanine, a kraj njih šunke i kulenovi. Bilo I 
je i nekoliko suhih kobasica, premda ih je u to doba godine I 


malo tko imao u selu, jer su već svagdje bile potrošene. Uz 
drvena okna puna žita stajala je burad s rakijom. 

Stana zasuče rukavčić na oplećku i sagnuvši se u okno 
turi ruku duboko u žito i izvadi iz njega divnu, krupnu jabu- 
jru. Obrisa je o pregaču i pruži Franci: 

—Evo, ponesi dive ! ... To je lanjska, a vidiš, kako se 
sačuvala, kao da je skoro uzbrana. 

— Fala lipo! — promrsi Franca, čudeći se onome, što je u 
toj kući vidjela za četvrt sata. 

Sve je tu odavalo, da kućom upravlja dobar gospodar, 
koji se brine za svoj dom. I Stana je bila vrieđna domaćica, 
doista od velike koristi bratu. 

— Da, zbiljam, a g’e je baća Luka ? — upita Franca, sje¬ 
tivši se, da bi već reda radi trebala zapitati i za domaćina. 

Stana se zagonetno nasmieši : 

— E, ošo je na jedno mjesto ! 

— S poslom ? Zar ni nediljom neja mira i počinka ? 

Lukina sestra reče tiše, kao da se boji, da je ne bi tkogod 
čuo : 

— Boli ga srdce za »Glogovicom«, ’nom zemljom, koju je 
Ivša prodo Matijakovima , . . ’Tio bi ju pod svaku činu dobit 
natrag, jer velji, da ne će nikad moć prežalit gubitak te zem¬ 
lje ... Da je ostala u Ivšinim rukama, brat ne bi ništa reko, 
ta on mu je i do tu zemlju, al’ se ne more pomirit s tim, da 
je njiva sad tuđa ... 

— Baš je nikom ne more prostit ! — čudila se Franca. 

— Ne more ! . . . Tvrdoglav je i kad nješta sebi utuvi u 
glavu, onda to mora i provest! . . . Takav mu je i ćaća bio, 
takvi smo svi mi Vođeničarevi ! 

— Indi, ako dobije »Glogovicu«, grunt će vam se ope’ 
povećat ! 

— Ne, . . . to jest . . . da ! Brat ima s tom zemljom nje¬ 
ke druge namjere i mislim, da se ona ne će pripojit zadruž¬ 
nom gruntu ... 

Buduću je priju ovo odjednom počelo neobično zanimati : 

— Ne ? ... A kako to ? Zar nije sve zadružno, što se iz 
zadruge kupi i nabavi?... Tako je barem svag’e. 

Stana se ne htjede previše upuštati u taj razgovor : 

. — Mene se to ne tiče ! . . . Brat zna, što činji, što se 
smije, a što ne smije. Ima on svog vlastitog novca, s kojim 
može razpolagati, kako mu je volja . . . Roka i ja dobijemo 
svake jeseni svoj »tal«, kad se proda 'rana i voće, pa nas Lu- 


ka nikad ne pita, kud mi s tim novcima . . . Zato i ja nikad 
njega ne pitam, koliko je skupio novaca i na što će ih po- I 
trošit. 

Franca kroz smieh reče:: 

— Inače bi se morda i posvadili, je 1’? . . . Novac je vrag ■ 

i zbog njega se ljudi često zakvače . 

— Kod nas do toga ne more doć, jer se slažemo i voljimo. 
Ni za novac se nitko ne otima . . . Ta, imamo punu kuću svega! I 

Radoznalost je bila Francina ružna crta, koje se ona nije 
mogla riešiti. Sad je ta radoznalost ponovo rasla i Franca se 
grizla od muke, što nije mogla više saznati o Luki i onome, I 
što je on kanio učiniti s »Glogovicom«. Instinktivno je osje-1 
tila, da se iza toga nešto krije, ali joj Stana ne htjede odkriti 
bratove misli. 

Žene se u razgovoru opet zabrinuše za ono najglavmje, I 
zbog čega su se zapravo i sastale. Što će biti s Rokom ( 

i Katom? v . v . . . . . 

Kad bi mu čovjek mogao na neki način raztumaciti i pri¬ 
kazati, da je njihova želja, da stupi u brak s Katom ! Ali sud¬ 
cu se ne da zapoviedati, niti mu se može što nametnuti. Žene 
se stoga složiše, da je najbolje pustiti, da sve ide svojim to- 
kom, da se među mladim ljudima polako razvije prijateljstvo, 
iz kojeg će se možda roditi i ljubav. 

— Samo ti njega dovedi k nama ! — reče Franca. — Ma 
kći ni’ tako drvena, da se ne bi znala s momkom ^zabavljat: 

—- U drugu nas nedilju mo’š očekivat! ... Znaš, težko je Lo j 
s gluvim i nimim. Ne mogu ga nikud samog poslat! ... Do¬ 
vest ću ga k vama, a onda ćemo nas dvi tobože s poslom otie I 
njekud iz sebe, da ih ostavimo na samu. 

Stana se unapried radovala, kako će iznenaditi brata, 
kad mu kaže, da je već našla Roki djevojku, i to »taloškinju«, 
jedinicu, nasljednicu cielog A jđamakova imutka. Osim toga - 
djevojka je bila ljepuškasta, zdrava i snažna, pa se moglo o- 
čekivati, da vedeničarevo ognjište ne će opustjet! 

Stana je isto kao i brat živo željela spasiti grunt, pre-: 
dati ga Lenićevu potomstvu, da ne dođe u tuđe ruke. Zato se, 
i trudila, da nađe Roki djevojku. Nije ona pošla Ajdamakovi; 
ma baš zbog Katina dva jutra zemlje !^ Poznavala je još tfl 
djevojke, koje bi kao miraz doniele mužu nešto zemlje, ali sfi, 
bile slete i boležljive, pa ih Stana nije ni uzimala u obzir. ' 

Nekoliko dana prije posjeta Ajdamakovima, Stana je 
šoru vidjela Katu i odmah se razpitala za njuj da li ima moF' 


lta i J e li za udaju. Svidjela joj se ta stasita djevojka, sa žu¬ 
tom maramom 11 a glavi i crnim »solufima« kraj uha. Oči su 
- j živahno gledale u sviet, često iznenađeno i radoznalo, što 
^ je davalo posebnu draž. U tim djevojačkim pogledima 
ja-calila se kadkad i dječja bezazlenost, koja je svjedočila o 
njezinu poštenju. 

Držanje joj je od prirode bilo otmjeno, kao i u drugih 
graničarki. Išla je uzpravno, odmjerenim korakom. Kad joj 
fe na glavi bio sav djevojački nakit, pletenica ukrašena cvie- 
ćem ili umjetnim ružicama, a pod vratom čvrsto svezana cr¬ 
vena vrpca s nekoliko malih dukata, ponosno bi uzdigla glavu 
. polako je okretala na jednu ili na drugu stranu. Oplećak 
joj je na prsima bio napet, a pojas zategnut tkanicom, tako 
da je imala prilično tanak struk. U hodu se lako njihala u 
bokovima. 

— To je cura ! — pomislila je Stana i već istoga dana 
našla veze s rodbinom Ajđamakovih, da čuje nešto više o dje¬ 
vojci i roditeljima, koje je poznavala, kao što se poznaju i 
drugi ljudi iz istoga sela, s kojima se inape rieđko dolazi u 
dodir. 

Za njih se naime znade, čiji su, tko su im roditelji, koli¬ 
ko odprilike imaju grunta i na kakvim se konjima voze. I 
ovi među sobom tako slabo poznati ljudi govore jedan dru¬ 
gome po seljačkom običaju »ti«, pozdravljaju se i kod susreta 
u gradu li negdje drugdje izvan svoga mjesta srdačno se raz¬ 
govaraju kao »lancmani« i bogzna kako dobri prijatelji, 
premda se u svome selu ne vide po pola godine i uobće nikad 
ne zbliže. 

Tako su se odprilike i Vodeničarevi poznavali s Ajdama¬ 
kovima. Doduše, čiča Luka veđeničar poznavao je nesamo sve 
svoje suseljane, nego i mnoge seljake iz obližnjih sela, koji 
su dolazili k njemu na meljavu, ali Stana nije znala sav sviet 
iz Hrastovice, osobito ne mladež, među koju je pripadala i 
Kata Ajdamakova. Neki su imali 0 djevojci najbolje mišlje¬ 
nje, a drugi rekoše, da ona baš ne voli raditi i da je to razlog, 
zbog kojega je roditelji žele udati za majstora. 

Uglavnom su podatci o Ajdamakovima bili povoljni i ako 
se jedan dio onoga, što je Stana o njima čula, odbilo na za¬ 
vist, ljudsku zlobu i seoski »trač«, ostalo je dosta toga, što 
je Katu i njezine roditelje prikazivalo u dobru svietlu. 

Zato se Stana i bila odlučila da pođe k njima. 

Nije se ni nadala, da će tako brzo dobiti odgovor na svoju 
ponudu. Činilo se, da je sve na najboljem putu. Kad se Franca 
oprostila od Stane, Stana joj prije polazka utrpa u ruke jedan 
okrugli suhi sir, saće s medom u ovećem loncu i hrpu oraha 
smotanih u neku krpu. 

— Ne ću da odeš praznih ruku. Ponesi i to! . . . Kad do¬ 
đeš s divom, spremit ću nješta više i bolje. 

Franca je bila posve zadovoljna s tim posjetom. 

— Nisi mi trebala to davat ! — kazala je Stani. — Imame 
i mi u kući i voća i bilog smoka. 

— Ništa, ništa ! Samo joj daj i reci, da joj to šalje teta. 
Stana. 

Ove su rieči zvučale tako familiarno, kao da je Kata a 
njom već u rodbinskim vezama. 

— ’Oću, nena Stano ! . . . Zbogom i do viđenja ! 

— Zbogom pošla ! — viknula je Stana za svojom gošćom,, 
izprativši je sve do kapije na ulici. 


8 . 

Onih nekoliko dana prije te nedjelje proveo je Luka vo¬ 
deni čar u duševnoj borbi sa samim sobom. Ivša je odpraćen 
kotarskom sudu i uskoro je trebao biti predan sudbenom sto¬ 
lu, da odgovara zbog teškoga zločinstva, za koje je obtužen, 
a na odlazku iz Hrastovice uvjeravao je^otca, da je nedužan. 
Stanu je to tako bilo ganulo, da je plačući molila Luku, da 
oprosti Ivši, što je prodao »Glogovicu«, i povjeruje u njegovu 
nedužnost. 

'■ — Kako ću mu oprostit — pitao ju je brat —, kad je on 
mene ujeo za srdee ? . . . Osramotio me, uvriđio, razfućko 
sve, što sam mu do . . . !? 

Sestra je i dalje navaljivala, znajući, da je Luka dobar 
čovjek i da će možda ipak popustiti: 

— Zaboravi to ! . . . Sin ti je u nevolji, moraš ga spasit! 

Luka zavrti glavom : 

— Ne ! ... Ja sam se njega odreko i za mene Ivša više 
ne obstoji ! 

Međutim su se i drugi ljudi miešali u njegove obiteljske 
stvari, dajući mu različne savjete : 


Uzmi advokata ! 

Ima jedan fiškal, koji bi Ivšu za par ’iljada spasio stu- 


liauza 


_ Nemoj da čilog vika trune u tamnice !, 

_Dobit će dvi tri godine robije, a onda će ga pustit na 

Luka je to odbijao, ali kad bi navečer legao u postelju ili 
se preko dana odmarao na svojoj vodenici, gledajući^ kako 
ored njim teče rieka, razmišljao je o svemu tome i urade vrie- 
nie kolebao. U jednoj škrinji, pod rubljem, imao je neku knji¬ 
žicu i u njoj svoj vlastiti novac, koji je zaštedio kroz nekoli¬ 
ko godina. Da ga uzme i ode u grad potražiti odvjetnika? Ivsa 
to nije zaslužio! A i novac je bio namienjen drugoj svrsi. 

T.uVa ie s tim hiliadarkama htio ponovo doći do »Glogo- 


vice. , . _ 

Ako je sada ne dobije — izmaknut ce mu zauviek ! Gvoz- 

đe se kuje, dok je vruće. Sina je i tako već izgubio. Njemu više 
nitko ne može pomoći, a zemlja bi se vratila njihovoj djedo¬ 
vini. Vodeničarevi bi opet imali »Glogovicu«, koja je bila nji¬ 
hova kroz stotine godina. Pred Lukom je iskrsnulo pitanje: 

— Sin ili zemlja ? 

Propao čovjek ili plodna njiva, koja je hranila nekoliko 
pokoljenja Lenićeve zadruge ? Ivšu je odavna smatrao, suhom 
granom, što će odpasti kod prvog udarca vjetra. Taj ju je u- 
darac sada pogodio, grana se srušila i nema više nikakve veze 
sa stablom, koje i dalje crpi svoju snagu iz zemlje, pustivši 
duboko u nju čvrsto i žilavo korienje. 

Starac je često vidio slične pojave u prirodi. Koliko je pu¬ 
ta svojom rukom, uzevši sjekiricu ili malu pilu, odsjekao Ili 
odrezao usahnulu granu, da truležom ne smeta. zdravim gra¬ 
nama istoga stabla. Očistio mu krošnju, omogućio, da se mla¬ 
de, zelene grane bolje pruže i razšire, da im lišće dobije više 
sunca, plod lakše sazori. 

Lenićevo se stablo još moglo pomladiti, još je moglo za- 

eelenjeti. 

Njegova je dakle bila dužnost da čuva to stablo, da se 
brine za njega, a suha je grana i tako već odpala . . . 

Konačno je stvorio odluku: novac će dati za zemlju ! 

Ako ne bude dosta jala njegova ušteđevina, makar morao 
prodati i nešto blaga, samo njiva ne smije ostati u tuđim ru¬ 
kama. 

U nedjelju se zaputio Matijakovima. 

Po golemoj stanbenoj kući i divnim novim gospodarskim 
ogradama, po svome broju, životu i blagu, Matijakovi su doi¬ 
sta zaslužili pridjev »Veliki«. Na kući je s ulice bilo desetak 
prozora, u dvorište se ulazilo kroz zidanu nadkrivenu ka¬ 
iću s malim krovom kao u kapelice, dok je kraj toga ulaza 
io kolni ulaz, težka široka željezna kapija, kakve nitko nije 
imao u Hrastovici. Prostrano dvorište bilo je sa sve četiri 
strane okruženo zgradama. S jedne strane stajao je dugi niz 
kućara, u kojima su stanovali bračni parovi, s druge strane 
zatvorio je cieli đvorištni prostor golemi štagalj s četiri staje 
i~katom krcatim sienom. Na trećoj strani stajao je niz gospo¬ 
darskih zgrada, kao što su hambar, čardak, kolnica i pecara. 
Dvorište je dakle bilo podpuno zatvoreno visokim, liepim zi¬ 
danim zgradama, koje su izazivale divljenje sviju seljaka i 
seljakinja u Hrastovici i okolici. Seljaci su govorili, da su Ma¬ 
tijakovi sagradili sebi »šlose« i da polako napuštaju seljačke 
običaje, valjda zbog toga, što je čiča Anđra Matijakov uveo 
u svojoj zadruzi, da svaki član ima posebni tanjir, čašu i ru¬ 
čnik, a zabranio, da se pije iz jedne bukare i da svi kusaju iz 
iste zdjele. Inače nitko u kući nije smio ni pomisliti, da na¬ 
pusti koji od naših dobrih narodnih običaja, čiča Anđra pazio 
je i na to, da se u zadruzi održi i nosi samo narodna noš¬ 
nja, pa je kod ženskih češće bilo plača, kad bi im žestoko 
prigovarao, što nose »kupovne stvari« sašivene »po modi«, 
to jest napola seljački, — napola majstorski. Žene su u Mati- 
jakovoj zadruzi morale same sebi spremati lan i konoplju. 
Svaka bi u tu svrhu dobila na obradbu komad zemlje, već 
prema teme, koliko je imala djece, i svaka je morala sama se¬ 
bi otkati platno tokom jeseni i zime, kad su u njihovoj velikoj 
zadružnoj sobi udarala brda od stativa kao u kakvoj tkaonici. 
A u proljeće i ljeto Matijakove su žene pred kućom na ledini 
razastrle na stotine lakata* novoga platna, koje su tako dugo 
kvasile i držale na suncu, dok ne bi postalo bielo kao snieg. 

Žene su radile svoje poslove i brinule se za djecu, muš¬ 
karci radili oko konja, kola i različnih gospodarskih strojeva. 
Uviek su nešto vozili, tovarili i iztovarivali, jurili na stan i 
sa stana. Od četiri para konja težko bi bilo reći, koji je bolji 
i ljepši. Kola su im bila velika, masivna, sa željeznim lievča- 
ma, a imali su i jedna lagana, žuto obojena i okovana okovom 
s kovačkim ukrasima. Na tim su se kolima vozili nedjeljom i 

* Seljačka mjera za domaće platno. 

blagdanom, ih ako bi tkogod iz kuće bio u čijim svatovima, 
pa sudjelovao u svatovskoj vožnji kroz selo. 

U zadruzi su uloge bile idealno podieljene. Za svakoga se 
našlo posla, svatko je nešto radio. Matijakovi su bili uviek u 
poslu, uviek u žurbi. Danju i noću. Rano i kasno. 

O svemu je odlučivao samo čiča Anđra Matijakov, koji 
je bio glava zadruge i svakome je pojedinom članu određivao. 
Što će raditi. Navečer bi razđielio ukućanima posao za sutra¬ 
dan, izdavajući naloge, gdje će se ujutro orati, gdje kopati ili 
kositi,, kuda će svinjar cdtjerati svinje, govedar goveda, 
koliko će se i kakve hrane dati blagu. On je mislio na sve: da 
se posao obavi na vrieme i sa što boljim uspjehom, da uku¬ 
ćani budu podjednako zaposleni, kako se nitko ne bi mogao 
potužiti, da je obterećen više nego drugi, zatim da ukućani 
uviek dobiju, što im pripada (u novcu, hrani ili odjeći), da 
blago bude na vrieme i dostatno namireno i t. d. i t. d. 

Trebalo je mnogo životnog izkustva i energije za uprav¬ 
ljanje tom seljačkom zadrugom, koja je brojila oko tridese¬ 
tak duša, imala po 50 komada goveda, po 100—150 komada 
svinja, po desetak konja i mnoštvo sitnih domaćih životinja, 
čiča Andra još je znao i mogao s tim upravljati, ali se u Hra¬ 
stovici vjerovalo, da mu u zadruzi nema pravoga nasljednika 
i da će se Matijakovi, kad Andra umre, odmah razstati i razići 
kao rakova djeca. 

Ljudi su s nekim posebnim poštovanjem i divljenjem gle¬ 
dali u Matijakove. Od najmanjega djeteta pa do najstarije 
osobe u kući sve je to bilo uviek dobro i čisto odjeveno. Dok 
su drugi seljaci često išli poderani i napola bosi ili u tralja¬ 
vim opancima, u Matijakovih je svatko imao sve, što treba, 
od glave do pete. Ženske su zimi nosile dugačke crne bunđice, 
ukrašene krznom., ili kožužke s raznobojnim šarama i ogledal¬ 
cima, pletene rekle, debele vunene čarape ili crvene čarape s 
galicama«, koje su same plele, a muškarci su nosili težke, 
tople smeđe kabanice s gajtanima, čohane hlače, pršnjake od 
ovčjega krzna, šubare, čizme i dr. 

Matijakovi su se po nošnji i životu razlikovali od osta¬ 
lih suseljana, kao da se izdižu iznad njih, kao da pripadaju 
višemu društvenom sloju. Izgledali su prema drugim Hra- 
stovčanima kao neki plemići, pa ih se doista i moglo smatrati 
seljačkim plemstvom, ali ne plemstvom, koje je stečeno sta¬ 
rim, prašnim poveljama, nego suvremenim plemstvom rada. 

Uzdigli su se iznad drugih vlastitim radom, svojim zno¬ 
jem i žuljevima, koji im đadoše pravo da sebi urede i bolji 
život. 

Taj osjećaj divljenja obuzeo je i Luku vodeničara, kad 
je došao pred kuću Matijakove zadruge. 

iz dvorišta su baš izjurila dvoja kola, u kojima su bili 
upregnuti divni vranci i kulaši. Na kočijaškoj dasci sjedili 
su mladi, zdravi i snažni ljudi, koji su u svojim rukama čvr¬ 
sto držali uzde i s užitkom potjerali kola na cestu. 

Andri Matijakovu bilo je baš drago, što je pod svojim 
krovom vidio staroga prijatelja Luku Lenića. Odveo ga je u 
veliku zadružnu sobu, gdje je na sredini stajao dugačak sto 
za 30 osoba, ponudivši mu da sjedne. 

Mlada snaša, koja je sa svojom starijom jetrvom bila toga 
dana reduša, neprestano se nalazila za leđima kućegazde, o- 
čekujući njegove naloge. Pazila je na svaki njegov mig, jer je 
u kući vladala velika stega, a starješina se morao slušati 
kao u vojsci. 

— Ded, sna’o, sajtlik s rakijom! — reče Andra Matija- 
kov. Mlada snašica poslušno dobaci svojim zvonkim glasom: 

— Odma’, dado ! — i brzo ode, da izpuni svekrovu želju. 

Za čas se vratila natrag, postavivši pred Andru i Luku 
nesamo bocu s rakijom, nego i dvie male čašice. 

Andra natoči najprije gostu čašicu rakije, zatim sebi, pa 
podigavši svoju čašicu uvis, srdačno nazdravi : 

— ’De, zdravi bili ! 

— Zdravi bili ! — odgovori Luka. 

Iztresao je čašicu i morao priznati, da je rakija veoma 
dobre kakvoće i da takve skoro nije pio: 

— E, ova baš valja! . . . Imam i ja doma dobre šljio- 
vice, pripjecane, aT je tvoja mlogo bolja i jača. 

Andra se zadovoljno smješkao : 

— Sad joj je pet godina. Napunio sam dvojku, a još je i 
nješta ostalo u akovčetu, što ’vako trošim, kad mi dođe kogođ 
od moji’ stari’ dobri’ prijatelja. Dvojku čuvam za svadbu. Kad 
se bude njeko u kući ženio ili udavo, rakija je tu! Kod mene 
se ne pije makar što ! 

Luka se Vodeničar u toj kući tako dobro osjećao, da mu 
je bilo gotovo neugodno potaknuti pitanje »Glogovice«. Koli¬ 
ke li razlike između njegove starinske, doduše velike i još j 
čvrste kuće, ali s čađavim zidovima u kuhinji i debelim drve- I 
nim gredama na stropu u sobi — i ove masivne, visoke, zida¬ 


ne kuće, s velikim prozorima, svietle, pune zraka, sunca i ži¬ 
vota! Kod njega je uviek sve bilo pusto, mrtvo, tiho, a ovdje 
je odzvanjao smieh cieloga čopora dječice, kojih je bilo u kući 
12— 15, sve jedno drugome do uha. 

Šest mladih žena unosilo je toliko vedrine u tu veliku 
zadružnu kuću. da je život u njoj bujao. 

Od jutra do mraka radilo se kao u košnici, uviek uz pje¬ 
smu i šalu, makar bio na redu i najteži posao. Kad se, na pri¬ 
mjer, pralo rublje, za golemim cementiranim valovom na bu¬ 
naru stajale su kao pralje po tri četiri mlade snaše, udarajući 
drvenim praćakom po mokrom rublju, a u dvie parenice lužilo 
se rublje za sve ukućane ove velike zadruge. Žene su se u šali 
zadirkivale, prskale vodom i uz hihot kao u igri obavljale 
svoje poslove. 

Čiča Andra nadzirao je sam rad kako mužkih tako i žen¬ 
skih. U mlađim je godinama znao često zajahati konja i u to¬ 
ku jednoga dana na četiri, pet njiva pogledati, što rade nje¬ 
govi ukućani i drugi poslenici, najmljeni ljudi. I sam bi za- 
sukao rukave i pomogao, gdje treba, da se poslije sat dva 
opet baci na konja i odjaše dalje, na drugu njivu. 

— A imaš li sad koga za ženitbu ili udavu ? — upita Lu¬ 
ka vodeničar, popivši s Androm još po jednu čašicu rakije. 

— Kod nas toga ima svake druge treće godine. Sad do- 
raste cura, sad momak. Baš ko i za škulu. ’Ve ćemo godine 
troje izpisat iz škule, jer su već svršili i opetovnicu, a dvoje 
ćemo mali’ upisat u prvi razred ... Ti su mi škulari najdra¬ 
ži ! Ako sam doma, moraju se svi lipo prida mnom štelovat 
ko soldati i javit mi, da idu u škulu, a ja im onda dam njekom 
orav, njekom suvi šljiva ili kalotina, pa da vidiš veselja ! 
Sve skaču oko mene, vičući : »Dida, meni ! Dida, meni !« 

Luka je s nekom zavišću slušao Andru Matijakova. Kako 
je to bilo liepo imati toliko podmladka u kući ! Stariji su ba¬ 
rem znali, zašto rade, zašto se muče i kome će ostaviti sve to 
svoje imanje, što je krvavim znojem stečeno kroz nekoliko 
pokoljenja. 

Vam, na dvorištu, djeca podigoše veliku graju i čiča An¬ 
dra reče : 

— Ajde sa mnom u trim, da vidimo, što činje ! 

Luka je pošao za prijateljem i iz visokoga triema ugle¬ 
daše na dvorištu divnu sliku. Dvie snaše postaviše djeci u hla¬ 
du pod jabukom sasvim nizki, okrugli veliki sto, oko kojega 
su djeca posjedala na tronožke, očekujući užinu. Bila je to 

starinska »sinija«, za kojom su nekad jeli i odrasli, a sad je 
prepustiše samo djeci. 

Andra je uživao, gledajući dječake i djevojčice, svoju 
brojnu unučad i unučad svoga mlađega brata. 

Netko je djecu upozorio, da ih gledaju Andra i Luka, pa 
se djeca odmah umiriše i utišaše. A kad im je snaša doniela 
zdjelu s jelom, djeca ustadoše sa svojih tronožaka i sklopivši 
ruke. počeše naglas moliti Očenaš. 

Sitni dječji glasovi miešali su se i stapali u skladnu mo¬ 
litvu, da odjednom netko požuri i brže izgovori nekoliko rieči, 
dok se opet ne vrati jednoličnom moljenju. 

Kad je molitva bila dovršena, djeca posjedaše i među nji¬ 
ma nasta prava jagma za jelom, što je pobudilo mnogo smieha 
kod njih i kod odraslih. 

— Polako, djeco, polako! — upozoravala je reduša. — 
Bit će dosta za sve. Ne morate se otimat. 

I Andra se sladko smijao, pokazujući prstom Luki, koje 
su njegovi unuci, a koje bratovi : 

— Vidiš, ’naj mali s crnom kosom, to je sin moga Lo- 
vre, a ’naj do njega, to je ope’ unuk mog brata Stipe . . . 

Luka je kimao glavom i uzdahnuvši rekao prijatelju : 

— Ti si sretan čojk ! . . . Imaš čestitu đecu i tolku unu¬ 
čad, a m’a je kuća pusta ! . . . Da mi je Bog do barem dvoje 
troje unučadi ! . . . Zemlje imamo, na to se ne mogu potužit, 
al’ šta mi ’asni zemlja, kad nejam nikoga doma ! 

Andra ga prijateljski potapša po ramenu : 

— Neka očajavat ! . . . Zar si zaboravio Roku ? . . . 
Oženi ga. na ćeš morda i ti za koju godinu biti dida ! 

Vratili su se natrag u sobu i zapalivši lule nastavili raz- 
govor. 

— Uvik sam te žalio — kazao je čiča Andra Matijakov 
— misleći na ’nog tvog nesretnog Ivšu. U kog se samo umet- 
nio ? . . . Ti i tvoji stari trizni ste i pošteni ljudi. Niste razsi- 
pali svoje dobro, nego kupovali grunt i gledali da svojoj đece 
ostavite što više ... 

Luka se odvažio i reče : 

— Vidiš, Andra, ta »Glogovica«, koju je Ivša tebi prodo, 
bila je naša od pamtivika ! . . . Moj đed se sjećo^kad su na 
njenoj međe bili još sasvim tanki i mladi ’rastići, što su sada 
’no debelo ’rašće. Moš mislit, kako mene boli srdce za otom 
zemljom ! 

Obadvojica su ušutjeli. 


Čiča Andra Matijakov natočio je opet rakiju u čašicu, ne 
znajući, što bi rekao. Napokon promrsi : 

— Valjda ti ne ćeš meni zamjerit, što sam kupio tu zem¬ 
lju ?•■ • Ivša mi je došo jednog dana i ponudio »Glogovicu«, 
a ja sam je uzo. 

— Ne zamirljam ja tebi, Andra, Bože sačuvaj ! . . . Sa¬ 
mo, vidiš, molio sam sina, da ne prodaje drugome tu zemlju, 
nego da je proda meni, ali me ni’ poslušo. ’Tio sam, da se 
zemlja vrati našoj zadruzi, kojoj je oduvik pripadala. Osje¬ 
ćam, da ne morem brez nje živjet, tako mi je žao, što je došla 
u tuđe ruke ! . . . Tebi je to sigurno svejedno ! Ti si mogo 
kupit i koji dragi komad. Ima još dobre zemlje u našem 
’atara. 

Andra se zamislio. 

Istina je, da je mogao kupiti i drugu zemlju, ali je »Glo¬ 
govica« u najboljem dielu hrastovičkoga hatara ! Kupnjom 
te zemlje načinio je dobar posao i svi su se u zadruzi veselili, 
što je uzeo tu njivu. 

Luka više nije okolišac : 

— Vrati mi »Glogovicu«, platit ću ti, štogod zatražiš ! 

Starješina Matijakove zadruge malo se namrštio i zagle¬ 
dao u pod. 

Jedva procieđi kroz zube : 

— Nisam je mislio prodavat ! 

Luki se učinilo, da je Andra ove rieči izrekao sasvim hla¬ 
dno i da se njegovo držanje odjednom promienilo. Kao da je 
izbjegavao vodeničarev pogled, jer su mu oči bile uperene u 
vrh, desnog opanka, kojim je nešto šarao po podu. Zatim se 
počeše iza uha i promrmlja : 

— Uostalom, ne odlučujem ja sam o tome ! ... Tu je 
čila zadruga ! Možda njekorn ne će bit pravo, da vratim 
zemlju . . .? 

Andra je tražio zgodan izgovor. Uviek je naime sve bilo 
samo onako, kako je on htio. Riedko bi kada pitao za mišlje¬ 
nje svoje mlađe ukućane, a ako se trebao s kim posavjetovati, 
onda je razgovarao samo s bratom, koji mu se nikad nije 
protivio, nego mu sve odobravao. Brat bi obično rekao : »Ne¬ 
ka bude tako, kako ti misliš, baćo !« 

Ovisilo je dakle sve o Andri. 

Luka upita : 


— A ko bi ti to pridbacio ? . . Svi te u zadruge^ slušaj u 
i poštuju, tvoja je još uvik najstarja. Kako ti kažeš, nako 
će bit ! 

Andra zavrti glavom : 

— Ne, ne ! . . . Moram ja pazit i što će drugi na to ! 

Vodeničar je smatrao, da Matijakovima ne treba ta 
zemlja : 

— Vi imate dosta grunta ! . . . Dajte mi natrag tu nji¬ 
vu, da je mogu pridat svom sinu Roke, ko što je i meni prido 
moj otac. 

Andra se ironično nasmieši : 

— Ti imaš još jednog sina u zadruge, pa se tolko trgaš 
za grunt, a šta da ja onda radim, kad imam u kuće tri’es’ 
duša ? ... I ja bi svojim sinovima i unucima ’tio ostavit što 
više, da ne budu slipci, kad se danas sutra razstanu. Mi se još 
njekako držimo na okupu, ne damo, al’ će doć vrime, kad će 
se i moji podiljit. Onda će đopast svakom po četjeri, pet ju¬ 
tara zemlje... Ko bude imo više đece, taj će više i ponit iz 
zadruge, al’ niko ne će moć tako živjet ko sada ! 

Na Andrinu licu pojavi se mjesto vedrine neka potajna 
zabrinutost, kojoj Luka nije znao pravog razloga. Andra je 
zgrtao imutak, da ga kod diobe bude što više. Vodeničar za¬ 
ključi po njegovim riečima, da ni u toj velikoj zadruzi nije sve 
u redu, da se i ona već počela klimati. Možda će se i razpasti, 
prije nego što se to očekuje ! 

U zadruzi se već nije živjelo kao nekada, dok je njom go¬ 
spodario Andrin otac Gabra. Tada se na stanu odhranjivalo 
po četiri, pet stotina peradi, a kad se slavio »kirvaj«, skupilo 
bi se kod Matijakovih oko stotinu gostiju ! Kapija je cieli dan 
bila širom otvorena za sve prijatelje zadruge. Za goste bi se 
zaklalo debelo svinjče i tele, vina i rakije potrošilo bi se po 
šest akova. U dvorištu je na dan goda svirao gajđaš, oko ko¬ 
jeg bi se razvilo veliko kolo, kao da su u kući svatovi. 

I glavni blagdani slavili su se obilnim gostbama, koje se 
još i sada spominju u Hrastovici. Za svaki Božić moralo se 
peći krme na ražnju, bez obzira na to koliko je svinja bilo za¬ 
klano o kolinju. 

Djed Gabra nije žalio hrane i pića, samo da mu ukućani 
budu zadovoljni. 

_ Božić ne smije biti brez pečenke ! — često bi rekao 

prijateljima, iztičući, da je u Matijakovoj kući to običaj, koji 
se drži od pamtivieka. 


Prije svinjokolja, u kasnu jesen, Matijakovi bi zaklali 
govedče, meso pojeli, a kožu učinili. Od te kože opančar bi im 
napravio po 30 pari opanaka, što za. odrasle, što za djecu, i 
ciela bi zadruga tako došla do obuće, koju su osobito trošila i 
derala brojna Matijakova djeca. 

Djed Gabra nije sam gospodario zadrugom, nego je uviek 
pitao i ostale, što će i kako će. Ukućani su se svake večeri do¬ 
govarali, što će idući dan raditi. 

Gabra bi znao reći: 

— Ako i dite trefi nješta pametno kazt, treba i njega po¬ 
slušati 

Andra je bio dobar gospodar, ali sasvim drugčije naravi. 
Nije trpio da mu se drugi previše pačaju u upravu gospodar¬ 
stva, koju je držao sam u svojim rukama, što kadkad nije bilo 
pravo ni njegovim rođenim sinovima. Međutim, ono, što se 
među njima događalo, to se u selu nije znalo. Manje svađe i 
prepirke tajile su se pred ostalim svietom kao obiteljske stva¬ 
ri, o kojima se izvan kuće ne govori, čiča Andra je čak znao 
disciplinirati i ženske, da i one ne govore po selu o tomu, što 
se zbiva u Matijakovoj zadruzi. 

Kad bi svi članovi zadruge bili na okupu, Andra bi im 
govorio: 

— Đeco, poslušajte, što ću vam rit! . . . Sad ste još za¬ 
jedno i najbogatiji u selu. Imate punu kuću svega. Ni na čemu 
ne oskuđevate, ni za što se ne brinete. Mlogi su od vas već od¬ 
rasli, a žive još ko đeca, lako i bezbrižno. Ne taru i’ brige, 
kako će namaknit novac za porez, kako će kupit šećer, sol ili 
petrolem. Ne znaju, što je to oskudica i nevolja. Eto, tako su 
živjeli i mlogi drugi u selu, dok su bili po velikim zadrugama, 
a kad se razstađoše, dobi svaki svoj tal i o’ma’ mu pade na le¬ 
đa i sva briga oko uzdržavanja kuće i familije. Onda takija 
mora sam stvorit novac za porez, mora sam vodit brigu, kako 
će nabavit žene i đece ođeću i obuću, da i ne govorim o to¬ 
me, da mora živjet na njekoliko jutara zemlje i da priko noći 
postane sjerotinja! . . . Zar vam nije ’vako bolje i laglje? Ako 
razmislite, viđet ćete, da jest! Onda vas molim, da se slažete 
i da čuvate 'vu našu zadrugu, kake ne ja u čilom kotaru! 

Matijakovi su morali priznati, da njihov starješina ima 
pravo i da je u interesu sviju ukućana, da se zadruga sačuva 
što duže. Međutim bilo je ipak pojedinaca, koji nisu mogli sa¬ 
kriti svoje nezadovoljstvo. Mlađi sin Andrina brata imao je sa 



ženom samo jedno điete, dok je u kući bilo bračnih parova, 
koji su imah i po četvero, šestero djece. Njima je dakle pri¬ 
padao kod razdiobe novca ili čega drugoga uviek znatno veći 
dio, što onom paru s jednim djetetom nije bilo pravo. 

— Dok mi radimo i mučimo se — tužili su se potajno —, 
dotle one druge samo nose i rađaju đecu pa tako stiču i više 
prava u zadruge nego mi! Šta će nama trojma dopast, kad se 
jednoga dana podiljimo? Najmanji tal! A ’ne, što su narodile 
tolku đecu, odvuć će sav grunt! 

Andra je čuo za te prigovore, pa je nezadovoljnima već 
dao na znanje, da nema ništa protiv, da i oni imaju po petero 
šestero djece, jer da će zadruga tada imati više poslenika i mo¬ 
ći danas sutra steći i veći imutak. 

Čini se, da nezadovoljnici nisu s tim odgovorom bili utješeni 
i zadovoljni, jer su i dalje ostali s jednim djetetom. Njima nije 
bilo stalo do djece, nego do što lagodnijeg života, a to im se 
osvećivalo. 

Luki nisu bile poznate sve te Andrine brige i on je začu¬ 
đeno gledao bogatoga starješinu Matijakove zadruge, kako se 
uhvatio rukom za čelo i duboko zamislio. 

— Da, da, svako ima svoji’ briga, moj Luka! — rekao je 
tiho i ozbiljno Andra Matijakov, zakimavši glavom. 

On se već smirio i Luka osjeti prema Andri kao neko sa¬ 
žaljenje. Postao mu je bliži. Shvatio je njegovu čežnju za ze¬ 
mljom, za što više zemlje, kojom je htio osigurati život svoje 
djece i unučadi. 

Luka je inače bio veoma ponosan čovjek. Nije on pripa¬ 
dao onim puzavcima, koji su sagibali šiju pred gospodom i 
bogatašima, kao da očekuju od njih milost. Mnogo je puta i 
takvim ljudima skresao u brk svoje mišljenje, što je odavalo 
bistra i otvorena čovjeka, puna samosviesti. 

Prema Andri sad više ne bi mogao nastupiti grubo i bez-” 
obzirno. 

To ne bi imalo ni smisla. 

Andra Matijakov i svaki drugi imao je, pravo kupiti »Glo- 
govicu«, pa je sada stajalo samo do njegove dobre volje i u- 
viđavnosti, da li će je odstupiti Luki ili ne. Prvi puta u 
svom životu bio je Luka spreman i poniziti se, ako ne ide 
drugčije, samo da se ponovo dočepa zemlje. 


Upravo je preklinjao Andru : 

— Molim te, ko što se Bog moh, vrati mi zemlju! . . . 
Računaj ’iljadu, dvi ili pet više nego što si platio, reko sam i 
P.od tog ostajem: dat ću ti, štogod zatražiš, samo da ope’ do¬ 
bijem svoju »Glogovicu«. 

Andra se uzvrpoljio: 

— Pusti!... šta ti to? ... Ne trebaš me molit, ne voljim, 
da me ljudi mole! . . . Ako ti je baš tolko stalo do te zemlje, 
divanit ću s bratom. Morda ćemo se njekako nagodit... 

To još nije bio pristanak, ah barem popuštanje, koje je 
Luki ulievalo nove nade: 

— Dao Bog! 

Vodeničar je izrekao samo te dvie rieči. Opet su obadvo- 
jica ušutjeli, jer više nisu imali što kazati jedan drugome. 
Šutnja je sad postala neugodna. Svaki je bio zabavljen svo¬ 
jim mislima. 

Među njima stajala je zemlja. 

Andra ju je htio zadržati — Luka dobiti ! Jedan se sva¬ 
kako morao odreći »Glogovice«, odreći zauviek, a to je njima, 
ljudima od pluga i motike, bilo veoma težko. Seljaku je najte¬ 
že pregorjeti gubitak zemlje. 

Prođe časak. Prođoše i dva, tri, a Andra je i dalje zami¬ 
šljeno sjedio, odbijajući dimove. U sobi je bilo sasvim tiho. 
Čulo se samo njihanje šetalice na prostoj zidnoj uri s utezima. 

Vodeničar se nakašlje, pomakne na stolici i udari dlano¬ 
vima po koljenu, rekavši : 

— E, vrime .je, da i ja idem doma ! 

Andra se trže i sjeti, da je zaboravio na svoga gosta, da 
nije liepo, što je prestao razgovarati se s njime, pa da popravi 
neugodni dojam, izusti : 

— Kud se žuriš ! . . . Imaš cajta, nedilja je ! . . . Ostani 
još malo, pa ćemo divanit . . . Još uvik ćeš dosta rano stić 
kući ... 

Ali Luka nije mogao više ostati. 

Ustao je i na polazku još samo zamolio Arndru: 

— Govori s bratom ! . . . ’Tio bi’ znat, na čemu sam. . 

— ’Oću ! Još večeras. — obeća Andra Matijakov. 

Rukovali su se, ali taj njihov razstanak nije ni izdaleka 
bio tako srdačan, kao što je bio doček kod Lukina dolazka. 

Vodeničar se zaputio kući, a da uobće nije bio načisto s 
tim, da li će kod Matijakovih štogod postići ili ne. 



82 


83 




Osjećao se nesretnim, što ga život neprestano šiba razli- 
čnim nedaćama i ne da mu napried. Žar u njegovu domu ni¬ 
kad više ne će biti sreće i Božjega blagoslova? Kao da su svi 
Vodeničarevi osuđeni na propast ! 

Nekako se pognuo pod teretom tih briga i nevolja, došav¬ 
ši kući zle volje. 

Sestra je međutim jedva čekala, da mu može izpripovie- 
dati, što je sve poduzela. On joj je odobravao, kimajući gla¬ 
vom, ali ga njezine rieči nisu oduševile, kako je to Stana oče¬ 
kivala. 

Slušao je, štoi govori, nekako raztreseno. 

— A jesi 1’ ti štogod uspio ? — upita ga sestra, sjetivši 
se, kakav bi mogao biti razlog njegovu nerazpoloženju. 

— Još ne znam ... To ćemo viđet, dok se Matijakovi 
zdogovore. 

— Govorio si s Androm ? 

— E ! 

— Pa. šta velji ? . . . Valjda mu ni’ pravo vratit zemlju ? 

Luka vodeničar samo duboko udahne zrak i odpuhne ga 
nozdrvama. Sestra je to razumjela. 

— E pa šta mo’š ! — reče blago, čudeći se u sebi, da mu 
bogati Matijakovi, koji su imali toliko zemlje, ne mogu pre¬ 
pustiti jednu njivu. 


9. 

Šesti je radni dan u sedmici na izmaku. Seljak se dosta 
namučio poslom i sad čeka zasluženi počinak. U subotu se do 
mraka radilo po svim dvorištima, dok nisu ljudi konačno sjeli 
za večeru. U kuhinjama žmirkaju petrolejske svjetiljke, u- 
momi ljudi šutke grabe žlicama jelo iz zemljanih ili limenih 
zdjela, u kojima se obično nalazi mlieko s nadrobljenim kru¬ 
hom ili kuhani krumpir. Negdje stoje na stolu u tanjirima i 
velike kriške crnoga kruha, koje su bile zamočene u raztop- 
Ijenu mast. Malo luka i soli — pa eto seljačke večere ! 

Vani, na šoru, čuje se već momačka pjesma. Mladići su 
požurili u mrak, da se što prije sastanu sa svojim djevojka¬ 
ma. Subota je, treba to izkoristiti. Sutra će moći duže spavati, 
jer ih nitko ne će potjerati iz kreveta već u tri četiri sata po¬ 
slije ponoći, kao što se to inače čini radnim danom. 


Mlađarija se veseli nedjelji. Kako ne bi ! Opet će proži- 
vieti jednu liepu večer u ašikovanju, a sutradan će se zaljub¬ 
ljeni parovi vidjeti kod crkve i obćine, uhvatiti u kolo, naigra- 
tji napjevati. Druge zabave i razonode i tako nemaju. 

Momačka se pjesma, starinska, ođtegnuta, razlila u širi¬ 
nu preko prostranih šorova, kroz avlije i šljivike, da se izgubi 
negdje daleko u ravnici : 

»Ej, ori, Zelja, sutra je neđelja, 

Ej, danas ori — sutra se odmori ! 

Duboki momački glasovi prate ovu pjesmu i njihovo bru- 
janje na kraju svakog stiha izdaleka zvuči veoma ugodno. 

Na vratima djevojačkih kućara mlade Hrastovčanke oslu¬ 
škuju te momačke glasove i nastoje razpoznati, iz kojega su 
kraja sela ovi noćni pjevači. Neke su se cure već dotjerale i 
izašle »na drum«, gdje su pogađale, tko pjeva: 

— To su momci iz Marin-dola ! 

— Ne, nego iz Širokog šora ! 

Gotovo svaka ima svojega momka. A noć je divna, kao 
stvorena za ljubav ! 

Mladež se skupljala, tražila i našla. Iz mraka su iznicali 
pojedinci i parovi, a djevojke, da ne zaostanu za momcima, 
zapjevaše : 

»Mjesečina uprla u granje, 

Lipa večer za ašikovanje !« 

»Mjesečino, idi do nevolje, 

Od tebe se sakriti ne more !« 

Zasvirala je i tamburica. 

Na razkršću dvaju šorova našlo se odjednom dvadesetak 
djevojaka i isto toliko momaka. Kraj tamnih spodoba mladi¬ 
ća biele se ženske nošnje. Crne siluete momaka prate djevojke 
kao njihove sjene. Sasvim mladi parovi, među kojima se tek 
počela razvijati nježna ljubav, pružili bi jedno drugome samo 
jedan prst i držali se tako čvrsto, kao da su zakvačeni karika¬ 
ma u lancu. Stariji su momci već bili smioniji. Oni su svojim 
djevojkama ovili ruke oko struka, a bilo je i takvih, koji su 
•sli tiesno pripijeni i bez ikakvoga stida davali ođuška stra¬ 
stima,. milujući se i cjelivajući pred drugima. 

Noć je. 

Nemirna šokačka krv gori u žilama. Glas te krvi pretočio 
^ u strastne ljubavne pjesme, koje do kasne noći odjekuju 

šorom; glas te krvi osjeća se u ritmu kola, kad se.tresu mlad^ 
tiela, kad rumen udari u obraze djevojaka i snaša, a momci i 
oženjeni ljudi samo bećarski namiguju na njih i mjere ih va. 
trenim pogledima. 

Oči se cakle od zanosa. Oči govore. 

U njima se zrcali ljubav. 

Opojno miriše zemlja i meka, svilena trava. Tamni šljivicj 
vjerno čuvaju tajne. Drhtavi šapat, uzdasi i sušanj — sve se 

to gubi u noći. 

Noć je najveća prijateljica ljubavi i najveća zaštitnica 
ljubavnih parova. Ona ih prekriva svojim crnim plaštem i 
zbog toga je zaljubljena mladež slavi u pjesmama, veličajući 
njezinu ljepotu i moć. 

Koliko se puta pjevalo o njoj i te večeri. Tomu se ni broja 
ne zna ! 

Šorom kraj Ajdamakove kuće prođe nekoliko skupina 
momaka i djevojaka, koji su s pjesmom na ustima išli u kolo. 
Preko nizke pokidane ograde vidjelo se svietlo u Katinu kuća- 
ru, i njezine druge povikaše u prolazu: 

— Kato ! . . . Ajd na drum ! 

Djevojka im je odgovorila nešto, što one nisu pravo ni 
razumjele. Ne htjedoše se zadržavati i gubiti vrieme, jer se n 
daljini već čulo sviranje violina i udaranje bugarija. 

Kata se te večeri liepo obukla i mislila malo izaći među 
mladež, no pomisao na sutrašnji susret s gluhoniemim Rokom 
odjednom ju je tako onerazpoložila, da je izgubila svaku volju 
za izlazak. 

Naslonila se na vrata svoga kućara i zadubila u misli. 

Iz sela dopiralo je do nje pjevanje bezbrižne mladeži. Ra¬ 
zabirala je rieči, ciele stihove. Sve o ljubavi. Samo o njoj. Iz 
tih pjesama izbijala je vječna čežnja za dikom i milovanjem. 
Čežnja, koju osjeća svaka djevojka i svaki momak u razcvje- 
tano proljeće života. Zato je svatko sebi našao para pa čak i 
one kevice, što su prije godinu, dvie izašle iz opetovnice. 

A ona ? 

Propustila je nekoliko godina u čekanju. Da joj je mati ba¬ 
rem dala, da se uda za onoga seljaka drugoselca, bila bi vec 
odavno snaša i možda sretna žena. 

Kata uđe u svoj kućar. Bila je to sobica prenatrpana raz- 
ličnim stvarima, tako da se čovjek u njoj jedva kretao. Viso¬ 
ku postelju punu perja zastrla je Kata finom ponjavom od 
tankoga platna ukrašenom krupnim šlingerajom. I na toj po* 


n -javi stajali su još vanjkuši postavljeni samo zato, da se vide 
r uČni radovi na jastučnicama. Uz krevet je bio »staklenjak«, 
pun tkanja i odjevnih predmeta, a na njegovoj polici poredani 
gitni ukrasni predmeti, kipovi svetaca izrađeni od porcelana, 
eliptične kutije obložene samim majušnim školjkama, sedefno- 
ga sjaja i bieli sadreni zec kao »šparkasa«. Na staklenim 
vratašcima ormara i po njegovoj polici stoje mnoge slike, dra¬ 
ge djevojačke uspomene iz prošlih godina. Na jednoj je slici 
Kata bila snimljena s onim drugoselcem, na ostalima pak s 
nekim kalfićima, koji su oblietali oko nje i pomalo joj uđva- 
■ali. dok nisu otišli u »fremt« ili u vojsku. S tim se obično svr¬ 
gavalo njihovo ašikovanje, jer se oni nisu žurili sa ženitbom 
kao seljački momci, nego su čeznuli za svietom, htjeli barem 
na koju godinu otići iz sela, u veća mjesta i gradove, da ne¬ 
što vide i bolje izuče svoj zanat. 

Kata je redom uzimala te slike i dugo ih gledala. 

Snuždila se i uzdišući slušala, kakoi izvana dopiru u kućar 
glasovi pjesme, koja se orila selom. 

U vajatu se osjećao miris bosiljka, što je prodirao iz or¬ 
mara. Kata je voljela cvieće, osobito bosiljak. Često bi, kao 
i druge djevojke, zataknula stručak bosiljka za pojas, za tka¬ 
nicu, i kađkad ga dirnula prstom, da se s njega oruni miris 
i svojom opojnošću širi oko nje. 

S jeseni i na zimu kućar je bio prezasićen mirisima cvieća 
i voća. Na ormaru stajale su krupne, žute gunje i rumene ja¬ 
buke, kisele turkinje i hrapave »lederke«. Osobito je oštar bio 
miris »lefenđe«*), koju je Kata metala među rublje u sanduk 
i ladice. 

Kod drugih se djevojaka osjećala u vajatu pomada i »me- 
risava vodica«, pa su se one još ponosile time, pjevajući u ko¬ 
lu ili na prelu : 

»Alaj moja sobica meriše. 

Od pomade i od mene mlade !« 

Djevojačke sobice, kućar; li vajati! Mnogo toga čuste i vi¬ 
djeste u onim toplim ljetnim noć ; ma, kad su u mraku burno ku¬ 
cala mlada srdca i bojažljivo drhtale duše. Vi ste niemi čuvari 
tajni, i cura ne pjeva uzalud: »Da zna mama, što zna soba 
mala — već bi davno porušit’ je dala!« 

U tim se kućarima sanjari, ljubi, uzdiše i čezne. Često i 
Plače, trpi, očajava, kad su uzrok nesreći i sramoti. Prevarene 

* deapi'k, = lavemđel. 

i ostavljene proklinju tada svoje kućare i sobice, a na nevjera 
ne ljubavnike padaju težke djevojačke kletve. 

Kata nije nikoga proklinjala, nije nikoga krivila. A i za¬ 
što ? Ašikovala je s momcima, jer su to činile i sve druge dje¬ 
vojke, ali je to njezino ašikovanje bilo sasvim nedužno. Sa- 
stajala se s momcima kao i ostale cure, išla s njima na »diva¬ 
ne«, u igri se i poljubila s kojim, dopustila, da je prati kući. 
S dvojicom, trojicom dopisivala se, dapače s nekima i u isto 
vrieme, jer joj se to činilo zabavno i zanimljivo. 

Ovdje, u kućaru, držala je u ormaru više takvih pisama,, 
koje je dobila od raznih mladića, većinom hrastovačkih kalfi. 
Bila su to jednostavno napisana pisma, u kojima su mladići 
žalili za Hrastovicom, sjećali se seljačkih divana i majstorskih 
siela, na kojima su se nekad zajedno zabavljali. 

Kata je izvadila iz ladice sva ta pisma i razglednice kao 
i karte sa šaljivim slikama, koje je dobila na hrastovačkim 
zabavama prigodom šaljive pošte. Imala je cieli kup tih karata 
i čuvala ih za uspomenu. Za neke nije ni znala, tko ih je po¬ 
slao. Pojedine su karte bile izšarane mnogim podpisima po¬ 
sjetilaca zabave, dok su na drugima bile olovkom napisane 
samo dvie, tri rieči. Tako joj je netko napisao na jednoj kar¬ 
ti : »Volim te ! M.« Ovaj joj je obožavatelj bio nepoznat kao 
i onaj, koji je krupnim, ružnim rukopisom ukoso napisao pre¬ 
ko ciele razglednice : »Šaljem ti ’iljadu poljubaca ! Triput 
osam — pogodi ko sam !« 

Gledajući ove slike na ormaru, pisma i razglednice, Kati 
se činilo, da će to sve morati baciti u zaborav, da će uskoro 
biti kraj njezinu bezbrižnome djevovanju. Ne bi ga žalila, da 
joj je srdce odabralo momka, za kojega će se udati, ali se 
ona, eto, trebala udati radi vodeničareva bogatstva pa još k 
tome za gluhog i niemog Roku. 

Nije tih dana jedanput zaplakala u svome kućaru, u koji 
se zavukla, da je nitko ne vidi i ne čuje ! 

Otac i mati ne mare za njezine osjećaje. Njih dvoje mi¬ 
slili su samo na »grunt« i s najvećim oduševljenjem govorili 
o vodeničarevom imutku, očekujući, da će i oni imati od njega 
koristi. 

Kata liepo zaveže crvenom vrpcom sva pisma i razgled¬ 
nice, pa ih ponovo spremi u ormar. Sjetno je gledala u noć i 
slušala, kako se u daljini gubi pjesma mladeži. Postalo joj je 
tako težko, da se bacila na jastuke i počela ridati od plača. 
Negdje kod triema škljocnula je brava. 


Djevojka brzo ugasi svietlo u kućaru i zatvori vrata. 

Iz kuće je netko izašao. Bila je to mati, koja je došla pred 
vrata kućara i poluglasno upitala : 

— Kato, je T spavaš ? 

Kći je šutjela. 

Bila je u takvom duševnom razpoloženju, da nije htjela 
nikoga vidjeti, pa ni svoju majku. 

Franca još jednom reče : 

— Kato ! — ali se kći ne odazva. 

Zarinula je lice u jastuk i prigušila jecanje, da mati ne 
čuje njezin plač. Franca promrmlja nekoliko rieči. Potom se 
koraci udaljiše od kućara. 

Djevojka ih je osluškivala., odahnuvši, kad se ponovo za- 
lupiše vrata na triemu i odmah poslije toga okrenu ključ u 
bravi. 

U kućaru je bilo mračtno kao u rogu. 

Djevojka otvori vrata, a široki kosi trak svietla pade na 
pod i donji dio staklenjaka. 

Pjesma se u selu polako stišavala. 

U travi su cvrčali cvrčci, u gustoj krošnji iznenada za- 
lepršala krila neke ptice, kao da je u snu pala s grane. 

Na crkvenom zvoniku muklo izbijahu sati. Polako, dugo. 
Zacielo je već bilo kasno. Možda jedanaest ili dvanaest sati. 

Tek kad osjeti, da noć postaje hladnija, djevojka se za¬ 
tvori u svom kućaru i legne u postelju. 

Kod Jemrićevih se ujutro osjećala nervoza i užurbanost. 
Franca je veoma rano pomela stazu na ulici, zatim cielo dvo¬ 
rište i ušavši u kuću, iztjerala muža iz kreveta, s ljutitim po¬ 
klicima : 

— Gle, gle ! ... Pa taj još leži ! . . . Zar ti ne vidiš, da 
je napolju već veliki dan ?! 

On je nezadovoljno gunđao, ali ipak pos’ušao ženu. 
Trebala je još štošta urediti i spremiti za doček budućega ze¬ 
ta i strine Stane Vodeničareve, da se ne moraju stidjeti pred 
tim ljudima iz bogate kuće. kod kojih je sve bilo bolje i ljepše. 

Za uređivanje kuće brinula se Franca. Tri je dana una- 
pried prala i čistila, samo da joj u sobi i kuhinji bude uredno. 



Mužu je rekla : 

— Moramo sakrit svoju sjerotimju ! ... Da se ne bi ko 
s nama sprdo. 

Skinula je paučinu iz triema, očistila prozore na sobi, o- 
brisala prašinu po cieloj kući pa i ondje, gdje je stajala već 
godinu dana. Uklonila je sve ono, što je bilo staro i poderano, 
izniela iz sobe zakorjele opanke i neke debele Pavine čarape, 
što su dugo ležale u kutu kraj peći. 

Dok je muž otišao u staju, da baci konjima navilak siena, 
žena je već poprskala vodom zemljani pod u sobi, pomela ga 
i širom otvorila prozore, da se kuća prozrači. Na sto je metnu- 
la novi stolnjak,, koji je Kata otkala i na rubovima mu izra¬ 
dila resice. Posteljinu je brzo promienila, pa na visoki krevet 
postavila ozgo na ponjavu svoje najljepše jastuke. 

Kad se muž vratio u kuću, morao je priznati ženi : 

— Lipo si to naredila ! . . . Eto, sad je takija bolje ! 

— Samo ti pazi, da mi tu štogod ne zaprljaš i ne izguž¬ 
vaš. ! —- upozori ga Franca, tobože strogo, a zapravo zado¬ 
voljna, što ju je muž tako pohvalio. 

Iz njegova se mrmljanja razabralo, da ne će, da će paziti, 
pa dok je Franca otišla iz sobe u kuhinju, on je podigao po¬ 
klopac na sanduku s rubljem i sasvim ozdo izvadio šarenu 
krpicu, u kojoj je bila zamotana britva. Na prozorčiću s đvo- 
rištne strane uviek je visjelo razbijeno ogledalce, u uzkom li¬ 
menom okviru, koje je Pava donio iz svjetskoga rata, iz solđa- 
čije. Skinuo je s hlača crni već izlizani remen, zakvačio ga za 
prozor i nategnuvši rukom počeo na njemu oštriti britvu. U 
drvenom čanku domo je sebi iz kuhinje malo tople vode, natr¬ 
ljao lice grubim domaćim sapunom za pranje rublja i začas 
se obrijao. 1 ” 1 1 ' *■; ' ' 

Franca mu je spremila i čisto rublje, da se presvuče. 

U kući je vladalo odprilike takvo razpoloženje i vršile su 
se takve pripreme, kao da se očekuju prosci. Pava se poslije 
umivanja brižljivo češljao, pazeći, da ravno povuče razđjeljak 
kroz svoju riedku i prosjeđu kosu, koju je zatim dlanovima 
čvrsto pritisnuo i zalizao. Metnuo je pod nos i brkovez, kojim 
se inače duže vremena nije služio. Ovo dade Franci povoda, da 
mu u šali dobaci: 

— Šta se ti, matori vraže, tol’ko doćeruješ, ko da će tebe 
njeko gledati? ... Glavno je, da se danas diva lipo naredi i da 
nam u kuće bude sve, kako treba. Za tebe manje više! 


Ali Pava smatraše, da se i on mora kao domaćin bolje 
obući i urediti, to više, što prošli puta, kad je Stana Vodeni- 
« ar eva došla k njima, nije bio kod kuće. Njemu je neobično 
laskalo, što će mu Vodeničarevi, bogati i ugledni seljaci, po¬ 
stati pri’telji. On je time bio veoma počašćen i htio je na svo¬ 
je goste napraviti dobar dojam. 

Ne obazirući se na ženino zadirkivanje, obukao je stvari, 
u kojima je nedjeljom išao na misu. Mali prslučić, koji se 
gprieda zapravo nije ni mogao zakopčati, tiesne hlače od cr¬ 
noga prugastog baršuna, koje nisu sezale ni do pojasa, tako 
<la se iznad njih objesio trbuh. Na glavi mu se kočio visoki 
šešir, sjajan, kao da je ulašten. Obuven je bio samo u papuče. 
Među tim crnim stvarima izticala se još više sniežna bjelina 
njegove rubine, a kad bi pošao kuda od kuće, Pava bi još zaba¬ 
cio na ramena pleteno »ćurakle« s uzkom hrvatskom trobojkom 
oko ovratnika i širokim šarama na donjemu rubu i oko ru¬ 
kava. 

Franca su čudila, što joj kći još nije ustala, pa ode do 
kućara, udari nekoliko puta šakom u vrata i pozove Katu. 

I nju je htjela »dotjerati«. 

Kako su konačno odpale sve osnove, da se Kata uda za 
majstora, trebalo se i dalje držati seljačkih običaja i nošnje. 
Mati i kći bile su doduše prije pomišljale na to, da se Kata 
»pocivili« ili barem počne odievati polugrađanski, kao što je 
to u Hrastovici učinilo već nekoliko djevojaka, koje su se htje¬ 
le udati za majstore. Ona se za njima još nije posve povela, 
nego samo nedjeljom prestala nositi narodnu nošnju i djevo¬ 
jačku pletenicu s cviećem, koju su inače nosile sve ostale se¬ 
ljačke cure. Mjesto njom pokrivala je glavu rubcem i oblačila 
različne oprave u boji, od svile i sukna. 

S tim se sada moralo prestati. 

Franca je iz razgovora sa Stanom Vodeničarevom vidje¬ 
la. da ona i njezin brat Luka traže za Roku seljakinju, a ne 
sgospoju«, koja će ići »civilski« odjevena i tjerati modu. Ako 
je" htjela udati kćer u njihovu kuću, morala se prilagoditi nji¬ 
hovim nazorima. 

Ona opet potraži Katinu pletenicu, koja je zajedno s 
umjetnim cviećem bila u nekoj kutiji u ormaru, pa to sve 
spremi za djevojku, da joj može — kako se to u Hrastovici 
v eli — namjestiti glavu. 

Djevojka dođe iz kućare pokunjena, s modrim kolobarima 
lz pod očiju i blieda lica. Majci to nije izmaklo: 


— Kako ti danas izgledaš!? — reče začuđeno i odmah do¬ 
da. — Moraš se mrva udesit i narumenit. ’Oću da ideš k crkve. 

Kata se nije protivila. 

Činila je, štogod se od nje tražilo. Sjede na stolicu i mir¬ 
no se prepusti majci, da joj uredi kosu, postavi i sveže plete- 
n cu, nakiti glavu umietnim i naravn'm ćviećem. 

I Pava pogleda, što ženske rade. Bio je zadovoljan. 

— Tako. tako . . . Samo ju lipo naredi. 

Protrljao je ruke, lupio dlanom o dlan, pomislivši, da u 
povodu i na račun toga događaja i posebnog razpoloženja smi¬ 
je sebi priuštiti koji gutljaj rakije. Iz kuhinje je uzeo pivsku, 
bocu i otišao u komoru, gdje su mu stajala dva bureta s ra¬ 
kijom. Dugačka tikva, što je visjela na zidu, služila je mjesto 
teglice. On odčepi vran na manjem buretu, turi teglicu i usi- 
savši u nju piće, izpusti ga u grlić boce. 

U mračnoj komori, koja je obično vonjala po stareži i 
pliesni, zamirisa šljivovica. 

Drugo je bure stajalo još nenačeto, a Pava ga je spremio 
za Katinu udaju. Iz manjega se trošila rakija za kućne potre¬ 
be, za mobe i slične prigode, kad bi se u kući našlo više po¬ 
slenika. 

Kraj toga bureta stajao je prutić, kojim je domaćin češće 
mjerio sadržaj bureta. I sad ga je turio kroz otvor u bure, pa 
izvukavši napolje pogledao, dokle je prutić vlažan. 

— Dobro je! — zadovoljno promrmlja Pava. — Ima još 
za podrug šuva! 

Onda je opet metnuo vran u rupu, udarivši ga nekoliko 
puta sjekiricom, da mu rakija ne izhlapi. 

Žena će se pobrinuti za kolače, a on je izvadio malo ra¬ 
kije, da Stana Vodeničareva ne kaže, da ih baš ničim nisu 
ponudili. 

U tim pripremama za doček gostiju vrieme brzo prođe. 

Sa zvonika seoske crkve oglasilo se već i zvono,*koje ]’ e 
Hrastovčane pozivalo na misu. 

Kako je tiho i svečano nedjeljom na selu! Iz kuće izlaze 
djevojke i snaše kićeno odjevene, izlaze mužkarci u blagdan¬ 
skim odielima, starice u crnim opravama, s molitvenicima i 
krunicama u ruci. Kod drugoga zvona ožive seoski šorovi., 
žitelji pohrle na misu. 

Kraj kuća prolaze žene u živahnom čavrljanju, dok ozbilj¬ 
ni, stariji liudi mirno vode razgovore o gospodarstvu i svoj m 
svakodnevnim brigama. 


Franca je užurbano radila oko kćeri. 

Okretala ju je kao lutku, namještala, dotjerivala. Sad bi 
joj popravljala nabore na oplećku s leđa, sad pritezala tkani¬ 
cu, da bude što tanja i zgodnija u struku, sad iztezala skute, 
da'sa svih strana budu jednako dugački. 

: ,_ Kod crkve će sigurno biti i strina Stana Vodeničareva 

_reče joj mati. — Neka mi se od nje tuđit! Lipo ju pozdravi. 

Baš bi voljela, da te vidi ’vako doćeranu i spremitu. 

— Dobro, mamo! 

— Morda će i Roko doć na misu ... 

Mati je vjerojatno htjela još nešto reći, dati savjet i za 
taj slučaj, ali joj misli ostaše neizrečene. 

Kako je djevojka šutjela, Franca malo kasnije ponovi: 

— Ako dođe . . . , nemoj bježat prid njim! 

— Ne ću, mamo. 

U blagom majčinu pogledu i toplim riečima osjećalo se 
ipak razumievanje, koje je Franca imala za svoju kćer. Kod 
otca nije tomu bilo ni traga. On se uobće nije mogao uživjeti 
u položaj svoje kćeri. 

Kraj kuće prolazile su već posljednje skupine seljaka i 
seljakinja, što su išle na misu, kad je i Kata bila gotova. Mati 
je izprati na ulicu i dugo gledaše za njom. 

Njima je taj dan bio veoma važan. Možda odlučan za sud¬ 
binu mlade djevojke, koja je stajala na pragu novoga života. 

Mati je bila zabrinuta za njezinu budućnost, jer je vidjela, 
da je djevojka nesretna. 

Izkusna žena i majka, koja pozna svoje diete u dušu, mo¬ 
ra mu s lica čitati misli i prije nego itko drugi uočiti njegovo 
pravo duševno stanje. Nagli obrat u djevojčinu držanju uda¬ 
rio joj je u oči odmah poslije posjeta Stane VodeničareVe, ah 
se mati nadala, da će se Kati za koji dan ipak vratiti njezino 
prijašnje vedro razpoloženje, kad je pjesmom i zvonkim srnie- 
hom izpunjavala cielu kuću. 

Kolike li razlike između ove nedjelje i prošlih nedjelja, kad 
je nestrpljivo očekivala znak zvona i polazak na misu, ma da 
je ondje nitko nije očekivao ! Uživala je samo u tome, što će se 
kretati među množtvom svieta, što će vidjeti svoje druge i one 
nju. Šetala se s drugim djevojkama oko cintora, a poslije mi¬ 
se išla pred obćinu, gdje bi se sakupili svi misari, da čuju »za- 
povid«, koju bi s vi sob h stepenica obć : nske zgrade čhao t> sar 
Tunica. (Ovaj je običaj čitanja »zapovidi« ostao u Hrastovici 
još iz doba Vojne krajine, kad je regimenta tako izdavala še- 


ljacima graničarima svoje naloge). Došavši kući, Kata bi uviek 
pripovieđala majci najprije, što je gospodin parok rekao u 
svojoj propovieđi, zatim što je obćina dala na znanje žiteljima 
u najnovijoj »zapovidi«, a poslije toga razvezao bi se najmiliji 
ženski razgovor: o tom, kako je tko bio kod crkve odjeven i 
što se govori među ženama i djevojkama. 

Kod crkve, poslije mise-, čuju se sve novosti. Tada je na 
okupu gotovo cielo selo, pa nikad zgodnije prilike za izmjenu 
misli i sastanak mladeži. Na ledini, pred obćinom, često se 
nedjeljom, razvije d kolo. Ako nije ondje, onda će sigurno biti 
u »Crljenom bircauzu«, gdje se Ruda Kranjac brine za ci¬ 
gansku glasbu primaša Mite, samo da se mladež zabavlja, da 
igra i dakako uzput štogod potroši u gostionici. 

U kolu su uživali nesamo mladi, nego i stari, koji bi stali 
u krug oko plesača i gledali, kako je tko obučen, kako igra, 
uz koga se hvata u kolo i s kime se najviše zabavlja, očijuka. 

Sve to skupa predstavljalo je onaj posebni i jedini užitak, 
koji ljudima pruža nedjelja na selu. 

Crkva je obično dubkom puna pobožnih žitelja. Na koru 
svečano bruje orgulje, a seljačke djevojke stoje u prvome re¬ 
du i skladno pjevaju crkvene pjesme, često zajedno s pukom. 

Na- glavama mladih snaša trepte zlatom vezene šamije, 
uz djevojačke pletenice šareni se raznobojno cvieće. Kad me¬ 
štar ozgo baci pogled s kora, čini mu se, da se dolje u crkvi 
stere pred njim divan cvjetnjak. 

Miris cvieća i miris tamjana miešaju se s vonjem voštanih 
svieća, što dopire od oltara. 

Među djevojkama, »u redu«, stoji i Kata Ajdamakova. 
Ne gleda ni lievo ni desno, nego ravno pred sebe. Kad ne pje¬ 
va, onda skrušeno moli, a u oku joj se cakli suza. 

Djevojke su već zapazile na njoj promjenu, iznenadile se, 
što se poslije dužeg vremena opet pojavila pred crkvom u 
pletenici, šaptale nešto između sebe i tumačile to na različne 
načine. 

Kata je prije mise vidjela i strinu Stanu Vodeničarevu, 
koja ju je također opazila, smješkala se na nju i kimala joj 
glavom. 

Djevojka se samo lako naklonila, dok joj se oko usana 
pojavio namješteni smiešak. 

Stana je stajala u skupini starih žena, koje su sve bile u 
crnini, držale u rukama molitvenike i prevrtale među prstima 
»patrice«. Neke su ođ njih bile u koroti i mjesto crne marame 


nosile na glavi čisto bielo »prekrivalo«, svezano visoko na 
podbratku, tako da su podsjećale na koludrice. 

Roka nije bio pred crkvom. 

Djevojka se požurila kroz sviet, da što prije dođe do svo¬ 
jih druga, Koje su zajedno s njome pjevale u crkvi »u redu«. 
Htjela je, barem prije mise, izbjeći susret sa strinom Stanom 
Vodenščarevom i to joj je uspjelo. Ljudi su se već tiskah na u- 
lazu u crkvu, treće je zvono zazvonilo, i odmah je počela Slu¬ 
žba Božja. Vjern ka je bilo toliko, da svi nisu ni mogli stati u 
crkvu, nego neki ostaše pred njezinim vratima. 

Kao i mnogi drugi ljudi, tako je i Kata tražila utjehu tu 
u crkvi, očekujući, da će u njoj naći smirenje. Zbog toga se 
sasvim predala molitvi ili zanosno pjevala s djevojkama one 
liepe pjesme, koje su naučile od meštra lije. 

A kad je misa bila gotova, sviet se opet skupio pred cr¬ 
kvom, gdje su starije žene načinile špalir i kritički promatrale 
mladež, odmjerivši svaku djevojku od glave do pete. Mlade 
Hrastovčanke šetale su kroz taj špalir, kao da ih to ništa ne 
smeta. Priučile se već na to i slabo se obazirale na babe, nego 
kradom bacale oči na ono mjesto, gdje su stajali hrastovački 
momci. 

Pred crkvom se nalazio i licitar. Nedjelja je, pa je iznio 
nešto svoje robe, svieća, medenjaka i oblizala. Mladež i djeca 
kupili se oko njega, uzimajući sladkiše, a stariji, većinom že¬ 
ne, kupovale su svieće, da ih zapale u crkvi ili na groblju. 

Kata prođe jedanput kroz špalir i odšeta se do obćine, 
gdje su na klupama pred zgradom i izpod drveća sjedili stari 
Hrastovčani, pušeći lule i razpravljajući o svojim i obćinskim 
poslovima. Na povratku iznenada stane pred nju Rokina tetka 
i pruži joj oveći omot: 

— Nješta sam ti kupila .... Da se mrva osladiš. 

Djevojka se zacrvenjela preko ušiju. 

Oko njih je stajao i prolazio sviet. Radoznalim ženama, 
koje su pomno pazile sve, što se događa, nije taj susret mogao 
izmaći. 

Kata osjećaše na sebi tuđe poglede. U žamoru među to¬ 
likim svietom često bi se čuo i smieh mladeži. Kad bi se sada 
netko nasmijao u djevojčinoj blizini, njoj bi se učinilo, da je 
podrugljiv i da se odnosi na nju. 

Mislila je, da svi gledaju samo nju i strinu Stanu Vode¬ 
ničarevu, da svi vide, kako ona prima od starice omot s »mi- 

lošću«, i da je svima jasno, zašto se daje i prima taj dar, k 
tomu još i ovako javno, pred cielim svietom. 

Zahvalila je strinj Stani, izmucavši nekoliko rieči, i najra¬ 
dije bi pobjegla odavle, odtrčala kući i negdje se sakrila,. ali joj 
se tada pogled sukobi s očima njezina otca, koji je stajao ne¬ 
daleko od njih i zadovoljno, značajno, namignuo na kćer, kao 
da ju je htio t me bodriti, sokoliti. 

On je sve vidio i razumio. Bio je sretan i ponosno se 
ogledavao, da vidi, jesu li i drugi ljudi opazili, da je njegova 
kći nešto dobila od strine Stane Vodeničareve, da se ta žena 
iz bogate kuće srdačno razgovara s Katom, hvata je izpod 
ruke, zadivljeno gleda i odnosi se prema njoj, kao da su u 
kakvom rodu. Ne, to nije smjelo ostati nezapaženo! Ako to 
ljudi nisu sami opazili, treba ih na to upozoriti. 

Pava gurne laktom čovjeka, koji je stajao kraj njega, i 

reče mu: . v 

— Vidi, Marka, m’a kći divani sa Stanom Vodenicarevom. 

Marka nije shvatio, zašto ga je Pava na to upozorio: 

— Da, vidu. Pa šta onda? 

— Dobila je od nje i milost! — pohvali se Jemrić. 

Tek je sada svanulo Marki: 

— A, tako! ... To onda nješta znači, anj? 

Pava samo zažmirka očima i zadovoljno pogladi brk. 

— ’Oće 1’ bit svatova? — zapita Marka. 

— Viđet ćemo! . . . Nješta se iza brda valja, — oprezno 
odvrati Pava Ajđamakov, ali se po njegovu odgovoru vidjelo, 
da je to gotova stvar. 

Dok su mnogi muškarci previdjeli, da je Stana Vodeniča- 
reva nešto dala Kati, ženski je to sviet dobro uočio. Njih nitko 
nije trebao na to upozoriti niti im tumačiti značenje toga da¬ 
rivanja. One su odmah, znale, o čemu se zapravo radiji samo 
se čudile, kako da se prije o svemu tome u selu ništa nije 
čulo: 

— Ko bi to reko! . . . Svit i ne zna, što se tu sprema! 

— Još u tajnoste! 

— Nisu to ćeli objesit na veliko zvono. 

— Pravo i imaje! Šta se to koga tiče? 

Tako su žene govorile u »špaliru«, prateći pogledom Sta¬ 
nu i Katu, koje su se nešto tiho razgovarale. 

— Gle stare Vodeničarke, kako se samo s njom voda 
među svitom! — reče zlobno neka žena petdesetih godina, 



koja je isto imala kćer za udaju i zavidjela Ajdamakovima, 
gto su Kati našli tako dobru »partiju«. 

— E, ti Ajdamakovi zbilja imaje sreću! — primieti druga. 

— Pala im je sjekira u med! 

— Šta misliš, nolki grunt! 

Za desetak Časaka već su sve žene govorile samo o tom, 
a na Katu i Stanu bilo je upereno još više radoznalih očiju. 

Strina Stana reče djevojci: 

— Roka je s otcem na vouenice, al’ će doć doma potlje po 
dana. Onda ću ga dovest mrva k vašoj kuće. 

— Dobro — promuca djevojka. 

— Šta je s tobom? — čudila se strina Stana. — Nješta 
si mi tužna? Da nisi morda bolestna? ... Je 1’ ti što fali? 

— Ne, ništa mi nije! — odgovori Kata. — Samo ... ta¬ 
ko . . . ne znam ni sama, što bi to moglo bit! 

Govorila je na prekide, praveći stanke između pojedinih 
rieči. 

Strina Stana pripisivala je to djevojačkoj stidljivosti i da 
se malo našali s Katom, namigne na nju i tiho izusti: 

— Kad se udaš, sve će bit u redu! . . . Znam ja to, i ja 
sam bila đevojka, al’ je to bilo davno, davno . . . 

Djevojka se silom nasmiešila i još više zbunila. 

— Ne, nije to tako, kako vi mislite! — promrmlja ona i 
obazre se, da ih ne bi tkogod čuo. 

Bilo bi joj veoma neugodno, da i drugi saznaju za taj nji¬ 
hov razgovor, a prolazili su kroz sviet i vidjela je, kako su 
kraj njih neke žene naćulile uši, prisluškujući, što se govori. 

Žitelji iz Hrastovice počeli su se skupljati pred obćin- 
skom zgradom. 

— Ajđmo k straže, da čujemo zapovid! — predloži stri¬ 
na Stana, pa se zajedno s Katom zaputi do obćine. 

Pred njima su išle žene i djevojke, polako, svečano, u du¬ 
gačkim, širokim, zvonolikim suknjama, koje su podsjećale na 
krinoline. 

I stariji muškarci ustali su s klupa i pošli pred obćinu, da 
čuju, što im oblasti naređuju i što se oglašuje, da li se što 
kupuje ili prodaje. 

Pisar Tunica stajao je već pred obćinskim ulazom, s de¬ 
belom knjigom u ruci, čekajući, da se sav sv'et skupi i smiri, 

Mladež, što je stajala sasvim blizu Tun'ci, šalila se s 
lujme i dobacivala mu različna pitanja, ah im on nije ostao 
dužan, nego svakom uzvraćao istom mjerom. Na šalu je od- 

govarao šalom, na. dosjetku dosjetkom, pa ipak se začas znao 
i uozbiljiti, sviestan svoje ozbiljne i važne dužnosti, koju je 
još trebao obaviti. Pazio je on na ugled obćine, premda je tu 
bio namješten najprije dvie godine bez ikakve plaće, zatim 
s tako malom nagradom, da mu nije dostajala ni za pušenje. 
Glavno je međutim, da je i on pripadao među »obćinare«, to 
jest obćinsku gospodu, da se mogao nadati, da će jednoga 
dana sjesti za blagajnički ili bilježnički sto. 

Tunica otvori knjigu, prolista nekoliko stranica, pa kad 
je pred obćinom zavladala grobna tišina, poče čitati^ »zapo- 
vid«. Ovaj su to puta bili dosadni obćinski oglasi o čišćenju 
poljskih jaraka i kanala, zatim o dovozu šljunka na državnu 
cestu, a na kraju je oglašeno, da se iz Markotina izgubila 
kobila dorka, stara sedam godina, pa tko je nađe i uhvati, da 
to prijavi u obćinu, gdje će mu vlastnik izplatiti nagradu. 

»Zapoviđ« je kod starijih ljudi odmah izazvala različne 
komentare, osobito nalog, da se mora voziti šljunak sa Save 
na z danu cestu. Vječni nezadovoljnici, a takvih ima u svako¬ 
me selu. mrmljali su i psovali, što će opet morati mučiti 
svoje konje i izgubiti dva tri dana, kao da to nisu morali 
činiti i prošlih godina. Doista je bilo nezgodno, što je ljetno 
doba, kad seljak ima najviše posla na njivi, ali tada je i 
Sava mala, tako da se lakše dođe do pruda (šljunka), s mno¬ 
go manje muke nego inače. 

Stana i Kata stajale su zajedno pred obćinom i slušale 
čitanje zapoviedi, no djevojka od svega toga nije gotovo ništa 
zapamtila. Gledala je u Tunicu i čula, da govori, ali te rieči 
kao da su prohujale pokraj njezinih ušiju. Niti je uhvatila nit 
misi', njihovu vezu i smisao izgovorenih rieči, niti je štogod 
od toga prodrlo u njezinu sviest. 

Posve odsutna duhom zurila je u pravcu, u kojemu su 
svi gledali, a kad joj strina Stana Vodeničareva nešto reče 
— ona to preču, ostavši i dalje nepomična kao kip. 

Kato, divo!? — ponovi Stana. — Zar ne čuješ, što ti ve¬ 
lim? 

Djevojka se trže: 

— Zagledala sam se u Tunicu i zamislila! Nekate se lju¬ 
tit, strina Stano! 

— A što bi se ljutila. ’Tila sam ti samo rit, da ia mo¬ 
ram doma, pa lipo pozdravi svoje kod kuće i reci im, da ćemo 
sigurno doć! 


— Dado je tod njege među svitom, a mama je doma! 
— odvrati Kata.— Samo dođite. Mi vas čekamo. 

Strina Stana je potapša po obrazu i oprostivši se, ode 
doma. 

Oko Kate skupi se odmah nekoliko djevojaka. 

Sviet se poče razilaziti i u tri pravca krenuše veće skupi¬ 
ne ljudi i žena svojim kućama, samo se mladež i dalje vrzla 
pred obćinom i oko cintora, da u šetnji i razgovoru provede 
još neko vrieme. 

Djevojke je zanimalo, zašto je Kata tako dugo bila sa 
strinom Stanom Vođeničarevom i je li istina, što sviet 
pripovieđa: 

— Pa vas dvi ste danas neprestano zajedno? 

— Velje, da ćeš joj, postat sna’? 

— Da ćeš se udat za Roku! 

— Kaži nam nješta, da čujemo? Ta, čilo selo već o tom 
divani! 

Druge su htjele vidjeti, što joj je Stana kupila. 

—Je i’ ti dala medenjaka ii oblizala? 

Ona se branila i htjela otići: 

— Uh, što ste dosadne! . . . Ne znam, vjerujte mi! . . . 
Nisam gledala, nit me to zanima. Uzela sam, što mi je pru¬ 
žila. 

Ljutila se na te glasine, koje su se tako brzo proširile 
među svietom: 

— Ko to samo govori o meni? . . . Šta se svit miša u tu¬ 
đe stvare? 

— Pa eto, ’tio bi znat! — a jedna je dodala: 

— Ne mo’š ti nikom zatvorit usta i zabranit da govori! 

Neke su joj već zavidjele: 

— Bome, teb’ će bit lipo! 

— ’Naka kuća! . . . Četr’es’ jutara zemlje! 

— I to kake zemlje! Ni to istom štagoder, nego najbolja 
zemlja u ’Rastovice . . . Grunt, kaki treba tražit! 

I njima je dakle bila na umu samo zemlja kao i njihovim 
roditeljima, pa je pitanje, da li je koji od njih pomislila i na 
Katino srdce, njezine osjećaje, njezinu sreću. Momka uobće 
nisu spominjale i djevojci je to bilo drago, jer bi se inače na¬ 
sla u još većoj neprilici. 

Nije čekala razlaz mladeži, nego u pratnji jedne svoje su¬ 
sjede požuri kući, samo da ne mora više odgovarati radozna¬ 
lom svietu. 

Mati ju je nestrpljivo očekivala. 

Ona je već čula od otca, da je strina Stana bila s Katom 
i da joj je dala »milost«, pa je sada htjela saznati, što su sve 
govorile i kako je protekao taj susret. 

Brze je razmotala omot od licitara i zadivila se velikoj 
količini oblizaia i medenjaka, što ih je kći dobila od Stane: 

— Bože, kolko ti je toga kupila! 

Ona je odmah i kušala jedan okrugli medeni kolačić, u- 
stanovivši, da je veoma ukusan, fin, a zatim je brzo prebro¬ 
jila i oblizaia, da bi mogla izračunati, što to sve skupa stoji. 

Strina Stana se po njezinu mišljenju za prvi puta dobro 
»pokazala«, to jest nije škrtarila i uzela je priličnu količinu 
tih sladkiša i šećera. Nisu to bila ona sasvim tanka i phosta 
oblizaia spravljena od obojenoga šećera, nego prilično duga¬ 
čki i debeli štapići, u kojima je šećer bio pomiešan sa sitnim 
orasima. 

Mati je sve to gledala, uočila i ocienila, jer milost i mi¬ 
lost nije jednaka. 

Po daru, njegovoj vriednosti i kakvoći, može se štošta 
zaključiti, a na selu se osobito pazi na to, kakav je dar, pa 
makar da se radi i o maloj »milosti«. 

Djevojka nije marila za sadržaj omota, nego je i dalje 
bila sjetna, zamišljena. Predala se mislima, kao da i ne za- 
paža majčinu nazočnost. 

_ Pa šta je, ništa mi ne govoriš? — čudila se mati. 

— A što da ti kažem? 

— ’Oće 1’ oni doć danas? 

— Rekla je, da ’oće. 

— Roka ni’ bio kod crkve? 

— Ni’! i 

Ušao je i otac u sobu (on je na račun tih velikih doga¬ 
đaja opet potegnuo iz pivske boce!), stao kod stola i vidjevši, 
što je sve kći dobila, počeo na sva usta hvaliti Vodeničareve: 

— E, to su gazde, gazde! . . . Svaka čast! . . . Sjerotinja 
bi uzela jedno oblizalce ili dva, najviše tri četjeri, a bogati eto 
uzimaju čilu ’rpu! Ko velje: nek se diva osladi, nek se vidi, 
čija je kuća mastna! 

Franca potvrdi Pavine rieči: 

— E! . . .E! 


Ona se zajedno s mužem oduševljavala za Vodeničareve, 
pa im je obadvojma bilo upravo krivo, što u tome nije sudje¬ 
lovala i Kata. Franci nikako nije išlo u glavu, da kći misli i 
osjeća drugčije nego oni, koji joj žele samo dobro. To njezino 
protivljenje kao da je pomalo prelazilo u prkos — smatrao je 
otac —, pa ga je zbog toga trebalo uništiti. 

Kad su govorili o liepoj »milosti«, djevojka se nije ni ma¬ 
knula. Ne reče ni jedne rieči i otac joj dobaci: 

— Rašta ti, »frajla«, šutiš? . . . Anj? 

Piće ga malo ugrijalo, a u takvom se stanju lako razbje¬ 
snio i na najmanji povod. Hotimice je dodao rieč »frajla«, sa¬ 
mo da bočne Katu, da se makar i tako naruga njezinim sa¬ 
njarijama o udaji za majstora. 

Kći osjeti žalac u otčevu pitanju. Bojala se njegove srčbe. 

Vonjao je po rakiji, oči su mu se bile zacrvenjele i gle¬ 
dale je si tupom, bezosjećajnošću. Ona promrmlja: 

— Zar ne smijem ni šutit? 

Otac je svakako naumio da skrši taj njezin odpor, da u- 
ništi taj prkos, koji ga je mogao neobično razdražiti i razja¬ 
riti. Već je nervozno mljaskao ustima, kao da su mu na jeziku 
bile psovke, koje je silom progutao. Svladao se i samo prie- 
korno, povišenim glasom rekao: 

— Kaki je to odgovor? . . . Zar se tako govori s otcem? 
... Stvor ti đeči, pazi se ti mene! Dok moj kruv jedeš, mo¬ 
raš me slušat i poštivat! 

Žena ga je mirila: 

— Pava! Neka bit taki! . . .Mani se dive! 

—Ah, šta! — otrese se Pava. — Ne vidiš, kako se drž' ? 
.. . . Samo šuti i cmrlji, mjesto da je vesela i sretna! Čilo joj 
selo zaviđ ! S kimgod sam danas kod crkve divanio, svako mi 
je reko, da bolje partije ni mogla naći! 

Kata ustane i htjede otići u kućar, ali je otac čvrsto po- 
grab' za ruku, unese joj se u lice i zaprieti: 

— Kad danas Vodeničarevi dođu k nama, težko tebi, 
ako mi budeš cmizdrila i šućela ko mula! . . . Jesi 1’ čula šta 
veljim? 

Kata se iztrže iz njegovih ruku: 

— Pusti me! . .. Jesam 

Zalupila je za sobom vratima i izašla na dvorište. 

Pava zavrti glavom i duboko uzdahne: 

— Težko će to bit s njom! 






A onda se odjednom okomi na svoju ženu Francu: 

— Svemu si ti kriva i niko drugi... Ćela si za zeta imati 
majstora, ćela si, da ti kći bude majstorica, pa sad evo vidi, 
kako joj je to udrilo u glavu! 

— Pa ni’ samo to! ... . Roka je gluvonim, đevoik' 1 ga 
pravo i ne zna, ne volji. Imaj mrva obzira prema svom đetetu! 

—Upoznat će ga već, zavoljet će ako ga ne volji! ... Zar 
si ti mene voljila, kad su te moji zaprosili? ... I ti si b la 
ista ko i tv’a kći! Tebi je ope’ bio u glave ’naj lugar . . . 
Misliš li, da ja to ne znam? ... Znam, kako ne bi zno! Samo 
što o tom nikad ne divanim. Bilo pa prošlo! 

Franea se iznenadila. Muž joj doista nikad nije spočita¬ 
vao i spominjao toga lugara, koga je ona poznavala i voljela 
još kao djevojka, ali nikad više nije na njega mislila, jer je 
odavno i brzo prežalila tu svoju prvu djevojačku ljubav. 

Žena mu priekomo đobac-: 

— Pava! ... Kako mo’š! ? . . . - 

Ali njega to nije smetalo: 

— Da, tako je to! .. . Samo šuti, samo šuti! 

Žena posluša, a on pljucne na pod i prezirno doda: 

— Sve ste vi ženske jednake, sve na jedno brdo tkane! 

Franea je mahnula obadvjema rukama, kao da je htjela 
na to odgovoriti: »Idi zbogom! S tobom se ne da divanit!« pa 
otišla u kuhinju, da pripazi, da joj ne bi zagorjelo jelo na 
štednjaku. 

Pava sjedne na tronožac i zapalivši lulu, poče sam sa so¬ 
bom govoriti: 

—- Nejaš pameti ni’ što bi muva na peru ponila! ... Ja 
sam se čilog svog vika mučio, pa nisam progo povećat svoj ime¬ 
tak ni za fertalj jutra, a njoj se pruža prilika da dođe do tol- 
kog grunta! ... Sad se ona još nješta cifra, sad ona još nje- 
šta premišlja, mjesto da to objeručke pri’vati! Kaka je luda, 
još bi joj se oto moglo i pošiknut!* 

U sobi je između prozora bio »pendžerak«** zatvoren drve¬ 
nim vratašcima. Pava ode do njega, otvori ga^ i izvadivši boči¬ 
cu od francuzke rakije, u kojoj je sada bila šljivovica, iztrusi 
gotovo sve, što je bilo u staklu i obrisavši brkove, odlučno reče: 

* pošiknuti — izmaći, oskliznuti se 

** pendžerak — niša, udubina u zidu. 


— Da vi svi stanete na glavu, bit će ’nako, kako ja ka¬ 
žem! ... Bilo joj pravo ii’ ne, al’ ona će se udat za Roku i go¬ 
tova misa! 

Mati opet ode do Kate, da je umiri, utješi i savjetuje, ka¬ 
ko doista nema smisla, što se toliko žalosti. 

Djevojka joj je okrenula leđa i pustila je, neka govori. 

*— Kad se udaš i budeš starija, uviđet ćeš i sama, da smo 
mi imali pravo! Ta, ne žele tebi tvoji roditelji zlo! 

Iz kuća u susjedstvu čuo se već zveket jedaćeg pribora, 
Čulo se, kako žlice stružu po limenim tanjirima i zdjelama, a 
kod Jemrićevih se još nije ni pomišljalo na objed. 

Mati se^ suznih očiju, koje je brisala pregačom, vratila u 
kuhinju, našto dođe i Pava, te nervozno poviče: 

— De, baba, postavljaj jelo! ... Ko ’oće jest, nek jede, a 
’ko ne će ... ne mora! šta ti nju maziš i moliš! Ni’ više mala! 

Kata se nije pojavila iz kućara. 

Dok je otac srkao juhu i ljutito nešto mrmljao, mati kra¬ 
dom metne na tanjir komadić mesa i kruha, pa to odnese kće¬ 
ri u kućar. 

Metnula joj je jelo na ormar i blago rekla: 

— Kato, ’de jetkaj!... Ne ’š se valjda sad još patit gla¬ 
dom ! 

Mada joj nije bilo pravo, što se kći tako drži, ipak joj 
materinski osjećaji nisu dopustili, da je u takvom stanju osta¬ 
vi samu i bez objeda. 

Mati je gotovo neosjetljivo pogladi po ramenima i zbuniv¬ 
ši se zbog te nježnosti, koja ju je još više ganula, brzo izađe 
na dvorište, da joj ne bi opet navrnule suze na oči. 

Otac ne bijaše tako sentimentalan. 

Jeo je i dalje, zamastivši bradu i brkove, pa samo prigo¬ 
vori ženi: 

— Ajd barem ti, stara, nemoj bit luda! . . . Proći će to nju 

Već! 

Poslije toga šutke su sjedili za stolom. I Franea je izgu¬ 
bila volju za jelo, ali je iz obzira prema mužu i da ne bude opet 
vike i svađe, uzela nekoliko zalogaja i zatim brzo pospremila 
sto, uredivši ga i zastrvši čistim stolnjakom. Pava je ustao, 
malo se protezao, pa uzevši neku staru kabanicu, otišao na 
dvorište, da legne u hladovinu pod orahom. 

Vani je vladala nedjeljna tišina. 




Na cesti se nije čulo zvrndanje kola kao radnim danom,, 
a zbog ljetne žege šorovi su još bili sasvim pusti. 

Seljaci su se poslije obilnog, nedjeljnog ručka^ odmarali. 

Činilo se, da je selo posve opustjelo. Nigdje žive duše. 

Ljudi bi na takav dan počeli izlaziti iz kuće tek kasno po¬ 
podne, kad padne hlad i sunce bude nizko na zapadu. 

Netko bi zastro prozore na sobi i izpružio se na dugačku 
klupu, netko bi otišao u šljivik i legao u travu ili potražio ka¬ 
kvo drugo sjeno vito mjesto. 

Sviet je poslije šest dana napornoga poljskoga rada bio 
željan odmora, a najbolje se opočiva nedjeljom popodne, kad. 
se čovjek bezbrižno izpruži na svome ležaju i odspava dva tri 

S3/fcčL 

Dopodne mu brzo prođe. Dok se obrije.^obuče, ode na misu 
i -vrati kući, već je i vrieme objedu. O počinku tada nema ni 
govora. 

Tako je i Pava sada prostro pod orah staru kabanicu i 
legao, da se malo odmori. U dvorištu tu i tamo zuje dosadne 
muhe, negdje u susjedstvu čuje se kokodakanje kokoši. 

Pava leži i gleda kroz granje iznad svoje glave modrinu 
nebeskoga svoda. Htio bi, da ni na sto ne misli, da se preda, 
snu, ali ga neprestano tare briga, kako će se to sve svršiti s 
njegovom kćeri i Vođeničarevima, hoće li se djevojka konačno 
urazumiti i doći do spoznaje, da je najbolje, da se uda za Roku 
i prihvati bogatstvo, koje joj ti ljudi nude. 

Pri pomisli na Vođeničareve i na taj brak njemu su samo 
dolazile pred oči one divne velike njive, koje su oni posjedovali. 
O, kako bi mu to godilo i kako bi on bio ponosan, da mu čiča 
Luka vodeničar jednog dana kaže »priša«, da ga povede sa 
sobom na svoj stan i svoje imanje, da ga u jesen zove k sebi na 
klanje svinja, da o Božiću i Uzkrsu jedan drugome dolaze u 
kuću! Postali bi kao rođaci i Pava bi svakome mogao ponosno 
reći, da mu je kći udana u Vodeničarevu kuću, koja ima četr¬ 
deset jutara zemlje i toliko drugo blago. 

— Jogunasta je ona, prkosijiva! — mislio je Pava. — Ne 
zna činit grunt! A neja većeg i sigurnijeg blaga na svitu, nego 
što je zemlja! 

Eto, leži on tu na zemlji i kao da je osjeća pod kabanicom. 
Osjeća njezin miris, njezinu toplinu. Diše ona i živi. Po njoj 
raste trava, a tamo vani na polju talasa se zlatno more žita. 
Raste kukuruz, ječam, raž, zob. Rastu velike šume, različno 
drveće. Ona hrani i cara i mrava. 


Silna je ta zemlja! 

Kako je čovjek malen, sićušan prema njoj. Kad pogleda 
onu nepreglednu slavonsku ravnicu ili one visoke gore i goleme 
planine, čini mu se, da nije veći od crva. 

Leži tako Pava i misli o zemlji, udiše njezin miris i čudi se, 
kako da i drugi, kako da i njegova kći ne misli tako. 

Žena ga već bolje shvaća. Starija je, dvadesetak je godina 
duže gazila po njoj, orala s njim, sijala i žela. 

Ona zna, što je grunt. 

Ona zna, da je zemlja život! 

Pava se protegnuo na kabanici, izpružio ruku i provukao 
prste kroz travu. Eto, to je njegov komad zemlje, to je njegova 
gruda, njegova i Božja! Zar ima štogod na svietu bolje i ljepše, 
nego kad čovjek ima svoju zemlju? Zemlju, koja ga hrani i 
s kojom može razpolagati, kako hoće. 

Pava je mislio, da nema. 

Nije on zavidio ni gospodi, ni majstorima. Zavidio je samo 
onima, koji su imali od njega više zemlje. 

Uviek je žudio za tim, da poveća svoj posjed, ali uzalud. 
On nije mogao doći do više grunta, ali njegova kći može. 

Može i mora! — mislio je Pava i zavezao se u san. 

A Kata je sjedila u kućaru i tiho plakala. 

Na polici staklenjaka, među kutijicama i figurama od por- 
celana, kraj bielog zeca od sadre, kuca budilica: 

Tik — tak! Tik — tak! Tik — tak! 

Kuca neprestano, a velika kazaljka kao da mnogo brže 
nego obično prelazi s brojke na brojku i žuri se da opiše pod- 
puni krug, ali ni tada ne zastane. Prešla je već brojku dva¬ 
naest, tu je opet jedan, gdje će u mehanizmu stare ure, kao 
uviek, kad kazaljka dođe na to mjesto, nešto škljocuuti, da 
bi se zatim sve više približavala brojci dva. Djevojka češće 
baci pogled na uru i uviek se iznenadi, kako vrieme brzo teče. 
Malo prije su, po njezinu mišljenju, bila tri sata, a sad su, 
evo, skoro četiri! 

Dok je inače u polumraku kućara ih noću, u gustoj tami, 
bilo tako ugodno slušati kucanje budilice* na ormaru, sad iu 
je to smetalo i mučilo. Kata je imala glavobolju i svaki kucaj 
ure osjećala kao udarac malim čekićem negdje duboko u mozgu. 

Žega polako jenjava. 


U dvorištu postaju sjene od zgrada i drveća sve duže 
i duže, dok se nisu protegnule sve do zida i ograde susjedne 
kuće. 

Vrieme odmiče. 

Mati je posvršavala svoje poslove, odmorila se i došla Ka¬ 
li, da je pripravi za doček Vodeničarevih. Otac se probudio i 
ne znajući, što bi počeo, izađe na ulicu, gdje-su pred pojedi¬ 
nim kućama, na klupčicama uz kapiju, pod drvećem ili na travi 
u jarku, sjedili seljaci i seljakinje. Svaku takvu skupinu sači¬ 
njavaju ljudi, koji žive u najbližem susjedstvu, povezani sta¬ 
rim prijateljskim vezama. 

I Pavine komšije bile su već vani, pa kad ga opaziše pred 
kućom, povikaše: 

— Ajd u ’rpu! — no njemu nije bilo do razgovora: 

— Ne morem doć! . . . Čekam goste! 

U daljini je već opazio Stanu Vodeničarevu i Roku, koji 
su im dolazili u pohode. Pava brzo uđe u dvorište, da o tom 
obaviesti ženu i kćer: 

— Evo idu! 

Iz njega je već izhlapila rakija, ali ga ponovo obuze uz¬ 
buđenje, koje prieđe i na ženu. Ona se ušeprtljila kao i svaka 
domaćica, kad očekuje kakav važan posjet, dok se kći, začudo, 
držala sasvim mirno, ravnodušno. 

Roditelji su Stani i Roki potrčali ususret do kapice. Kći 
je zaostala za njima, stidljivo spustivši glavu. 

— Faljen Isus! . . . Evo mene i našeg đuvegije! — po¬ 
zdravi i reče u šali strina Stana Vodeničareva, a Pava i Fran- 
ca zajedno odzdrave: 

— Uvik amen! 

Lice im se začas preobrazilo, zasjalo od sreće i zadovolj¬ 
stva. 

Stana nije došla praznih ruku. 

U ruci joj košara još veća nego prvi puta. Puna, težka. Sta¬ 
ra izkusna žena zna, čime se ljudi pridobivaju, čime se stiče pri¬ 
jateljstvo, zna i to, da i ljubav prolazi kroz želudac, pa je 
opet đovukla »milosti«, finih sladkiša i različnog, odabranog 
voća. 

Čvrsto se, srdačno rukuju. 

Pava potapše mladića po ramenima. On i Franca tek sada 
prvi puta dobro pogledaše momka, od šešira do opanka. Vidjeli 
su oni njega i prije, ne jedanput, prolazili kraj njega i bili u 


pjegovoj blizini, kad bi dovezli hranu na meljavu u Lukinu vo¬ 
denicu, ali ga sada gledaju nekako drugčije i vide drugČije, 
jer im je prije bio kao i svi ostali, a sada postao nekako bliži, 
draži. Pa nije ni čudo! Mladić ih tada nije zanimao. Bili su 
prema njemu ravnodušni, bio im je tuđ i stran, ali čim počeše 
stvarati osnove o Katinoj udaji za Roku, čim im je trebao po¬ 
stati zet, nestade te ravnodušnosti, u duši im se već poro- 
cliše neki osjećaji prema tome mladiću. Istina, još bliedi i ne¬ 
određeni, no ipak dovoljni, da im mladić kod ovoga susreta 
bude simpatičan. Promjeni osjećaja l sticanja novoga dojma 
zacielo je mnogo pridonielo i njihovo oduševljenje za Vodeni¬ 
ca rev grunt, čega oni nisu bili sviestni. 

Ljudi nam se čine onakvi, kakvim ih očima gledamo, A 
Franca i Pava gledali su Roku sa simpatijom, zato im se činio 
ljepši i zgodniji nego prije. Nisu, štoviše, ni mislili na to, da 
je gluhoniem, niti ih je to sada toliko smetalo, kao što su se 
v duši pomalo bojali, da će ih smetati. 

I Kata je kradom podigla pogled na momka, koji je trebao 
postati njezinim mužem. Kod nje je taj strah zbog njegove 
mane bio daleko veći, no kao da je popustio, vidjevši na mla¬ 
dićevu licu crtu dobroćudnosti. 

— Isti otac! . . . Isti, izpljunuti Luka! — rekao je Pava, 
gledajući momka i označivši na svoj način mladićevu sličnost 
sa starim vodeničarem. 

Roka doduše nije bio tako liep kao njegov brat Ivša, no 
ipak je bio pristao mladić. Imao je čisto, rumeno lice kao 
djevojka, a iznad usta iznikli mu mali, crni brčići. Pogled mu 
je bio često turoban. Između crnih, gustih obrva život je rano 
usjekao dvie crte, koje su tome mladenačkom licu davale oz¬ 
biljan izraz. 

Izpitljiv pogled njegovih kestenjavih očiju prelazio je tu 
kod Jemrićevih s jednog lica na drugo, zadržao se na djevojci 
i zatim radoznalo preletio preko' dvorišta, kuće i gospodarskih 
zgrada. 

Smiešeći se pruži djevojci svoju krupnu ruku i Kata načas 
pomisli, da će se Rokina usta iznenada otvoriti i progovoriti, 
ali on je samo kimao glavom i šutke stajao kraj Stane. 

— Kako je samo plećat, jak! — divio se Pava. 

— Pravo si reko, ko Luka! — potvrdi Franca. 

Stana poče hvaliti Roku: 

I dobar je! Ko kruv! ... Ja ne znam, što bi brat pri, 
eeo, da neja njega! Roka radi u vodenice, na polju, gegod 
treba! Sve on zna i ništa ga ne mrzi. Pokažeš mu jedanput, 
dvaput, i već je shvatio, i ako ne čuje i ne more govorit. Šteta 
za takog dečka, što mu je oduzet dar govora! 

Tetka ga sažalno pogleda, zatim doda: 

— Uvik će se morat«,,oslonit na drugog. Kud je taki giuv 
i nim pristo? Ako treba otić u obćinu porez platit ii’ kaki dru¬ 
gi posol obavit nod, kod kotara ili fešteraja, nikud ne more 
sam, svage mora za njega njeko govorit i brinit se! Zaoto i 
oćemo, da ga oženimo, pa će ga žena zaminjivat, gegod valja 
štogod rit i napravit . . . Lasno je, dok smo Luka i ja živi, 
al’ treba mislit i na to, što će bit potlje, kad nas dvoje ne bu¬ 
demo na svitu! On bi, sjeroma’, osto jadnik sam i bezpomoćan. 
Propo bi brez žene! 

Pava je isto bio toga mišljenja: 

— I ja 'sapim* tako! 

— E pa onda ga ženite! — reče Franca. 

Stana Vodeničareva pokaza rukom na košaru i obrati se 
Kati: 

— 'De to, divo, odnesi unutra i izprazni. 

— Pa ići ćemo svi u kuću. Ne ćemo valjda ostat na avli- 
je! — izusti Franca i zajedno s Katom prihvati košaru. 

Mladić ih je sliedio, gledajući djevojku. Tetka ga je krio¬ 
mice upozorila na nju. Gurnula ga laktom i očima pokazala 
na Katu. Možda je ne bi razumio, da nije stara pri tom još i 
namignula, kao da mu reče: »Pogledaj malo ovamo, momče! 
To je cura!« 

Po smiešku, koji se razširio na njegovu licu, tetka je vi¬ 
djela, da ju je Roka razumio. On se uobće sa svojim ukućani¬ 
ma, s otcem i slugama, lako sporazumievao. Kađkad je shva¬ 
tio i najmanji mig okom, a ako to nije dostajalo, onda su mu 
prstima, kretnjama, pokazali, što žele i misle, našto bi on sa¬ 
mo zakimao glavom ili isto odgovarao kretnjama i očima. Ne¬ 
kad bi otvorio usta i mučio se, da iztisne kakav glas, ali je 
svaki bio nejasan i mladić se uzalud naprezao. Nije ga nitko 
razumio. 

Ušavši u sobu, mladić skine šešir s glave i ne znajući, ku¬ 
da bi s njim, počne ga vrtjeti među prstima. Po zidu kraj ulie- 

* saditi = misliti, držati, računati (turski esapiti) 


nih prozora bilo je više slika, a Roka pokazivaše osobito zani¬ 
manje za sve slike, koje bi mu se našle pred očima. Zagledao 
s e u sliku, na kojoj je Pava Ajdamakov bio snimljen kao đo- 
mobranac prije svjetskoga rata. 

Pava mu pokaza prstom najprije sliku, onda se udari 
rukom u prsa, da Roka znade, da je to on. 

— Moja slika, moja slika! — reče momku. — Dok sam 
bio soldat! 

Mladić ga je uzpoređivao sa slikom, čudeći se vjerojatno, 
koliko se čovjek odonda promienio. 

Žene se razpripoviedale o kolačima, koje je strina Stana 
vadila iz košare, tumačeći im, kako je što napravila: 

— ... Tu ide fertalj orava, fertalj šećera i bjeljanci od 
dvoje jajaca ... 

Franca se divila Staninim kolačima, pa odmah đoniela pun 
tanjir svojih i metnula pred goste. Pava je otišao u komoru i 
kako je već prije njihova dolazka izpraznio bocu s rakijom, 
morao ju je sada ponovo natočiti. 

Posjedali su za sto. 

Franca je već udesila tako, da Roka bude kraj Kate. 

Gledajući ih tako jedno kraj drugoga, prišapnula je Stani: 

— Vidi, nena Stano, nji’ dvoje će bit zgodan par! 

Tetka zadovoljno zažmirka očima. 

I sama je to već opazila. Bila je ponosna na svoj izbor i 
svoj ukus, jer je djevojka, zdrava i jedra, pristajala uz toga 
snažnog, plećatog momka, koji je bio čvrst, kao saliven od že¬ 
ljeza. Tek ju je donekle zabrinjavalo, što se djevojka tuđi od 
njega. 

Mati ju je ipak trebala poučiti, kako da se drži prema Ro- 
ki! — mislila je Stana Vodeničareva. — Ona mi je kazala, da 
je djevojka napola pristala. 

Nešto se moglo odbiti i na prirođenu djevojačku stiđlji- 
vost, a svakako i na to, što se prvi puta sastala s momkom. 

I Franca nabora čelo. 

Uzalud namiguje na Katu, gurka je nogom i tako opomi¬ 
nje, da obrati mladiću više pažnje, da mu pokaže ljubeznije 
lice. 

Kata sjedi nepomično uz Roku i jedva kadkad podigne po¬ 
gled do momka. Osjeća bojazan pred tim gluhoniemim mladi¬ 
ćem i sve joj se čini, da nije kao drugi ljudi, uviek veseli i 


razgovorljivi, koji svojim riečima šire oko sebe život i vedri- 
nu. On mukom muči i ta vječna šutnja ulieva joj strah u dušu. 

Samo u tim očima, što na nju i ostale bacaju izpitljive po¬ 
glede, zrcali se blagost i dobrota. One svjedoče, da Roka nije 
zao čovjek. 

Ako je istina, da su oči prozori duše, kako to netko reče, 
onda bi se kroz njih moglo barem malo zaviriti u nju, da bo¬ 
lje upoznamo ljudsko biće, koje nas zanima. Kata je to po¬ 
kušala. 

Opazivši _ blagost i dobrotu u njegovim očima, ona je 
nesviestno odkrila svietlu stranu Rokine duše, iz koje je zra¬ 
čila ta dobrota. 

Mladić je s drugim momcima bio prošle jeseni nekoliko 
puta na djevojačkim divanima, gdje je imao prilike vidjeti vi¬ 
še cura, ali se ni jednoj od njih nije usudio približiti. Njego¬ 
voj mirnoj naravi nije odgovarala njihova prevelika živahnost. 
Sva je ta mladež bila pustopašna, skakalo se, igralo i pjevalo, 
dok bi se on povukao u kut sobe i samo gledao, što čine. 

Ovdje međutim sjedi kraj njega djevojka, mirna, krotka 
kao janje. Liepa, ozbiljna. Štogod je više gleda, sve mu se 
viš., sviđa. 

Ruke su joj na pregači u krilu, a na jednome prstu sja 
se pozlaćeni prsten s crvenim, okruglim kamenom. 

Dok se stari razgovaraju, ne obazirući se na mladi par, Ro¬ 
ka se bojažljivo primakne djevojci. Htio je pružiti ruku k njoj i 
već je spustio kraj sebe na klupu, ali onda se zbuni, zastiđi 
i povuče je natrag. 

Vidi on, da je tetka to opazila, da ga bodri pogledom, pa 
se osmjeli i po drugi puta pruži ruku. 

Dodirnuo je djevojčine prste. Katu prožme jeza. Stisne 
ramena i možda bi trgnula ruku, da je on nije blago primak¬ 
nuo sebi i zagledao se u prsten. 

Okrenuo ga na njezinu prstu, smješkao se i pogledavši 
Katu, zakimao glavom, po čemu je zaključila, da mu se prsten 
sviđa. 

Iz njegove ruke strujila je u njenu ruku ugodna toplina. 
Držao ju je tako blago, kao da se bojao, da se ona ne bi 
pcplašila. 

Kata skine prsten i pruži ga Roki, da ga može bolje po¬ 
gledati. 


Na mladićevu licu ocrtavalo se osobito zadovoljstvo, ne 
zato, što je imao u ruci taj prsten, koji je bio jeftina vašar- 
ska roba, nego zato, što se smio doticati djevojčine ruke i bi¬ 
ti u njezinoj blizini. 

Kad joj je opet uzeo ruku i ponovo htio metnuti prsten, 
zabunio se i počeo ga naticati na srednji, deblji prst mjesto 
na prstenjak, našto se djevojka nasmiešila i pokazala, gdje 
treba nataknuti prsten. 

Zaboravivši, da je gluhoniem ona prijazno reče: 

— Tu dođe, tu! 

On ju je slušao kao diete, nasmija se sam sebi i zavrti 
glavom, kao da se čudi, što se tako zabunio. 

Bilo je to prvi puta, da se Katino lice razvedrilo i da joj 
je oko usana zatitrao smiešak. 

Ova Rokina blagost i djetinjska poslušnost odagna joj 
strah iz duše. Taj snažni mladić s krupnim, jakim rukama i 
žuljevitim dlanovima bio je zapravo veliko diete, koje je tre¬ 
balo majčinski voditi i upućivati. Kata je to kao žena instink¬ 
tivno osjetila. U djevojci, pa čak i u manjem ženskom djetetu 
driemaju još neprobuđeni materinski osjećaji, koji nagonski do¬ 
laze do izražaja, kadgod je potrebno, da žensko koga uzme 
pod svoje okrilje i u svoju zaštitu. Zar nije ona već kao dje¬ 
vojčica majčinski tetošila svoje lutke načinjene od krpa, u 
igri ih vodila i upućivala, kao da su to njezina »djeca«? 

Od toga joj mladića ne prieti opasnost, jer je dobar kao 
dobro, poslušno diete. Sad već osjeća samilost prema njemu, 
to više, što ga je sudbina maćuhinski zapostavila. Ni kad mu 
je mati bila živa, nije ga ugrijala majčinska ljubav, jer je 
Anđi bio na srđcu više stariji sin Ivša, »lipi Ivša«, njezin lju¬ 
bimac. 

Prsten je opet na Katinoj ruci, ali je mladić nije više iz- 
pustio iz svoje ruke. Skupi čak toliko odvažnosti, da je po¬ 
miluje. 

Najprije po vršcima prstiju, poslije polako sve dalje, po 
cieloj ruci, do kraja rukava od bluze. 

Dvaput va je blago odgurnula i tobože mu zaprietila pr¬ 
stom, no njemu se svidjela ta igra i svaki ju je puta iznova 
započeo. 

Kata osjeti, da se ne može na njega ljutiti, premda joj u 
obraze udari rumen od stida, što je taj momak pred roditelji¬ 
ma hvata za ruku. 

Oni baš, srećom, s velikim zanimanjem slušaju strinu Sta¬ 
nu Vodeničarevu, koja je nađugačko i naširoko počela pripo- 
viedati o svome životu, braku i dolazku u bratovu kuću. Obšir- 
no, potanko, od Poncija do Pilata, sve tamo od prije četrdeset 
godina, kad je kao djevojka udajom napustila Vodeničarevu 
zadrugu. 

Katini roditelji samo kimaju glavom, odobravaju, čude se 
i smješkaju, već prema tome, što se i kako govori. 

Pava ponudi goste rakijom, pa kako nijedno od njih nije 
bilo za piće, on se sam pomalo častio i zarumenio u licu. 

Namigivao je na Roku i prinoseći palac ustima, nudio ga 
da pije, no mladić pokaza rukom, da to odbija. 

Domaćin uze bocu u ruku i našali se: 

— E, kaki ste mi vi gosti! . . . Niko mi ne će pomoći! . .. 
Žao mi je, što ni došo baća Luka s vama. On se sigurno ne 
bi do tolko molit. 

Žene su jele kolače. 

Pred njima stoje dva tanjira puna paprenjaka, »šapa« i 
gibanice sa sirom, što je Franca obično pravila blagdanom. 

Djevojka ih isto jede, a mladić samo gleda u nju i ne mo¬ 
že skinuti oka s njezina lica, što se zažarilo u obrazima. 

I Stana kadkada baci pogled na Katu, čudeći se promjeni 
p djevojčinu držanju. Došla je tako naglo, neočekivano. 

Divila se Kati i u sebi govorila: 

— Lipa je ko slika! Ko namolovana! Ako bude još i tako 
dobra i marljiva, imat ćemo snaju, baš kaku smo željeli. 

Franci je pao kamen sa srdca, vidjevši, da se Kata malo 
pripitomila, priučila Rokinu družtvu. Ona je to kao mati prva 
zapazila. 

Nađe čak i izliku da Stanu i muža pozove na dvorište. 

Djevojka ustade i htjede za njima, ali je mati zadrža: 

— Kud ćeš ti? . . . Ostani tu s Rokom, mi ćemo se takija 
vrnit. 

— Samo se vi zabavljajte! — doda otac. — Imamo mi 
nješta razgovarat, što ti ne trebaš čut. 

Bilo je to po Staninoj želji, po osnovi, koju je ona stvorila 
s Francom, kad ih je prvi puta posjetila. 

Neka se mladi malo upoznaju, zbliže. 

Zato pak nema zgodnije prilike, nego kad su nasamo. Mo¬ 
mak će biti slobodniji, a i djevojka se ne će tako stidjeti. 


Nije to Kati prvi puta, da se nalazi u družtvu mladića, ali 
su se svi oni prije Roke razgovarah s njom, salih i zabavljah. 
Rekli joj, što misle, ona je to čula i znala, dok Roka vječno 
šuti. 

Mučilo ju je pitanje, što on misli i osjeća? 

Roka joj nije mogao udvarati i kao drugi momci šaptati 
u uho one sladke rieči, koje sve djevojke tako rado slušaju. 
Često su te rieči neiskrene, zavodljive, pa ipak gode srđeu i 
onda, kad im djevojke ne vjeruju. 

Uzalud je očekivala, da će joj i on nešto reći. 

Roka se samo smješkao, ah taj smiešak nije više bio ona¬ 
ko turoban kao kod dolazka. A gledao ju je netremice. 

Težko je bilo izdržati njegov prodorni pogled. 

Te su je oči nešto pitale. 

Nešto su tražile od nje. 

Reći nije mogao, pokazati nije smio. Ona je dobro znala, 
kakvi su seljački momci. Drugi bi na Rokinu mjestu izkoristio 
tu priliku, da je zagrli, poljubi, ah on je i dalje bio miran, 
bojažljiv. 

Zadovoljio se time, da joj koji puta malo jače stisne ruku 
i privuče k sebi, našto ga je Kata lako udarila po prstima i 
gotovo šaptom blago rekla: 

— No, no! ... To se ne smije! 

Roka tada naškubi usta kao diete, kad se mazi, i poslušno 
vrati ruku u Katino krilo. Djevojci se sviđalo, što nije bio 
grub i prost, jer je to odgovaralo njezinoj tihoj, povučenoj 
naravi. 

Zbunjuje je samo mladićev pogled. Ne zadržava se na licu, 
nego joj klizi po vratu, spušta se na ramena, grudi, a ona se 
tada instinktivno pokriva i zakapča na sebi bluzu, koja je ozgo 
bila malo otvorena. 

Dugo tako sjede njih dvoje, sjede i drže se za ruke. 

U sobi je tiho. 

Izpod zidne ure sa šetalicom zazvrči lančić i naglo spusti 
težki željezni uteg. Djevojka se prene od toga neočekivanog 
zvuka. Sasvim se već priučila na tišinu i neobičnu mučaljivost 
svoga momka. 

— Eto, ako se udam za njega, — mislila je Kata, — uvik 
ćemo tako šućet. Nikad od njega ne ću čut ni jednu rič. Nit 
ću znat, što misli, ni što osjeća, nego ću to uvik morat po¬ 
gađah 

A zatim se upita: 

— Zar je to, na koncu, zbiljam važno? 

Tko još nije vidio, kako mladi zaljubljeni par satima sjedi 
na klupi, sjedi i šuti, možda se samo drži za ruke, ovako kao 
njih dvoje, a ipak pri tom osjeća svu sreću i blaženstvo, koje 
čovjeku pruža blizina dragoga bića! U toj šutnji predaju se 
podpuno svojim mislima i osjećajima, osluškuju kucanje svojih 
srdaca i zaborave na cieli sviet. U duši im bujaju uzvišeni 
osjećaji i štogod pogledaju, sve im je liepo, sve ih uzhićuje, 
sve ih zanosi. Tada misle, da nije nitko sretniji od njih. Kađ- 
kad doista ne treba mnogo, da se čovjek osjeća sretan! 

Da taj mučaljivi mladić, koji sjedi kraj Kate, može govo¬ 
riti, možda bi joj upravo ovako opisao ono, što osjeća u tome 
trenutku, i djevojka bi znala, da je osvojila njegovo srdce. 

Mladićev uporni pogled imao je svoje značenje. 

Za vezu između dvaju srdaca, između dviju duša, nisu po¬ 
trebne rieči i djevojka je to poslije još bolje spoznala. 

Kroz prozor se uvlači mračak. 

Stari se vraćaju iz dvorišta. Pred sobnim se vratima čuje 
njihov razgovor, koji je ondje namjerno postao glasniji i za¬ 
držao se nekoliko trenutaka, da ne uđu iznenada, neočekivano. 

Djevojka odgurne malo mladića od sebe i pokaže mu vra¬ 
ta, kao da htjede reći: »A sad — budi miran! . . . Dolaze!« 

Bučno su ušli u sobu i odmah bacili izpitljive poglede na 
Katu i Roku. Obje su žene Joile zadovoljne. 

Kod mladih se po izražaju lica moglo vidjeti, da su se pri¬ 
ličili jedno na drugo i da se ne tuđe. 

— Je 1’ taj moj Roka bio dobar? — upita strina Stana. 

Djevojka stidljivo obori oči: 

— Je! 

Zacrvenjela se još jače nego inače, pogledavši kradom 
mladića. 

Kad su trebah poći, njemu kao da se nije dalo ostaviti 
djevojku. Pokazivao je tetki rukom, da ostanu još. Švi se po¬ 
češe smijati, a smijala se i djevojka. 

— Vidi, kako je rumena, ko papuška*! — reče mati strku 
Stani. 

* cviet divljega maka. 

Otac je uzeo bocu s rakijom i pružio gošći: 

— Al’ sad se ipak morate malo napit! 

Starica primi bocu i prije nego što ju je metnula na usta 

reče: 

— E pa bilo sretno! 

I momak je gucnuo nešto rakije. 

Boca ide iz ruke u ruku, s usta na usta. Svi smatraju, da 
se to mora zaliti. Domaćin Pava dobrano potegne i zadovoljno 
ml jasne jezikom: 

—■ A.ha! . .. . Tako valja! Kad drugi put dođete, ne ćete 
se valjda tako cifrat ko danas, da ja moram sam pit! 

Stana kao da nije bila s tim sporazumna: 

E, moj Pavo, sad je red, da vi dođete k nama! Onda 
ćemo mi vas počastiti rakijom. Ni pravo, da samo vi nas ča¬ 
stite! 

Okrenula se Kati i dodala: 

— Al nekate mi doć brez dive! . . . Svakako ju povedite 
sa sobom, da ju i moj brat Luka vidi. ’Oš doć? 

Djevojka sramežljivo izusti: 

— ’Oću, strina Stano! 

Franci je zasjala suza u oku, pa je kradom obriše krajem 
pregače. 

Sve dok se na ulici nisu konačno razstali, mladić je Katu 
čvrsto držao za ruku, ne skidajući pogleda s djevojke. 

Po cielome toku ovoga posjeta .moglo se ustanoviti, da se 
polako ostvaruje osnova strine Stane i Katine matere. 

Franca je bila zadovoljna. Tako i inače počinje na selu 
zbliženje dviju obitelji, kojima se djeca kane uzeti. Donoseći 
»milosti«, strina Stana je pokazala, da Vodeničarevi ozbiljno 
misle s djevojkom. 

Prvi je susret sretno prošao i Franca je imala mnogo raz¬ 
loga, da bude te večeri veoma zadovoljna. I muž joj je fićukao 
od zadovoljstva, pa kad se preobukao u svoje radno ođielo, 
ode u staju, da baci konjima djeteline. 

Mati osta nasamo s kćerkom. 

— No, kako ti se sviđa Roka? — upita je otvoreno. 

Djevojka slegne ramenima i poslije kraćega razmišljanja 
promuca: 

— Znaš, majo, . .*. izprva sam se bojala, al’ . . . sad me 
više ni’ stra' 

Franca je privine k sebi i poljubi u obraz: 

— Drago moje dite! 

Glas joj je podrhtavao i u tim je riečima. bio. i prizvuk 
tuge. Možda ju je mati potajno i sažaljevala, što je. djevojci 
suđeno, da se uda za onoga mladića, iz čijih usta ne će nikada 
čuti ljubavno očitovanje. 

Otvoreno joj to nije mogla reći. 

U tome trenutku osjetile, da su jedna drugoj bliže nego 
ikada prije, i kći uzvrati majci ^cjelov. 

Kad se otac vratio, ušutješe. 

Premda je tek nastala večer, on je već pospano zievaoi 
tražio, da što prije legnu, jer da ujutro mora rano na posao. 
Pred kćerkom ne htjede spominjati mladića, ali kad ode sa že¬ 
nom na počinak, kad su njih dvoje ostali sami u sobi, ponovo 
započeše razgovor o Vodeničarevima. Taj je razgovor potra¬ 
jao još neko vrieme i onda, kad su već ležali u mraku na po¬ 
stelji. Razpravljali su gotovo šapćući, a to su činili uviek ova¬ 
ko po noći, ako su morali o čemu govoriti nasamo, ako se ra¬ 
dilo o njihovim najintimnijim stvarima ili o najvećim obitelj¬ 
skim i kućnim brigama, za koje Kata nije trebala znati. 

Izkrsnulo je, eto, i pitanje nabave različnih stvari za dje¬ 
vojku i za to su se morala nekako namaknuti sredstva. A 
gdje je ono ostalo! 

— Imat ćemo velik trošak! — uzdahnuo je Pava i ubrzo 
došao do zaključka, da ga ne će moći podnieti, ako ne odtjera 
štogod na vašar. 

— Kuda će to serežanji? 

— Odoše prema »Ciganskoj mali*«! 

— Da ni’ baba Soka ope’ njekog privarila svojim vračo- 
lijama? 

— II’ su cigani štogod pokrali? 

— Od tog će dvojga nješta sigurno bit! 

Na kraju sela, u blizini ciganskih kuća, vodio se takav 
razgovor između dviju snaša, koje su stajale na ulici i gledale, 

» mala Ul malica = šcw, ulica; 


liako stazom odmiču oružnici u pravcu tako zvane »Ciganske 
male«. Na cestu je iztrčalo i nekoliko radoznale djece, a že¬ 
nama se pridružio i djed Josa Josin, pa kao stari graničar i 
vojnik odmah pogodio, da je po sriedi krupna stvar: 

— Ej, žene, zar vi ne vidite, da serežanji idu bajunet- 
auf? Još nji četjeri! Da se tu radi o Soke, poslali bi po nju 
četnika-* Imru i on bi ju sam đoćero k straže. Ta, ne će valjda 
zbog ’ne stare vještice ić čila oružnička patrola! 

Žene priznaše, da ima pravo: 

— Pa da, da! 

— Vi’š, mi na to nismo mislile! 

— Ne razumijete se vi u to! — dobaci im djed. — Ja sam 
bio soldat pa znam! 

— Indi ti, đede, držiš, da će to bit nješta veće? 

Starac odmahne štapom, koji je imao u ruci: 

— Ko zna! .... Morda su kom ukrali konje! Morda oteli 
dite! Zar ne znate, da ima i taki cigani, koji otimaju đecu, 
osakate ju, izkopaju im oče ili prebiju ruke i noge, pa ćeraju, 
da ko bogalji za nji’ prose? 

— Ta čuli smo, kako da ne! Čisto me jeza ’vata, kad na 
oto pomislim! — izusti jedna snaša, a druga ih uze u obranu 
i reče: 

— A, ovi vod nisu taki! 

Djed se razljuti: 

— Ajd šuti! Šta ti znaš! Mlada si još, nisi ništa viđela i 
doživjela! Poznam ja nji’! Lukavo ti je to, prefrigano, lažljivo 
i kradljivo! Privarit će čojka za živi čas i ukrast gegod šta 
spazi! . . . Eto, formu im cigansku, kako mene privariše! Dođe 
proljetos njaki kotlar u moju avliju i pita me, imam li morda kaki 
traljavi kotol, da ga pokrpa. Pogledam Ciganina i vidim, da u 
livoj ruke drži sandučić s alatom, a desnom crni kotol, koji je 
zametnio na leđa. Moj je bakreni kotol baš oti dana bio pro- 
curio i dadem ga Ciganinu, da ga popravi. Stajo sam kod nje¬ 
ga, gledo, kako radi i divanio, eto ko sad s vama dvima, a kad 
je posol bio gotov, odem u kuću po novac. Pošteno sam mu 
platio, što je izko, i cigo ode. Kad ma baba dođe doma, pofa. 
Ijim se, da sam do pokrpat kotol. Baba ga uze i kako ona bolje 
vidi nego ja, za jauka u sav glas: »O, nevoljo sida, šta si 
ti to napravio! Zar ne vidiš, da to ni naš kotol? Strila te ubila, 

* * četnik = ofocinski redar (u Posavini, odvajkada). 




privario te nečišnjak!« ... I zbiljam! Cigo je cdnio sa sobaat 
moj bakreni kotol, a podmetmo mi i ostavio svoj — gvozdeni! 

— O, o! Svašta nek ima! — čudile se žene. 

— Pa šta si ti onda. đede Josa? 

— A, šta sam! . . . Ništa! . . . Ođo u obćinu i k serežanji- 
ma, al ! ko bi ga našo! Nit ga znam, nit ga zjam! On je već 
bio odmaglio! . . . Velje, da i' je bilo više. Došli su na koli¬ 
ma, razapeli čerge na utvaju i razišli se po selu, Njekog su 
privarili ’vako, njekog ’nako, pa biž dalje! 

Starac je još uviek žalio za tim kotlom. Duboko uzdahne 
i doda: 

— E, đeco, da sam samo dvajs’ godina mlađi! Sjeo bi u, 
kola i ošo za njim u potjeru! Našo bi ga ma na kraj svita! 
Ne bi taj više nikog privario! 

Žene opet pogledaše za oružnicima. Iznad njihovih ramena 
svjetlucali su se noževi na puškama. 

— Vid’, vidi! ... I zbiljam će cigan’ma! 

— Kažem ja vama! — reče starac. — Njeko je od nji’ 
proljo sirce! 

I drugi su seljaci vidjeli, da je prošla oružnička obhodnja. 
U mirnom selu Hrastovici pobudio je svaki takav prolazak oru- 
žnika veliku radoznalost, osobito kad bi se oružnici zaputili 
u »Cigansku malu«, gdje su češće svraćali, čim se posumnjalo, 
da su cigani što počinili. 

»Ciganska mala« sastojala se od desetak kuća, zapravo 
ružnih, prljavih koliba, izmazanih žutom ilovačom. Dvie, tri 
kućice bile su sagrađene od priesne opeke, koju su cigani sami 
pravih od zemlje izkopane kraj smrdljive bare, što se nalazila 
odmah za njihovim jadnim naseljem. Pojedine su od tih ku¬ 
ćica nekad davno bile oličene drečećim bojama, koje je većim 
dielom izprala kiša, tako da su po zidovima ostale samo manje 
ili veće šarene mrlje. U praznim, neograđenim dvorištima mo¬ 
gla su se ovdje — ondje vidjeti kakva stara ciganska kola, 
dok su ciganske rage, mršave, olinjale i krastave, pasle kraj 
bare ih po jarku uz cestu. Pred kućama su se cieli dan ganjali 
čopori garave, golišave eigančađi, dok su hene ciganke sjedile 
ili čučale uz zid, pušile i brbljale. Čupava im je kosa padala 
po ramenima, izpod crvenih i šarenih marama. Kako su i 
mlade i stare bile napola gole, u raznobojnim, poderanim pr¬ 
njama, išle su gotovo ođkrivenih prsiju, tako da im se i ondje 
vidjela crna, prljava put. 


Nitko u Hrastovici nije znao, odakle su došh ti cigani i 
kad su se naselili tu na kraju sela, uz smrdljivu baru punu 
žabokrečine. Po svome jeziku, životu i običajima nisu imah ni¬ 
šta zajedničko s tim selom i prikrpih su se uz njega, kao što 
imela izraste u krošnji kakvoga drveta. I živjeli su kao namet¬ 
nici, od krađe i milostinje. Nekohcina se bavila sviranjem i ti¬ 
me ponešto zarađivala, a jedan je stari ciganin bio seoski 
strvoder, koji je odvlačio, iz sela i zakapao uginule životinje 
na mrciništu kraj šume. Ciganke su pak vračale ženama za 
jaja, mast i brašno, varale lakovjerne ljude i pomalo krale. 

Tako su živjeli malobrojni stanovnici »Ciganske male«, u 
kojima je još tekla nemirna nomadska krv. Svaki je od tih 
cigana čeznuo za ma kakvim kolima i konjima, ali ne zato, da 
se može baviti poljodjelstvom (ni u jednom od tih ciganskih 
dvorišta nije se mogao vidjeti plug, niti je itko od njih imao 
veću i liepo uređenu bašču!), nego da se vozi po sajmovima, 
da krstari cestama i ide iz sela u selo, dok na lak način ne do¬ 
đe do novca i hrane, s čime se tada na neko vrieme opet vraćao 
u Hrastovicu. 

I primaš Mita volio je konje. 

Dugo je imao staru, mršavu ragu, kao i drugi cigani, a 
vozio se na razkhmanim kolima, što su uviek škripala i cviljela. 
Na »’egedama« se moglo slabo zaraditi. Riedki su bih bećari, 
koji su poput »lipog Ivše« kitili gudalo deseticama i stotinar- 
kama. Ruda Kranjac bio je škrt i kad je nedjeljom »kapela 
primaša Mite« svirala u »Crljenom bircauzu« seoskoj mladeži 
kolo i bećarac, dobila je od gostioničara samo dvie, tri litre vi¬ 
na i koju deseticu. Osim toga cigani su kadkad u ljetnim ve¬ 
čerima svirah mladeži kolo na ledini Širokoga šora. Svaki 
momak i svaka djevojka morah su im za nagradu donieti po 
jedno kokošje jaje. U jesen je zarada već bila bolja. O svetoj 
Kati zaredale su u selu svatbe, pa su tada cigani unapried skla¬ 
pah dobre pogodbe s roditeljima mladoženje, da im sviraju u 
svatovima jedan ili dva, negdje i tri dana, već prenrn tome, 
kako se dugo »tračila« svatba. Onda su cigani žalili, što ne¬ 
maju dvostruko veći želudac, jer su u svatovima oni najveći 
požderusi. Ukućani su im morah budno paziti na prste. Nije 
prošla ni jedna seljačka svatba s ciganskom^ glasbom, a da se 
poslije nje ne bi ustanovilo, da iz kuće fah šunka, da nije ne¬ 
stalo više komada jedaćeg pribora ih kakvih drugih stvari. 
Zbog toga su mnogi seljaci radije uzimah za svatbeni pir tam- 

burašku glasbu sastavljenu od domaćih, seoskih mladića, a. 
»kapela primasa Mite« morala je tražiti zaradu i u obližnjim, 
selima. 

Sve u svemu: slab je to bio prihod i Mita nik da skuca 
toliko novca, koliko je trebalo za kupnju jednoga para konja 
i boljih kola. Kovao je osnove, da proda svoju ragu i stara 
kola, a nabavi dva žerava i žuta, lagana kola s pletenim »si- 
com«, Pa da mu je još nova orma, onako kićena, kako je vidio u 
nekih cigana, bogatih đžambasa, trgovaca konjima! S parad¬ 
nim rojtama, narezuckanim kožnim ukrasima na oglavinama, 
s limenim pločicama i metalnim kolutima, koji vise konju kao 
okrugle naušnice u garavih ciganki i sve zveckaju, kad konji 
pokasaju — e onda bi osjećao pravu sreću u svome ciganskom 
srdcu! Natovario bi na kola ženu i svu svoju cigančad, pa se 
ponosno provezao kroz Hrastovicu, otišao do Markotina, a 
možda i u grad. 

I, eto, pružila se Miti prilika da dobro zaradi! 

Kad je ono Ivša Vodeničarev bančio u »Crljenom bircau- 
zu, samo su frcale novčanice i na gudalu je često zalepršala 
stotinarka. 

Nedugo poslije toga ostvario se Mitin san. Dotjerao on 
jednoga dana kući sa sajma negdje iz Sriema par liepih mla¬ 
dih konja, a uskoro nabavi i kićenu ormu i bolja kola. 

Zadivila se »Ciganska mala«, strčala oko Mitinih kola i 
konja. Svi su se htjeli voziti na tim konjima i Mita je desetak 
puta natrpao puna kola ciganki i cigančadi, da ih proveze kroz 
selo. Pjevah su i galamili u kolima, uživajući u brzoj vožnji i 
liepim konjima. 

Navečer proslaviše kupnju, u Mitinu dvorištu. Ciganski. 
Oko vatre, na kojoj se kuhala večera za dvadesetak osoba. Mi¬ 
ta je svirao u »egede«, a pratila ga na bugarijama još dva svi¬ 
rača iz njegove »kapele«. U ciganskom naselju digla se takva 
graja, kao da su na ovo veselje došli svi vrazi iz pakla. 

Seljaci, koji su kasno u noći na kolima prolazili cestom 
kraj »Ciganske male«, vozeći se sa stanova ili njiva kući u selo, 
gledali su s jezom u srdcu, kako sablastno skaču crne sjene 
oko rumenog plamena prave čergaške vatre. Vika na cigan¬ 
skom jeziku bila je gotovo divljačka i seljaci bi ošinuli bičem 
po konjima, da se što prije dovezu do sela. 

Mnogi se zapitaše, odakle Miti novac za kupnju liepih ko¬ 
nja i kola? Udarilo je seljacima u oči, da se garavi primaš od¬ 

jednom domogao novca, ali je on na sve upite mirno odgo¬ 
varao: _ 

— Zaradio sam! Na egedama! Sa svojih deset prstiju i 
F gudalom. 

— Toliko? — čudili se ljudi. 

_ Kako da ne? . . . Zar niste viđeli, kako pljušti para, 

kad se Ivša keri? 

Još jedan ciganin, Tane, koji je u Mitinoj kapeli svirao 
drugu violinu, imao je odjednom pune džepove novca, ali on 
nije kupio sebi konje, nego je odmah nabavio crno, polovno 
odielo, bielu košulju i crnu kravatu. Njegov je ideal bio, da 
ode u grad i svira u »’otelu«, a za to je trebao biti pristojno 
obučen, pa se u prvome redu pobrinuo za nabavu stvari. Sta¬ 
novnici »Ciganske male« zinuše od čuda, kad se Tane pojavi 
među njima kicoški odjeven, kao da svira u orkestru neke 
gradske kavane. 

Baba Soka ciganka bacala je karte i prorekla Tanasiji 
liepu budućnost, da će ići na daleki put i steći golemo blago. 
Doduše, rekla je, da će Tane imati i velikih neprilika zbog neke 
cmomanjaste »gospoje«, ali da se ništa ne treba bojati, jer se 
rodio pod sretnom zviezdom . . . 

Mita i Tane nisu dugo uživali u svojoj sreći. 

Negdje u Sriemu uhićena je ciganska banda, kod koje je 
nađena prilična svota novca i više dukata, velikih i malih, va¬ 
gani su se branili, da su do tih dukata došli na pošten način, 
jer da su ih dobili za par konja, koje su na sajmu prodah je¬ 
dnom Ciganinu iz Hrastovice. 

Oružnička je postaja u Hrastovici brzojavno dobila nalog, 
da te navode provjeri i ustanovi, tko je taj ciganin, što 11 a 
sajmu plaća u dukatima. U obćini rekoše oruznicima. 

— A tko bi to drugi mogao biti nego primaš Mita! On je 
nedavno kupio par konja! 

— Ima i nova kola i ormu! , 

Ta, svakom je to u selu bilo sumnjivo! Kako je ubogi Ci¬ 
ganin, tako reći, preko noći došao do liepih konja i kola^ a 
prije je uviek imao samo jednu staru, mršavu i ćoravu ragu, što 
je jedva vukla trošne ciganske taljige ? 

_ To ni’ čist poso! — pomislio bi ovaj ili onaj seljak u 

Hrastovici, ah kad bi od koga čuo, da je primaš Mita »zaradio 
vehke novce« prigodom Ivšina bančenja u »Crljenom bircau- 

zu«, zadovoljio bi se tim tumačenjem i Mitinim opravdaniera 
pa odagnao svaku sumnju. ' ’ 

Oružnici su sada trebali cielu stvar iztražiti i činilo im se 
da ce odkriti nešto novo, što će u Hrastovici pobuditi veliku 
senzaciju. 

Krenuli su dakle u »Cigansku malu« s nakanom, da od¬ 
mah uhite Mitu i Tanasiju pa ako treba i cielu njihovu »ka¬ 
pelu«. 

Djeca u »Ciganskoj mali« opaziše izdaleka oružnike i svje- 
tlucanje njihovih bajuneta. U mali odmah nasta komešanje, 
cigančad odtrča u dvorišta i kuće, da na vrieme obavieste sta¬ 
rije o đolazku žandara. 

Djeca su uzbuđeno vikala: 

— Džanđari! . . . Džandari! 

Podiže se graja, na sve strane začuše se kletve na ci¬ 
ganskom jeziku. 

Tkogod je imao u kući kakvu ukradenu stvar, pobrinuo 
J e sto brže i što bolje sakrije. Dva, tri garava mom¬ 
čića uhvatiše maglu, pobjegavši iza kuća daleko u polje. 

Čim se malo sleglo prvo uzbuđenje, stariji cigani izmiljiše 
iz svojih koliba i izađoše pred njih na ulicu, da ondje pokorno 
dočekaju »gospodu džandare«. 

^J- a la ciganska djeca bojažljivo se stisnuše uz svoje maj¬ 
ke, uhvativši im se za poderane i prljave suknje'. Stariji, lu¬ 
kavi cigani, napraviše za čas najnedužnija lica, kao da nikad 
ništa u svome životu nisu skrivili. 

Malo se tko zna tako pretvarati kao ciganin, kojemu lu¬ 
kava narav daje riedke glumačke sposobnosti. Mimikom, su¬ 
zama i bujicom rieči uvjeravat će čovjeka, da je nedužan i on¬ 
da, kad ga čovjek uhvati na djelu, a kamo li, kad mu to tek 
treba dokazati. Teže je od cige saznati istinu i izvući prizna¬ 
nje, nego od najvećega škrtca dobiti dukat. 

Kad oružnici stigoše u »Cigansku malu«, upitaše strogim 
glasom prvu skupinu cigana, na koju su naišli: 

— Gdje je kuća primaša Mite? 

„ Mužkarci pokorno skinuše zamazane i klopave šešire a 
žene i djeca zagrajaše. 

Najednom se javilo desetak glasova: 

Ona molovana, gospodo džandari, s dva pendžera! 

— Tu kod ćoška! 

6 — Mi ćemo vam pokazati! — ponudiše djeca svoju uslugu 
j potrčaše dalje pred oružnicima, koji su ozbiljna lica krenuli 
u pokazanom pravcu. 

Mitu su zatekli u dvorištu. 

Sjedio je na panju i ugađao svoje gusle. Opazivši oružni¬ 
ke, prekine posao i pogleda ih tobože iznenađeno. 

Na njegovu se licu nije mogla opaziti nikakva promjena. 
Uostalom, možda je i očekivao taj posjet i bio unaprieđ spre¬ 
man na izvjestna pitanja. 

Ponizno pozdravi oružnike i duboko se pred njima na¬ 
kloni: 

— Što želite, gospodo džandari? 

Oružnički narednik, koji je vodio obhodnju, upita pri¬ 
masa : 

— Jesi 1’ ti, Mita, nabavio skoro neke konje? 

Ciganin je valjda pomislio, da oružnici sumnjaju, da on 
nije te konje možda ukrao, pa mirno odvrati: 

— Jesam, gospodin šef! Kupio sam i’ i pošteno platio! 

- A gdje? 

— U Srimu, na vašaru, — i vidjevši, da ga oružnici čudno¬ 
vato gledaju, kao da ne vjeruju njegovim riečima, poče se 
Meti: — Neka mi obadva oka izpadnu, ako vam lažem! Ne 
imao nikad sreće, ne vidio nikad sunca ni mjeseca i ono svoje 
petero cigančadi, ako yam nisam reko pravu istinu! Pitajte tu 
kod nas cigani koga ’oćete i svako će vam reći, da sam te konje 
pošteno kupio. 

Udari se u prsa i doda: 

— Mita nije lopov! ... Pa vi me znate, gospodin šef, a 
znaju me i druga gospoda džandari, da ja pošteno zarađujem 
koricu kruva. Evo, s ovim svojim ’egedama i svojim prstima! 

I on lievom rukom podiže gusle, da podkriepi tu tvrdnju. 

— Znamo mi tebe, Mita, pa, što se odmah toliko kuneš, 
kao da si zbog čega okrivljen? Kupio si i platio si, to je u re¬ 
du, samo nam još nešto reci, ali ako budeš lagao . . . težko 
tebi! 

Na ovu prietnju cigan’n težko proguta slinu, kao da mu 
je nešto zapelo u grlu, pa zbunjeno izusti: 

— Nemojte, gospodin šef, tako! . . . Kako bi’ ja vama 
lago!? 

Narednik uperi u njega oštar pogled i upita: 

— Od koga si kupio konje? 


Oružnici su znali, da će Mita najprije zatajiti, da je kupio 
konje od cigana već iz tog razloga, što je mogao misliti, da 
konji sigurno potječu od krađe. 

Primaš je bio lukav: 

— Pa od njeki’ ljudi iz Srima! — i da se odmah ogradi 
od njih doda — Nit sam i’ prije kadgod čuo ni vidio! bilo je 
tamo puno svita, ko na vašaru, ko bi poznavao sve ljude! 

Izvadio je iz džepa zgužvane i zaprljane marvinske put¬ 
nice, na kojima su se šarenili bilježi i različni žigovi. Bile su to 
dakako lažne putnice, kakve su konjokradice uviek imali u 
pripravnosti. Podatci o konjima prilično su se poklapali s nji¬ 
hovim pravim oznakama, samo navedena starost nije podpuno 
odgovarala, ali su se kod određivanja starosti ljudi mogli i 
prevariti. Oružnici površno pregledaše putnice i nastaviše \z~ 
pitivanje: 

— A nisi li ti možda kupio konje od kakvih cigana? 

Mita je to odmah zanijekao: 

— Ta kaki cigana! . . . Nisam lud, da s njima pazarim! 

A čime si platio ? 

Primaš se malo lecnuo, no brzo odvrati, da oružnici to ne 
opaze: 

— Novcem, gospodin šef! . . . Prođo sam svoju ragu i sta¬ 
ra kola, imo nješto malo zašparovano, što sam zaradio svira¬ 
njem, gospodin šef! 

Taj odgovor nije mogao zadovoljiti oružnike: 

—- Kakvim novcem, Mita? . . , Kakvim, to ti nama reci, 
i nemoj se praviti lud i izmotavati, kad te jasno pitamo! 

Mita osjeti, kako mu je znoj izbio na čelu; potapkao je 
nogama na mjestu i htio bujicom rieči izbjeći pravi odgovor: 

— Molit ću, gospodin šef, svojim! . . . Svojim novcem, da 
čijim drugim? Pa već sam vam hpo reko, kako sam došo do 
ti’ para i ja se zbiljam čudim, da mi ne vjerujete i da me tol- 
ko izpitujete, ko da sam ja te konje ukro, a ne kupio! Evo, 
pasoši su tu, a mogu vam naći i petnajs svjedoka, koji će ae 
zakleti, da sam i’ pošteno platio! Je 1’ istina, čiča Steva? — 
upita on nekog starog Ciganina, koji je zajedno s mnoštvom 
drugih cigana, ciganki i cigančadi došao u Mitino dvorište, da 
vidi, što se događa. 

— Jeste, gospodo džandari, to je prava i živa istina! ■— 
potvrdi starac i obrativši se Ciganima poviče: — Eto, svi ćo¬ 


pio mi to potvrditi, pa ako treba zaklet ćemo se i stotinu pu¬ 
ta, da je Mita konje pošteno kupio na vašaru u Srimu i odan¬ 
le i doćero ’vamo u ’Rastovicu! Je 1' tako, braćo? 

— Tako je, gospodo! 

— Ne lažemo, vjerujte! 

— Potvrdit ćemo to i pred slavnim sudom, ako treba! —- 
dobacivah su cigani i odmah počeli između sebe živahno ža- 
pioriti na ciganskom jeziku. 

Oružnici izgubiše strpljenje: 

— Ne govorite svi najedanput! I tko još pisne nešto ci¬ 
ganski, ići će smjesta u zatvor! Neka govori samo onaj, kojeg 
pitamo! 

— Molim pokorno, gospodo džandari, — javi se opet stari 
- Steva — šutit ću ko riba i ne ću više kazat ni jednu rič, samo 
mi, molit ću, oprostite! 

Narednik se okrene Miti. 

— A zar ti nisi platio u dukatima? 

Ni jedno od prijašnjih pitanja nije na crnog primasa dje¬ 
lovalo kao ovo posljednje. 

Ciganin se trže. Njegovo je garavo lice na trenutak ipak 
promienilo boju. Bilo je doduše tako crno, da nije moglo po- 
bliedjeti kao kod ljudi svietle puti, ali je postalo nekako siv¬ 
kasto. Ruke mu nemoćno klonuše niz bedra, a gusle iznenada 
padnu na zemlju. 

Miti se nikada u životu nije dogodilo, da je ovako izpustio 
svoju violinu! I kad je bio nakresan ili svirao kakvome pija¬ 
nom društvu, gdje su pijanci često posegnuli za njegovom vio¬ 
linom s namjerom, da je prebiju na koljenu ili razmrskaju o 
sto — on ju je uviek znao sačuvati i čitavu dometi kući. A 
sad — izpala mu je iz prstiju, udarila o zemlju i žice zatitra- 
še, zabrenčaše, iz gusala se izvi bolan, tugaljiv zvuk, koji je 
Mitu prenuo, dirnuo u srdce. 

Što će to biti s njim? Je li moguće, da ovi namršteni, 
strogi ljudi s puškom na ramenu već sve znaju ih ga samo lu¬ 
kavo izpituju, izkušavaju, kako bi ga navukli na tanak led? 

Kad oružnici spomenuše dukate, među ruljom cigana po¬ 
novo se začu žamor, uzklici iznenađenja i čuđenja, tako da 
jt brkati narednik opet povikao: 

— Mir! . ■ . Sve ću vas poapsiti! — 

Djeca odmah udariše u plač i zapomaganje, a Mita polako 
podiže gusle sa zemlje i dobivši malo vremena sabere se, skupi 
svu svoju snagu za dalju borbu: 

— U dukatima? — čudio se, tobože, cigo. — A odakle 
meni, gospodin šef, dukati? Nisam i’, majke mi, imo ni prije 
rata, kad je vlado car Vranjo, a di sada! Jedva se skupila 
koja krajcara i koji sekser ... I to je za nas siromašne cigane 
bio veliki novac ... — 

S njim se nikako nije moglo izaći na kraj. Kao što se 
mačka, kad je baciš, uviek dočeka na noge, tako se i eiganin 
na svako pitanje snašao i odgovorio. Iz usta oružničkoga na¬ 
rednika pade težka kletva, on pograbi Mitu za prsa i drekne: 

— ... Dosta! Zar ti misliš, da smo mi tvoje budale? 

Primaš osjeti, kako mu se tresu koljena. Vidi on, da je 
vrag odnio šalu, da će ga oružniei pritegnuti, ako i dalje bude 
motao, pa poče jaukati: 

— Joj, majko moja, di ću prav zdrav stradat! Nemojte, 
milostivni gospodin šef, ljubim vam ruke . . . nemojte! Nisam 
ja ništa skrivio, ništa! Moji su prsti čisti, tako mi zdravlja i 
sreće! 

Uz plač i graju dotrčaše odnekale iz susjedstva Mitina 
žena i djeca, pa Se objesiše na Mitu. Dvoje cigančadi klekne 
pred oružnic’ma i sklopljenih ruku zavapi: 

— Milost, gospodo džandari! . . . Milost! 

Uzbuđenje je raslo sve više. 

Stare su ciganke, ganute tim prizorom, plakale i počele ku¬ 
kati, dok su mužkarci između sebe nešto ciganski brbljah i ži¬ 
vahno gestikulirali rukama. 

— Dakle, ti veliš, da nisi platio konje dukatima? — reče 
vođa obhođnje. 

— Nisam! .... Odkud meni, siromahu, dukati? — bra¬ 
nio se Mita. 

— Onda je taj novac bio u papiru? 

— E, e! . . . U papiru! — potvrdi primaš. 

— Dobro! Vidjet ćemo mi već, da li govoriš istinu! 

Narednik zapovjedi dvojici oružnika: 

— Pretražite kuću! 

Zatim se okrene Ciganima i strogo reče: 

— Nitko da se nije maknuo odavle! Svatko nek ostane na 
svome mjestu! 


Miti klecnuše koljena, ali se on još uviek ne da. Ljuti se 
na ženu, što plače i jauče, psuje ciganski i sve uzdiše od muke. 

A oružniei su već ušli u malu izbu, koja služi kao kuhi¬ 
nja. U jednom kutu nalazi se otvoreno i napola razrušeno 
ognjište, ograđeno komadima neuzidane opeke. O debelim ve- 
• rigama visi crni kotao, kraj ognjišta je masivni željezni ožeg, 
koji je sigurno skovao neki eiganin kotlar ili kovač, a tu je 
i sadžak s omašnom tavom. Dvie tri prljave zdjele i nešto za¬ 
rđanih žlica i škljoca sačinjavaju kuhinjsko posuđe i jedaći 
pribor, razbacan po polici skrpljenoj od starih, raztočenih da¬ 
saka. Od njih su u tiesnoj sobi čađavih zidova načinjena i dva 
nizka ležaja s poderanim slamaricama i prnjama, koje služe 
mjesto jastuka i pokrivača. Obje prostorije izpunjava onaj 
posebni ciganski vonj stareži i truleži, što pomiešan s vonjem 
memle vlažnog zemljanog poda i zidova ubrzo postaje nepod¬ 
nošljiv svakome osim Ciganinu. 

Oružniei pretražuju te ležaje, prnje i slamarice, ali bez 
uspjeha. 

Udaraju puškama u pod, kucaju po tankim, slabim zido¬ 
vima, koji svagdje podjednako odzvanjaju šupljinom, pa se 
razočarani neuspjehom vraćaju u kuhinju. Tu je neki stari 
zemljani ćup napunjen grahom. Iztresu ga, pregledaju — ni- 

■ šta! Ondje visi o čavlu na zidu zamazana i izkrpljena šarenim 
zakrpama seljačka prtena torba, no u njoj je samo drvena so- 
ienica i jedna načeta lukovica. 

Dimnjak je iznad ognjišta otvoren, s naslagom čađi, koja 
ima sjaj kamenoga ugljena. Oružniei su podigli glavu, gledaju 
uimnjak i proklinju cigane, što će se još morati penjati i na 
tavan. 

—- Šteta vremena! Tu mi ništa ne ćemo naći! — reče je- 

■ dan, a drugi ponovo ode do ognjišta i pročeprka ožegom po 
• pepelu. 

Vidjelo se, da su ti komadi u kutu ognjišta brižljivije po¬ 
slagani nego na drugim mjestima, na primjer s prednje stra¬ 
ne, odakle se ložila vatra. 

Još dva tri udarca cokulom i sve se opeke srušiše. Pod 
jednom je stajala pocrnjela limena kutija za duhan. Oružnik 
je podigne, otvori i u kutiji zasjaše . . . dukati! Izpođ zlatnika 
stajale su još složene stotinarke. 

Oružniei uzkliknuše od iznenađenja: 

— O-ho! što je ovo? 



— A Mita tvrdi, da nema dukata! . . . Laže, pasji Ju 
kao i svi cigani! Tko zna, kako je došao do tih dukata? 

Kad su oružnici iznieli kutiju na dvorište i pokazali j< } 
Miti, on je ustuknuo korak natrag i vidjevši, da ne može po¬ 
reći, da je kutija njegova, pokuša se izvući novim izgovorom.: 

— Moji su to dukati, gospodo džandari, al’ i’ nisam ukro, 
nisam tako mi očiju, nego našo na putu, kad smo jedanput išli 
u Markotin! 

I on za čas izmisli pripoviedku o nađenim dukatima u 
koju oružnici uobće nisu vjerovali. Zadovoljni svojim nalazom 
ironično se smješkaju, uvjereni, da će već ustanoviti istinu. 

—- Samo ti laži! — reče mu narednik. — Vidiš i sam, da 
su u laži kratke noge! Najprije si tvrdio, da nemaš dukata, 
niti si ih kadgod imao, sad nas opet vučeš za nos i izmišljaš 
kojekakve priče. 

Cigani oko oružnika i Mite zaniemiše,. kad se pojavila ku¬ 
tija s dukatima, a neki u strahu pred iztragom i daljim -iap- 
šenjima, neopazice nestaše iz Mitina dvorišta. 

Primaš se zaletio i priznao, da je i Tanasija bio s njim, kad 
su našli dukate, pa kako je i Tane već prije bio oružnicima 
sumnjiv, potražiše i njega. 

Mita je odmah dobio okove i oružnici ga potjeraše pred 
sobom. Sliedio ih je cieli čopor cigana i cigančadi, koja je 
trčala kraj »džanđara«, dižući paklenu graju. 

Mitina žena i djeca očajno viču, hvataju se za glavu i ču¬ 
paju kose. Niz obraze im teku suze, ostavljajući na prljavom 
licu blatne pruge. 

Mita se još uviek nešto buni. 

Mrmlja i psuje. Podiže ruke, kao da bi htio gestikulirati, 
ali mu lanci ne dopuštaju da ih razstavi. Zvekeću na rukama, 
Koje svaki puta nemoćno klonu na trbuh. Čelo mu se orosilo 
od znoja, što je izbio kroz kožu i zadržao se na borama. 

Raskrinkat će ga ti oružnici, kad se tomu najmanje bude 
nadao! A prije je sve gladko proteklo i ciganin mišljaše, da 
može biti posve siguran. Baš iz opreznosti nije htio mienjati 
dukate, nego je bio otišao daleko u Sriem i ondje ih stavio u 
promet, dao gotovo sve z t, konje, još Ciganima, koji su volje¬ 
li zlato i radili s njim, pa ga, trgujući s Grcima, isto trgov¬ 
cima konja, slali dolje na Balkan i Orient, gdje se zlato mno¬ 
go traži i cieni. 


Samo da se taj Tanasija snađe, samo da on štogod ne iz- 
f lane! — bojao se Mita. Mladac nije tato lukav i okretan kao 
on, a nema ni iizkustva. Neka se samo malo prevari, neka iz- 
brblja štogod — dvadeset im godina ne gine! Možda i ono naj- 
gore! 

Razmišljajući o tom, dok su ga oružnici tjerali do Tana- 
sijine kuće, primaš Mita osjeti, kako mu neka studen obli le¬ 
đa, pa se stresao kao usred zime. U ušima mu bruje bezbroj¬ 
ni ciganski glasovi. Miešaju se i urliču, ali on od svega toga 
ništa ne razumije, jer mu je mozak zaokupila samo jedna mi¬ 
sao : kako bi se izvukao iz te nevolje, što bi mogao reći u svo¬ 
ju obranu? 

Još ima malo nade, još bi se možda mogao spasiti, jer 
t vidi, da ti oružnici ne znaju sve, da ne znaju ono pravo, što 
bd ga najgore upropastilo! Njima su u glavi samo konji i du¬ 
kati, pa baš kad bi i ga obtiužili zbog krađe — ni to ne bi bi¬ 
lo strašno, i onda bi se nekako izpetljao. 

Ne zna on, da su oružnici već smislili varku, jednostavnu, 
običnu varku, koja je već toliko puta poslužila, da se na lak 
brz način sazna istina. 

Zaustaviše se pred Tanasijinom kućom i dok su dvojica 
ostali s Mitom vani, na ulici, narednik i još jedan oružnik 
uđoše u dvorište, banuše u kuću. 

Tanasija je ležao u sobi na slami i spavao. 

— Hej, ti, ustaj! — poviče naredn k i gurne Ciganina 
nogom. 

Tane se prenuo iza sna i ugledavši iznad sebe oružnike s 
puškama, preneraženo skoči sa svoga ležaja. 

Oružnici mu nisu dali vremena da se sabere i snađe, nego 
mu narednik odmah reče: 

— Mita je uapšen! ... On je sve priznao! 

Da uvjeri Tanasiju, narednik mu pokaza i kutiju s du¬ 
katima : 

— Evo, dukati su već u našim rukama! . . . Priznaj i ti, 
pa će i sud biti blaži prema tebi! 

Mladi ciganin razrogači oči od zaprepaštenja. 

Spopade ga užasan strah. 

Pao je na koljena i povikao: 

— Ja je nisam ni taknuo, gospodo džandari! ... Ne ma- 
ko se s ovog mjesta, ako lažem! Meni je dao samo pet duka¬ 
ta i đvi ’iljade! . . . Mita ju je sam ubio! 

Oružnici se iznenađeno pogledaše, a narednik brzo drekne: 

— Koga, pasji sine? . . . Sve kaži! 

Ciganin se tako prepao, da se nije ni začudio, što oni to 
još pitaju. Njemu je bila na umu samo vlastita obrana i zato 
odmah odgovori: 

— Pa nju! . . . Birtašicu Teru! 

Ovo je senzacionalno odkriće djelovalo i na same oružm- 
ke. koji su inače već doživjeli slične slučajeve i bili navikli 
na neočekivana priznanja. 

— A - tako! — ote se naredniku. — Sad nam je sve 
jasno! 1 

Žurio se da izkoristi priliku i psihološki momenat, da sa¬ 
zna što više! 

— Tko je još bio s vama? 

— Niko, gospodin šef! . . . Samo nas dvojica! Nek mi od- 
padne jezik, ako lažem. Kamo sreće, da nisam bio ni ja! .. 
Mita je svemu kriv! On me je nagovorio, da se uvučemo u 
Terinu kuću i ukrademo dukate. Reći ću vam sve po točke, 
što je i kako je bilo! , 

I ciganin poče pripoviedati. 

Govorio je zaplašeno, često se trgnuo i obazreo oko sebe, 
kao da se boji, da ga još tkogod ne čuje, pa bi — prikazu¬ 
jući užas one noći — iznenada spustio glas i nastavio gotovo 
šapućući. 

Cigani su tada pratili Ivšu kroz selo, od »Crljenog bircau- 
za« do Terine gostionice. Svirali su bećarac. Kod Terine kuće 
Ivša je pomahnitao, udarao štapom po kapcima la njezinim 
prozorima, prietio se ženi, psovao, vikao i konačno raztjerao 
cielo đružtvo. Mita se nekako dočepa Ivšina štapa i sakri u 
mraku, da ih pijani Ivša ne nađe. 

Primaš je odprije znao, da bi Tera kod ovakvih Ivšinih 
napadaja na njezinu gostionicu obično pobjegla preko dvori¬ 
šta i vrtova u susjedstvo, pa predloži Tanasiji, da se uvuku 
u kuću i ukraču joj novce i dukate, s kojima se Tera nekada, 
kao mlada snaša iz bogate Vodeničareve zadruge i taloškinja, 
rado kitila- Tanasija pristane. Preskočiše nizku ogradu, uvu¬ 
ku se u kuću i u jednoj sobi nađu u ormaru novce i dukate. 
Tanasija je bio nespretan i prevalio na komodi različne sta¬ 
klene i porcelanske predmete, tako da se zveket stakla čuo u 
cieloj kući. Baš kad su se spremah na odlazak, pojavi se na 
vratima iz druge sobe Tera, koja ih osvietli džepnom električ- 


f nom svjetiljkom i uhvati na djelu. Dok se Tane ukočio od 
straha, okretni primas Mita priskoči ženi i udari je Ivšinim 
stapom, a zatim ga baci iz ruke i obađvojica pobjegoše na 
dvorište te preko vrtova i. njiva za selom stigoše u »Cigan- 
sku malu«. Sutradan ih zaprepasti glas, da je Tera nađena 
| mrtva u svojoj kući, ali kako je odmah pala sumnja na Ivšu, 
koji je uhićen i odtjeran sudu, eigani smatrahu, da se njiho¬ 
va krivnja ne će nikada ustanoviti. Ivšu je težko teretio štap 
nađen u Terinoj sobi. Na eigane nije pao ni tračak sumnje, 
i oni se već uskoro usuđiše trošiti upljačkani novac. 

Tanasiji je pripao manji dio. On je dukate zakopao u đvo- 
rištu, a za novčanice kupio crno odielo i druge odjevne pred¬ 
mete. Bavio se mišlju, da što prije ode nekud daleko od Hra- 
I stovice i kao svirač nastavi život. U Hrastovim mu je postalo 
tlo vruće pod nogama. Bilo bi mu mnogo milije, da je u ne¬ 
poznatom kraju i da se izgubi u mnoštvu ljudi kakvoga ve¬ 
likoga grada. Uostalom, on je i inače čeznuo za tim. Da se 
• usavrši u glasbi, da nauči note i da svira u otmjenoj grad¬ 
skoj kavani, u »’otelu«. 

A sad će, eto, odgudjeti nekoliko godina u Mitrovici ili 
Lepoglavi! Zajedno s Mitom, koji ga je naveo na provalu u 
Terinu kuću. Sve je on to izpripoviedao orušnicima, »sve po 
. točke«, kao na izpoviedi. čemu da taji i poriče, kad je Mita 
priznao? 

Dovršivši svoj izkaz, Tane reče: 

— Gospodo džanđari, valjda ćete se smilovat meni sje- 
romaku, da me ne metnete pod onaj najteži paligraf? .... 
Molim pokorno! 

Narednik je podigao ruku, da zasuče brk i njom prekrije 
smiešak, koji mu se pojavio oko usta. Mladi naivni ciganin 
nasjeo je običnoj žanđarskoj varci i vjerovao, da o oružnici- 
ma ovisi njegova sudbina. 

— Dobro, Tane, samo nam još pokaži, gdje su dukati i 
izkopaj ih iz zemlje, da ih možemo ponieti. 

— ’Oću, gospodo, sve ću učiniti, štogod zapovieđate! 

Kad je Tane izašao s oružnicima iz kuće na dvorište, go- 
f mila cigana, što je stajala pred kućom, odmah ih opazi i po- 
‘ novo podiže graju. Neki su eigani žalili mladića, a neki ga 
na ciganskom jeziku (da oružnici ne razumiju) počeše opo- 
minjati i savjetovati, da laže i ništa ne prizna. 

Zbunili su ga ti savjeti i načas je zastao, ne znajući, što 
ćs čini, kad je već sve priznao, ali ga oružnici grubo gurnu- 
še napried: 

— Ajd, ajde, nemamo vremena! 

Tane pogleda prema Ciganima, slegne ramenima i ode s 
■oružnicima iza kuće, gdje je zakopao dukate. 

Ođkapajući i odgrćući zemlju na tome mjestu, Tanasija 
je kroz plač proklinjao primasa Mitu i onaj dan, kad se pri. 
družio njegovoj kapeli. 

— Nikad ja ne bi to napravio, da nije njega bilo! . . . 
Šta sam se samo str a’ napatio one noći! . . . Dok smo bježali 
priko njiva, sve mi se činilo, da nas njeko tuka i da će nas 
u’vatit! 

— A zar vam nije bilo žao, kad ste vidjeli, da će nedu¬ 
žan čovjek stradati? — upita ga oružnički narednik. 

— Kaki žao! . . . Bili smo sretni, što će nas pustiti u 
miru! — iskreno odgovori Mitin saučesnik. 

On izvadi iz zemlje dukate, svezane u neku prljavu šare¬ 
nu krpicu, i pruži ih oružnicima: 

— Evo, dukati su tu! Ostale sam novce potrošio. 

Prije nego što se Tane snašao, i njegove su ruke bile u 
lancima, a oružnici ga potjeraše na ulicu, gdje je Mita ne¬ 
strpljivo čekao izhođ ove iztrage. 

Već po licima oružnika i snuždenom držanju Tanasije vi¬ 
dio je primaš Mita, da je zlo, da je sve propalo. 

— Sad smo čuli, gdje si našao dukate! — reče mu na¬ 
rednik. — Kod Tere! Je li tako ili nije? 

Mita ne odgovori na to pitanje, nego obasu Tanasiju naj¬ 
gorim ciganskim pogrdama i psovkama, nasrnuvši na njega 
onako svezanim rukama. Udario ga je nogom i pljunuo mu 
u lice zbog toga, što ga je Tane izdao, pa ga oružn'ci silom 
odgurnuše od mladića. 

Tanasija se tek sada dosjeti, da je nasjeo oružnicima, 
kad je povjerovao u Mitino priznanje, ali je već bilo kasno. 

Ciela je »Ciganska mala« protiv njega. Vidi on, da ga svi 
osuđuju, da svi oko njega rogobore i psuju, što je izdao Mi¬ 
tu. Da nije bilo oružnika, i ostali bi ga popljuvali i napali 
kao ose, jer su svi cigani u ovakvim slučajevima solidarni i 
jedan drugoga zaštićuju, samo da tkogod od njih ne nastrada 
l ne đopane robije. U pratnji gomile cigana oružnici potjeraše 
Mitu i Tanasiju u selo. 

Na kraju Hrastovice čekaju ih one snaše u družtvu dje¬ 
da Jose Josina i začuđeno gledaju neobičnu rulju, što se va- 
: lja posred ceste. 

Pred svima idu primaš Mita i njegov drug Tanasija. Oba¬ 
dva su u lancima. Neprestano se svađaju i psuju na svome 
ciganskom jeziku. Za njima stupaju oružnici, a iza njih i sa 

! strane množtvo cigana i ciganki. 

Izdaleka se čuje njihova vika. Radoznali seljaci otvaraju 
prozore i gledaju tu uzbuđenu cigansku gomilu. 

Od kuće do kuće širi se glas o ođkriću ciganskoga zločin¬ 
stva. 

Krupan je to događaj za malu Hrastovicu, gdje je život 
uvi e k miran i jednoličan, žene se skupljaju pred pojedinim ku_ 
Jćama i prepričavaju taj događaj ili govore o njemu preko plota 
sa svojim susjedama. Ako koja još nije čula, treba je što prije 
obaviestiti: 

1 — °j Janjoooo! ’De dođi ’vamo, da ti nješta kažem! Jes' 

ćula, šta se trefilo? 

— Nisam! . . . Da čujem? 

— Serežanji su u’vatili i strpali u štukauz Ciganina Mitu 
i Tanasiju! Nji’ dvojica su ubili Teru i odnili njene dukate! 

A Janja začuđeno pljesne rukama i kao da ne vjeruje: 

— Ta, šta veljiš! ? 

— Jest, jest! . . . Otoič su i’ proćerali drumom! 

— Indi, Ivša je prav? 

— Eto vidiš! . . . Istina, bećar je i volji sve, što ne velja, 
a! ubojica ipak nije! Sad će ga sigurno pustit na slobodu. 

Snaše oko djeda Jose Josina ostale su u razgovoru pred. 
kućom puna dva sata. Starac je bio zadovoljan i deset puta 
rekao: 

— Jesam li ja vama kazo, da je to krupna stvar! . . . 
Nisu utomane išla u »Cigansku malu« četjeri serežanjina! 

A žene su ubrzo doznale i sve pojedinosti o Miti i Tana- 
siji kao i o njihovu zlodjelu. O tome se naveliko govorilo u 
seoskoj oficini, u ofoćini, u »Crljenom bircauzu«, u dućanu 
Kranjčeve žene, po svim kućama: 

— . . .Mita je za dukate kupio par konjeva, lipa kola i 
ormu! Od njaki cigani u Srimu. Valjda je mislio, da se nikad 
ne će saznati, odkud mu novac ... 


— ... Kod Tanasije su našli dukate zakopane u zemlju; 
Njege za kućom u avlije. On je sebi od Terina novca kupio 
samo novi ancug . . . 

A gostioničar Ruda Kranjac, koji je na dan Ivšina uhiće¬ 
nja govorio u »Crljenom bircauzu«, da je zločinstvo sigurno 
izvršio Ivša i nitko drugi, rekao je sada pred svojim gostima: 

— Ja sam odmah znao, da to nije Ivša počinio! Pokva¬ 
renjak je, voli piće i žensk e , no tako nizko ipak nije pao! 

Mnogi su odjednom mislili isto tako. 

Seoske babe proširiše glasinu, da ođkriće pravih počini¬ 
telja treba zahvaliti samo nekim ženama iz Širokog šora, ko¬ 
je su vjerovale, da je Ivša nedužan, pa je njih devet molilo 
svaka devetnicu, dakle ukupno devet devetnica, da se prona¬ 
đe krivac. I doista, krivci su pronađeni, a nedužni će se Ivša 
vratiti iz zatvora. 

Odlanulo je Luki vodeničaru i cieloj njegovoj rodbini. 

Ljudi se nisu mogli načuditi, kako se starac bio promie- 
nio za kratko vrieme, od one nesretne noći, kad je Tera po¬ 
ginula. Posta šutljiv i mrzovoljan. Izbjegavao je ljude i po 
nekoliko dana nije dolazio s vodenice kući u selo. Bilo ga 
stid svieta, što mu je sin obtužen zbog grabežnog umorstva. 
Uzalud je govorio sam sebi, sestri Stani i drugima, da je Ivša 
za njega mrtav, da ga se ne tiče, što će s njim biti, pa ma¬ 
kar ga i objesili. U srdcu je ipak osjećao, da nije tako i da 
ga boli i zabrinjuje Ivšina sudbina. 

Odkako se zna za Vodeničareve, bili su to pošteni ljudi, 
na dobru glasu. Cienili su ih nesamo Hrastovčani, nego i 
seljaci iz sviju obližnjih sela. Prietila je opasnost, da će^ zbog 
Ivše ciela Vođeničareva zadruga izgubiti svoj ugled, što je 
Luku neobično peklo. 

Za onih nekoliko sedmica, što je Ivša proveo u iztraž- 
nom zatvoru, Luka je postario i oronuo kao za nekoliko godi¬ 
na. Pogrbio se pod teretom svojih briga i nevolja- Na čelu mu 
se pojaviše nove bore. 

Kad bi sa Save išao kući, čekao je, da padne večer, pa se 
tada priekim putem, preko njiva, žurio u selo, samo da sret¬ 
ne što manje ljudi i da ga oni koješta ne zapitkuju. I sa se¬ 
strom Stanom govorio je manje nego inače. 

Koliko bi ga prije obradovala i sama pomisao, da će 
Rokincm ženitbcm oživjeti kuća i možda iztjerati mladice na 
starom zadružnom stablu, toliko je poslije Ivšine nesreće P°" 


- s tao ravnodušan prema onome, što je Stana poduzimala kod 
Ajđamakovih. Ona bi mu češće pripoviedala, sva sretna, da 
St prilike kod Ajdamakovih dobro razvijaju. Starima se Roka 
-veoma sviđa. Vole, što je čestit, miran i poslušan, a i djevoj¬ 
ci nije mrzak. Dapače! Sprijateljila se s njim i privikla na 
Jjijega. Kadgod mu posao dopusti, Roka dolazi navečer k Aj- 
idamakovima, sjedi s djevojkom pred kućom i po svemu se 
dade zaključiti, da je zavolio Katu. Ona i njezini roditelji 
spremaju stvari za udaju, pa ako ne izkrsnu kakve zapreke, 
može se na jesen »otračiti« svatba. 

Tako je Stana govorila bratu Luki, koji je ozbiljno slušao 
sestrino razlaganje, kimao glavom i odobravao: 

— Dobro, nena. Ja sam zadovoljan, kako ti to urediš. 

A kad je Luka bio na vodenici, dogodilo bi se, da je sa- 
* tima sjedio kraj obale i nepomično zurio u rieku. Pred nje¬ 
govim je očima brzo tekla Sava. Kod vodenice je negdje klo- 
kotala voda, no Luka nije ništa ni čuo ni vidio, toliko su ga 
mučile težke, sumorne misli. 

Bosanci, koji su ga s druge strane Save dozivali, da ih 
j svojim čamcem preveze na slavonsku stranu, morah su po ne¬ 
koliko puta vikati: 

— Oooj Lukaaaa! 

— Gazda Lukaaa! 

, . . dok bi se vodeničar trgnuo iz toga razmišljanja i 
c odazvao. 

On bi tada po svom običaju povikao preko Save: 

— Hoj, hoooj! — samo da znaju, da ih je čuo i da će doći. 

Neobično je zvučao taj glas preko riečne površine i nje¬ 
gova se jeka odbijala negdje na drugoj strani među bosan¬ 
skim vrbaeima. 

Prije se Luka rado upuštao u razgovor sa seljacima, kad 
su mu dovezli na meljavu ječam ili pšenicu, ali odkako je 
Ivša stradao, vodeničar je sa svakim vodio sasvim kratak, po 
slovan razgovor.. Ako ga je tko htio zadržati i navesti na 
drugi razgovor, Luka bi se izpričao poslom i brzo izgubio u vo¬ 
denici. 

— Čudan je posto naš Luka vodeničar! — rekli bi ljudi, 
naslućujući razlog toj nagloj promjeni. 

— Ara* se zbog Ivše! . . . Ako se ođiljio od njega, ako 
i ne valja, ipak je njegov sin! ... On ga je rodio! 

Zato je stari Luka vodeničar osjetio veliko olakšanje u 
duši i srđeu, kad se selom pronio glas, da je Ivša nedužan. 

Barem će jedna ljaga pasti s Lenićeva imena! 

Sad opet može pogledati ljudima u oči, ne treba se sti¬ 
djeti pred svietom, kao da je i sam nešto počinio. 

Između otca i sina pukao je zbog »Glogovice« nepremo¬ 
stivi jaz. Stana je to znala i htjela izkoristiti ovu priliku, da. 
pomirljivo djeluje na Luku, da ne bude i dalje tako strog su¬ 
dac svome djetetu. 

— Ljudi smo! . . . Slabi i svakaki. Imamo grješno tilo i 
moremo časkom zabluđet. Ljutiš se na njega, a! neka tolko 
pizmi't** svoje dite! Morđa će se još i popravit, kad bude sta¬ 
riji, pametniji. Oprosti mu! 

Starac je bio neumoljiv: 

— Nikada! . . . Dok sam ja živ, moj prag ne će priko- 
račit! i 

Da mu baš sve oprosti, ali prodaju »Glogovice« ne može 
nikada oprostiti i zaboraviti. Kad bi barem Luka tu zemlju 
opet dobio u svoje ruke! Međutim, Matijakovi se predomiš- 
Ijaju i nećkaju. Andra mu je već više puta samo poručio, ne¬ 
ka se još strpi i neka č eka. Dokle i zašto? Muči to Luku, jer 
vidi, da se Matijakovi ne će tako lako razstati od te dobre 
zemlje. 

Stana je blaga, mekana. Kao žena. 

Plače zbog bratove nepopustljivosti. Brine se za Ivšu: 

— Pustit će ga iz štukauza! . . . Sad je fraj, a! od čeg 
će živjet? 

Brat nato mumlja i odmahuje rukom. Iz toga mumljanja 
razabiru se rieči: 

— . . . Ko mu je kriv? . . . Jesam ja? . . . Rašta je pro¬ 
fućkao svoje dobro? Nek ide u nadnicu, nek bude tuđi sluga! 

* jedi se 

** pizmiti — mrziti, zlobiti , 

Pošta dolazi u Hrastovicu svaki drugi dan. Selo je za¬ 
bitno, udaljeno od najbliže željezničke postaje dvanaest kilo¬ 
metara. Odanle se dovozi pošta kolima, triput na sedmicu. 
Seljaci ih izdaleka prepoznaju, jer je u kola upregnut neobi¬ 
čan šarac, kakvoga nema u cieloj okolici. Kočijaš sjedi na 
sanduku, u koji se strpa poštanska vreća na željezničkoj posta¬ 
ji, da se u slučaju kiše ne bi skvasio sadržaj vreće: desetak 
različnih novina za hrastovačku »Hrvatsku ratarsku čitaoni¬ 
cu«, mjestnu inteligenciju, dva, tri umirovljenika, službeni do¬ 
pisi za obćinsko poglavarstvo i nešto pisama i dopisnica, a kađ- 
kad i koja poštanska doznačnica. Kočijaš ima na gajtanu 
preko ramena kratku žutu poštansku trubu u obliku roga, 
kojom nekad zatrubi na cesti, da mu se druga kola sklanjaju 
s puta i da osim stare, zamazane kape na glavi, za koju je 
već težko reći, da li pripada poštaru ili ložaču, ima još i taj 
znak svoje poštarske službe. Ova poštanska kola iz Hrastovice 

I služe u neku ruku i kao diližanca. Dogodi se naime, da koči¬ 
jaš na željezničkoj postaji zatekne koga iz Hrastovice, tko 
je doputovao vlakom, a nije naručio sebi kola, pa ga tada po¬ 
štar poveze kući. 

Kola stižu u selo oko podne. 

Pred poštanskim uredom čeka ih obično redar ili pisar iz 
cbćine, da preuzme službenu poštu, početkom mjeseca dolaze 
svaki drugi dan na poštu i umirovljenici nastanjeni u Hrasto- 
vici, koji čekaju svoju mirovinu, a nađe se i nešto školske 
djece, da vide ima li pošte za njihove roditelje, susjede ili po¬ 
znate, kojima će djeca to uzput ponieti. 

Seljaci se malo dopisuju. Samo ako im je netko u vojsci, 
bolnici ih — ne daj Bože! — u zatvoru kod kotara, onda pi¬ 
šu pisma i dopisnice ili očekuju poštu. Najviše pisama sva¬ 
kako dolazi za »soldatuše«, mlade snaše, kojima su muževi u 
vojsci. One često donose na poštu i oveće pakete, umotane u 
staro seljačko platno, na kojem je adresa napisana tintovnom 
olovkom i krupnim, dječjim rukopisom. 

Jednog dana, kad su poštanska kola dolazila u selo, sje¬ 
dio je kraj kočijaša . . . Ivša Vodeničarev. 

Vratio se u Hrastovicu, jer su ga pustili iz iztražnog za¬ 
tvora, u kojem je proveo nekoliko sedmica. 

Ozbiljan i zamišljen sjedi kraj kočijaša i upravo mu j e 
neugodno pogledati na kuće, iz kojih izviruju radoznale žene 
i bulje u Ivšu kao u kakvo čudovište. 

A selom ide glas: 

— Ivša se vrnio! 

— Sa štacije ga dovezo poštar. 

Sviet već vodi tuđu brigu: 

— Šta će sad? . . . Nit ima kuće ni kućišta! Ni zemlje ni 
novaca, a od nječeg valja živjet! 

— E, 11 a to je trebo prije mislit! Sad je kasno! 

Razmišljao je Ivša o tome, kako da ne. U zatvoru je imao 
za to dosta vremena. Ondje je stvorio odluku, da sasvim pro- 
mieni način svog života, da krene boljim putem. Osuđivao je 
sam sebe gore nego što ga je osudio ostali sviet. Prionut će 
na posao, raditi i ono najteže, makar kamen tucao ili kopao 
kanale, samo ca mu nitko ništa ne može predbaciti. 

Kako je zavidio tim svojim suseljanima, što su imali kuće, 
njive, vrtove i voćnjake, a on nije imao više ni pedlja zemlje, 
koju bi mogao nazvati svojom ! U duši je ipak ostao seljak. 
Skinuo je samo opanke, a obuo cipele. Međutim drugo odielo 
i drugi način života ne mogu u čovjeku promieniti ono, što mu 
je u krvi i duši. To nekad ostane u ljudima i kroz nekoliko 
pokoljenja, unatoč svim vanjskim promjenama. 

U blizini pošte Ivša siđe s kola. 

Obćinski pisar Tunica, onaj isti, koji je pisao zapisnike 
prigodom Ivšina uhićenja i preslušavanja, žurio se u poštanski 
ured, da podigne poštu za obćinu. Susrevši Ivšu Tunica se o- 
nako slabunjav i bolešljiv poplašio i gledao, da što prije 
šmugne pokraj njega. 

— Bog, Ivša ! — pozdravi pisar i osjetivši, da bi mu mo¬ 
rao reći još štogod zbunjeno doda : — Vratio si se, a? . . . 

Baš mi je drago ! Svi smo mi smatrali, đa ti nisi kriv i da ćeš 
svakako biti pušten ... 

Bio je to osim poštanskoga kočijaša prvi čovjek iz njego¬ 
va sela, s kojim je mogao govoriti. 

Ivša se nasmieši i htjede nešto reći, ali Tunici kao da nije 
bio ugodan taj razgovor, jer se odmah počeo izpričavati : 

—■ Oprosti, žurim se na poštu ! . . . Bog, Ivša ! j 

Ivša je gledao za pisarom i začuđeno vrtio glavom. On 
uobće nije dospio reći ni jednu rieč. Pisar ga obiđe i požuri 
prema pošti. Još je doduše nosio na sebi bielu seljačku košu¬ 
lju, ali je inače bio odjeven »civilski«. Na njemu je već izblie- 


! cjeli »ancug« od modroga ševijota, tiesan kaputić s kratkim 
f rukavima i hlače, kojima su uzke nogavice sezale do odprilike 
<Jeset centimetara iznad gležanja, kao da je iz njih izrastao, 
-dući da je bio prilično visok i tanak, udaralo je to kratko 
elo još više u oči. Na nogama je imao žute sandale i šarene 
ape s vodoravnim prugama. 

Taj Tunica, seljački sin iz Hrastovice, drži se važno, po- 
ma polako gospodske navike i manire (od svojih predpo- 
.vljenih u obćini, gospodina meštra i druge seoske inteligen- 
5). ne pozdravlja više s »Hvaljen Isus« ili »Hvaljen Bog«, 
jo, eto, jednostavno veli »Bog, Ivša !«, a boljima i sebi rav¬ 
na kaže i »serbus«. Na najboljem je dakle putu, da se po- 
jpodi, da postane činovničić, i ako bi sasvim liepo mogao ži- 
ti i na svom gruntu i biti cielog vieka sam svoj gazda. 

Na ovo je mislio i Ivša, gledajući za Tunicom, kako se u 
vilskom ancungu«, s torbom za spise pod pazuhom, žuri na 
štu. 

Što je nama udarilo u glavu, da ostavimo svoj grunt ? — 
ao se Ivša. 

Možda bi taj Tunica bio jači i zdraviji, da kao oni njegovi 
drugovi u Hrastovici, jedri seoski momci, provodi cieli dan 
vani na poljima i zelenim livadama ! Imao bi više od života, 
više zadovoljstva, nego što ga ima sada, sjedeći satima pogr- 
bljen nad spisima i obćinskim knjižurinama. 

Ne našavši odgovor na svoje pitanje, Ivša krene dalje. 

Selo je oko podne pusto. 

U daljini gudi vršaći stroj. Pred kućama nigdje žive duše. 
Sve je vani na polju ili na gumnima, gdje se uvelike vrši pše¬ 
nica. 

Cestom prođe neki biciklist i zakrene u Široki šor. Prazne 
su i klupe pred obćinom, gdje obično netko sjedi, od seljaka 
ili obćinskih službenika. ■ 

Ivša produži korake, ubrza hod, da što prije prođe kraj 
obćinskoga poglavarstva i ne sretne koga. 

Nije trpio bilježnika Marka i tko zna, što bi se dogodilo, 
da je tu naišao na njega. 

Marko je bio mnogo kriv njegovoj tragediji. Uvukao se u 
Ivšin i Terin život, pa dok je s njim tobože prijateljevao, na¬ 
govaraše Teru, da mu postane ljubavnicom, Kad je ona na to 
pristala, s lakoćom su izgurali iz kuće Ivšu i nesmetano na¬ 
stavili svoje ljubavne odnose. 



Kako se samo Marko držao, kad su Ivšu preslušavali u ob- 
ćini! Kako ga je gledao, šibao pogledima punima mržnje. Bio 
je toliko bezobziran, da uobće nije pred svietom tajio svoje 
odnose s Terom, premda je bio oženjen i otac troje djece. Ženu 
je tako zapostavio i podjarmio, da nije smjela ni pisnuti, ne¬ 
go je šutke slušala i gledala, što Marko čini. Njoj je bilo sa¬ 
svim dobro poznato, da je Marko izvan uredovnih sati uviek 
u Terinoj gostionici, a često se dogodilo, da nije došao kući 
ni na konak. 

Znao je to i Ivša, ali ni on nije bio bolji. Zbog toga nije 
imao ni prava, da pograbi Marka i pozove na obračun. 

Dok je Ivša sada prolazio središtem sela, nastojeći da ne 
dođe u dodir s ljudima, osjeti odjednom, kako je osamljen, 
kako je to težko, kad čovjek nema ni kuće ni grunta. '"'ada 
sam sebe smatra u selu strancem i ako se tu rodio i tu od¬ 
rastao. Vjerojatno su slični osjećaj imali i oni ljudi, koji su 
idući trbuhom za kruhom napustili selo i nastanili se u gradu, 
pa se od vremena na vrieme opet svraćali u rodno selo, premda 
u njemu nisu ništa više posjedovah. Uz selo veže čovjeka sa¬ 
mo zemlja, a tko je nema, taj će prije ili kasnije kao ptica 
odprhnuti iz seoskoga gniezda. Njega u selu ništa ne zadržava. 

Ivša se načas upravo pokajao, što se vratio u Hrastovi- 
cu. Došao je naime do spoznaje, da će ostati na ulici. Žene 
nema, rodbina ga ne treba. Pa ni rođeni otac, koji nije ma¬ 
rio za njega ni dok je on bio u zatvoru. 

Ide Ivša kroz selo i ne zna, kuda bi krenuo. 

Naiđe na jednu staricu, koja ga prepozna i reče: 

— Vrnio si se, sinko, je 1’? ... E pa fala Bogu! . . . Da 
kud ćeš i što ćeš nego natrag u svoje selo. Znaš, kako se ’no- 
velji: »Ge se zec rodio, nod i glavu izgubio!« . . . Svaka ’tiea 
svome jatu leti! 

Starica je govorila u poslovicama. Ivša ju je ozbiljno slu¬ 
šao, kimao glavom i potvrđivao, da je tako, pa onda nastavi 
put. 

Od prošle večeri nije jeo i osjeti veliku slabost od gladi. 

Zatetura kao pijan i pođe u pravcu, koji bi pogodio i za¬ 
vezanih očiju. Išao je dobro poznatom stazom. Njom je još 
kao điete toliko puta prolazio, da je znao svaku uvalicu na 
tom putu, tako reći svaki kamenčić. 


Ivša stane pred velikom, čisto okrečenom kućom s četiri 
prozora. Dođe do ulaznih vrata i zadrža se pred njima neko¬ 
liko časaka, kao da prisluškuje, čuje li se štogod iznutra, mo¬ 
že li se razpoznati čiji glas, a zatim uhvati za bravu i pritis¬ 
ne palcem na željeznu pločicu »skakavice«. 

Srdce mu tuče u grudima kao čekićem. 

Dvorište je prazno. Kroz otvorena vrata na triemu vidi 
se u kuhinji stara žena, koja radi oko štednjaka. 

— Faljen Isus! — pozdravi Ivša, drhćućim glasom. 

Starica — Stana Vodeničareva — okrene se i opazivši Iv¬ 
šu cikne od zaprepaštenja. Ona se više poplašila nego iznena¬ 
dila, jer odmah pomisli na Luku i onu njegovu prietnju, da 
Ivša nikada više ne smije prieći njegov prag! 

A Luka je čovjek od rieči i s njim nema šale. 

— Ti vod? — zbunjeno izusti tetka. 

Ivšina glava klone. 

— Da . . . Došo sam . . . Valjda me ne ćete takija izba¬ 
cit iz kuće? 

Stana se bojala Luke: 

— Joj, ako dado naiđe! 

Na licu mladoga čovjeka pojavi se bolni smiešak. 

— Pa šta onda? ... Ne će me ubit, što sam došo prid 
kuću! I prosjaka pustite u avliju, date mu koricu kruva. 

Sažali'lo se Stani pa reče: 

— Neka tako! ... Ne ćemo mi tebe izjednačit s pro¬ 
sjakom. Ti si ipak naš, al’ ne do Bog, da otac sad naiđe! 
Strašno se ljuti na tebe. 

Ivša nije mogao više izdržati: 

— Teta Stano! . . . Gladan sam! . . . Daj mi štogod za 

jelo! 

Ona ga začuđeno pogleda. 

Tek je sada zapazila, da je omršavio, propao. Lice mu ]e 
bilo bliedo i izpijeno, a pod očima su mu bih veliki modri ko- 
lobari. 

— Šta je to s tobom, sinko? — upita Stana zabrinutim 
glasom i pođe iz kuhinje prema Ivši. 

— Ništa, ništa! — prikrivao je Ivša. Nešto se osjećam 
slab, jer od sinoć nisam io . . . P’ onda taj put, vrućina . , . 

Stanina bi zabrinutost u takvim slučajevima obično po¬ 
sve bezrazložno porasla dvaput veća i starica odmah uhvati 

Ivšu za ruku, pozove u kuću: 

— Dođi samo unutra. Takija ću ti izpeć dvoje jajaca na 
maste i odrezat kumat slanine, da se okripiš. Vidu ja, da si 
se ti, jadnice, napatio glada i jada nod u varošu, u štukau- 
zu! Da od čeg bi inače tako propo? 

Ivša uđe u kuću. 

Baš se nije ništa promienilo, odkako je otišao iz nje. Sve 
je ostalo po starom, jer Luka vodeničar nije bio prijatelj če¬ 
stih promjena i novotarija. 

U velikoj zadružnoj sobi, u kojoj je sada ugodna hlado¬ 
vina, a zimi ugodna toplina, kad se zagrije velika peć s kali- 
ćima, što se loži iz kuhinje, kod ognjišta, gdje stanu u otvor 
peći gotovo ciele fatljike — nema nikoga. Na stropu su još 
uviek debele grede, što drže tavan. Stvrdnuta se ta slavonska 
hrastovina, kao da je od kamena i zub vremena joj nije mo¬ 
gao naškoditi. 

Kadgod bi ovako u toj sobi razmišljao o zadružnoj kući, 
sebi i svojim roditeljima, sjetio bi se, kako mu je majka če¬ 
sto znala reći, da se rodio jedne zimske večeri tu u Vodeni - 
čarevu zapećku, kraj tople peći, gdje je prvi puta ugledao 
svietlo svieta. 

S ganućem je bacio pogled na taj zapećak i pomislio u 
sebi, da je bolje, što sirota mati nije na životu i što nije do¬ 
čekala to, da on, njezin ljubimac, ulazi u Vodeničarevu kuću 
kao kakav stranac, kao tuđina. 

Tetka Stana, eto, donese mu iz kuhinje jelo, ali zar nije 
i to kao neka milostinja? Jer s kakvim pravom hiazi u otče- 
vu i bratovu kuću, što on tu još traži i zahtieva, kad je sve 
svoje dobio, odnio i spiskao? 

Zadruga mu je dala njegov dio. Trebao je raditi i svoje 
čuvati, pa ne bi doživio poniženje, da mora moliti komad 
kruha. 

Stana postavi pred njega jelo i uzbuđeno reče: 

— Samo da ne naiđe otac! . . . Znaš, gadno ti se zapri- 
tio! 

Ivša u tome času nije više osjećao u srdcu ni truni mrž¬ 
nje prema otcu. Vidi on, da ima stari pravo. 

Kad bi otac sad iznenada ušao u kuću, zgrabio sjekiru i 
navalio na Ivšu — on se ne bi branio, ne bi uzprotivio otcu. 
Makar izgubio glavu. 



Prihvatio se jela i grabio ga tako požudno, kao da nije 
jeo ciele sedmice. Stana je to gledala i kradom brisala suze. 

— Jađniče moj, pa ti si zbiljam patio glad! 

Njoj je bilo to teže, što je govoreći o Ivšinu gladovanju 
mislila, kako je inače u Vodeničarevih puna kuća svega i ka¬ 
ko oni ne znaju, što je oskudica, pa dok su svi njihovi siti i 
napiti, Ivša, jadnik, nema komadića kruha, gore nego posljed¬ 
nji prosjak u selu. 

Stana mu je to i kazala, samo drugim riečima, da ga ne 
pogodi i ne uvriedi, jer je Ivša bio kadkad veoma osjetljiv. 

— E, kako je lipo ’nome, ko ima dosta svoje zemlje! Vi¬ 
diš kod nas, na priliku, živi se kao u spajinskoj kuće. Da si, 
sinko, bio pametan, pa osto u zadruge, danas bi bio prvi gaz¬ 
da u selu! Ne bi od tebe bili bolji ni Matijakovi! 

A nakon kraće šutnje Stana uzdahne i doda: 

— A! šta ćeš! Valjda je tako suđeno! 

Nije Ivša volio, da ga ljudi žale, pa makar to bila i nje¬ 
gova najbliža rodbina. Sad se već okriepio jelom, tielo mu 
je dobilo nove snage, pa je poraslo i samopouzdanje. 

— Ne boj se ti, tetka, za mene! ... Ja ću se već njeka- 
ko snać, ko što sam se i prije uvik snašo! 

Ona je smatrala, da ga treba malo i poučiti, savjetovati: 

— Daj Bože ... Ja ti željim sve najbolje, samo te mo- 
ijim: okani se pića i lošeg đružtva! Misli mrva i na stare 
dane! . . . Sad si udovac, mlad si, morda ćeš se ope’ oženit. 
Pazi kog uzimaš! Pri’vati se kakog posla i budi pošten, pa se 
ne moraš ničeg bojat! 

Slušao je te savjete, jeo sve sporije i kao da se zadubio 
u težke misli. Odjednom upita Stanu: 

— Imate li vi sad slugu? 

Ona se začudi tome pitanju: 

— Imamo . . . Rašta pitaš? 

Ivša uzdahne i promrsi, spustivši glavu nad tanjir: 

— A, samo tako! . . . Tio sam znat. 

Tetka je govorila o otcu, poslije toga o Roki: 

— Da, zbiljam, ti sigurno još i ne znaš!? . . . Ako Bog 
da, bit će na jesen svatova. Brat ti se ženi! 

Ivša je u duhu vidio dobroćudno Rokino lice, pa se na- 
smieši i iskreno obradovan tom viešću uzklikne: 

— O, zbiljam? . . . Vidi Roke! 

Ivšino je razpoloženje postalo vedrije, a Stana je jedva 
dočekala, da može prieći na svoj omiljeli razgovor o svatovi¬ 
ma, o svojoj ulozi provodadžije i uspjehu, koji je postigla kod 
Ajdamakovih. 

— ... Da, đevojka je ’no! Ja sam mu našla curu, kaki 
neja mlogo u ’Rastovice! . . . Ako su pametni, pa se budu 
slagali,. moći će lipo živjeti! 

Ivša se razpitivao za brata i nikako da se načudi toj no¬ 
vosti. 

— ... Ko bi to mislio? . . . ’Naj mirni Roka! . . . Mlogi 
su rekli, da se taj sigurno nikad ne će ženit, a gle ti njega! 
Još će dobit tako lipu đevojku! 

— ; E! . . . Ima i dva jutra zemlje! — doda tetka Stana, 
uživajući od zadovoljstva, što se Ivša toliko divi. 

— Onda — reče Ivša — treba spremat dar snaji. 

— Ja ću joj dati dva velika dukata! — pohvali se Stana. 
To mi je ostalo još iz mladosti; meni i ’nako više ne trebaje. 

Ivša se ponovo uozbilji i zabrinuto upita: 

— Valda ćete me zvat u svatove? .... Ne će mi otac 
valjda zabranit, da dođem u kuću i kad mi se brat bude 
ženio ? 

Stana slegne ramenima: 

— Ne znam! . . . . U zo čas! 

Ona se na te rieči uozbiljila, a Ivša pomisli, da Stana si¬ 
gurno zna više, samo ga štedi i ne želi mu sve odkriti. 

Imao bi je još nešto pitati, zamoliti, ali kad je tako i kad 
ona nije sigurna, da li bi njemu bio dopušten dolazak na svat- 
bu, bolje je, da ne govori, da što prije ode iz kuće. 

— Da, da! — promrsi Ivša, nekako kroz zube, poprativši 
to dubokim uzdahom. — Daleko smo doćerali. 

Stana je osjetila ironiju u toj primjetbi. 

— Neka sinko, tako!’. . . Moraš i ti razumjet dadu. U- 
vik je on mislio vama đece dobro. Eto, zbog vas dvojice nije 
se ženio, kad je mat’ umrla. Ni ’tio da dobijete maćuvu , . 
Naravski, ti to i ne znaš, jer si samo mislio na sebe i takija 
osuđivo otca, kad ti ni’ štogod pustio na volju! Ali ja znam, 
znam sve! . . . Kako se žalio na tebe i kako je za vidio dru¬ 
gima, što su im sinovi ostali u kuće, što se nisu odiljili! 

Ivša se uhvati rukom za čelo, a zatim provuče prste kroz 
kosu i čvrsto je skupi u šaci, kao da će je iztrći. Kad je pu¬ 
stio kosu, bila je razbarušena, i on je nervozno rukom pogladi. 

Tetkine su rieči djelovale na njega. 

Dobio je 6 otcu sasvim drugu sliku. Kuda je prije gle¬ 
dao, da nije to opazio? Preko dvadeset godina živjeli su za¬ 
jedno, pod istim krovom, i on tek sada odkriva na otcu neke 
crte, koje dosad nije primietio. 

Ponosan je i prkošljive naravi. Ne će to priznati pred 
Stanom, jer se boji, da će ona •— kao žensko — sve kazati 
otcu, čim ga prvi puta vidi. Zato ustane i samo kratko reče 
tetki: 

— Fala ti na užine! . . . Okripio sam se mrva, sad mo¬ 
gu dalje. 

— Pa ostani još malo! — zadržava ga Stana. 

_ Ne, ne! ... Ne bi se ’tio susrest s otcem, kad je za¬ 
branio, da dodim vamo u kuću. . . . Nemoj mu ni reć, da sam 
svratio! . . . Ljutio bi se i psovo! 

Stana se nešto uzvrpolji, pa reče: 

— 'De ti . . . mrva čekaj! Odma' ću ja doć! 

Vratila se brzo natrag, iz kuhinje, noseći u ruci neki za- 
motak. Počela ga je gurati u Ivšin džep, govoreći: 

— Evo, to ponesi sa sobom! . . . Da imaš ope’ što pri- 
grizt, kad budeš gladan. Žo mi te .je, jadniče, sužnju neopje¬ 
vani! 

Kadgod bi koga osobito sažaljevala, Stana bi rekla, da je 
»sužanj neopjevani«, a tu uzporedbu nije ona sama izmislila, 
nego su te iste rieči u govoru često uporebljavali i drugi 
stariji ljudi u Hrastovici. 

»Sužanj neopjevani« jednom rukom zagrli staricu i kad 
joj se htjede zahvaliti na pažnji, zaveza mu se jezik od ga¬ 
nuća. Brzo iztrči na dvorište pa odanle na ulicu. Nije se vi¬ 
še usudio ni obazreti na kuću. 

A Stana izađe za njim i dugo gledaše u pravcu, u kojemu 
je nestao. 

Hrastovica je toga ljeta doživjela još jedan krupan do¬ 
gađaj. 

Na veliko gradilište Rude Kranjca počeo se sa svih 
strana dovoziti građevni material. Nizak vodostaj Save omo¬ 
gućio je vađenje i dovoz šljunka i pieska, koje su na kolima 
vozili različni Kranjčevi dužnici, da na taj način odrade svoj 
dug načinjen uglavnom u »Crljenom bircauzu«. 

Cestom su išla kola za kolima, škripeći pod težkim tere¬ 
tom. Dok su neka dolazila sa Save, gdje su seljaci morali ne- 
samo grabiti i tovariti šljunak, nego ga i prosijavati kroz okvir 
sa žičanom mrežom, dotle su druga kola dovozila s ciglane ope¬ 
ku, i to u golemim količinama, koje su zadivile seljačtvo. Od- 
kako se u Hrastovici gradila crkva, tamo negdje krajem 
prošloga stoljeća, nije u selu bilo tako velike gradnje. 

Sve novije, bolje zidane kuće u selu sagradio je jedini zi¬ 
darski majstor u Hrastovici Pava Tunjin. On je na svakome 
svom graditeljskom djelu, gore na pročelju kuće, gdje krov 
Čini kut, izradio od opeke ili od žbuke inicijale vlastnika kuće 
i izpod toga godinu gradnje. Slova su na nekim kućama iz- 
pala nesimetrično postavljena i pođieljena, nakrivo ili ružno, 
neprav Ino, ali zidaru to nitko nije predbacivao- On je na 
svojoj kući ponosno držao okruglu, zarđalu ploču s nadpisomi 
»Izpitani zidarski majstor«, dok je kraj nje stajala nešto ve¬ 
ća ploča njegove žene Pavke. Ova druga »firma« prikazivala je 
rodu, kako drži u kljunu djetešce svezano u jastuku. Izpod 
slike bieljela su se slova: »Izpitana obćinska primalja«. 

Za selo je Pava Tunjin bio dobar majstor. Seljaci su obič¬ 
no sami sebi gradili kuće — uz pomoć mobe —, pogotovu dr¬ 
vene, srezivali, dizali i sastavljali građu, umazivali brvna, po¬ 
stavljali pođsjeke, spajali rogove i vience, prišivali letve i po¬ 
krivah krov. Zidara bi samo pozvali, da im uzida temelje i 
dade stručne savjete. ” 

Međutim, na gradnji Rude Kranjca nitko se nije ni osvr¬ 
tao na Pavu, premda je i on tu zidao zajedno s ostalim zida¬ 
rima, grabio zidarskom žlicom žbuku, mazao je po opekama i 
slagao opeke jednu na drugu. Neki mladi inženjer donio je 
Kranjcu hrpu nacrta, a poveo je sa sobom iz grada i majsto¬ 
ra, koji mjesto njega rukovodi cielim poslom i po tima na- 

crtima točno izdaje naloge za gradnju svima zidarima. Njih 
je bilo desetak s isto toliko pomoćnih građevnih radnika. 
Kad su svi ti zidari počeli raditi, zidovi su rash u visinu, di¬ 
zali se i širili, da se cielo selo nije moglo načuditi. 

Čim bi učitelji u četiri sata po podne pustili djecu z ško_ 
le, »škularci« i »škularice« dotrčali bi do gradilišta, posjedali 
u jarak kraj ceste i gledah, kako se gradi. Drugi bi se pe¬ 
njali po složenoj građi ili opekama, dok ih radnici ili Udari 
ne bi odtjerah. 

I ostali se sviet čudio Kranjčevu bogatstvu i poduzetno¬ 
sti. Odakle mu samo toliko novaca? Kao što to često bude na 
selu, gdje se o ovakvim bogatim ljudima šire fantastične gla¬ 
sine, počelo se i o Rudi Kranjcu govoriti, da je k njemu pri¬ 
je godinu dvie došao navečer stranac, veoma šutljiv, tajan¬ 
stven i bradat, koji je zamolio, da može kod njega ostaviti 
kovčeg. Ruda na to pristane, stranac ode, rekavši, da će se 
odmah vratiti, a kad nije došao ni poslije više mjeseci, Ruda 
I otvori kovčeg i nađe u njemu same nove hiljađarke, kao da 
I su tek izpale izpod »kalupa«. Drugi su dapače tvrdili, da je 
■ u kovčegu bio i stroj za krivotvorenje novčanica, pa da se 
Kranjac sigurno njime poslužio, dok razpolaže s tolikim svo¬ 
tama! Širila se i glasina, da je protiv Rude već bila povedena 
i iztraga. Oružnici su pretražili njegovu kuću, ali je on tu 
I »mašinu za pravljenje novca« sigurno negdje zakopao, sakrio, 
ili je »podmitio oružnike«, da ga ne uhite. Tako su mislili i 
u to su vjerovali svi u selu. 

Mašta je kod seljaka živahno radila, a kako su skloni 
| povjerovati i najnevjerojatnijoj glasini, jer mnogi pri tome ne 
pokazuju nimalo kritičnog razsuđivanja, fantastične su priče 
kolale bez kraja i konca, proširivši se i različitim dodatcima: 

— Lako je njemu, kad on ima mašinu, što pravi novce! 
I — rekao bi koji čiča, uzevši pod gotov groš sve ono, što je 
1 čuo. 

Uzalud se Kranjac branio od tih glasina, uzalud ih suzbi- 
5 jso i oprovrgavao. U što narod sliepo vjeruje, to je nemoguće 
izkorieniti, pa makar bila najveća zabluda i glupost. To doka¬ 
zuje i pučko praznovjerje, što se od pradavnih vremena sa- 
I čuvalo sve do našega XX. stoljeća. 

Zidovi su već desetak metara iznad zemlje. Kranjcu se 
I Čini, da raste zajedno s njima, da su ti zidovi dokaz njegove 

veličine i njegova bogatstva. Penje se po skelama sve do naj¬ 
višega mjesta, razpituje kod graditelja, kako će se što sagra¬ 
diti i urediti, gdje će se smjestiti ovaj stroj, a gdje onaj. 

Sa skela mu pokazuju obzidani, ali zasad još odozgo od- 
kriveni prostor predviđen za strojarnicu, nedaleko toga mje¬ 
sto za uredovnicu, blagajnu i dizalicu, koja će ići kroz dva 
kata sve do tavana. 

Luka nekoliko dana nije prolazio kraj toga gradilišta, 
niti se zanimao za Kranjčevu gradnju. Imao je svojih briga 
i poslova. Kad jednom naiđe, zastane na cesti i upita neko¬ 
ga seljaka: 

— Što to Ruda gradi? 

Seljak se začudi tome pitanju: 

— Kako, zar ti još ne znaš? 

Luka zavrti glavom: 

— Ne znam. 

Čovjek mu dobaci, naglasivši izgovorenu rieč: 

— Vatrenku! v . 

Stari je vodeničar iznenađeno otvorio usta i razširio oci, 
kao da je tek sada progledao. Seljak je bio sretan, što mu 
može dati i druge informacije: 

_ Da, da, gradi paromlin i pilanu! Zgrada će imati dva 

kata. Mlin će biti uređen bolje nego onaj zadružni u Markotinu. 

_ Tako? — promrmlja vodeničar, samo da se nešto ka¬ 
že, da baš ne šuti. 

— Iz Njemačke je beštelovo mašine. Na zimu bi mogo 
započet s poslom. Godina je dobra, meljave će bit dosta. 

Kako je neobziran bio taj čovjek! A što će on, Luka, s 
vodenicom ? 

Pravo reče seljak u razgovoru, koji je sam nastavio, stva¬ 
rajući logične zaključke: 

_ ... Nitko više ne će mljeti u Markotinu! Samo morđa 

’naj, koji ni’ dobar s Kranjcem! . . . Čemu ćerat konje i kola 
daleko, kad u selu imaš novu vatrenku, kake neja ni u va- 
rošu?! ... 

Njegovu vodenicu nije seljak ni spomenuo. Sjetio se samo, 
kako je Lukin sin Ivša bančio ono u »Crljenom bircauzu«, p a 
r*0C0 ! 

_E, moj čiča Luka ! Vidiš li ti, kolika je to zgrađurina! 

Pomisli samo, koliko je tu tvoji’ cigli! Sin ti je ostavio u Ru¬ 


dinu bircauzu težke ’iljade, a sad Ruda 'gradi sebi vatrenku i 
pilanu . . . 

Nije se moglo znati, da li u tim riečima ima sažaljenja ili 
poruge. 

Vodeničar čvrsto stisne zube. 

Svladao se i šutke prešao preko te primjetbe. Čovjek je 
rekao istinu. On nije kriv, što ta istina Luku boli i peče. 

Da, Ivša je svojim razkalašenim životom, razsipnošću, 
omogućio Rudi Kranjcu, da stekne još veći imutak, a Kranjac 
će time, vatrenkom i pilanom, upropastiti Luku, uništiti nje¬ 
gov vodenički posao. 

Gradnja nove vatrenke ostavila je na Luku težak dojam. 
Kako ga se to ne bi dojmilo, kako to ne bi'osjećao duboko u 
duši i srdcu, kad je u životu primao udarac za udarcem i sno¬ 
sio nesreću za nesrećom!? Izgubio je »Glogovicu«, odrekao se 
svoga razsipnog sina, a sad je zaprietila opasnost i vodenici. 

Međutim, Luka nije pripadao onome kovu ljudi, koji od¬ 
mah klonu, pokleknu. On će prihvatiti nametnutu borbu, ra¬ 
dit će dan i noć u svojoj vodenici, samo da udovolji zahtjevi¬ 
ma mušterija; ne će popustiti i uztuknuti pred paromlinom, 
odreći se vodenice, koju je nasliedio od starih i čuvao kao dje¬ 
dovsku baštinu. 

Dok je on živ — vodenica mora ostati na Savi, u pogonu! 

^ Samo da ima s kim raditi! Gluhoniemi je Roka slaba po¬ 
moć. Na njega se ne može uviek osloniti. 

Već se više puta dogodilo, da su mušterije imale kakvu 
posebnu želju. Ako je u vodenici bio samo Roka, a Luka ne¬ 
gdje u selu, kod kuće ili na njivi, onda su mušterije morale 
ostavljati starome vodeničaru pismene poruke. Kad bi Luka 
došao u vodenicu, Roka bi mu pružio papir, na kojemu je bila 
uoruka, i. starac je tako saznao želje svojih mušterija. Ne¬ 
prilika je bila u tome, što Roka, kad bi ostao sam, nije mo¬ 
gao otcu reći, ni od koga je primio hranu na meljavu, ni ko¬ 
liku količinu. Srećom, selo je bilo malo, Lukine mušterije stal¬ 
ne i kroz dugi niz godina uviek iste, pa je Luka već po vre¬ 
ćama znao, čija je u njima hrana i kako kome treba mljeti. 

Drugčije je to bilo, dok je Ivša još bio u zadruzi. Tada je 
starac mogao sedmicama ostati na vodenici, jer je kod kuće 
ipak bila mužka glava, koja je mogla voditi gospodarstvo. 
Nekad je Ivša bio na vodenici, a otac na stanu ili kod kuće u 
selu. Posao se i tada odvijao redovito, bez smetnji i zastoja, 




148 


149 


jer je i Ivša bio upućen u vodenički zanat. Kako je inače 
bistar i otvoren, samostalno je mogao voditi cielo poslovanje. 

Međutim, ta su vremena prošla i Luka se morao pomoći 
s Rokom, kako je znao i mogao. Nije mu preostalo drugo, ne¬ 
go da što češće na dvie strane nadzire rad, na vodenici i na 
svome gospodarstvu. 

I za mlađega čovjeka bila bi to prevelika i težka dužnost, 
a kamo li za starca, koji je već prevalio šestdeset i morao 
mnogo toga podnieti u svome životu, osobito u posljednje 
vrieme, kad mu je Ivša svaki dan zadavao nove brige. 

Što sada, na primjer, radi? Kuda se skita i od čega živi? 
— pitao se starac, žureći se iz sela na Savu, da ondje opet 
provede koji sat na vođeničarskom poslu. 

Mislio je na Ivšu, premda se odmah počeo ljutiti sam na 
sebe, što se obazire na toga svoga sina, koji prema njemu, 
svom otcu, nije nikada imao obzira, niti se za njega brinuo. 

Od sestre je dakako čuo, da je Ivsa došao iz zatvora, Mi se 
ona ipak nije usudila priznati, da je bio i u njihovoj kući i da 
je dobio od nje ručak. Starac bi se zacielo razbjesnio, možda 
naljutio i na sestru, pa joj ne bi skoro oprostio, što je Ivšu 
pustila u kuću. 

Dok je razmišljao o Ivši i vodenici, svašta mu je palo na 
um. Rađale su se različite misli, među njima i takve, kojih se 
on odmah htio odtresti, odagnati ih, da ga ne smućuju. 

Gradnja Kranjčeva paromlina posve ga je zbunila. 

Sam je zapazio, da su mu misli pobrkane. Čas mu je na 
pameti vodenica, čas nova »vatrenka«, čas Ivša — ^čas Roka. 
Odjednom se sjeti, da bi u gospodarstvu trebalo nešto učiniti, 
ali nije te misli izveo do kraja, ier ga ponovo spopade tuga i 
zabrinutost zbog vodenice. 

Na savski nasip, u blizinu mjesta, gdje je stajala vodeni¬ 
ca, vodio je kosi kolni put. Nasip je sa strane kopna bio obra¬ 
stao travom i izdaleka se zelenio, izdižući se iznad nizkoga zem¬ 
ljišta, livada i pašnjaka, što su se prostirali uz obalu rieke. 

Na tisuće puta popeo se Luka Vođeničarev na taj nasip- 
Nije bio visok, ali je Sava u ljetno doba obično duboko u svome 
koritu i čovjek bi ugledao rieku tek kad bi došao sasvim 
gore na nasip. 

Površina joj se cakli na sunčanoj svjetlosti, a nedaleko uz 
obalu crni se stara Lukina vodenica, koje se kolo neumorno 
okreće. 


S ljubavlju i užitkom gledao bi Savu i išao po nasipu, kru- 
žeći s njega pogledom po slavonskoj i bosanskoj strani Posa¬ 
vine. I sada je vodenica bila nizko, duboko izpod nasipa, jer je 
Sava bila mala i na slavonskoj strani vidio se kilometre dugi 
li i stotinjak metara široki pješčani žal ili suhi dio riečnoga ko¬ 
rita pokriven šljunkom. A kad bi Sava narasla, visoko bi uzdi- 
t gla i Lukinu vodenicu. U proljeće ili jesen dogodilo bi se, da je 
površina rieke bila gotovo ravna s krunom nasipa. Vodenica je 
' tada kao kuća stršila visoko iznad nasipa i sasvim mu se pri¬ 
bližila. Opadanjem rieke spuštala se sve niže i niže, a ujedno i 
udaljivala od nasipa sve dalje i dalje. 

Luka stoji na nasipu i gleda vodenicu. 

Kolo se još okreće, ali dokle? 

Luka se zađihao, umorio od puta. Sjedne na rub nasipa, 
da se malo odmori. Misli na vodenicu, gleda je i sam sa sobom 
govori: 

— E, ostarili smo, ostarili! ... Vrime je, da idemo u pen¬ 
ziju ! .. . Pretekli su nas mlađi i jači.. . S njima se ne moremo 
mjerit. 

Istina, odlučio je, da se uhvati u koštac s mlinom — i uhva- 
1 [ tit će se! —, ali zna on, što je to paromlin, kakva je golema 
! razlika između njega i vodenice! Vidio je on već velike paro- 
' mline na valjke, bio u njima i gledao, kako rade. Zgrade su to 
na dva na tri kata, a u njima množtvo strojeva, kotača,, mlin¬ 
skoga kamenja, remenja. Sve se to vrti, sve šumi i tutnji, tako 
■ da se trese ciela zgrada. A vani negdje u strojarnici sve ođhu- 
kuje parni stroj, što se izdaleka čuje, kad se približavaš paro¬ 
mlinu. Jeđnomjerno huči stroj, kao da neki gorostas nepre¬ 
stano glasno udiše i izdiše zrak iz svojih golemih pluća. 

Vidio je, kako u Markotinu pred zadružnim mlinom »Slo¬ 
ga« stoji ciela kolona kola natovarenih vrećama. Mlin melje 
naveliko i ima daleko veći kapacitet od vodenice. Luka to sve 
zna sasvim dobro i zato se boji te nove, opasne konkurencije, 
koju će težko izdržati. 

Ona će mljeti mnogo brže, bolje i na raznovrstne načine. 

Vodenica se u tome pogledu ne može s njime ni uzpoređiti. 

Luka to u sebi priznaje, ali se nikako ne će pomiriti s mi- 
: šiju, da njegova vodenica kapitulira pred Kranjčevim mlinom. 

— Tjerat ću mak na konac, pa kud puklo da puklo! — go- 
I vori Luka i miluje pogledom staru vodenicu, koja mu je sada 
I nekako još draža, nego što je prije bila. 

' 

Odmorio se, ustao i poštapljajući se na đrenovu batinu 
krenuo nasipom. Išao je samo kratko vrieme, pa se spustio niz 
nasip do rieke i svoje vodenice. 

Na vra tim a se pojavio Roka s brašnenom mlinarskom ka¬ 
pom na glavi. 

Bio je radostan i mahao rukom na otca. 

— Sretan si ti, što ništa ne znaš! — pomisli Luka. 

Došao je zamieniti sina i pustiti u selo, da može navečer 
otići malo u ašikovanje. Momak se na to tako naučio,^ da je 
jedva čekao zamjenu. Zato ga je toliko i obradovao otčev đo_ 
lazak na Savu. 

Sad će on brzo skinuti sa sebe staro, radno, brašneno 
odielo, oprati se u Savi, obući se »za selo« i požuriti u Hra- 
stbvicu. 

Nabrat će kod kuće jabuka i krušaka, pa kad padne večer, 
otići Ajdamakovima, gdje ga čeka Kata. Darivah će djevojku 
voćem, a ona će ga zadovoljno primiti i poslagati jabuke i 
kruške po svom staklenjaku u kućaru. 

Luka se nasloni na vrata vodenice i zagleda za sinom, 
koji je odlazio u selo. Mladić se popeo na nasip i prije nego 
što se spustio na drugu stranu, okrenuo se prema vodenici i 
još jednom mahnuo rukom prema njoj i otcu. 

Starac se nasmieši. 

Dobar je bio njegov sin Roka>. čestit i vriedan, samo je 
šteta, što je mao manu i bio manje sposoban za posao. A 
marljivom Luki bio je posao uviek na pameti. On je za vode¬ 
nicu i gospodarstvo trebao mnogo ruku, mnogo poslenika. 

Cienio je samo rad i kod njega je čovjek vriedio samo 
onoliko, koliko je radio. On je pak svagdje pružao drugima 
primjer, kako treba raditi. Prvi je u kući ustajao, a posljednji 
liegao. Nikad se nije tužio, da je umoran i da mu je težko ra¬ 
diti, jer se svakoga posla prihvatio s voljom. Tada pak ne bi 
šuštao ili klonuo, dok posao ne bi bio dovršen. 

I sad on osjeća, da ima još dosta snage u svojim mišica¬ 
ma, da je tjelesno jak gotovo kao i prije nekoliko sedmica, 
do onih nesretnih događaja, koji su ga tako potresli, ali je 
duhom klonuo i zbog toga počeo sumnjati u uspjeh svoje 
borbe s Kranjčevim mlinom. 

Zabrinjuje ga i to, što je sviestan, da su mu misli kađkađ 
pobrkane. U duhu mu se neprestano stvaraju nove pređočbe, 
jedna slika potiskuje drugu, miešaju se i izlaze pred njega u 
takvom obliku, kao da ga žele poplašiti. Luka ih tjera od sebe,. 

kao dosadne muhe, kad navale čovjeku u lice, ali se one uviek 
ponovo vraćaju i on ih se ne može odtresti. 

| Takva je na primjer i ona misao o Ivši, u savezu s nje¬ 
govim životom i radom, njegovom budućnosti. I ta se misao 
često vraća i nameće Luki, premda se on ljuti i ne će da zna 
za toga razsipnoga sina. Nešto je u njemu ipak jače od srčbe, 
l nešto, što prevladava sva ostala čuvstva. 

Za »lipog Ivšu«, koji se naučio na lak i bezbrižan život, 
nastaše težki dani. Na selu, gdje nema bezposličara kao u 
gradu, ne da se živjeti bez rada. Svatko tu ide za svojim po¬ 
slom. Svatko nešto radi, pa makar čuvao svinje ili goveda. 
Ne može se ni zamisliti, da bi se tko usred ljeta radnim danom 
šetao selom ili provodio vrieme u ljenčarenju. To bi za selo 
bila biela vrana, na koju bi svi upirali prstom. Tako je Ivša 
nekoliko dana proveo u bezposlici. 

Kad bi prolazio Širokim šorom ili otišao do središta sela, 
vidio je, kako ga suseljani gledaju neobičnim pogledom, sum¬ 
njičavo, nepovjerljivo, kao što se gleda samo nepoznat i sum¬ 
njiv stranac. Prije se družio s najiztaknutijim ljudima u selu, 
-■ sva su ta mlađa »seoska gospoda« bili njegovi prijatelji, s ko¬ 
jima je on izpraznio mnogu litricu vina, često bio u družtvu po 
gostionicama i u lovovima, pio bratimstvo i bančio do zore. 

I Njihov se odnos prema Ivši odjednom promienio, kao da 
su se svi ugledali u pisara Tunicu. Izbjegavaju susret s Ivšom, 
a ako ga ne mogu izbjeći, onda jedva progovore s njim neko¬ 
liko rieči i već se opraštaju, odlaze dalje. 

Znade Ivša, što to znači. Grize ga to i peče, ali on samo 
kađkađ škrine zubima ili smrsi psovku na račun prijatelja, 
koji su se tako brzo iznevjerili i zaboravili, koliko je on svoga 
novca potrošio u njihovu družtvu. 

— Dok sam imao para, bio sam dobar! — reče Ivša sam 
' sebi. — Onda su mi laskali i vrzli se oko mene, samo da me 
što više izkoriste. 

I S jednim se prijateljem htio posavjetovati, što da sada 
počne, kad se vratio iz zatvora i trebao prihvatiti posla. 

— Najbolje ti je, da odeš u sviet! . . . Da sam ja na tvo¬ 
me mjestu, ne bi dolazio u PIrastovicu. Što ćeš tu, kad nemaš 
više ni pedlja zemlje? Babe te naveliko ogovaraju i zovu u 
selu Ivša »Razsulović« . . . 

Ivši je to bilo neugodno slušati, jer se prijatelj po svoj 
prilici slagao s mišljenjem ostaloga svieta u Hrastovici. 

Javno, je mnienje u selu bilo dakle protiv Ivše Vodeniča- 
reva. 

Samo neke ženske, razpuštenice i udovice, uzimaju Ivšu 
zaštitu i poručuju mu, da dođe k njima. Jedna je već bila 
»žena u godinama«, sama na priličnom posjedu, pa joj je 
udario u oči mlad i zgodan čovjek. Htjela ga /je svakako pri¬ 
vući i zato bi se upravo nametnula Ivši, da ih on nije sve 
odbio. 

Žene su ga svakako htjele oženiti. 

O tom one vode brigu, čim tko ostane udovac, a Ivša se 
s Teroru razišao prije njezine smrti i po shvaćanju tih žena 
nije ju uobće trebao »žaliti«. Mogao se odmah oženiti. Zato 
su mu govorile: 

— Rasta okiivaš, rasta se ne ženiš? . . . Uzmi sebi makar 
i mrva stariju, samo ako nješta ima! .... I ’nako ne mo’š 
više birat ko njekađ. Ta, njeko se mora brinit za tebe, nje- 
ko ti mora skuvat jelo, polužit rubine! Ne ’š valjda živjet 
sam ko pustinjak, a ima žena, koje bi ćele poć za tebe! 

I one bi mu odmah nabrojile nekoliko svojih znanica i 
prijateljica, koje su dolazile u obzir. 

— Proštundiraj čilu stvar, pa se odluči! . . Šta bi ti fali¬ 
lo? .. . Imo bi ope’ svoju kuću, zemlju, konje i kola, sve ko 
čojk! Došo bi na gotovo. 

— Manite se vi mene! . . . Ne ću se ženit! — odgovorio bi 
Ivša. 

Još uviek se on nadao, da će se moći baviti kakvom tr¬ 
govinom ili inače kojim sličnim poslom, koji će mu omogućiti 
život. 

S Kranjcem je bio već godinama veoma dobar. 

Otiđe k njemu u »Crljeni bircauz«. Činilo se, da je Rudu 
obradovao Ivšin dolazak, jer ga je dočekao razširenih ruku, 
ponudio mu odmah, da sjedne i donio njemu i sebi po čašu 
vina. 

— To ja častim! — rekao je Ruda Kranjac. 

On se zanimao za Ivšu, raspitivao, što sada kani poduzeti, 
a kad mu Ivša otvoreno reče, da je ostao bez sredstava za ži¬ 
vot i da bi trebao barem nešto novca, da može sam započeti 
kakav posao, Kranjac se uozbiljio,' vrtio glavom i naborao če¬ 
lo, kao da je jako zabrinut: 


153 


— To će ići težko, veoma težko!. — kazao je Ivši. — Tko 
ti danas mcže pozajmiti novaca? Znaš i sam, da naši seljaci 
nemaju i jedva skucaju ono malo, što moraju dati za porez, 
da im državne vlasti ne odtjeraju posljednju kravicu iz sta¬ 
je . Mi drugi, na primjer ja, nemamo . . . Vidiš i sam, 
e’a sam započeo graditi. To danas stoji mnogo novaca. Ne 
znam, ni odakle ću ih smoći! 

Kranjac se izpričavao Ivši i ujedno postajao sve hladniji 
prema njemu. Nestrpljivo je pogledavao na uru i napokon re- 
’kao: 

— Mi smo dobri, stari prijatelji, i ja bih ti rado pomo¬ 
gao, ali ne mogu. Meni sada, kad gradim, treba svaka dese¬ 
tica, svaka stotina! Skup je građevni material, skupa radna 
snaga, skupi strojevi! - . . Gdjegod što naručiš, svagdje ti 
zapapre, kao da je čovjek našao novac na putu! 

I Kranjac je već ustao, da pođe na svoju gradnju. 

Ivša ga zapita: 

— A ne bi li ja mogao kod tebe dobiti kakvo namješte- 
nje ? . . . Evo, gradiš mlin, imat ćeš i pilanu, sigurno ćeš ku¬ 
povati šumu u okolici. Trebat ćeš ljudi, pomoći, pa sam mi¬ 
slio, da možda uzmeš mene . . . 

— Za šumu i pilanu doiazi moj brat! — brzo odvrati 
Kranjac. 

— Pa zar da kod tebe u mlinu ih inače nigdje ne bi bilo 
ni jednog mjesta za mene? — ne vjerujući upita Ivša. 

Kranjac se tobože zamislio, kao da razmišlja, ima li ili 
nema takvo mjesto u svome budućem poduzeću. 

— Čekaj, možda će se nešto naći! . . . Dok se sjetim, što 
bi ti čovjek mogao dati. Kakvo mjesto i službu . . .? 

Ivša je unapried znao, da ne treba gajiti veliku nadu, jer 
je Ruda Kranjac bio licemjeran i često se pretvarao. 

— Da, sad znam! — promrsi Ruda Kranjac i lupi se ša¬ 
kom po čelu. — Graditelj mi je nešto govorio, da će trebati 
pomoć . . . Nego, da li bi ti htio raditi na gradnji? ... Ja 
mislim, da bi ti to dobro došlo. Imao bi odmah svoju plaću i 
ne bi više ni o kome ovisio, niti bi morao koga moliti! 

— Ma, da, imaš ti pravo, al’ o kakom se poslu tu radi? 
— upita Ivša. 

— Eh, kad je čovjek u nuždi, onda se to ne pita! — od¬ 
vrati Kranjac i počeša se iza uha, što ie uviek bio najbolji 
znak, da je u neprilici i da ne zna, što bi rekao. — Uostalom, 

ti si naučio raditi, tebe to ne će smetati, a ne će ti biti ni ta¬ 
ko težko ... 

Ivša nestrpljivo ponovi svoje pitanje: 

— Pa reci već, što bih ja morao raditi na tvojoj gradnji? 

Kranjac se nakašlje i slegne ramenima: 

— Tja, . . . trebo bi još jednog ili dva radnika, koji bi no¬ 
sili ciglu. S druma na gradnju . . . Plaćam dobro, po satu: 

Ivša se zabezeknuo. 

Najviše ga iznenadila Kranjčeva drzovitost, jer Ivša je to 
smatrao drzovitošću, što mu je Kranjac kao starom prijate¬ 
lju ponudio najniži posao na gradnji, a zna, da se Ivša, kao 
okretan i bistar čovjek, može upotriebiti i za druge, važnije 
i bolje poslove. 

— Ti se šališ! — reče on Kranjcu i još se nasmieši, mi¬ 
sleći u sebi, da je doista Kranjac napravio s njim šalu i ništa 
više. ' 

— Ne, ne! Ozbiljno ti velim. 

A kad je Ivša na te rieči uvrieđeno ušutio, Kranjac se za¬ 
čudi : 

— Pa što se ljutiš? . . . Nije sramota raditi, ma kakav 
bio posao, samo ako je pošteno . . . Što sam ja sve bio u ži¬ 
votu i što sam sve radio, a pogledaj danas! Kad sagradim 
mlin i pilanu, bit ću najbogatiji u selu! 

Ivša u mislima uzporedi sebe s Kranjcem. 

Kakve li razlike! Ruda osim nešto novca nije imao nigdje 
ništa, kad se naselio u Hrastovici. Bio je bez kuće i kućišta, 
sad gradi mlin na dva kata i stanbenu kuću, kakve nema 
nitko u selu! Ivša je naprotiv bio domaći sin, član bogate se¬ 
ljačke zadruge, imao liep posjed i sve, što treba uzto, ali svoje 
dobro nije znao sačuvati. 

Kranjac napreduje, penje se sve više, a on pada sve dub¬ 
lje. Osjeća Ivša, da mu tu nitko ne će. i ne može pomoći, da 
je to valjda njegova sudbina i da zato mora doživjeti podpu- 
nu propast. 

— Čuješ, Ruda, ja sam kod tebe u bircauzu ostavio mlo- 
go novaca —- pokuša on još jednom djelovati na Kranjca —, 
bili smo uviek dobri prijatelji, zar mi ne bi mogao pozajmiti 
jedno pet ’iljađa? . . . Pošteno ću ti vratiti, jer se nadam, da 
bi uskoro zaradio duple novce! 

Kranjac zavrti glavom: 

— Nemoguće, Ivša! . . . Trebam i sam. Još sam se za¬ 
dužio, podigo veliki zajam kod jedne banke u Zagrebu. Inače 
ne bi mogao sve to ni sagraditi, nabaviti. Šta ti misliš, koliko 
to stoji r 

Zabrinuo se Ivša, spustio glavu. 

Da je znao, da će ga Ruda tako odbiti, ne bi ga ni molio, 
ne bi se barem ponizio pred tirri »došljom«. On se, kao i svi 
starosjedioci u selu, ipak smatrao boljim od tih naseljenika, 
različitih »kuferaša«, što su se skupili bogzna odkuia, pa ma¬ 
kar s vremenom stekli i bogatstvo. 

Domaći su se prema njima smatrah kao ljudi boljega so¬ 
ja, kao neko plemstvo, koje ima za sobom dugu predaju. 

Stotine godina žive na toj zemlji, u svome selu, gdje ima¬ 
ju kuće i »grunt«, gdje su im se rodili i umrli mnogi pređi. 
Svaka je stopa zemlje tu njihova, natopljena njihovim zno¬ 
jem i njihovom krvlju. Po toj zemljici gazili su im djedovi i 
pradjedovi, obrađivah je i kao graničari branili svojim miši¬ 
cama. 

Nijedan dakle od tih seljaka nije tu od jučer, nego je sva¬ 
ki starosjedilac, što mu daje i izvjestna veća prava, kako mo¬ 
ralna tako i materialna. Hrastovčani su na primjer pravoužitni- 
ci u okolnim šumama, iz kojih od starine svaka kuća dobiva 
godišnje određenu količinu ogrjeva, a kad se podižu nove 
zgrade, ima pravo na drvenu građu. 

Domaći ljudi mnogo drže do pogodnosti i prednosti, koje 
su stekli prema doseljenicima, pa se zato kao starosjedioci i 
uzdižu iznad njih. Ponose se svojom seljačkom predajom, noš¬ 
njom i običajima, a u tome se pogledu zaista nijedni od tih do¬ 
seljenika ne mogu s njima mjeriti. 

Isti taj ponos, ponos na staru seljačku tradiciju, pokazao 
je i Ivša u razgovoru s Rudom Kranjcem. Nije uobće ozbilj¬ 
no shvatio njegov priedlog, da mu na gradilištu nosi opeku. 

Ivša se unatoč tomu, što je sada bio u neprilici i bez no¬ 
vaca, smatrao boljim od Rude, premda je ovaj postao bo¬ 
gataš. 

Tko je zapravo taj Ruda i odakle se dotepao u Hrasto- 
vicu? Niti narod zna, što su mu i kakvi su mu bih roditelji, 
ni da li su kadgod imali svoj krov nad glavom. A za njega, 
Ivšu, zna se, čiji je i odakle je, zna se, da je starosjedilac i 
pravoužitnik. 

On ostaje Ivša Vodeničarev i domaći sin, pa baš da ne¬ 
ma u džepu ni jedne krajcare! Novac — bogatstvo ili siroma¬ 
štvo — na to ne utječu. 

Da je Ivša bio napit, možda bi i napao Kranjca, jer bi 
se još više uvriedio na onu njegovu ponudu, ali je bio triezan 
i zato se mogao svladati. Slušajući njegovo izpričavanje, Ivši 
je dva, tri puta došlo, da prezirno pljune i okrene Rudi leđa. 
Što da moli gorega od sebe? Kad bi bio takvoga materialnog 
stanja kao Kranjac, a Ruda kao on — izvadio bi mu nekoliko 
tisuća i dao, ne trenuvši okom. Ne bi pitao, ni kada će ni ka¬ 
ko će vratiti taj novac. 

Učinio bi to, zacielo bi učinio, jer je takve naravi i jer 
nije žalio novac, dok ga je imao u svojim rukama. 

Gostioničar je već htio otići. Ponovo je nestrpljivo gledao 
na sat i na vratima opet zapita Ivšu: 

— Dakle, ti se ne bi htio prihvatiti onoga posla, koji sam 
ti ponudio? 

Ivša samo pokaza glavom, da ne će. 

Gostioničar nastavi 

— Dobro. Od volje ti je!... Ustručavaš se i valjda oba- 
zireš na sviet. Nemoj misliti, da će ti taj sviet pomoći! . . . 
Nitko ti ne će pružiti koricu kruha, ako budeš u nuždi! . . . 
Još će se radovati tvojoj nesreći! . . . Da, takav je sviet! 

Poznavao je Kranjac ljude i njihove značajeve. 

No i Ivša bi sam došao na te misli. Od tih misli i savje¬ 
ta Rude Kranjca nije imao koristi. 

Kad je opet bio sam i duboko se zamislio u svoj položaj, 
došao je do spoznaje, da mu tu u Hrastovici nema obstanka 
i da se mora makar na neko vrieme smjestiti u koje drugo 
mjesto. 

— Otići ću u Markotin. Možda će se ondje naći štogod 
za mene! — zaključi Ivša i još se istoga dana pješke zaputi 
u obližnje trgovište. 

Nije vjerovao, dapače ni u snu pomislio, da će tako brzo 
morati napustiti svoje rodno selo. 

Težko mu je bilo pri duši, kad se ma i na kratko vrieme 
razstajao od Hrastovice. Težko kao i svima drugima seljaci¬ 
ma, kojima se činilo, da sviet prestaje na granicama njihova 
seoskoga hatara. 

Ivša je govorio u sebi: 


— Ako sam spo na to, da budem tuđi sluga ili nadničar, 
ne ću barem biti u Hrastovici, gdje me svatko poznaje! Otić 
ću u drugo selo ili u varoš, pa nod iznova započet život . . . 

I Ivša se nastani u Markotinu. 

Nitko u Hrastovici nije znao, kako ondje živi i čime se 
bavi. Njegovi suseljani, koji su vozili onamo hranu na melja¬ 
vu, vidjeli su ga kadkad u Markotinu i o tome poslije govo¬ 
rili kod kuće. Osobito su izticali, da nije više onakav kicoš, 
kakav je prije bio, i da se prilično zapustio. 

One razpuštenice i udovice iz Hrastovice, koje su ga kod 
kuće salietale svojim ponudama, pisale su mu nekoliko puta 
u Markotin i slale mu »poruk’«, da dođe k njima u goste. 

Jedna od njih, koja je bila mlađa ženska i upravo se na- 
rivavala Ivši, poslala mu je pismo napisano po šabloni se¬ 
ljačkih pisama, koja počinju ovako: 

»Putuj, putuj, pismo moje, dok ne dođeš, ge je drago mo¬ 
je, a kad dođeš, otvori se i pred njime pokloni se! Neka gle¬ 
da, neka čita, nek za moje zdravlje pita!« — i Ivša je doista 
čitao to pismo, s podrugljivim smieškom na licu. U pismu je 
bio i stlačeni već sasvim suhi cviet, koji je priložen u znak 
ljubavi. 

Druge, starije ženske, pisale su mnogo stvarnije. One su 
ga htjele pridobiti svojim dobrom i blagom: 

— . . . nisi valjda zaboravio, što tije Govorila nena te¬ 
ma, kadsi još bio u rastovice šta biti falilo daju poslušaš imam 
dva Brava uranita i Kravu što daje 10 litri mlika nadan imam 
ve godine petnajs meteri žita ibiće nađamse isto tolko kola 
kukuruza živijo bi ko Bubreg u loju i bijo svoj gazda nebise 
potuco odnemila donedraga da svit u selu divani eno ivsa vode¬ 
ničarev gazdinski sin lunja po markotinu mjesto daje osto u 
svom rodnom mjestu pase pošteno oženijo i jope privatijo 
Pluga i motike . . . 

Na tri četiri stranice prostog listovnog papira sa širokim 
modrim crtama bilo je tintovnom olovkom napisano mnogo 
toga, što mu je ta žena htjela reći i čime ga je htjela osvojiti, 
ah je on prema svemu ostao hladan i ravnodušno čitao na 
kraju pisma: 

— ... eto živa željo i lipi moj ivša svesamti Napisala 
štomije bilo na srcu i naduši znaš Janje medno kako zatobom 
Venem i uzdišem kada ova sitna slova pišem . . . 

Ta su »sitna slova« međutim bila i te kako krupna i na 
nekim im mjestima nisu bili dosta široki ni veliki razmaci izme¬ 
đu modrih crta listovnoga papira, koji je imao crtovlje kao 
školska bilježnica. 

Ivša je poderao nesamo ovo, nego i sva druga takva pi¬ 
sma primljena iz Hrastovice i na njih uobće nije odgovorio. 

Jedanput se samo javio svom otcu. 

Poslao mu pismo, u kojemu je najprije iztaknuo, da ništa 
od njega ne traži i da mu ne piše zato, što bi možda trebao 
novaca ili kakvu drugu pomoć, nego mu se samo javlja, da 
zna, gdje je i moh ga, da mu poruči, kada će biti Rokino 
vjenčanje. 

Po sadržaju se pisma ipak vidjelo, da je Ivša popustio 
otcu i da se možda barem donekle urazumio. 

Stari je Luka drhćućim rukama držao to pismo, čitao ga 
i popratio nekim mrmljanjem, koje Stana nije mogla ra¬ 
zumjeti. 

Dok je inače sva pisma, koja je doduše veoma riedko pri¬ 
mao, odmah ostavio među različne papire, gdje se nalazilo 
množtvo dopisnica i pisama još iz vremena prije svjetskoga 
rata, ovo je Ivšino pismo spremio u svoj džep i nosio sa so¬ 
bom desetak dana. 

Pročitao ga je još nekoliko puta. Dapače i kradom, da 
to Stana ne opazi. 

I druge je stvari tih dana tajio pred njom. Sestra nije 
znala,, da je on već po treći puta bio kod Andre Matijakova. 
Imali su nekakve razgovore, koji su vjerojatno dugo potraja¬ 
li, jer se Luka uviek vratio od Matijakovih prilično kasno, 
što inače nije bio njegov običaj. 

— Šta je s tom zemljom? — pitala bi Stana. — Ide je¬ 
sen, trebalo bi je poorati i posijati. 

— Ne brini se ti za to! — rekao bi Luka i samo uzdah¬ 
nuo, po čemu je ona zaključila, da to pitanje još uviek nije 
riešeno. 

— Zar se Matijakovi ne mogu odlučiti, da nam je vrate? 

— Eto vidiš! — promrsio bi stari vođeničar i odmah pre¬ 
šao na drugi razgovor, da ne mora govoriti o »Glogovici«. 

Sestra je vjerovala, da on to čini zato, što ga boli srdce 
za tom zemljom i zbog toga o njoj najradije šuti. 

Međutim, Luka je imao i drugih razloga. 


Kad bi se poveo razgovor o njihovim kućnim brigama i 
poslovima, Luka se znao potužiti pred sestrom, da mu se po¬ 
sao već otima. Ne može ih svladati niti može, kao nekad, do¬ 
spjeti na sve strane. 

Ona je to uviđala. 

Misleći na Ivšu tetka je ponovo pokušala djelovati na 
brata, da se pomiri sa sinom. Prošlo je već neko vrieme, od- 
kako je Ivša bio u Markotinu, a sviet je u selu pripoviedao, 
da živi u bieđnim prilikama. 

Netko je kazao rieč dvie, drugi su još malo dodali, kao 
što to obično bude, pa je to Ivšino stanje prikazano još cr¬ 
njim nego što je doista bilo. 

Stana se nadala, da će se smekšati starčevo srdce, kad 
čuje, da je sin u nevolji, ali se iznenadila njegovim riečima. 

Kao da uživa u tome, Luka joj dobaci: 

— Nek samo pati! ... On je i zaslužio, da tako prođe! 

. . . Pustit ću ga da gladuje, pa će morda bolje poštivat ’nu 
koru krušca, koju seljak s tolko muke stvara ne samo za 'ne 
vriedne ljude nego i za trudove! Naučit će činit tu našu ze¬ 
mljicu natopljenu krvlju i znojem. Onda će viđet, kak’o je ona 
blago i kako je treba čuvat! 

— A! šta ti to ’asni, kad je on svoje već prorajto ? — upi¬ 
ta sestra. 

— Baš zaoto! Nek se kaje, neka ga mrva peče savjest, 
jer se samo tako more čojk očistit od grija i postat bolji! 

Začuđeno je gledala brata, kao da ne vjeruje svojim uši¬ 
ma. Nikad prije brat nije upotrebljavao takve rieči. 

Gdje je to samo čuo? — mislila je starica. — Govori, ko 
kad štije iz knjige! Morda je nješta slično čuo u crkvi. 

Zapravo nije bilo ni jedno ni drugo. Luka je sam došao 
do tih misli i zaključaka, razmišljajući o Ivši i njegovoj pro¬ 
šlosti. 

Da je sestra mogla prodrieti u dubinu bratove duše, od 
krila bi neke tajne, koje bi joj mnogo štošta razjasnile. 

— Ti si, brate, zbiljam posto čudan čojk! — kazala je 
Luki, ne shvaćajući, da taj dobričina može biti prema rođe¬ 
nom sinu tako tvrda srdca i nepopustljiv do krajnjih granica. 

Ona je Ivši već sve oprostila. 

Dapače mu je kradom — da brat za to ne zna — poslala 
u Markotin dva paketa, u kojima je bilo kruha, slanine i ne- 

što kolača. Žalila je Ivšu i još uviek vjerovala, da će se po¬ 
praviti. 

— Ni’ on više, ko prije! — kazala bi bratu. — Eto, pi So 
ti je! ... Ne ljuti se na tebe, a i kako bi se mogo ljutit na 
svog otca, na svog roditelja!? , . . Okanio se i lošeg druš¬ 
tva, koje i jest svemu krivo! ... Ne mo’š ga ubit! Znaš. 
kako se ’no velji: svoje se meso ne jede! 

Otac je glavom pokazivao, da se ne slaže s tim mišlje¬ 
njem. Dogodilo bi se, da bi se Luka — prije je to bila redo¬ 
vita pojava, naime neposredno poslije Terine pogibije — brzo 
razbjesnio i Stana se tako poplašila, da bi odrnah ušutjela. 
Sad se već dalo s njim govoriti i čim je sestra vidjela, da ga 
ne će spopasti bies, nastavila bi svoje nagovaranje: 

— Ako se vrati na pravi put, bude ope' marljiv i čestit, 
rasta mu ne bi oprostio? . . , Ne ’š valjda čilog vika zlobit 
svoje dite! 

— Dokle ćeš ti meni punit uše s tim stvarima? — prie- 
korno bi upitao vodeničar i sestra je napokon ipak morala 
prestati. 


13. 

Dođe jesen. 

Prestali liepi ljetni dani, lišće je na drveću požutjelo i po¬ 
čelo opadati. Udariše kiše, koje su dugo lievale. Putevi se u 
selu pretvoriše u kaljuže, a jarkovi kraj kuća napuniše blat¬ 
nom vodom, često je brijao i hladan vjetar. Seljaci su rano 
natovarili na sebe svu svoju zimsku odjeću i već se vidjelo, 
kako se voze na kolima zaogrnuti u težke, debele kabanice s 
kukuljicom prebačenom preko glave. 

Po dvorištu i pred kućama ljudi su gazili blato obuveni 
u drvenjake, glomazne klompe, u koje su zimi — ili kad bi se 
vozili na kolima — natrnali još i slame, da im bude toplije. 

Ružno je u selu za tih kišnih dana, punih vođe i blata. Sve 
su kuće bile mokre. Seljaci su, da sačuvaju bolju odjeću i 
obuću, oblačili svoje najgore tralje. Nigdje nije bilo vedrih, 
šarenih boja, nego je sve bilo nekako sivo i tužno. Navečer 
se pak nije čula po seoskim šorovima momačka i djevojačka 


pjesma. Svatko bi se rano zavukao u svoju kuću, a i rano 
legao, da štedi svietlo. Ma koliko se nekome činio malen izdatak 
za petrolej, seljacima je to bila prilična stavka u njihovu kućnom 
proračunu. Oni su štedjeli nesamo na petroleju, nego i na žigica¬ 
ma kao i na drugim ovakvim sitnim jeftinim stvarima, jer su 
njihovi prihodi zbog nizkih ciena gospodarskim proizvodima i 
bezdušnog izrabljivanja seljaka od strane nesavjestnih trgovaca 
i veletrgovaca, bili veoma mali i jedva dostajali za pokriće naj- 
nužđnijih potreba seljačkoga doma. Mnogi su se siromašniji se¬ 
ljaci morali i zaduživati, plaćajući zelenašima visoke kamate. 

Jesen je međutim vrieme, kad se seljačka kuća mora 
snabdjeti s različitim stvarima, osobito »robom«, odjevnim 
predmetima. Kupuju se veće količine soli, (za kućanstvo, kla¬ 
nje svinja i blago), nabavlja obuća i odjeća za zimu, uzima 
šećer i petrolej. Za to sve treba novaca, pa se mora voziti na 
trg po nekoliko kola natovarenih do vrha s vrećama punim 
hrane, da bi se mogla kupiti u trgovini kakva prnja i platiti 
dugovi za porez, koji je iz godine u godinu bio sve veći i ne- 
podnošljiviji. 

Ajđamakovi su te jeseni imali velike izdatke. 

Pava se nije bez razloga unapried poplašio, da će morati 
duboko posegnuti u kesu i mnogo novaca potrošiti na kćer. 
Taj trošak ne bi nikako mogao pođnieti, da nije odtjerao na 
sajam dvoje goveda. Međutim su i goveda bila veoma jeftina, 
pa je vidio, da će morati prodati još štogod, da udovolji 
svim onim željama, koje su imale Franca i Kata. 

U okolici zaređaše jesenski sajmovi. Kad je Pava Ajda- 
makov došao do novaca, odvezao se sa ženom i kćerkom na 
dva takva sajma, da biraju i kupuju robu za Katinu vjenčanu 
opremu. 

Premda je Kata išla u bogatu zadrugu, mati je htjela, da 
joj nabavi svega što više i bolje, jer je znala, da će sav sviet 
gledati na to, što će Kata đonieti Vodeničarevima, Kad se nje¬ 
zine stvari budu selile od Ajdamakovih u njezin novi dom, seo¬ 
ske će babe brojiti kola, na kojima će se voziti pokućstvo i 
ostalo, pa ako toga bude malo i sve stane na jedna ili dvoja 
kola, ogovarat će ih ciela Hrastovica i rugati se njihovoj siro¬ 
tinji. 

Zato je Franca užurbano spremala opremu, slagala otarke, 
nove vreće od domaćega tkanja, nove hasure, ponjave, jastuke 
i t. đ. Nabavljena je i fina svila i veća količina zlatne žice, od 

čega će se budućoj snasi navezti divna šamija, kakve nema 
nitko u selu. 

Na jedan sajam išla je Kata sa svojim budućim svekrom. 
Stari je to narodni običaj, po kojem je svekar dužan kupiti 
snahi ćebe, s kojim će se mladenci pokrivati. Osim toga kupuje 
joj i daruje i druge stvari. 

Kati se činilo, da će propasti u zemlju od stida, kad je je¬ 
dnog jutra čiča Luka Vodeničarev stao pred njihovu kuću s 
kolima i došao, da je pozove na sajam. U kolima je bila i nje¬ 
gova sestra Stana. 

Na sajmu su izabrali fino, težko ćebe od čiste vune, s du¬ 
gim, mekanim dlakama, koje su stršile na ćebetu kao na ovci. 

Stari je vođeničar bio izvrstno razpoložen i nije žalio no¬ 
vac, nego je vodio Katu od jedne šatre do druge, da djevojka 
pogleda sve, što ima na sajmu, pa izabere sebi ono, što joj se 
najbolje sviđa. 

Gledali su neku svilu i baršun. Kata bi to rado uzela, ali 
joj se činilo, da je ciena robi previsoka: 

— Joj, skupo je to! .. . Ko more tolko platit! — rekla je 
trgovcu pod šatrom, ali se nato javio vođeničar Luka: 

— Samo ako se tebi sviđa!... Uzet ćemo, pa po što bude! 
Ni’ valjda sto ’iljada meter, da ga ne bi mogli platit! 

Ona je stidljivo spustila glavu i tako pogledala starca, da 
je on po njezinu pogledu vidio, da joj se roba doista sviđa i da 
bi je ona rado uzela. 

— Ajde, odrežite samo kolko treba! — dobaci on trgovcu 
i odmah se maši za debelu listnicu, da plati kupljenu robu. 

Svratili su dakako i pod licitarske šatre, gdje se Luka 
također nije pokazao škrt, nego nakupovao budućoj snahi 
slađkiša i šećera, da joj je moglo biti dosta za cielu sedmicu. 

S punim rukama robe i darova došli su u gostionicu, gdje 
su u dvorištu bili ostavili kola i konje. 

U »bircauzu« je, kao na sajamski dan, svirala glasba i 
vladalo sjajno razpoloženje, koje je ubrzo prešlo i na staroga 
Luku. 

— Dugo već nisam bio tako vesel! — priznao je on Kati 
i Stani, neprestano ih nudio, da piju, pa i sam pio više, nego što 
je to inače njegov običaj, jer je vođeničar bio poznat kao trie- 
zan čovjek. 

Kata se izprva osjećala gotovo neugodno u družtvu njih 
dvoje, jer je to bilo prvi puta, da je ostala sama s njima i još 
k tome kroz duže vremena, ali kad je vidjela, da joj Luka na¬ 

stoji što više ugoditi i svakoj joj želji udovoljiti, priučila se na 
njega i njegovu sestru, kao da su ođuviek bili zajedno. 

Ponosno je sjedila u kožnatom »sicu« kraj svog budućeg 
svekra, u njegovim liepim masivnim kolima, koja su vukla 
dva debela, snažna konja. Za »sieom« se šćućurila, okrenuta 
njima leđima, strina Stana i pazila na stvari, koje su bile u ko¬ 
lima pokrivene pokrovcem. 

Roditelji je dočekaše s nestrpljenjem. 

Zanimalo ih, što je sve dobila na vašaru od svog budućeg 
svekra i koliko su Vodeničarevi platili darove. Kata se nije 
mogla nahvaliti. O Luki i Stani moglo se zaista reći samo 
najljepše. 

— Obadvoje su bili prema meni jako dobri! — kazala je 

roditeljima. , . v ... 

U njoj se sada učvrstilo uvjerenje, da ce doci u čestitu 

kuću i da doista nema razloga da se boji. 

Izčeznula je i ona plašljivost, koju je. osjećala pred gluho- 
' niemim Rokom, jer su se sada i njih dvoje znali zbližiti i spo¬ 
razumjeti. 

Te su jeseni znali kadgod zajedno otići navečer u.selo, na 
divan ili komušanje kukuruza. Na divanu se zabavljali s osta¬ 
lom mladeži i gledali njihove igre, u kojima je nekad i Kata 
i sudjelovala, što dobričini Roki nije bilo krivo. 

Gotovo sve su te igre slične, a svrha im je, da pobude 
dobro razpoloženje i smieh te omoguće djevojkama i momcima, 
da se koji puta i poljube. 

U punoj sobi mladeži jedna bi cura stala kraj vrata i 
povikala: 

— Ja gorim! 

Netko bi već zapitao ili bi se javilo više glasova odjednom: 

— A-za kim? 

— Za mojim »zumbulom«. 

Taj je »zurnbul« međutim bio kakav crnomanjasti momak 
Mato ili Ivo, koji bi priskočio djevojci i pred svima je poljubio. 
Neki su ejelovi trajali prilično dugo i djevojke su se jedva 
otele od svog »zumbula« ili »šeboja«, što bi na divanu izazvalo 
kod mlađarije mnogo smieha i šaljivih primjetbi. 

— Hej, đostaaa! — dobacivali su momci. 

— ššššic! ... ššššic! — dovikuju drugi, kao da tjeraju 
mačke. 

Zatim bi stala kraj vrata druga djevojka, rekla, da »gori«, 
a kad bi je zapitali »za kim«, već bi se našao kakav »ljiljan« 
ili »ružmarin«, koji bi učinio ono isto, što i »zumbul«. 

Došla je na red nova igra. Zapravo ista, samo u drugoj 
varijanti. Mladež se sada igrala »buve«. 

Jedna od djevojaka iz Širokoga šora preuzela bi ulogu 
»buve«. Naime, sjela na stolicu i okrenula mladeži leđa. 

— Buvo, okreni se! — kazao bi koji momak. 

— Ja. ne ću! — odgovara »buva«. 

— A doklje? 

— Dok Kata ne poljubi Roku! 

I tada bi Kata morala poljubiti Roku, a poslije toga stav¬ 
ljala bi »buva« dalje zahtjeve, dok se ne bi svi izljubili. 

Ako se na divanu nađu i svirači, obično tamburaši, seljački 
momci, zasvira se kolo, »mista«, »rokoko«, »hopa«, a mladež 
poigra, da se sve tresu stakla na prozorima. Ori se pjesma za 
pjesmom i mieša sa zvukovima tamburice: 

»Dika zumbul, a ja bjela lala, 

Pa se lala zumbulu dopala!« 

Poslije pojedinih pjesama sve frcaju duhovite poskočice, 
kojima je ta pjesma i glasba začinjena, da pustopašna mla¬ 
dost dade još više oduška svom neobuzdanom temperamentu. 

Momci se upravo natječu, tko će jače udariti nogama u 
pod, kad poskoče u kolu, tko snažnije i oštrije zazviždati kroz 
zube ili neočekivano krisnuti. 

Nekome taj zvižduk smeta i para uši, a netko u njemu 
uživa i vidi znak posebnog bećarskoga razpoloženja. 

Bilo je i ženskih, »bećarastih«, koje su znale u kolu za¬ 
zviždati isto tako kao i mužkarci. Dapače i bolje, samo su sa 
kadkad ustručavale pred ostalim djevojkama i snašama. 

Tek na divanu, gdje bi se za goste našla i koja oka rakije, 
ili u svatovima poslije obilne gostbe i pića, razpalile bi se i te 
bećaraste ženske, pa svojim rezkim zviždukom u kolu presie- 
cale glasbu. 

Već dan prije svatbe napunila se vodeničareva kuća tu¬ 
đega svieta i bliže rodbine. Radilo se doduše cielu sedmicu una- 
prieđ na pripremanju različitih jela za svatovsku gostbu, ali 
je oko toga bilo zaposleno samo nekohko žena, dok su sada 
bili na okupu svi »kuvači« i sve »kuvačice«, koji su imali pune 
ruke posla, da izvrše posljednje pripreme. Vodeničarevi su bo¬ 
gata zadruga, imaju dosta rodbine i mnogo prijatelja pa se 
očekivalo, da će u svatovima biti oko stotinu osoba. Za dva tri 
dana toliki broj osoba može u neprestanom čašćenju potrošiti 
goleme količine hrane. 

Žene su čistile neko trideset komada peradi, mužkarci 
bili u dvorištu zabavljeni poslom, oko »tranžiranja« zaklanoga 
brava. U pivnici je susjed Marka spremao boce za sutrašnji 
dan i raztakao piće. Često je morao teglicom vaditi rakiju iz 
buradi, a tko radi oko meda — sladki su mu prsti. Tako se i 
Marka dobrano napio šljivovice i vina, da mu je nos procvao 


kao ružica. .... , ... 

U sobi, kuhinji, na triemu, u komori, pivnici, na dvorištu 
svagdje se vrzu ljudi, radeći svoje poslove. Iz kuće se sin mi¬ 
ris svježe pečene kobasice, koja se prži na štednjaku, a p 
kolnicom već spremaju kazan za topljenje slanine. 

Strina Stana, sva brašnena, samo nadzire ženske poslove, 
trčkara iz komore u kuhinju, grabi brašno, mast, secer, vuče 
posuđe, slaže tanjire i jedaći pribor za svatove. Luka vođenicar 
vrze se oko muškaraca, razgovara se s ljudima, nudi ih pićem i 

sav sretan pjevuši sam sebi: 

»U kući se prži, vari, 

<-*• ” - - 


Od ruke do ruke idu sajtlici i oke s rakijom. Dok mužkarci 
piju čistu, ženski se sviet časti medenom rakijom, koja čovjeka 
veoma lako prevari i uhvati prije nego što se tomu nadao. Ras¬ 
položenje raste. U kući se i na dvorištu žamori, bruje mnogi 
glasovi, a kadkad zaori i pjesma. v . 

»Kuvači« natežu boce s rakijom, šale se sa ženama i sami 


sebi nazdravljaju: 

— U zdravlje naši’ žena . . . muževa! 

Tu netko prasne u smieh, tamo cikne onako tanko, visoko 
— misliš: čuje se na drugi kraj sela. Žene hihoću na mastne 
žale dobro razpoloženih »kuvača«, koji ih zadirkuju i drazkaju 
riecima. 

v — Ajd’ vraže! ... Id’ otale, nečišnjače! — brane se mlade 
snaše ili vraćaju »kuvačima« šilo za ognjilo. 

A stari ljudi, kojima nije više do ovakvih šala, rade svod 
posao, pijuckaju i razpredu razgovor o konjima, o davno pro- 
hujalim događajima, ratu i »solđačiji«. Od vremena na vrieme 
zapjevaju neku »starovirsku«, odtegnutu pjesmu, ali su im 
glasovi bili hrapavi i često su morali »podmazati« grlo Luki- 
nom šljivovicom. Napokon bi i sami uvidjeli, da im to pjeva¬ 
nje nikako ne ide, pa su ga prepustili mlađima, a bolje se pri¬ 
hvatili boca. 

Pitah su jedan drugoga: 

—- Koje si ti godine narukovo? 

Bila su to sve stara godišta, pozvana pod oružje odmah 
poslije okupacije Bosne, u predposljednjem deceniju prošloga 
stoljeća. 

Razgovor o vojničtvu tekao bi satima: 

— Ge si ’no služio ? 

— U Varadinu. 

— Kod »zibcigera«? 

— Da, da. 

— 9’ §' a i' de . mu > to nisam zno! — a zatim je slieđilc 
opisivanje glavnih doživljaja, zapovjednika, častnika i doča- 
stnika, sjećanje na drugove, s kojima se služilo u istoj »kum- 
panije« i t. d. 

Svaki se od njih ponosio time, što je služio »solđaeiju«. 
Ta, kakav je to muškarac — mislili su oni — koji nije bio voj¬ 
nik! I doista se na ljudima vidjela razlika između onih, koji 
su bili vojnici i onih, koji nisu. Njima je kao graničarima im¬ 
ponirao vojnički život, oni su se ponosili svojim vojničkim du¬ 
hom i držanjem. Za seljaka je uostalom, prije svjetskoga ra¬ 
ta,^ bio odlazak u vojsku jedina prilika, da vidi svieta i nauči 
nešto više, nego što je to mogao naučiti, sjedeći kod kuće. 

I u mirno doba poslije ukinuća granice služili su ti naši 
seljaci, potomci slavnih graničara, po tri i više godina u vojs¬ 
ci, nesamo u Hrvatskoj, nego i izvan nje, naučili se na vojnič¬ 
ku stegu, na urednost i točnost, koje su se držali do duboke 
starosti. Svaki onaj, koji je bio vojnik, imao je i vojničko di¬ 
zanje, bio je otvoren i otresit. Pazio je na svoju vanjštinu, 
vojnički zafrkao brke i ne bi se bojao doći ni pred samog ca¬ 
ra. A oni, koji nisu bih vojnici, nisu imah ni vojničkog drža¬ 
nja. Brzo bi se zapustih i još razmjerno mladi pogurili, vukli 


noge, imali obješene brkove i težko se snalazili i pred »obcin- 
skom gospodom«, ma da su to sve bili domaći ljudi, a kamo 

1: u kotaru ili negdje dalje u gradu. . , ,. 

Stari šu se ljudi sjećali tako svoje mladosti i pnpovledali 
u vodeničarevu dvorištu svoje vojničke zgode i nezgode, pa 
dok su se »zibcigeri« hvalili svojim huncutarijama i veselim 
dogodovštinama, jedan se čiča hvalio, kako je služio kao ko¬ 
njanik negdje u Tolni. 

_ , e da si ti vidio, Jtako su za mnom cure gledal«.., 

kad bi ja došo na urla’b, u crljenim lačama, u čizmama sa 
špornama! Na glavi mi mala crljena kapa, a o pasu tezka > 

l3a i pješaci »zibcigeri«, ma koliko da su se ponosili sa svo¬ 
jem pukovnijom, pogledaše nekako zavidno bivšega onjani < . 
Siećali su se oni, kako je on nekad jahao kroz selo i uc o 
druge, kako se treba držati u sedlu. O tome se onda govorilo 

u cielom Širokom šoru. v . 

Međutim, ne daju se stari»zibcigeri« i u šali rugaju o- 

njaniku^ nama je ipak W i„ bolje! Mi smo petlje eg- 

secira bih fraj i išli lipo u špancir u varoš, a vi ste dan 

samo štale čistili! . ., . 

Na ovu primjetbu svi udare u smieh, ali konjanik im trn 

osta dužan, nego reče: „ arn s 

_ Ni’ to baš bilo tako! Kad smo mi ja®ik kroz varoš, 
vas pješake niko n ’ ni pogledo! Sve su frajle gleđ 

^^Ovo bi se zadirkivan je možda još pretvorilo 1 u prepirku, 
da nije k njima došao domaćin Luka vodenicar p j - 

— Ta šta se prićerujete o ’nome, što je bilo pa pros o. .- 
’De vi pijte i jedite, pa mrva i zapjevajte, da se čuje g 

se svatba tračit! , 

I čiče bi opet zapjevali svojim hrapavim glasovima »sta¬ 
rovirsku«: 

»Svaka cura meriše pomadom, 

Vrag ju znade, ko joj sekser dade! 

Stari »zibcigeri«, da još malo bočnu »ulanera«, namignu 
jedan na drugog i povedu novu: 

»Varadinu — ti si na bedemu, 

Imam diku u tebi medenu!« 

Luka sluša te pjesme i sve se smješka, dok mu neki n r L 
jatelj iz mladosti ne dobaci: 1 

• ~ Eto vidiš - taki smo ti mi ziboigeri! ... Pa i tvoj ie 

sm Ivsa bio zibciger! Znaš, kako se ’no pjevalo: »Zibciger! 
zelene parole — to su prave bekrije i lole!« . . . S nama nf 
mogo niko izić na kraj! 

_ , Ni i e on m f sli i °> kako će te rieči djelovati na staroga Luku 
selje mCara ’ 1 t0 baS Sada ’ kad Se U kući s P rema veliko ve- 
I drugi se sjetiše Ivše. 

Ugrijam pićem i dobro razpoloženi nisu ni opazili, da se 
domacm smrknuo i spustio glavu. Ljudi navališe pitanjima: 

tove?” Da ’ Zblljam ’ sta Je s Ivšom ? • • • • ’Oće 1> doć u sva- 

— Jeste 1’ mu javili u Markotin? , 

Luka je grizkao usnicu, ne znajući, što bi rekao. 

— Pa još ima vremena! More stić večeras ili sutra ujutro ! 
pnmieti netko od mlađih ljudi, umiešavši se u razgovor. 

— Da, ima vremena! — promrmlja i Luka pa ode dalje. 
Čuo je još za sobom kako ljudi govore, da Ivšu treba ža- 
bije St ° ^ ^ et ° S onako spadao i nedužan gotovo dopao ro- 

6 bl °, n to Počinio, za što su ga bili osumljičili! Isti- 

hi rJn^ i « V f Ja ’i al , ima U Sebi J' oš tolko Poštenja, da ne 
bi mogo izvršit ’nako zlodjelo! 

— Bećar je! . Ko zibciger! — našali se bivši »ulaner«. 

i 1 VOdemC f ra ne l to se stežkal °. Pokunjio se, snuždio 

1 zavukao u jedan kucar, da ga nitko ne vidi. 

i ., Izvana dopirao žamor mnogih glasova, čula se pjesma 
napitih žena, a dva tri puta netko je dozivao domaćina,, 
vicuci u dvorištu: 

Oj, čiča Lukaaa! . . . G’e si se sakrio, da te nige ne 
moremo nac! 6 

Otvarah su redom vrata na kućarima, pokušali ući i on¬ 
dje, gdje je on bio, ali se Luka iznutra zaključao. 

Nije htio otvoriti, niti se htio javiti, 
v.. 11 tome kućaru imao je barem mira i mo^ao raz- 

Sr^vZt 1 m StVarima ' k0je se nisu ticaIe ^ k °S a dugoga. 
..tvar je to, koju on osjeća u svom srđcu i svojoj duši pa ne 

spadaju na ostali sviet. J P 



Štogod su se pripreme za svatbu bližile kraju, štogod je 
na dvorištu bilo manje posla, to je bio i manji žamor, koji je 
odanle dopirao u kućar. Sad su se već čuli samo pojedinačni 
glasovi ... ’ v 

Ljudi poslije dovršena posla i čišćenja na dvorištu odose 
u kuću, da se ondje malo ugriju i večeraju. 

Rano se smračilo. . 

Nasta večer. Po starom običaju uoči vjenčanja skupi se na¬ 
večer u momkovoj kući ili u dvorištu, ako je liepo vrieme, 
mnoštvo seoske mlađarije, koja ondje igra kolo i veseli se do 

neko doba noći. v 

Roka se još popodne dovezao kolima sa Save, ušao u svoj 
kućar i preobukao za doček mlađarije. Tetka mu je spremila či¬ 
sto bielo rublje i blagdansko odielo, zakitivši mu novi plisaru 
šešir umjetnim cviećem, koje mu je kupila za vjenčanje. 

Luka je sve do noći ostao u kućaru, pa kad ga Stana opa- 
:zi, začuđeno upita: 

— A ge si ti, brate, nige te čojk ne more naći? 

— Ni’ mi dobro! — izpričavao se Luka, jer ne htjede ni 
snjoj reći, što ga muči i zašto se uklonio od svieta. 

Stigli su svirači, seoski mladići s tamburama, koji odmah 
udarile kolo. Sa svih strana njihova šora dolazila je mladež 
u manjim i većim skupinama, da u prostranom dvorištu igra 
bolo. 

Dok su momci i djevojke igrali, pjevajući pri tome razli¬ 
čite pjesme i poskočice, u sredini kola stajali su tamburaši i 
kraj njih jedan mladić, koji je držao u ruci petrolejsku svjetilj¬ 
ku, da mladež ima svietla. Mladoženja je sav razdragan s okom 
rakije u ruci išao od momka do momka, od djevojke do dje¬ 
vojke, pružajući im bocu i nudeći ih tako, da piju. 

Roka je častio mladež i svirače, koji su ga tapšali po ra¬ 
menima, nazdravljali mu i iskreno željeli svaku sreću. 

On je samo kimao glavom. 

Po izražaju njihovih lica vidi, da su dobro razpoloženi, ve¬ 
seli, da mu nešto prijateljski govore, što on doduše nije mogao 
razumjeti, ali zato možda ipak naslutiti. 

Iz kuće su izašle i mlađe snaše, koje su tokom dana bile 
zaposlene u vodeničarevoj kući kao »kuvačice«.. Uhvatiše se u 
kolo, a ono se sve njise, povija i vijuga, dok djevojke za uda¬ 
ju brzo pjevaju poskočice: 

»Zeleni se zimzelen, 

Udat ću se na jesen, 

Udat ću se o Mi’olju 
Baš za diku svoju!« 

— Ću haj, haj! — podvikne koja vragoljasta snaša. 

Resači se tresu, igrajući kolo, tamburaši udaraju u žice 
sve brže i živahnije. Htjeli bi zamoriti mladež, ah se momci i 
djevojke ne daju. Zažarenih obraza igraju dalje, tempo je sve 
brži, dok konačno glasbeniei ne smalakšu i ne prestanu sa 
svirkom. 

v — Još!... Još! — kliče neumorna mladež željna kola i 
izživljavanja u zanosu ove brze i temperamentne igre. 

Tamburaši se samo pogledaju, zakimaju jedan drugome 
glavom, isprave i protegnu malo prste te opet zasviraju kolo. 

Pjevaju se nove poskočice: 

»Zelen orav — debel ’lad, 

Žen’ se, diko, dok si mlad, 

Žen’ se, diko, dok si mio, 

Ma siroma' bio!« 

Kolo postaje sve veće, proširuje se, jer u dvorište nepre¬ 
stano dolaze drugi momci i djevojke, koji se hvataju u kolo. 
Tko ne će igrati, taj stoji u mraku iza kola i gleda, kako se 
mladež zabavlja. To su većinom momci s ćulama u ruci. Čekaju 
svršetak kola i razlaz mladeži, da se mogu priključiti djevojka¬ 
ma i odpratiti ih do kuće. 

Netko od njih ode dalje u dvorište, u mrak, izvuče izpođ 
»štrikane rekle« starinsku kuburu i opali hitac u zrak. 

— Ožežiii! 

— Oboriii! — podviknuli bi momci u kolu na prasak ku¬ 
bure, dok su se neke ženske prestrašeno trgnule, gledajući, 
gdje se to puca. 

Stara Stana nađe također malo vremena, da izađe iz kuće 
i pogleda kolo na dvorištu. 

— Ajd u kolo, strina Stano! — viču joj »kuvačice«. 

Njezin se odgovor gubi u svirci, pjesmi i žamoru mladeži. 

—- Davno je prošlo moje igranje! — veli ona nekima, što 
stoje kraj nje. 

Kolo se polako okreće, vrti, i kad »kuvačice« opet dođoše 
na prijašnje (mjesto u blizinu strine Stane, silom je povukoše 
k sebi u kolo. Malo se nećkala i opirala, ah kolo ide dalje, bez 


zastoja, pa i strina Stana s njim zajedno. Htjela — ne htjela, 
morala je i ona malo igrati u kolu, a vidjelo se, da unatoč 
svojim godinama još uviek igra bolje od mnogih mlađih snaša. 

Roka se smješka i uhvati do nje. 

Nema samo Luke, koji je inače gotovo cieli dan bio veseo 
i pred nekima dapače rekao, da će i on još jedanput poigrati 
u kolu, u svatovima svoga sina Roke, pa da će mu to začielo 
biti i posljednji puta u životu. 

- f Veselit ću se i igrat ću — kazao je susjedu Marki 
jer ja petlje nejam više kog ženit, a dok mi unuci budu za ze- 

nitbu, zacielo ću već bit u grobu. ... „ ,. 

Valjada se ope’ njege zavuko! — mislila je Stana, tražeći 

pogledom svoga brata. . . 

Vidjevši, da i strina Stana igra, uhvatiše se u kolo i stan 
»zibcigeri«, koji su se već bih tako napili, da su u igri samo 
tapkali nogama na mjestu i jedva^ ih vukli. 

Kolo je potrajalo do kasne večeri ^ v . 

Kroz širom otvorenu kapiju izlazi mladež, zaputivši se svo¬ 
jim kućama. Šorom još neko vrieme odjekuje njezina pjesma, 
koja se polako gubi u daljini. Oni, što su još kao »kuvaci« 
ostali u dvorištu kod Vodeničarevih, pogledaše u nebo osmo 
zviezđama i rekoše: 

— Vedro je, sutra će bit lip dan! 

— Svatba će se moć dobro otračit. Barem nam ne ce sva¬ 


tovi pokisnit i gazit po blatu. 

Stari vodeničar Luka bio je te večeri u kući zaručnice svog 
sina Roke, gdje je dugo sjedio uz oku rakije i razgovarao se sa 
svojim »prišom« Pavom, dok su ženske zajedno s nekim su- 
Hmrr-šnvale oosliednie pripreme za vjenčanje. 


15. 

Osvanulo divno jesensko jutro. 

U vodeničarevoj kući skupih se kićeni svatovi. Mlade, iiepe 
»đeveruše« odjevene u raznobojnu svilu. Glave im krasi umjet¬ 
no cvieće i pletenica, a na grudima im bljeskaju dukati. ^Vra- 
goljaste snašice, koje su kao »kuvačice« imale jedinu dužnost 
da poslužuju i vesele goste, zakitile su svoje zlatom izvezene sa- 

lnije dugim bielim guščjim perjem, što je stršilo i vijorilo se 
iznad šamija. Suknje su im s obje strane bedara visoko pod- 
primljene, podignute, tako da se sa strane vidi »šlingeraj« na 
skutima i malo gole noge oko koljena. Čarape su im u crvenoj 
ili drugoj živoj boji, samo do koljena, svezane šarenim podve¬ 
zicama, na koje bi bećaruše pričvrstile i malo žuto zvonce, pa 
kad idu ili igraju, ono neprestano veselo klepeće. 

Ženske su se za svatbu fino obukle, nabielile i narumenile. 
Kao lutke kreću se po kući punoj gostiju. Nude ih rakijom i 
postavljaju mnoge tanjire, jedaći pribor, boce i čaše na dugač¬ 
ke stolove zastrte bielim stolnjacima. 

Svirači su tu, čuje se cilik »jegeda« uz pratnju bugarija i 
duboke zvukove »begeša«. 

Mlade, vatrene snaše i djevojke, željne plesa, sastavile su 
kolo u malom krugu i već se tresu u igri, polako pomiču i po¬ 
skakuju, pjevajući: 

»Pletenico — diko djevojačka, 

A šamijo — vrag te nametnio!« 

Iju-iju-iju-ju! . . . Ju!... Ju .. . Ju! — podcikuju žene kao 
u svatovskom veselju, a negdje na dvorištu puče netko iz lo¬ 
vačke puške, jedanput pa drugi put. 

Krišti se i ciči, primaševi prsti sve brže i brže skaču plešu 
i drhte po napetim žicama. 

Kum, prikumak, stari svat, »debela kuma«, starosvatica i 
»čauš«, koji će svojim šalama i dosjetkama veseliti svatove —- 
svi su već na okupu. Šaljivčina čauš objesio je po starom obi¬ 
čaju za svoj šešir dugi i kitnjasti lisičji rep, pa zadirkuje sna¬ 
še, koje ni njemu ne daju mira: 

— Trebo si ti taj rep metnit sebi tamo, kud pasira, a ne 
na glavu! 

— Samo vi nadrcujte*) čaju — veli on njima —-, pa ćete 
čut, što još nikad niste čule! Ni” ni meni m’a mat' jezik izplela! 

Kad s kojom ne može izać na kraj, naglo se uz nju sagne 
do zemlje, kao da će je odozdo uhvatiti za nogu, pa se ženska 
poplaši, cikne i brzo ugne. 

— Id’, vraže, što sam se pripala! 

— Ta, ne boj se! Zar ne vidiš, da je šala! — kaže »čajo« 
i zadovoljan odlazi dalje, da nastavi svoje »ko medijan je«. Na 

* izazivajte 

leđima i po ramenima sve mu se klima dugački i debeli li¬ 
sičji rep. 

Domaćin Luka obukao se u blagdansko odielo i upustio u 
ozbiljan razgovor s kumom Lovrom, koji ce na vjenčanju ku¬ 
movati Roki. Vodeničara veže s Lovrom staro kumstvo i pri¬ 
jateljstvo sklopljeno još za njihovih pradjedova. Lovra je bio 
i Lukin vjenčani kum, pa kršteni i krizmeni kum Lukme^dje- 
ce Ivše i Roke. Luka je opet kumovao njegovoj djeci i unučadi. 

Uz njih stoji i mladoženja Roka. U novom, tamno-modrom 
ođielu. Biela mu je košulja na prsima zlatom izvezena, plišani 
šešir zakićen »ružicama« i dugim, svilenim vrpcama, koje pa¬ 
daju na ramena. Oko šešira mu uzka, svilena hrvatska troboj- 
nica. 

Mladić je nekako zbunjeno i gotovo plašljivo gledao mno¬ 
štvo ljudi, koje se vrz-lo po njihovoj kući. Da su to bili sami 
muškarci, ne bi ga toliko ni smetalo, ali je tu bilo i mnogo žen¬ 
skih, još k tomu bogato odjevenih i nakićenih, _ koje su išle 
ponosno i držale se samodopadno kao paun. Pazile su na sva¬ 
ku svoju kretnju glavom i tielom, samo da im se ne bi štogod 
na toj kićenoj nošnji i ukrasima pokvarilo, popustilo ili izgu¬ 
žvalo. 

Rođaci i drugi svati prilaze Roki, rukuju se s njim i nešto 
mu govore. On sa smieškom na licu pruža svakom bocu s ra¬ 
kijom i nudi muškarce cigaretama iz velike, pune kutije nabav¬ 
ljene za svatbu. 

Čauš Pero nezadovoljan je sa sviračima i tumači im, što 
treba svirati, a primaš samo žmirne očima na svatovskog lakr- 
dijaša, kao da veli: 

— ’Oću, ’oću. gazda Pero! . . . He, he, znam ja tebe, lolo! 

Napokon krenuše u crkvu. 

»Đever« je još prije otišao po mladu, kući njezinih rodi¬ 
telja. Oni će odanle ići u crkvu u posebnoj povorci, u pratnji 
svoje najbliže rodbine, a poslije vjenčanja spojit će se obađvie 
skupine svatova i zajedno s miadencima krenuti na objed k Aj- 
damakovima. Popodne će se nastaviti kod Vođeniearevih, gdje 
će biti večera, prikazivanje darova i gostba kroz cielu noć i cieli 
sutrašnji dan. Ako svatovi izdrže, bit će i duže, dok traje 
jela i piia. Tako je unaprieđ utanačeno po »razporedu«, koji su 
sastavile Stana i Franca. 

Iz kuće vodeničareve zadruge pošla je u crkvu duga po¬ 
vorka svatova, kakva se riedko vidi u Hrastovici. Šorom se on 
pjesma i svirka. Podcikuje se i uzvikuje: 

— Iju-iju-iju-ju! ... Ju! ... Ju ... Ju! .. . 

Na kućama se redom otvaraju prozori i pokazuju glave 
radoznaloga svieta, koji zadivljeno gleda kićerie svatove. Čuvši 
pjesmu i svirku djeca i žene iztrčaše na kapije. Čude se bogato 
odjevenim đjeverušama, mladim snašama »kuvačicama«, a naj¬ 
više veselom čaušu Peri s lisičjim repom na glavi i starom svatu 
s čuturom u ruci, okićenom krasnim izvezenim otarkom. 

Povorka je tako dugačka, da na njezinu početku ženski 
sviet p'jeva jedno — na kraju povorke neki stariji ljudi drugo. 
Oni su se već prije vjenčanja »nakitili«, pa i sad idu, noseći 
boce u ruci i pomalo pijuckajući putem. 

A stari svat kogagod sretne na ulici, svakog nudi, da po¬ 
tegne iz svatovske čuture. 

— E pa živ i zdrav bio! Daj, Bože, mnogo sreće Roke i 
njegovoj Kate! — vele ljudi i navrnu čuturu na usta. — Nek 
im bude sretno i berićetno! 

— Bože daj! — kaže stari svat, začepi čuturu i potrči za 
ostalim svatima, da ne bi zaostao. 

Kod crkve se skupilo množtvo svieta. 

O tim se velikim svatovima govorilo u selu deset dana una- 
pried. Radoznale su ženske jedva dočekale dan Rokina vjen¬ 
čanja. Zanimalo ih, kako će se držati »taj njemak«, jer je to bio 
prvi slučaj u selu, da će se vjenčati gluhoniem čovjek, a htjele 
su vidjeti i koliki će to biti svatovi, kako će mlada biti odjeve¬ 
na, da li će biti vesela ili žalostna, jer se u Hrastovici širio 
glas, da Kata polazi za Roku samo za volju svojim roditeljima, 
koji bi je htjeli pod svaku cienu udati u bogatu kuću. 

— Ona se trebala udat za majstora! Ta, mat joj je uvik 
govorila, da Kata ne će poć za Šokca, — rekla bi koja seoska 
olajkuša. 

Bilo je tu kod crkve nekoliko mladih parova, koji su došli 
na vjenčanje, ali se ni o kome nije vodilo toliko računa, koliko 
o Vodeničarevima. Sva je pažnja svieta uperena, na njih, svi 
gledaju Rokine svatove. 

Brbljave babe mjere pogledima goste iz svatovske svite, 
osobito ženske, i ogovaraju naveliko: 

— Vidi, vidi, pa i ’na sužnjara Aga pozvana je u svatove 
k Vodeničarevima! Ona im baš ni’ niko i ništ! Devete peći ža¬ 
rilo ! 

— Čija 1’ je samo na njoj tako fina bluza svilom puco- 
vana? 


— ’Ko joj je do dukate, da i’ metne na sebe? 

— Kiti se tuđim perjem! A u kući često neja u proljeće 
ni prove! 

Mlade snaše i djevojke većinom su zavidjele Kati, ali ne 
na tome, što će se udati za zgodnog i čestitog momka, nego 
zato,,što ide u bogatu kuću, na »veliki grunt«. 

— Džaba ti i bogatstva i svega, kad će imat muža njema- 
ka! Nikad joj ne će kaz’t, da ju volji, nit će joj prišapnit kaku 
sladku rič! — tješila ih je jedna druga. 

— Jest, ima falinku, to je istina — dobacila bi koja sna- 
ša, što je stvarnijim očima gledala na taj slučaj — al’ će barem 
kod njega fino živjet! Šta imaš od čojka, koji more govorit, a 
neja grunta ? Da ti skreše kojekake psovke i da zajedno s njim 
čilog vika kuburiš! 

Prepirale su se i svaka osta kod svoga: 

— Neka tako! . .. Zar ti ne znaš, kako se ’no velji: »Nije 
blago ni srebro ni zlato, neg je blago, što je srdcu drago!« 

— Godinu, dvi, a onda to projđe! 

— E, kako kod koga! 

Sviet je pred crkvom uz stazu načinio špalir, kroz koji su 
morali proći svi svatovi. Radoznale su se žene neprestano di¬ 
zale na prste, da vide, gdje je svatbena povorka i hoće li sko¬ 
ro stići. Neke su izkrenule vrat, gledajući preko velikog mnoš¬ 
tva osoba, koje se skupilo pred crkvom. 

— Idu, idu! — čulo se u mnoštvu i glas se širio od jedne 
osobe do druge. 

—. Pera je čauš! 

— Lovra kum, a njegova žena »debela kuma«! 

— Ko je stari svat? G’e su đeverUše? 

— Je 1’ vidiš mladoženju? — zapitkivali su oni, što su bili 
dalje u gomili i zbog toga nisu mogli sve. vidjeti. 

— Tu je! .. . Dolazi i Kata sa svojima! ... Doćerala se, da 
bi rič! ... Ona je danas tod najljepša mlada! 

— ’De, pusti me bliže, da i ja nješta vidu! ... Od čeg joj 
je samo tako lipa ’aljina? ... Da mi je znat, ko joj je sašio? 

Žene mjere Katu pogledima od glave do pete i baš im je 
krivo, što ne mogu na njoj pronaći ni najmanju stvar, koja bi 
bila neukusna ili ružna. 

— Fino je spremita! 

: v — Sigurno su potrošili na nju mlogo ’iljada! Kažu, da j s . 
čiča Luka kupio snaje na vašara najskuplju robu! Tako se ba¬ 
rem faljila njezina mat’! 

— Ta, na vašaru to nije mogo ni dobit! ... Oto je kupito 
u dućanu u varošu! — čavrljaju žene, među kojima se čuju i 
tihi uzklici čuđenja i divljenja. 

— E, da je meni tako nješta! — uzdišu zavidne. 

— Pa rašta nisi i ti sebi našla kakoga gruntaša? 

— Ni’ svako sretan ko ta Kata. 

Najednom se i ovdje netko sjeti, da u svatovima nema 

Ivše. 

— Gle, zbiljam, svi su tu, samo ni’ Ivša! ... Zar on ne će 
bit na vjenčanju svoga brata ? ... Sigurno su se zamjerili... 

— E, da šta bi drago moglo bit?... Velje, da Luka ne će 
više ni da čuje za svog sina Ivšu! 

I-joj, je 1’ moguće? čude se žene. — Pa kako more bit ta- 
ki? Svoji su, nek se lipo pomire. Što je bilo-bilo! 

Izkoristile su tu priliku, da opet malo prorešetaju nekoli¬ 
ko osoba, ali kad svatovska povorka uđe u crkvu, žene brao 
prekinu svoj razgovor i nagrnu za njom, tako da je mala se¬ 
oska crkva bila dubkom puna. 

Sviet izpitljivim pogledima promatra Katu, gleda Roku, 
njihove roditelje i ostale svatove. 

Nevjesta je nešto blieda (to su žene ustanovile još. pred 
crkvom), Roki titra smiešak oko usta, Luka je ozbiljan i za- 
mišljen, a Katini roditelji ponosno dižu glavu i na licu im se 
vidi, kako su sretni, što im se kći udaje u kuću, koja je po bo¬ 
gatstvu draga u selu. 

Hrastovcani se guraju bliže k oltara, u crkvi je hladno i 
tiho, pa neobično odjekne, kad se tko nakašlje. 

Ubrzo počinje i vjenčanje. 

Svi gledaju u mlađence. Dok Kata odgovara na svećeniko¬ 
va pitanja, Roka samo kima glavom. 

Za kratko vrieme gotovo je i to, mladi je par već vjenčan. 
Cjelivaju se, rodbina prilazi njemu i njoj, da ih zagrli i poljubi. 

Povorka izlazi iz crkve. 

Vani ili čekaju svirači, tu su i žene, koje su izašle pred 
svatovima, pa kad opaziše kuma Lovru, podviknuše u šali i na¬ 
smijanih lica: 

—' Kume, izgorje ti kesa! — a on se odmah maši za nov¬ 
čarku, izvadi nešto sitniša i baci ga među žene, koje se sagnu- 
še i u šah počeše otimati za novac razasut po zemlji, kao kad 
se među kokoši baci kukuruz. 

Smiju se svatovi, smiju se i one same sebi, pa ako je kojoj 
uspjelo ugrabiti i podići novac sa zemlje, ponosno ga pokazuje 
ostalima. 

Neki smatraju, da taj kumovski novac donosi sreću. Zato 
se otimaju za nj nesamo djeca, nego i odrasli. Stariji ga 
brižljivo spreme i čuvaju, a mališi odtrče s njim u najbliži du¬ 
ćan i kupe žutoga šećera, koju bonbonu ih »eukerkrompir«, da 
se tim malo zaslade. 

—- Iju, iju, iju, ju! — ijujuču opet svatovi, svirači sviraju, 
šorom zaori pjesma, starinski svatovac, i dugačka povorka 
ode do kuće mladinih roditelja. 

Putem je sviet brojio, koliko ima osoba u povorci, čudeći 
se tako velikim svatovima: 

!— Kolko se tu skupilo ljudi i žena! ■ 

— Šta ti mogu pojest i popit! 

— E, vodeničar baš ’oće da se pokaže! ... Ni Ajdamakovi 
ne žale troška. Njeko je bio reko, da će se oni ođkupit od ručka 
i dat mladencima 'ii jadu dvi, ko što to sad i drugi čin je, al’ eto 
vidiš, da ni’ istina! 

— Ne da se Franca Vodeničarevima! 

I doista, Katini roditelji liepo dočekaše svatove. U sobi su 
postavljene trpeze u obliku podkove, zidove okitiše jesenskim 
eviećem i različitim zelenilom. Najbolji tanjiri i zdjele, jedaći 
pribor, čaše i boce iz nekoliko susjednih kuća, pa i jedne maj¬ 
storske doneseni su za taj svečani objed, samo da sve bude 
liepo i uredno. 

Kad su svatovi, zakićeni ružmarinom, pjevajući došli pred 
kuću, morao je svatko dati prvi darak mladencima. »Kuvači- 
ee« su po starom narodnom običaju postavile preko staze na 
ulazu u dvorište korito s vodom i još držale unakrst dvie 
motke. Tkogcd je htio proći, morao je baciti u vodu kakav no¬ 
vac. Žene su tada razmaknule motke i dopustile svatu pro¬ 
laz, ah je još valjalo i preskočiti preko korita. Tako su svi re¬ 
dom davali svoj obol i preskakivali korito na veliko veselje 
mnogobrojne mlađarije. 


Vjerna zemlja 12 


178 


1 


Čauš Pera tobože se potepao i bućnuo u vodu, da još više 
nasmije svatove, pa mokar do lakata zajauknuo i odtrčao u 
kuću do ognjišta. 

— Stovrag je u njemu! 

— On će svakog nasmijati — govorili su ljudi, tresući se 
od smieha. 

Starim je »zibcigerima« zapreka bila preširoka. Oni je 
liepo obiđoše, odkupivši se dvostrukom »ulazninom«: 

— Lasno je vama mladima đipat, al’ nama bome ni’! — 
priznaše iskreno, ugnuvši se ženama, koje su stajale kod ko¬ 
rita i prietile im se motkama. 

Kad je Kata s Rokom došla kući, pomisli, da će se uskoro 
razstati od svojih roditelja i otići u drugi dom. Nije se mogla 
. suzdržati, da ne zaplače. Pala je u majčin zagrljaj i jecala na 
njezinim grudima, dok se kuća punila gostima i orila svatov¬ 
skom pjesmom. 

Mati je tješila Katu, obrisala joj oči i povela u sobu. 

Za kumove i mladence određeno je počastno mjesto. Žene 
su kumu Lovri metnule na stolicu jastuk, na kojemu će sjediti 
za vrieme pira. 

Roka sav sretan sjedi kraj svoje mlade ženice, držeći je 
za ruku. Iz kuhinje trče u sobu i natrag kuvačice, donose zdje¬ 
le, iz kojih se puši jelo, vuku boce pune pića i tanjire pune 
kolača. 

Prije jela kum odjednom ustane, a za njim i svi ostali. 
Prekrižiše se i pomoliše se Bogu. 

U sobi bruji Očenaš. 

Prekinuta je svaka cika i vika, obiestna šala i pjesma. 
Ljudi stoje ozbiljna lica, neki gledaju pred sebe, drugi su po- 
gnuli glave. Uozbiljio se i čauš Pero, skinuvši brzo svoj šešir s 
lisičjim repom i bacivši ga u kut sobe, da ne smeta svatove u 
njihovoj pobožnosti. 

I Roka stoji s rukama sklopljenim na molitvu. Trenutak 
je veoma svečan. Svatovi misle na mladence, moleći se Bogu, 
da im brak bude sretan i blagoslovljen. 

Poslije molitve kum Lovra, sieii starac još kršan i snažan 
kao vodeničar Luka, podiže ruku i dade znak sviračima. U sobi 
zabruje svečani zvuci himne. 

Ljudi ponosno digoše glave, lica im ozari zanos rodoljublja 
i složno zapjevaše našu najmiliju pjesmu: 

»Liepa naša domovino ...« 

Pjeva i mlado i staro, i mužko i žensko, osjećajući, kako 
ah ta pjesma uzhićuje, uzdiže i izpunjava im dušu i srdce lju¬ 
bavlju prema domovini. 

Tek kad je odpjevana himna, posjedaše opet za sto. 

U sobi bruji kao u košnici. 

S mnogobrojnim glasovima mieša se zveket noževa i vili¬ 
ca, čuje se kucanje čaša. Čauš Pera sjedi na kraju stola i već 
uvelike zabavlja djevojke i snaše, što su se skupile oko njega. 

Na sto dolazi jelo za jelom. Lica postaju sve rumenija od 
toplog jela i pića, razpoloženje raste. 

I Luka je tu, blizu sina i snahe. 

Zadovoljno ih gleda i kadkad se smješka, ali od vremena 
na vrieme kao da mu neka sjenka prelazi preko lica, pa je opet 
nujan i ozbiljan. 

— Aj de, oriša, da se mrva kucnemo! — veli mu Katm 
ota,c i pruža preko stola čašu vina. 

Kucaju se i jedan drugome nazdravljaju. 

Mladenci ih isto obadvojicu nudkaju jelom i pićem, oso¬ 
bito snaha svoga svekra, izabirući mu i pokazujući najbolje 
komade: 

— Dado, uzmite ’vo vod, to je fino! 

A kad se on počne nećkati i zahvaljivati, odgovarajući, da 
se ona ništa ne treba brinuti za njega, jer da ima svega u izo¬ 
bilju i da ne će ostati ni gladan ni žedan, Kata i dalje nudi Lu¬ 
ku, smješka se i veli, naškubivši usta kao diete, kad se mazi: 

— Ali od mene, dado, morate uzet! ... Meni za volju. 

Dobroćudni bi vodeničar tada popustio i samo vrtio gla¬ 
vom, ne znajući, što će s tolikim jelom. 

Dok je većina svatova još bila za objedom, neke su »ku¬ 
vačice« stale između stolova, zagrlile se i pjevale bećarac, da 
zabavljaju goste: 

»Kudram kiku*, da namamim diku, 

Kudrala sam i namamila sam!« 

I čauš Pera skočio je sa svoje stolice, punih usta, visoko 
držeći batak u ruci. Najprije je težkom mukom progutao jelo, 
a zatim zapjevao s »kuvačicama«, oponašajući tanki ženski 
glas: 

* kovrčam kosu 


i 

»O’šo lola ni’ mi reko fala, 

Što sam mu se poljubiti dala!« 

Vidjevši, da je pogodio pravu žicu i da se mnogi sladko 
smiju, »čajo« je i dalje započinjao takve pjesme, imitirajući 
glas seoskih djevojaka: 

»Nisam mala —- da me ljulja mama, 

Već velika, da me ljubi dika!« 

Zatim bi prevraćao očima ili tobože stidljivo spustio gla¬ 
vu, kao da mu je neugodno, što je to priznao pred tolikim 
svietom. 

Mnogobrojni su gosti shvatili tu njegovu glumu i pucali od 
smieha, a čauš bi se brzo vratio za sto, da zbog svojih šala ne 
ostane bez kakvoga dobrog zalogaja. 

Gostba je dugo potrajala. 

Popodne svatovi pjevajući odoše Vodeničarevoj kući, ali 
.--'ada s mladom. Ondje je tek nastalo pravo veselje! 

Dolazak mlade u njezin novi dom popraćen je burnim kli¬ 
canjem i pođcikivanjem. U dvorištu je palo i nekoliko hitaca 
iz samokresa i dvocjevke. 

U velikoj zadružnoj sobi s drvenim gredama na stropu 
miešala se svirka s gromkom pjesmom, zveketom stakla i ve¬ 
selim žamorom. Soba se zadimila od duhanskog dima, koji je 
lebdio iznad glava gostiju. 

Kumovi su u nekoliko navrata nazdravljali mladom brač¬ 
nom paru jednostavnim, ah veoma srdačnim riečima, želeći im 
svako dobro. 

U predvečerje dođoše k Vodeničarevima njihovi novi 
pri’telji« (mladina rodbina). Luka, Roka i Stana dočekaše ih, 
da ne može biti bolje. 

Među tom rodbinom bile su Katine tetke i druge bliže ro¬ 
đakinje, koje su odmah doniele sa sobom i darove za zeta, Ro¬ 
ku, Neka košulju, neka gaće, neka otarak. Jedna je izvadila iz 
njedara krpicu, u kojoj je u čvoru bio dobro zamotan mah du¬ 
kat. Druga je poniela nešto novaca. Držala ih je u novčarei, 
koju je čvrsto stisnula prstima. 

Gosti se za stolovima razmaknuše, načiniše mjesta »pri’te- 
ljima«, koji su prije toga ostavili svoje darove ondje, gdje su 
ih i ostali polagah. 

Došlo je vrieme »prikazivanja«. 


Trebalo je pred cielim svatovima prikazati svaki dar, koji 
su dobili Roka ih Kata, kao i sve one darove, koje snaha daje 
kumovima, starom svatu, djeveru i najbližoj rodbini svoga 
muža. 

Sviet je s razumljivom radoznalošću očekivao, da vidi, ko¬ 
liko će mladenci dobiti tih darova i u kakvoj vriednosti. Po 
starom običaju mladenci se daruju dukatima, običnim novcem, 
rubljem ili različitim drugim stvarima. Bliža rodbina daruje 
više, dalja manje, a susjedi i druge osobe u svatovima, koje s 
mladencima nisu u srodstvu, daruju najmanje. Kum, prikumak 
(drugi kum) i stari svat daju osim takvoga glavnoga dara još 
i punu veliku košaru raznih jela. To je tako zvana »čast«. Mla¬ 
da za uzvrat na prikazivanju daruje (»poznaje«) svekra, sve¬ 
krvu i kumove novim košuljama, a ostalu manju rodbinu 
otareima, peškirima. Svi se ti darovi, kako oni u novcu tako i 
oni u stvarima, prije večere prikažu pred cielim svatovima. 

To je čauševa dužnost. Pera je već stao na stolicu, da ga 
svi vide, kad bude podizao darove i rekao, što je od koga i ko¬ 
me je namienjeno. Čauš mora biti šaljivčina i veseljak, da sva¬ 
ki dar poprati osim uobičajenim popratnim riečima još i ko¬ 
jom duhovitom dosjetkom, da prikazivanje bude zabavnije. 

— Ajde, dajte ’vamo te darove ! — poviče on snašama, 
što su stajale kod vrata i čekale znak za početak prikazivanja. 

U sobu su počele ulaziti »kuvačice« i djevojke, sve đvie 
po đvie. noseći između sebe velike košare pokrivene divnim 
ctarcima. Pjevale su jednoličnim glasom: 

»Mi ođosmo — mi dođosmo, 

Lipe časte donesosmo!« 

Čauš odkrije jednu košaru, pogleda njezin sadržaj i čuvši, 
od koga je, okrene se prema kumovima i mladencima. 

Skinuo je s glave svoj šešir s hsičjim repom i rekao: 

— Faljen Isus, kume i stari svate, svi svatovi i vi tamo 
natrag, koji ste došli viđet, što će se prikazivat! 

(Na uličnim prozorima vidjele su se glave nepozvanih gle¬ 
dalaca, koji su izvana gledah u sobu, a i na vratima su stajale 
radoznale žene iz daljega susjedstva, što su samo svratile na 
po sata u Vpdeničarevu kuću, da promatraju prikazivanje i 
mogu sutradan pripoviedati u šoru, kako se tko »pokazao« u 
svatovima.) \ - 

Držeći se starog narodnog običaja, čauš nastavi, pokazavši 
rukom na omašnu košaru: 

— ... Evo naš kuna đovuko i na koli’ i na voli’! . .. Ima. 
tu svega i svačega!... Ta torti, ta mesa, ta kolača, ta svega, 
za čim se prsti ližu! — čauš se sagne i tobože iznenađeno uz- 
klikne: Gle, gle! . .. Čila guska! 

Pera je izvadi iz košare i podigne uvis, da svi vide finu, 
rumenu pečenu gusku, koju je kum donio mlađencima s osta¬ 
lim jelom. 

— Svitu, reko sam gusku — izpravi se čauš Pera —, a 
morđa to i nije guska!? 

— A šta bi drugo moglo bit, čajo? — povikne netko od 
svatova. 

— Mogo bi bit i ... gusak! — brzo odvrati šaljivčina čauš, 
pa svi svatovi na tu dosjetku prasnuše u smieli. 

Dok su se ljudi burno smijali, on je ozbiljno vrtio glavom 
i okretao pred svojim očima pečenu gusku, rekavši još: 

— Sad, šta bilo da bilo... bit će dobro! 

Na red su došle druge košare i svaku je »čast« čauš po¬ 
pratio šaljivim primjetbama, koje su pobuđivale veselost. 

Napokon »kuvačiee« donesoše novac i rublje. 

— Faljen Isus, kume, stari svate i svi svatovi! — ponavlja 
čauš kod svakog novog dara, ali ovaj puta nešto čvrsto drži u 
zatvorenoj šaci, pa polako otvara ruku i gleda ono, što mu je 
na dlanu — Evo kum poznaje kumu s nečim ...? Hej, stanite! 

... Da vidimo!... Ma nješto je malo, sjajno! Baš ko nova... 
krajcara! 

Onda se čauš tobože sjeti i poviče: 

— ... Ta kak’a krajcara! Sad sam se ja istom »opsetio«, 
što je to! To je, svitu,... dukat! .. He, he, novac je sad od 
tog truljavog papira, pa sam već i zaboravio, kako zlato izgle¬ 
da! . . Ali vidi vidi,! Nije to samo jedan dukat! .. 

Kod svatova raste radoznalost. Svi su ustali sa svojih 
mjesta, neki se podigli i na prste, samo da bolje vide. Oni. što 
su bili sasvim odzada velike sobe, stali su na klupe i stolice, pa 
netremice gledaju u čauša. 

— ... Ima tu više dukata! — nastavlja čauš i broji: — Je¬ 
dan, dva, tri! ... Indi, kum poznaje svoju kumu s tri mala 
dukata! 

U sobi se odmah osjeti gibanje. Ljudi su se micali na svo¬ 
jim mjestima, okretali jedno prema drugom i komentirali taj 


dar. Začulo se i nekoliko uzklika čuđenja. Samo su radoznale 
i zavidne žene na vratima bile nekako razočarane, jer jedna 
tiho reče svojim drugama: 

— Bome, mogo je kum dati i koji veliki dukat! Ni’ on 
tako siromašan. 

Stari je svat dao u novcu i čauš izgovorivši svoje određene 
rieči povika, pokazujući svimg papirnati novac: 

— Pet stotina forinti! 

(Oni su još uviek računali na »forinte«, premda ih već 
odavno nije bilo.) 

Dar Luke vodeničara nadmašio je sve ostale. 

Čauš ga je primio u kutiji. Kad je otvori, zinuo je od 
iznenađenja. Podigao je crvenu svilenu vrpcu, na kojoj je 
bljeskalo zlato: 

— ... Svekar poznaje svoju sna’u sa strukom dukata! 

Žamor i čuđenje jedva se stišaše, a mnogi i zapljeskaše 

rukama. 

Kata zahvalno poljubi svekra u ruku. 

Pred mlađencima je hrpa novca i dukata bivala sve veća. 

»Kuvačiee« počeše donositi odnjice, oplećke i rubee, koje 
je snaha dobila na dar od Rokine rodbine. Poslije i Roka dobi 
različite darove cd Ajdamakovih i njihovih bližih rođaka. 

Ođ tasta je dobio dukat, od punice novu vezenu košulju. 

Napokon djevojke donesoše i mladine darove, pjevajući: 

»Mi ođosmo i dođosmo, 

Bila dara donesosmo, 

Za svakoga našeg svata, 

Što je tkala lipa Kata!« 

Svekar je dobio košulju, svi ostali glavni svati po otarak. 

Čauš stoji na stolici i već promuklim glasom vrši svoju 
dužnost : 

— Faljen Isus, kume, stari svate i svi svatovi! Evo naša 
sna’ poznaje svog svekra s lipom rubinom . . . 

— ... naša sna’ Kata poznaje tetku Stanu sa šlingova- 
nim otarkom . . . 

— ... naša sna’ Kata poznaje ujnu Janju Kolarevu s li- 
pim otarkom . . . 

Prikazivanje je bilo već pri kraju, kad jedna »kuvačica« 
dođe iz kuhinje, predade nešto čaušu Peri i prišapne mu neko¬ 
liko rieči. 

On zakima glavom, primi zamotuljak i okrenuvši se sva¬ 
tovima reče: 

— Našoj je snaji stigo još jedan dar ! 

Svi radoznalo pogledaše čauša, koji podiže u ruci zlatnik 
i povišenim glasom objavi: 

Faljen Isus, kume, stari svate i svi svatovi! . . . Evo 
brat našeg mladoženje, Ivša, poznaje svoju sna’u s jednim du- 
katom. . . . Dar je stigo baš ’vaj čas! 

U sobi nasta veće iznenađenje, nego kad je čauš pokazao 
svatovima svekrov dar, struku dukata. 

Luka je^toga trenutka stajao s čašom u ruci i čuvši Peri¬ 
ne rieci, srusi se na sto, kao da ga je udarila kap! 

Mlada, kumovi i ostali svatovi zaprepašteno kriknuše. 

~ ®*' a J e ’ se dogodilo? — poplašeno su pitali oni, koji 
su bili dalje i u prvi mah nisu shvatili, o čemu se radi i zašto 
se starac srušio. 

— Valjada mu je pozlilo? 

Veselje je odmah prekinuto. 

Zbunjena i zaplašena lica gledao je sviet, kako se Roka i 
kum trude, da Luku podignu i uzprave na stolici. 

Dajte brzo vode! — povika stari svat, a iz kuhinje do- 
trča Lukina sestra Stana i zajauče u sav glas: 

— A-joj, Luka, brate moj! 

— Ne bojte se, svitu! — reče kum Lovra. — On se samo 
onesvistio. Brzo će doć k sebi... Iznit ćemo ga iz sobe i polo- 
žit na postelj’! 

Luka je sjedio na stolici i gornjim se dielom tiela sasvim 
navrnuo prema Rcki, koji mu je pridržavao gjavu. 

Sin zapanjeno gledaše otca, njegove zaklopljene oči i blie- 
do lice. 

Poprskaše starca hladnom vodom i on se ubrzo poče mi¬ 
cati, podiže očne kapke i začuđeno pogleda oko sebe. 

— Već je bolje!... Budite samo mirni! _ govorio je 

kum i uhvativši Luku izpod ruke, reče: — Ajde, kume, izaći 
ćemo malo na zrak. Tebi ni" bilo dobro. 

Stari se vodenicar poslušno digne i dok su se svi razmak¬ 
nuli, da im načine mjesta, njih dvojica polako izađu iz sobe. 

Roka je otišao za njima, da smjesti otca. Kata je brisala 
suze, koje su joj bile udarile na oči od žalosti za tim dobrim 
starcem. 

— Morda mu je štogod naškodilo?... Piće ih kako jelo? 
— primieti netko na kraju stola. 

I drugi su nagađah, misleći na slične stvari. Samo žene, 
koje su dobro promatrale sve, što se odigravalo u sobi, dovele 
su u uzročnu vezu prikazivanje i Lukinu nesvjesticu. 

Nisu se doduše usudile glasno iznieti svoje mišljenje, ali 
su između sebe već šaputale o tom slučaju: 

— Kak’o piće i jelo! ... Ta on je zdrav ko dren! 

— Je li ?... I ja to veljim! ... Bit će nješta drugo! 

— A što bi moglo bit, nego da je na njega djelovalo, kad 
je čauš prikazivo Ivšin dar! ... 

— Imaš ti pravo! ... To je, to! 

— Iznenadio ga je ti dar, pa mu se valjada sažalilo, što 
mu nije i drugi sin vod u svatovima! 

— E, e!... Na to nisam ni mishla! 

— Ta, kako bi se inače moglo trefit, da mu baš pozli, kad 
je Pera pokazo Ivšin dar snaje? 

— A, reci ti meni, rašta ni’ Ivša došo? 

— E, to su nji’ove stvari! ... Doduše, čilo selo zna, da su 
u zavade, a njeki ope’ velje, da je čiča Luka zabranio Ivši prić 
priko praga ’ve kuće! 

— Ma, je 1’ moguće? — čudi se žena, koja prije za to nije 
znala. 

— Jest, jest! ... Stana je ’tila sad tod za svatbu nješta 
izgladit i udesit, al’ Luka ni da čuje za oto! 

— A, vidiš, Ivša ipak ni’ zaboravio brata! . .. Ko zna, ka¬ 
ko mu je težko i od čeg živi nod u Markotinu, al’ je ipak nje- 
kako nabavio dukat i pošlo ga u potljednji čas u ’Rastovicu, 
da se more prikazat na svatbe kao njegov dar. 

— Zbiljam, šteta za tog čojka! 

— ’Nako mlad i lip... 

— Šta ćeš, kad ni’ dost pametan! ... Da je barem sačuvo 
štogod od tog svoga grunta, koji je dobio od otca. 

— E, da, da! ... Na priliku, barem »Glogovicu« ... To mu 
otac najviše zamirlja, što je i nju profućko! 

Šaptanje je prešlo u glasan razgovor. Svatovi su živahno 
komentirah taj događaj, bojeći se, da ne bi prerano bio kraj 
svatovskom veselju. 

Čauš Pera je ušutio, prestao sa svojim šalama. 

Svirači metnuše na stranu gusle i tambure. Njima je ova 
stanka dobro došla, da se malo odmore i okriepe pićem. 

Uskoro se kum i Roka vratiše natrag u sobu. Oni su Luku 
ostavili u kućaru na postelji. Domaćin im reče, kad je posve 
došao.k sebi i malo se umirio od uzbuđenja, da se vrate u kuću 
i nastave veselje, kao da se nije ništa dogodilo. Zato kum 
objavi u sobi: 

— Našem je domaćinu sada dobro! ... Ništ’ mu ne fali i 
moremo nastavit ’vo naše lipo svatovsko veselje! 

Svatovi su to primili sa zadovoljstvom. 

Svirači počeše odmah ugađati glasbala, a mnogobrojnim 
je gostima upravo odlanulo. Razgovor posta živahniji, vedriji 
i slobodniji. 

Čauš Pera opet skoči na stolicu i završi prikazivanje, na¬ 
stavivši sa svojim šalama i dosjetkama. 

Svatovi se zatim prihvatiše večere. 

»Kuvačice« su donosile jelo. 

Kod starog svata stoje dvie mlade snaše i zagrljene 
pjevaju: 

»Stari svate, dragi brate, 

Daruj svoje kuvačice, 

Ako ne ćeš darovati, 

Mi ćemo te ... . oseđlati!« 

Stari se svat smije i vadi iz džepa nešto bonbona umota¬ 
nih u papir. Spremio je on toga za »kuvačice« i »đeveruše« još 
prije, nego što je krenuo u svatove, pa sada, kad ga salete i 
traže dar, on samo vadi male zamotuljke i daje. 

— Najte*, da ne kažete, da vam nisam do! 

Večera je bila obilna i potraja do kasne noći. 

Poslije toga »muntala« se »grana«. 

Kum Lovra nije htio izpustiti ovaj stari narodni običaj,, 
jer je i sam bio čovjek staroga kova, pa se dogovorio sa sta¬ 
rim svatom, da svaki od njih donese po jednu tako zvanu 
»granu« načinjenu od pucavica. Grana je bila u veličini maloga 
božičnog drvca. Na njoj su za ukras visjele kocke šećera i po¬ 
zlaćeni orasi. Čauš je uzeo granu i dugo je »muntao«, te je u 
korist mladenaca sakupljena liepa svotica. 

v — Ode grana u Široki šor! — uzvikuje »dražbovatelj« 
čauš Pera. — Odnese je Tuna Lojzin! ... Ne dajte, braćo, iz 
Marin-đola!.. . ’Ko da više ? .. . Deset forinti drugi put! . .., 
'Ko da više? 

* uzmite 


Cielu noć bijaše veselo. 

Kad je došla ponoć, Kata po običaju izađe iz. sobe, staro- 
svatica joj skine djevojačku pletenicu i sveže na glavu divnu 
svilenu šamiju izvezenu zlatom, da se i na taj vanjski način 
pokaže, da je odsada udana žena. 

Njezin dolazak u šamiji popratiše klicanjem i pljeskom. 

Gostba se nastavlja, uz pjesmu, svirku i različite šale, koje 
zbija veseli čauš Pera. 

Kum je poslije ponoći dva, tri puta htio ustati sa svoga 
mjesta, oprostiti se i otići kući, ali mu ostali svatovi to nisu 
dopustili. „ 

Netko bi uviek pogledao na prozor i da zadrži kuma jos 
duže, prevario ga, rekavši: 

— E, kume, ne možete ić doma! . . . Vani puše i pada, da 
je stra’ota! 

— Morate još ostat kod nas! ... Ta, imate dosta cajta! 

On je znao, da ga varaju, smješkao se i dvaput odgodio 
polazak. 

U zoru je kum ipak otišao. Izpratiše ga svi svati uz svirku 
i pjesmu: 

»Kume moj, pozdravi doma, 

Od maloga pa do velikoga!« 

Mnogi su već bili pospani, i kad se zabielio dan, odcše svo¬ 
jim kućama, da se umiju, odspavaju koji sat, preobuku u lo¬ 
šije odielo i zatim vrate natrag u kuću Vodeničarevih, na na¬ 
stavak gostbe i svatovsku vožnju kroz selo. 

Mladini su roditelji željeli, da se ti kićeni svatovi svakako 
provezu kroz sve seoske šorove, da ih ciela Hrastovica još je¬ 
dnom vidi. 

Za tu vožnju vršile su se pripreme u nekoliko dvorišta, 
gdje je stajalo desetak kola. u koja su upregnuti najbolji ko¬ 
nji. Na konjima je bila paradna orma, izabrana su samo laka, 
obo]ena kola i u njih stavljeni »sicevi«, kožni i pleteni, prekri¬ 
veni šarenim ponjavcima s resama. Konjske glave ukrašene su 
dugačkim raznobojnim vrpcama i otarcima. Gore na oglavlju 
bilo je zataknuto i jesensko cvieće. 

Sva su ta kola bila prenatrpana svatovima. prvim su 
se kolima vozili mladenci, a s njima i jedan mladić, koji je 
držao u rukama visoki stieg s velikom hrvatskom zastavom. 

Po zidanoj cesti pružila se dugačka povorka kola. 

Svatovi, osobito momci i djevojke, mlade snaše, ciče i pje¬ 
vaju, da se sve ori selom. Na kraju povorke voze se u zadnjim 
kolima svirači, koji neumorno udaraju u svoja glasbala, ali se 
njihova svirka gubi u zvrndanju mnogih kola i glasova. 

Ovdje-ondje tek netko opali iz kola hitac iz samokresa ili 
stare kubure, a mladež zaciči od obiesti i neprestano ijujuče. 

Dok po blatnom drumu idu kola za kolima, u kojima stoje 
zagrljene snaše i pjevaju, muškarci podižu uvis boce i čuture 
pred seljačkim kućama stoje skupine ljudi i gledaju, kako 
prolaze svatovi. 

_ Na dva na tri mjesta napiti se seljaci-kočijaši počeše 
»utjecat« s kolima, dreknuše na konje i ošinuše ih bičem, da 
su konji zagrabili, štogod su bolje mogli. 

Čauš Pera, još namuran i napit, pustio konjima uzde i 
htjede sve prestići i obići, ali onima, što su pred njim, ne daje 

ponos, da to dopuste, pa su i oni potjerali konje u najvećem 
galopu. 

— Ne da J Peri Prid sebe! — viče netko iz kola, što su 
pred cauševim. 

Brže, čajo! —- pod jaru ju ga oni, koji su u njegovim 
kolima, uhvativši se čvrsto rukama za lievče i »drikove«, da u 
toj ludoj vožnji ne izpađnu iz kola. Izpod konjskih kopita vi¬ 
soko frca blato i^šiba čauša po licu, ali se on ne obazire na to, 
nego sve jače viče na konje, sve jače puca bičem i šiba ih po 
leđima i sapima tako, da im od tih udaraca ostaju preko dlake 
dugačke crte. 

Ženske vrište od straha, osobito kad dvoja kola dođu uz- 
poredo i kad svaki čas prieti opasnost, da će se zakvačiti liev- 
cama jedna za druga i koja od njih izvrnuti u duboki jarak 
kraj visoke ceste. 

— Čeraj, čajo! ... Neja on bolje konje od tebe! — uzvi¬ 
kuju momci za Perom, a on se zgrbio, kao da jaše na konju, 
škripi zubima od biesa, ljutito trza uzdama i psuje konje, što 
ne mcgu prestići kola staroga svata, u koja su upregnuta dva 
brza i vatrena vranea. 

»Čaji« se čini, da mu se sav sviet podrugljivo smije u lice, 
pogotovu oni, što se voze pred njim u kolima staroga svata i 
od vremena na vrieme obaziru, da vide, koliki je još razmak 
između njih i njega. 

Ma, dao bi po života, da su mu u tome času konji mogli 
dobiti krila i preletjeti sve pred sobom! 


Utrka postaje sve veća i opasnija. 

Jesen je, konji su odmorni, danima su bili u staji, a kako 
im je i hrana u to doba jača i obilnija nego inače, zaoblili se i 
postali snažniji, pa idu kao vjetar. Napiti ljudi, što su se isto 
u jesen »pođkožili«, deru se iz kola na konje i svojom cikom i 
grajom plaše životinje, samo da one još bolje zagrabe nogama 
i prestignu kola pred sobom. Zob trči, a rakija viče! 

Povorka kola projuri preko staroga drvenog mosta na po¬ 
toku tako, da je zatutnjilo pod konjskim kopitima. 

Gledaoci pred kućama vrte glavom i vele: 

— E, tu bi lasno njeko mogo izgubit glavu! 

Drugi se čude i smiju, govoreći: 

— Vidi, kako je čajo »poplašio«*! Silom bi ’tio prestići 
starog svata, al’ ne more, jer su mu konji lošiji! 

Tek negdje na kraju sela prestala je ta luda utrka. Konji 
su se već bili zamorili i uznojili, tako da im se sve pušilo s be¬ 
dara i sapi, gdje se taj znoj izparivao. 

Sva se kola okrenuše i pođoše natrag. Muškarci su u ko¬ 
lima živahno komentirali cielu utrku, prepirali se i svađali, či¬ 
ji su konji bolji i tko bi koga prestigao, da su recimo bile dru¬ 
ge okolnosti, prazna kola, suha cesta i t. d. 

Ženski je dio svatovske svite ponovo zapjevao i ciela je 
povorka kola još jednom korakom i u lakom kasu prošla kroz 
ostale, manje šorove. 

— Iju — iju — iju — ju! — podvikuju mlade snaše, dok 
negdje na kraju povorke bruje iz zadnjih kola duboki zvukovi 
begeša. 

Tako su svatovi došli natrag u vodeničarevu kuću. 

Domaćin ih je dočekao na dvorištu. 

Na njemu se nije mogla opaziti nikakva promjena. Stari 
se Luka znao svladati i nikako ne htjede pokvariti svatovima 

veselje. 

— Samo se vi, đeco, zabavljajte! ... Jedite i pijte, igrajte 
i pjevajte ko u svojoj kuće! — rekao bi mlađariji. 

I svatba se doista proslavila do kraja, tako da se o njoj 
još danima govorilo u Hrastovici. 

* >vpc*plašiti«. = potjerati konje. 

16. 

Još prije nastupa zime po mnogim se znacima moglo pred¬ 
vidjeti, da će zavladati jaka studen. Svake večeri čulo se nad 
selom gakanje divljih gusaka, koje su u velikim jatima dola¬ 
zile sa sjevera. Božić je opet bio blizu Mjesečevoj mieni, a što¬ 
god joj je bliže, to će biti jača zima. 

— E, ’ve će zime zec potražit svoju majku! — govorili su 
seljaci, misleći pri tome, da će se i mladi zečevi zavući u svoja 
skrovišta uz toplo majčino krzno. 

Pao je prvi snieg. 

Ljudi su izvukli izpod kolnice ili skinuli s njezina tavana 
prosta seljačka »sana«, da mogu ići »u drva«, dovezti ogrjev. 

Selo je pokrio bieli pokrivač. 

Kuće su se u sniegu pričinjale manje i ljepše nego inače. 
Grančice na drveću oko njih okitilo je fino, vlaknasto inje, ko¬ 
je je prekrilo ružnu golotinju drveća i stvaralo fantastične 
oblike »sniežnoga cvieća«. Iz dimnjaka iznad krovova dizao se 
dim od ranoga jutra do kasne noći. Rezanje i ciepanje drva 
posta ljudima glavni posao. Na »drvetonu« kraj kakve gospo¬ 
darske zgrade ili oko kojega stabla stajalo je ogrjevno drvo, 
riedko gdje izrezano u hvate, nego obično nabacano na gomilu 
ili naslonjeno na stablo. 

Drva je u Hrastovici bilo na pretek i seljaci ih nisu šte¬ 
djeli. U pojedinim je kućama vladala upravo nesnosna vrući¬ 
na. Ljudi su nerado izlazili iz sobe. Sjedili su na tronošcu kraj 
peći, pušili, krpali obuću ili ormu, nešto djeluckali ih krilnih 
kukuruze za blago. U svakome takvom zapećku obično je bila 
i mačka, koja je cieli dan driemala i prela, dok su žene izkori- 
stile zimu za tkanje platna, krpanje rublja, šlinganje ih veze¬ 
nje svojih stvari. 

Djevojke i mlade snaše sjedile bi satima kraj prozora i 
radile svoj ručni rad. Kad bi cestom projurile saonice, podigle 
bi pogled s đerđefa ih velikog okvira za vezenje, da vide, tko 
se to vozi. 

Cin, cin, cin, cin, cin . . . — zveckah su praporci na ko¬ 
njima upregnutim u seljačke saonice, koje su se tiho klizale po 
dobrom saoniku. 

Ođkako je Kata došla u vodeničarevu kuću, oživjela je ta 
mala zadruga i iz njezina doma često se čula vesela pjesma. 


Snaha se snašla u novoj okolini i uniela mnogo vedrine u 
tu staru kuću, gdje je prije uviek bilo tako tiho. Ukućani su 
tada ciele sate provodili u šutnji, a mlada je žena rado čavr¬ 
ljala i k njoj su dolazile na razgovor i druge snašice iz su¬ 
sjedstva. 

Sviet se nije mogao načuditi, kako je skladan brak mla¬ 
doga para u vodeničarevoj zadruzi, pa ako je tko sumnjao u 
to, brzo bi se o svemu sam uvjerio, vidjevši njihova zadovolj¬ 
na i nasmijana lica. 

Radoznale su žene znale zapitkivati strinu Stanu, kako 
snaha, da li sluša starije, svekra i nju, da li se slaže s Rokom. 

Stana bi tada ponosno rekla: 

— E, imamo dobru i čestitu sna’u! ... Daj Bože, da tako 
ostane, nikad se ne ćemo na nju potužiti 

Snaha se ozbiljno prihvatila posla i držala kuću u najve¬ 
ćem redu, brinući se još uzto za muža i svekra. Stani je tada 
odlanulo. 

Sviet im je uvelike zaviđao. Kad bi tko došao k Vodeniča- 
revima, u njihovu starinsku i čađavu kuhinju, s otvorenim 
ognjištem i dimnjakom, začudio bi se, kolike pole slanine vise 
o velikim klinovima na pocrnjelom zidu. A na motkama u ko¬ 
mori visjelo je mnogo struka kobasica i devenica*. Bilo je tu i 
šunki, plećki, rebara i kulinova kao u kakvoj trgovini suho¬ 
mesnate robe. 

Katini se roditelji nisu mogli nadiviti svemu tome oogat- 
stvu. Kadgod su došli u posjete kćeri, dobih bi od svojih »pri’- 
telja« liepu »milost« i nikad ne bi otišh kući praznih ruku. 

— Lasno je njima, kad imaju tako puno grunta! — go¬ 
vorio je sviet. — Tu se živi gospocki! ... Gazde su, neja šale! 

Samo je Ivša živio biedno. 

Čuli su, da se jednoga dana vratio iz Markotina, ah nije 
htio doći u selo, nego se nastanio na jednom salašu kraj šume, 
koji je zimi bio napušten. 

Živio je kao pravi šumnjak, pustinjak. 

U Markotinu je izdržao do jeseni, radeći kao nadničar, a 
kad više nije bilo poljskih poslova, ostao je bez zarade i ne 
znajući, što bi počeo, došao na taj hrastovački stan. 

Neki ljudi, koji su išli u šumu po drva, vidjeh su ga dva, 
tri puta, premda je on nastojao da im se ukloni. 


* krvavica. 

Lice mu je bilo obraslo bradom, na glav; je nosio veliku 
subarii od zečjega krzna, a zaogrnuo se u staru, poderanu se¬ 
ljačku kabanicu. 

Nitko više ne bi rekao, da je to onaj »lipi Ivša«, seoski 
kicoš, koji je živio tako razkalašenim životom i kitio ciganska 
gudala deseticama i stotinjarkama. 

Još dok je bio u Markotinu, Ivša se obraćao nekim prija¬ 
teljima, pisao im i molio ih, da mu pomognu, ali nije dobio ni 
odgovora. 

Svi su ga napustili! 

Brzo zaboraviše one zajedničke lovačke večere i bančenje 
u seoskim gostionicama, gdje je obično Ivša najviše plaćao ili 
snosio cieli trošak. 

Kao strastveni lovac živio je i sada samo od lova. 

Nekad je imao finu pušku dvocjevku i veliku lovačku tor¬ 
bu, ili je metnuo preko sebe seljačku torbicu s papcima, kojoj 
je remen bio ukrašen bezbrojnim rupicama obtočenim sitnim 
kolutićima od mjedi, pa je tako i s lovačkim šeširom na glavi 
kao gospodin krstario po toj istoj šumi, gdje je sada morao 
loviti bez oružja, da dođe do kakvoga zalogaja hrane. 

Zapinjao je stupice i njima lovio divljač, najviše divlje ze¬ 
čeve, kojih je bilo mnogo u šumi i cielom hataru, 

S njim na stanu bio je još samo jedan kudrov, kojega je 
ivša našao, idući pješke iz Markotina u Hrastovicu. 

Taj mu je pas bio jedini prijatelj i njih su dvojica sada 
zajedno gazili snieg izšaran različitim tragovima divljači, tra¬ 
žili sebi lovinu i išli od stupice do stupice, da vide, je li štogod 
upalo u zamku. 

Crni bi kudrov zalajao i nasrnuo na plien, a Ivša bi ga po¬ 
tjerao dalje, rekavši: 

— »Cigo«, mir! ... Taj nam zeko više ne će uteć! 

S lovinom u prostoj prtenoj torbi vraćao se Ivša na stan, 
koji je bio vlastničtvo njegova daljeg rođaka i gdje je Ivša za¬ 
vukao glavu preko zime, da ne ostane baš na ulici. 

Stan je bio udaljen od ceste preko jedan kilometar. Le¬ 
žao je sasvim osamljen, tako da je do najbližih stanova preko 
njiva bilo četvrt sata hoda. Kad bi se ljudi saonicama vozili 
cestom, vozeći iz šume drva svojim kućama u selo, vidjeli bi, 
kako se u daljini iznad krova na stanu, gdje je boravio Ivša, 
diže dim. Seljaci su gledali u tome pravcu i govorili: 


— Eno, nod u koljebe živi Ivša! ... Sam samcat, nige u 
blizine neja više žive duše!... Sam si i kuva i pere, u šume se 
uklanja ljud’ma, ko da se ođreko čiloga svita... 

Na stan bi kadkad svratio samo lugar Tomo i donio Ivši 
po velikog seljačkoga kruha, koji mu je poslala brižljiva tetka 
Stana. Ona ga je i pozdravljala po lugaru. Isto tako i snaha 
Kata. Obadvie su sažaljevale Ivšu i kadgod im se pružila prili¬ 
ka, slale mu na stan kruha, soli, slanine i drugoga jela. 

Odkako je bio na stanu, Ivša se razgovarao uglavnom sa¬ 
mo s lugarom. Čim bi Tomo došao k njemu, Ivša bi ga odmah 
nestrpljivo zapitao: 

— Kako moji? ... Jesu li svi živi i zdravi? 

-— Jesu! ... Jako im je dobro! Imaju punu kuću svega. 

— Kako otac? ... Šta radi? ... Jesi 1’ vidio Roku? ... G'e 
je snaša? — nastavio bi Ivša, zanimajući se za sve u kući. 

Lugar nije mogao naodgovarati na sva pitanja: 

— Otac je na vodenice! .. . Melje dan i noć ... Čuo si valj¬ 
da, da je Kranjčev mlin već pod krovom?... Stigle su mu i 
mašine, koje je beštelovo iz Njemačke... Zato čiča Luka sa¬ 
da radi punom parom, samo da od ’ve žetve ostane što manje 
Rude, kad na proljeće proradi njegova vatrenka! 

— Bolje bi bilo, da je presto s poslom... Vidiš ti, kaka je 
to zima!... More časkom led udrit!... Stari doduše kažu: 
»Koja vodenica o Božiću melje kolače, ne će o Uzkrsu poga¬ 
če!«, ali mi smo prijašnji’ godina već mnogo prije odvukli vo¬ 
denicu na sigurno mjesto. 

Tomo mu je tada pripoviedao, kako je snaha Kata vried- 
na, kako je Roka sretan, što je dobio tako liepu i marljivu 
ženu. 

— Đonila mu je i dva jutra zemlje! — izticao je lugar. 

Da mu je netko rekao što slično prije godinu dana, ae bi 
se Ivša na to ni obazirao. Tada je on mislio: »Šta je zemlja! ... 
Ne živi se samo od pluga i motike!« — ali odkako je ostao bez 
nje, počeo ju je iz dana u dan sve više cieniti. Razmišljajući na 
stanu o zemlji, dođe do spoznaje, da je ona najveće blago na 
svietu. 

— Eh, da ja imam još samo komadić zemlje! — uzdisao 
bi kadkad pred lugarom. - - Ma samo dva jutra... jedno ju¬ 
tro ... ih barem pol jutra! . . . Samo nešto, što bi mogo nazvat 
svojim i na toj njive ope' radit ko prije! 

Vjerna zemlja 13 

Šutio bi nekoliko časaka i onda iskreno priznao: 

— Ovako je ... težko! 

Lugar je znao, da Ivša živi uglavnom od divljači i proda¬ 
je njezina krzna, ali je »zažmirio« i pretvarao se, kao da ništa 
nije opazio. 

— Da, da! — potvrdi on Ivši. — I ja sam seljački sin... 
Da sam imao malo više grunta, ne bi nikad ošo u službu. Ali 
šta ćeš, otac ima pet jutara, a osmero đece... Mi stariji ošli 
smo kud koji... 

I Ivša je već osjetio, što to znači biti bez svoga doma i 
otići trbuhom za kruhom. Njemu je to bilo još teže, jer je bio 
»gazđinski sin« i naučio se na lagodan život. Posljednjih se 
mjeseci prvi puta upoznao s oskudicom i biedom. To ga je do- 
zvalo k sebi, potaknulo na razmišljanje o vlastitoj krivnji, 
uludo potrošenom imutku, i promašenoj mladosti. Pri tome 
često osjeti grižnju savjesti, iskreno kajanje. 

U razgovoru s Ugarom reče: 

— Sad mi je žao zemlje... Težko je biti sluga onome, ko¬ 
ji je naučio biti svoj gazda! ... A ja sam bio gazda i mogo 
sam to ostat čilog svog života ... 

Stidio se pred tim čovjekom kao i pred cielim svietom, u 
kakvim prilikama živi. Kad se vlastnik stana sredinom jeseni 
odselio sa svim boljim stvarima i blagom kući u selo, gdje je 
provodio zimu i dobar dio proljeća, ostala je »koljeba« gotovo 
prazna. U kuhinji se nalazio tronožae i sasvim nizka, okrugla 
sinija, drveni čanak i nekoliko zarđalih noževa i vilica. U sobi 
nije bilo ništa više osim trošnoga kreveta, u kojemu je od po¬ 
steljine ostala samo stara, pokrpana slamarica. 

U taj napušteni stan uvukao se Ivša, kao što se u takve 
stanove uvuku kadkad stare skitnice, bezkućnici i prosjaci, ko¬ 
ji se klatare po selima, pa kad ih na njihovu bezkrajnom putu 
uhvati negdje studen i snieg, zavuku se u napuštene kolibe, 
pojate ili kamare slame, da ondje dočekaju proljeće. 

Nije bio riedak slučaj, da su seljaci, koji su zimu provo¬ 
dili. kod kuće u selu, došavši iznenada na svoj stan (salaš), 
našli ondje kakvoga jadnog starca s dugom, siedom bradom, 
u prnjama, ili mlađe, sumnjive ljude bradata lica. Dogodilo bi 
se i to, da bi zimi koju staru skitnicu našli smrznutu na polju 
ili na čijem stanu. 

Ivša se sjećao takvih slučajeva i misleći o svojem sada¬ 
šnjem jadnom životu, često se zapitao: 

— Zar ću i ja tako jednog dana crknuti za tuđim plotom? 

Nekoliko je puta te zime otišao navečer do Save, popeo 
bi se na nasip i sasvim približio otčevoj vodenici. Kroz prozor-/ 
čić vidjelo se u njoj svietlo. Veliko se vodeničko kolo okretalo, 
Luka je marljivo radio. 

Ivša bi se javio otcu, pomogao bi mu u poslu, ali nije imao 
odvažnosti da dođe pred starca. 


U daljini, preko njiva i kroz granje pokriveno sniegom, 
jedva su se nazirala u bjelini slaba svietla u seljačkim kućama 
u Hrastovici. Iz svih se dimnjaka pušilo i dim se lelujao iznad 
krovova. 

Ivša bi ostao neko vrieme na nasipu, a zatim se u pratnji 
svoga kudrova vratio na stan. 

Zima raste. 

Na potoku u Hrastovici uhvati se preko noći debela kora 
leda. Čovjeku upravo puca za ušima, kad se duže vremena za¬ 
država vani na oštrom i studenom zraku. Pod nogama škripi 
snieg, vršci prstiju sve trnu od zime, u nozdrvama se steže inje 
i bocka kao iglicama. 

Luka vodeničar, njegov pri’telj Pava i kum Lovra jure 
saonicama na Savu, vozeći motke, daske, stupove, sjekire i 
drugo oruđe. 

Na rieci se te noći iznenada pojavio led. 

Savom su plovile sante, a Luka nije na vrieme odvukao 
vodenicu u zaklon, u rukavac rieke, odprilike dva kilometra 
uzvodno od njezina stajališta, gdje je svake godine vodenica 
zimovala. 

Lovra se čudio svome kumu Luki i govorio u saonicama: 

•' —: Kako si to mogo napravit! ? ... Zar ne vidiš, da je već 
velika zima i da će se Sava sigurno zamrznit? 

Vodeničar ga pogleda tupim, mutnim pogledom. Oči su mu 
neobično vlažne. Prešao je rukom preko brkova, na kojima 
visi led, i slegnuo ramenima. Morao bi kumu dugo govoriti, 
i dok bi ga shvatio. Mnogo je toga duševno i tjelesno pretrpio 
u roku od nekoliko mjeseci. 


3 

Počelo je to onoga dana, kad je Ivša u »Crljenom bireau- 
zu« prorajtao »Glogovicu«. Starac nesamo da se nije mogao, 
utješiti, kad je Ivša pušten iz zatvora, nego je i dalje trpio 
zbog toga, što mu je sin propao i što je »Glogovica« došla u 
tuđe ruke. 

Izdaje ga snaga, izdaje pamćenje, nema više volje za rad, 
kao što je imao prije, premda se još uviek trsi, da održi go- 
spodarstvo i vodenicu, da sačuva svome Roki i njegovoj djeci, 
ako ih bude bilo, štogod može više. 

Starac je sviestan toga, da je oronuo, da je napoprieko 
popustio tjelesno i duševno. Skršile ga sve te nedaće i samo 
time može objasniti, zašto je ove zime bio tako neoprezan i 
ostavio vodenicu na Savi sve do pojave leda. Svoju vodenicu, 
koju je on uviek čuvao kao oči u glavi i svake godine na vrie- 
me spremio u zimovalište. 

—i Ne znam ni sam, što mi je... — potužio se kumu i 
»pri’telju« — U potljednje sam vrime njekako... smućen! 

Njegov rad i duh nije došao u prijašnju kolotečinu ni on¬ 
da, kad se Roka oženio, premda je bio veoma zadovoljan sa 
svojom snahom, koja mu je svojom marljivošću i brižljivošću 
nastojala u svemu ugoditi. 

Saonice stigoše do nasipa. 

Konji su pojurili uz kosinu i zastali na nasipu. 

Na širokoj rieci bieljele su se manje i veće sante leda, ko¬ 
je je voda nosila prilično brzo, ah su neprestano dolazile nove 
sante i u sve većem broju. Kraj obale stajala je stara crna vo¬ 
denica Luke Lenića. Na velikom je kolu bilo već polomljeno 
nekoliko dasaka, a i kerep je oštećen na dva mjesta. 

Kraj vodenice stoji Roka i još neki čovjek, pa bezpomoć- 
no gledaju navalu leda. 

Luka dotrča s dugačkom čakijom u ruci, a Lovra i Pava 
izvadiše brzo iz saonica sjekire i ostalo oruđe. _ 

— Treba je najprije osloboditi od leda! — reče Luka i po¬ 
če čakijom odtiskivati sante od vodenice. 

— Odbit ćemo ga dalje! — dobaci kum Lovra. 

Katin je otac bio drugoga mišljenja: 

— Najprije moramo spasiti ono, što je u vodenici. 

I ljudi počeše brzo iznositi stvari i bacati na obalu. 

Nisu imali mnogo vremena. Navala je leda bila sve ja ca,f 
Mukli udarci santi potresli su vodenicu, tako da je u njoj 

■zaškripilo i zastenjalo, pa se činilo, da će se vodenica svaki čas 
■odkinuti od obale i otići Savom. 

j — Odbi led! — vikao je Luka, oznojivši se od muke i na¬ 
li pora, pa zajedno s Pavom skoči u čamac, da dugim čakijama 
maknu veliku santu, koja je udarila u vodenicu. 

Upeli se svim silama, ali tek što jednu santu malo po¬ 
tisnu od vodenice, već navale druge dvie tri i za tren oka uni- 
Ite sav njihov trud. 

Bila je to borba slična onoj, kad je za vrieme poplave Sa- 
,-va kod Hrastovice prodrla kroz nasip i kad je cielo selo došlo 
da spasi, što se spasiti dade. Tada su iz svih kuća pokupili vre- 
tfe, zabijali uz nasip pilote, trpali u vreće zemlju i njima poku¬ 
cali zatrpati mjesto, gdje je voda prodrla, pa kad im je to on¬ 
dje uspjelo — voda provali na drugome mjestu. 

Iz daljine je sada dopirao na rieci neki prieteći šum. 

S nasipa se vidjelo, da se sante gomilaju, da već mjesti¬ 
mice udaraju jedna na drugu. Ljudi su bih preslabi za borbu s 
tim velikim i težkim santama, koje ništa više nije moglo za- 
' držati. 

Lukin je kum mislio, da bi oko vodenice trebalo brzo od 
greda i stupova načiniti zaštitni okvir, kao branu, da sante ne 
udaraju na samu vodenicu, ah je i taj pokušaj propao, jer se 
oko vodenice zbog navale leda uobće nije više moglo raditi. 

Mučili su se nekoliko sati — uzalud. 

Na nasipu, daleko od njih, opaziše sitnu figuru čovjeka, 
koji se približavao vodenici. Za čovjekom je trčao po sniegu 
I crni pas. 

Tek kad se čovjek približio za stotinjak metara prepozna- 
' še u njemu ... Ivšu. 

Čuo je on na stanu, da se na Savi pojavio led, a znao je i 
* to, da otac nije spremio vodenicu, pa dođe da vidi, što je s 
- njom i ne će li možda nastradati. 

Otac i sin nisu se vidjeh od onoga susreta u obćini, kad 
su oružnici preslušavah Ivšu i vodili iztragu o Terinoj pogibiji. 

Ivša je sada htio pomoći kod spašavanja vodenice i reče 

r teu: 

— Dado, pusti, da i ja s vama radim! 

Tako je on otcu govorio »đado«, »đaka« ili »đako«, dok 
je još bio dječak, kad između njih dvojice nije još bilo nika¬ 
kvoga razloga za trvenje i mržnju. 

Otac ga na te rieči pogleda i zaprepasti se, vidjevši, kako 
je propao. Ivša je stajao pred njim kao prosjak, bradat, zapu¬ 
šten, u poderanoj odjeći i obući. Časak je gledao otcu u oči, 
onda je spustio glavu. 

— Ajde! — dobaci mu Luka i svi zajedno ponovo prionu- 
še na posao. 

Stari je vodeničar već vidio, da je sve propalo. 

Bilo je sigurno, da se vodenica ne će moći spasiti. 

Navališe velike sante leda i ljudi su morali skroz mokri i 
prozebli izkočiti na obalu, da spase svoj život. 

Sante su udarale u vodenicu, a druge, koje su stizale za 
njima, propinjale se i po onima pred sobom gruvale u gornji 
dio vodenice, tako da su probile daske na kućici, oštetile kerep 
i uskoro razniele veliko vodeničko kolo. 

Luka je s nasipa drhćući od studeni gledao propast svoje 
vodenice i samo čekao čas, kad će se vodenica sasvim razpasti. 

Broj se santi naglo povećavao i gotovo ciela površina rie- 
ke bila je već izpunjena golemim komadima ledenih ploča. 

Svaki njihov žestoki udarac u vodenicu trgnuo je Luku, 
odjeknuo u njegovu srdcu, koje je klonulo od žalosti. 

Starac se prcmienio u licu, pomodrio od studeni i apatieno 
zurio u vodenicu, na kojoj se već čuo prasak dasaka, što su 
pucale pod udarcima težkih debelih santi. 

Roka je isto tupo zurio u nju. Ivša mu priđe i bratski ga 
zagrli i da ga utješi, potapša ga po leđima. 

Poplašio se za otca, da ga onako snažna ne bi udarila kap. 

— Šta vi još tu čekate? — reče Ivša. — Ne možemo je 
spasiti! .. . Prozebli ste, čuvajte se, idite kući. 

U taj se čas ponovo začu jak prasak dasaka, lomljava dr¬ 
venih greda i stupova, od kojih je vodenica bila sagrađena. 
Ciela se ruševina odkine od žičanog užeta, kojim je bila prive¬ 
zana za obalu, i pod pritiskom ledenih santi krenu vodom.. - 

Luka podiže ruku i pokazavši prstom vodenicu, reče: 

— Vidiš, sve prolazi,... sve može propasti,... samo zem¬ 
lja ostaje. 



Ove su rieči bile namienjene Ivši. 

On je to dobro znao. 

Snuždio se i osjetio, da se stidi pred starim kumom i ta¬ 
stom brata Roke, sviestan svoje krivnje. 

Vodeničar žalostno gledaše, kako mu Sava odnosi vode¬ 
nicu, koja se tako razpađala, da su za njom plovili na vodi ko¬ 
madi dasaka i greda. 

Starcu se činilo, da mu je rieka odkinula i odniela sa so- 
oom komad srdca. 

Od svoga najranijeg djetinjstva dolazio je ovamo na vo¬ 
denicu, radio u. nioi i toliko je zavolio, da se ni u starosti nije 
mogao od nje razstati. 

Ljudi stoje na nasipu i ukočenim pogledima gledaju, ka¬ 
ko se vodenica udaljuje od njih. postaje sve manja i manja. 

Njezino je mjesto tu na obali ostaio prazno. Samo komad 
žičanog užeta, koje se s nasipa pružilo u vodu, pokazivao je, 
da je ovdje uz nasip nešto bilo privezano ... 

Koliko je godina života, koliko uspomena vezale staroga 
Luku uz vodenicu, bez koje mu je bilo težko i zamisliti svoj 
život! 

— Ode, ode! — rekao je tiho, više za sebe, i još jednom 
pružio desnu ruku u pravcu vodenice, kao la ju je htio zau¬ 
staviti, zadržati. Razširio je i polako skupio svih pet prstiju, 
uhvativši s njima samo zrak. 

Ruka mu odjednom klonu, mrtvo se objesi niz tielo i za- 
’njiha. 

Jedva je vukao noge, kad je pošao prema saonicama. 

Ivša se okrene k ljudima i zabrinuto reče: 

— Pazite na otca! ... Za njega je to težak udarac. 

Vidjeli su, kako je Luka s mukom sjeo u sasvim nizke se¬ 
ljačke saonice i sav se tresao od studeni i uzbuđenja. 

Braća se ozbiljno i zabrinuto pogledaše. 

Roka hitro skoči u saonice, pa kad se i ostali u njima 
smjestiše, prihvati uzde, zapucketa bičem, a konji trgnuše sa¬ 
onice, koje kao da su se već bile zaliepile za snieg na nasipu. 

— Ajd zbogom, Ivša! — doviknuše mu iz saonica. 

— Zbogom pošli! — odvrati on, ostavši na nasipu, kraj 
svoga crnoga kudrova, koji je odjednom zalajao na konje i 
potrčao kraj njih, prieteći, da će ih ugrizti za noge. 

— »Cigo«, natrag! — zapovjedi Ivša, pa se kudrov vrati 
k njemu, ljutite zavijajući, što mu gospodar nije dopustio, da 
se izlaje. 

Ivša pješke krene niz nasip. 

Dugo je još pogledom pratio saonice, slušajući, kako zvo¬ 
ne praporci na konjima i gledajući kako saonice nestaju u 
magli zimskoga dana. 


18 . 

Kata je muža i svekra dočekala kod kuće s toplom sobom, 
čajem i kuhanom rakijom. Bili su mokri, prozebli, trebalo je 
brzo promieniti obuću i odjeću, ali je starac odmah legao u 
postelju. 

Snaha je sa strahom u duši opazila, da se Luka naglo 
promienio, da mu je pogled postao još mutniji nego inače. 
Šutke je dopustio, da mu ona pomogne svući debeli kožuh, da 
mu izuje opanke i skine obojke. 

Stana je isto opazila, da je bratu zlo, pa mu je brzo na¬ 
mjestila krevet, ugrijala criep i zamotavši ga u krpu, metnula 
ga bratu pod noge. 

O n j e j°š do nedavna bio jak čovjek i kod njega nije bilo 
ni^traga nekoj mekoputnosti, pa nije volio, da ga ženske pre¬ 
više služe i tetoše, ali se sada kao kakav težki bolestnik posve 
prepustio njihovoj njezi. 

Nešto ga je odjednom srušilo. 

Doduše, osjeća on već nekoliko mjeseci, da s njim nije 
dobro, da ga zemlja vuče k sebi. Išlo je to postepeno i starac 
nije očekivao, da će tako naglo pasti u krevet. Luka je pod¬ 
sjećao čovjeka na golemi, stogodišnji slavonski hrast, koji je 
čvrsto stajao i dugo odolievao svim, pa i najžešćim udarcima 
oluje. Ostao bi uzpravan i kad bi ga počeli podsiecati težkim 
sjekirama kranjušama. Udarac za udarcem zasjekao bi sjeki¬ 
ru u drvo kao u živo meso. Kljucali su ga komad po komad, 


201 


iver po iver, dok se ne bi začuo strahovit prasak i gorostas 
odjednom srušio na tle. Šuma bi odjeknula tada kao od topov¬ 
skog hitca, riknula kao ranjena zvier... 

Međutim, Luka se srušio bez glasa. 

Nije to više bio onaj rumeni, snažni vodeničar, što je još 
početkom ljeta s lakoćom sam sebi zaprtio na leđa i najtežu 
vreću žita ili brašna i sigurnim je korakom prenio preko daske, 
koja je spajala vodenicu s obalom! Sada je to samo slab, iz¬ 
mučen starac, koji pobuđuje samilost svojih ukućana. Spremili 
su ga u postelju gotovo kao diete, pokrili ga perinom i ćebe- 
tem, metnuli mu pod noge ugrijani criep, koji mu prži tabane, 
i još mu rekli, da bude miran, da se uobće ne miče. 

Vidi on to sve i boli ga, što je odjednom postao tako ne¬ 
moćan, tako ovisan o tim slabim ženama, ali se sve trese u 
postelji i osjeća, da mu se magli pred očima, da tone u neku 
dubinu... 

Iz mutnog oka kanula mu s trepavice suza i oskliznula se 
niz boru kraj brkova, koji su se objesili s obje strane usta. 

— S dadom ni’ dobro! — rekla je snaha tetki Stani. , 

Otišli su po liečnika i dovezli ga na saonicama. 

Doktor je zabrinuto vrtid glavom, opipavši starčevo bilo 
i osluškujući njegovo težko đihanje. 

Liečnik se zanimao, gdje je Luka bio i što je radio prije 
nastupa bolesti, pa su mu to sve morali reći, našto je on sa¬ 
mo kimao glavom i značajno se smješkao, kao da je to sve 
unapried znao. 

Propisao je neke liekove i rekao, da će opet doći. 

— Stanje je ozbiljno, ali još ima nade! — kazao je na 
odlazku, davši ujedno i upute, kako treba postupati s bolest- 
nikom. 

U selu se pročulo, da je Luka težko bolestan. 

— Priladio se i prizori©*, kad je ’tio spasit svoju vodeni¬ 
cu na Save! 

— Dobio je upalu pluća! 

— A njeki velje, da ima tižiku!?** 

— Ta, kaki tižiku! ... Odkud more taki stari čojk imat 
tižiku ?... Niko im u familije ni’ bio tižikav — govorili su Iju- 

O * prizoTio = utrgao poslom, ** tižika = sušica, tuberkuloza 

di u selu, nagađajući, kakva bi to bolest mogla biti u staroga. 
Luke Vodeničareva. 

— A. da šta j’ drugo, kad je za kratko vrime, odkako je 
po u postelj’, sasvim propo i izmršavio ?... Velje, da ni’ više 
za pripoznat! 

Od propasti vodenice prošlo je već nekoliko nedjelja. 

Luku posjetiše mnogi njegovi prijatelji i znanci. Osobito 
ib je bilo nedjeljom, kad bi po dva tri sata sjedili kraj njego¬ 
ve postelje i razgovarali se o koječemu. Luka je samo slušao 
što ljudi govore. 

— Da, tako je to, moj baca Luka! — kazao bi mu tkogod 
od mlađih, zaključujući svoje izlaganje. — Nego, neka se ti 
šaht! ... Zima je pri kraju, skoro će proljeće! ... Ozdravi što 
prije! ... Valja orat i sijat! 

Starac je bio blied u licu, obrazi su mu sasvim upali, a nos 
se zašiljio od mršavosti. Podigao bi malo s pokrivača koštu- 
cjavu ruku i načinio kratku, laganu kretnju, pa tiho rekao: 

— Ne ja ništa od toga! ... Nikad ja više ne ću u’vatit za. 
rasove*! 

— ’O’š, ’os! ... Dat će Bog! -— tješili ga prijatelji, ni s^,- 
mi ne vjerujući u svoje rieči. 

— Drago si drago! — tužno bi kazao starac i zavrtio gla¬ 
vom, dok bi mu se na izmučenu licu pojavio bolan smiešak. 

Snaha ga je poštivala i posluživala kao otca. Kad bi se po¬ 
veo razgovor o gospodarstvu i o tom, kako će se što na pro¬ 
ljeće raditi, Luka bi, misleći svoje ukućane, dobacio s kreveta: 

— Eto im sve, pa neka rade, kako znaje! 

Jedne nedjelje dođe k bolestnom starcu i gazda Andra. 
Matijakov. Bio je krupan, jak, rumen u licu, koje je pucalo od 
zdravlja. Na sebi je nosio šareni kožuh s ogledalcima kao ka¬ 
kav mladić. Donio je Luki oku prepečene šljivovice i još se 
izpričavao, govoreći: 

— Neka zamjerit, što te nisam prije obišo . .. Ružno je 
vrime, a imam doma i njakog posla . . . Donio bi ti još štogod, 
al ne znam, kako ti je, da 1’ ti srđce štogod išće ili ne? 

— E, ne treba mi ništa više! — tiho izusti stari Luka. - - 
Lipo je od tebe, što si došo da me obiđeš. 

* rasovi _ držak na plugu. 


Bclestnik se gorko nasmieši i poslije -kratke stanke doda: 

— Mislio sam ja na tebe... Duša mi se ne bi mogla raz- 
stat s tilom, da te nisam još jedan doba vidio ... Ti znaš, što 
smo prije divanili? 

Andra kimne glavom i umiri prijatelja: 

— Budi brez brige! ... Naši su se doduše dugo skanjivali, 
no danas sam divanio s bratom i konačno smo odlučili da ti 
vratimo »Glogovicu«. 

Luka nije vjerovao svojim ušima. 

Iznenađeno je otvorio usta, oko kojih se pojavio blaženi 
smiešak. 

— »Glogovica« je ope' moja?... Je 1’ moguće? 

— Jest, jest! — potvrdi Andra. — Dat ćeš mi nolko, kol- 
ko sam ju platio Ivše, pa je mo s takija pripisat na sebe. 

Bolestniku se zacakliše suze u očima. Pružio je prijatelju 
ruku, koju Andra prihvati i lako stisne. 

— Fala ti lipo! — promrsi starac. — Sad ću barem moć 
mirno umrt. 

Dozva Stanu svojim slabašnim glasom i kad je ona došla 
njegovoj postelji, pokaza joj rukom na sanduk, u kojemu je 
držao svoj novac. 

— De, potraži nu crnu knjižicu, što je nod pod stvara- 
ma! ... Imam u njoj mrva novaca ... Moram o’ma’ dat drugu 
Anđre, što mu pripada. 

— Rasta se žuriš?... Ni’ turska sila! 

— Ne, ne!... To se mora takija uredit! — reče Vode- 
nioar. 

— Ima cajta! .. . Nisam ja osto brez krajcare! — odgo¬ 
vori Andra. 

— E, vi imate cajta, ali ja... nejarn! — potuži se bo- 
lestnik. 

On je navalio, da odmah idu i po bilježnika. Morali su do¬ 
zvati i dva susjeda, da budu svjedoci. 

Kad su svi bili na okupu, starac izrazi želju, da načini 
oporuku i da bilježnik odmah sastavi kupoprodajni ugovor za 
->Glogovicu«. 

Stana i Kata udariše u plač i izađoše iz sobe, u kojoj su 
ostali samo mužkarci. 

Bolestnika su malo podigli u krevetu, podbočivši ga jastu¬ 
cima. Posavjetovao se s bilježnikom, Androm i ostalim ljudi¬ 
ma, kako bi bilo najbolje sastaviti oporuku, rekavši im svoje 
posljednje želje. 

Bilježnik je dugo nešto pisao. Kad je bio gotov, pročita na 
glas sadržaj ugovora i oporuke. 

Luka je bio zadovoljan. 

Težkom se mukom podpisao, poslije čega se podpisa An- 
dra i još jedan susjed. Drugi je susjed bio nepismen, pa je 
njega podpisao bilježnik, na što je svjedok na tome mjestu iz- 
prave načinio perom znak križa. 

— Tako, sad je skoro sve gotovo! — zadovoljno izusti 
bolestnik i umoran od naprezanja klone opet na jastuke. 

Lukina posljednja volja ostavila je na sve nazočne dubok 
dojam. Ljudi su bili ganuti plemenitošću staroga vodeničara. 

Kad su izašli iz njegove kuće, dugo su se još na ulici raz¬ 
govarali o tome slučaju, hvaleći Lukinu dobrotu. 

Dok je snaha radila na dvorištu i u gospodarskim zgra¬ 
dama, gdje je trebalo namiriti blago, bolestnik se u sobi tiho 
razgovarao sa sestrom, dajući joj različite upute: 

— ••• Znaš, ne bi ’tio, da njekom učinim što na žao!... 
Meni valja putovat. Otić ću zauvik... Voljio bi, da morem 
mimo zazmat... Opraštam svima i molim, da i meni svi opro¬ 
ste, ako sam kome štogod skrivio ... 

Stana je sjedila kraj njegove bolestničke postelje i jecala. 

— Nena, mislio sam na tebe, a pobrinuo sam se i za... 
Ivšu! 

Sestra udari u glasan plač i zakuka: 

— Ajoj, brate moj ...! 

On se nije dao zbuniti. Htio joj je sve reći. u sve je uputiti. 

— ... Neka revat! Umrt se mora. Njeko prije, njeko ka¬ 
snije ... Bit će mi samo laglje umrt, kad budem zno, da sam 
se za vas pobrinuo ... 

Ležao je na jastuku blied kao smrt. Njezin se ledeni dah 
osjećao u toj bolestničkoj sobi, gdje se polako gasio jedan 
život. 

Stana ga pomiluje po kosi i hladnom čelu. 

Htjela ga je utješiti, razveseliti ugodnom viešću. 


— Otoič sam divanila sa snaom... Tuži se. da joj je mu¬ 
ka... Cinji mi se, da će na ljeto biti'»nješta nova« ... 

Starac se blaženo smješkao. Radostno i iznenađeno reče: 

— Zar? 

— B! 

Okrenuo se prema sestri i tiho izustio: 

— Ako bude... mužko,... neka se zove... Luka!... Lu¬ 
ka Lenić, ko i ja, da vas uvik podsjeća na mene. 

Sestra zaplače još jače. 

Sad se više nije morao bojati za obstanak svoje zadruge. 
Bit će u kući djece, zazelenjet će se staro Vodeničarevo sta¬ 
blo ... 

Navečer su, kao i svake druge večeri, odkako je Luka bio 
bolestan, svi ukućani sjedili kraj starčeve postelje. Nasred 
stola gorjela je petrolejska svjetiljka, kojoj je stienjak bio 
uvučen tako, da u sobi bude polumrak i svietlo ne smeta bo- 
lestniku. 

Izvana se čulo, kako su udarila vrata na triemu. Netko je 
prešao preko kuhinje, težkim koracima, uhvatio za kvaku na 
scbnim vratima i neodlučno ih otvorio, 

— Faljen Isus! — reče došljak, skine šubaru s glave i za¬ 
stane kod vrata. 

Prepoznali su ga po glasu. 

Bolestnik se trgnuo, okrenuo glavu na jastuku i zagledao 

se u Ivšu. 

— Dođi ’vamo! ... Bliže! — iztisnuo je jedva čujnim 
glasom. 

Ivša priđe postelji, zapanjeno gledajući, kako je otac na¬ 
glo propao i sasvim se promienio u licu. 

— Dado, kako ti je: — bojažljivo upita starca, za koje¬ 
ga je čuo od lugara Tome, da je već na samrtničkoj postelji. 

_ Sad je ... dobro — blago odgovori bolestnik i malo se 

nasmieši. 

On se htio razgovarati sa sinom i pokazao mu rukom, da 
sjedne kod njega na postelju. Ivša zbaci sa sebe kabanicu i 
sjedne kraj otčevih nogu. 

— Drago mi je, što si došo! — gotovo šaptom reče Luka. 
_Bio si u tuđem selu i vidio, kako je to težko, kad seljak ne- 

ja ni kuće ni zemlje. Kud si pristo ? Nit si gospodin, nit maj¬ 
stor. Lunjaš okolo ko pas bez gose... 

Ivša se pokunji, spusti glavu. 

— Slušaj dobro, što ću ti sad kazt! ... Ne traži kruva nad 
pogačom! . .. Nama ne ja drugog života, nego na otoj zemljice, 
s plugom i motikom u ruke! Čuvaj tu grudu ko oči u glavi i ne 
daj nikome, da ti je otme iz šaka! ... Sve more propast na svi¬ 
tu, sve ti se more iznevjerit, i žena i najbolji prijatelj, samo 
ti se zemlja ne će nikad iznevjerit, ona ti nikad ne će propast, 
nit će te kad ostavit! 

Sin zakima glavom, potvrđujući tako starčeve rieči. 

— Okani se lošega družtva i onih, koji ne čine tu našu 
rodnu grudu, koji ne osjećaju za nju ono, što mi osjećamo! . . 
Pri’vati se posla, jer Bog pomaže težaku, a ne ležaku! 

Ivša duboko uzdahne. Zastidi se i osjeti, kako mu gore 
uši, koje su pocrvenjele od navale krvi. 

Otac zašuti i poslije kraće stanke nastavi: 

— Divanio sam danas s ljudima... Velje, da više ne pi¬ 
ješ ! ? 

_ Ne pijem! — promrlja Ivša. ' 

— Budi trizan i pošten čojk! Radi svoj posol i ostani ono, 
što jesi... seljak! 

— Uvidio sam ja to i sam, dado! 

Starac je zadovoljno slušao te rieči. 

— Sutra se preseli na naš stan! ... Ne moraš ti živjet na 
tuđem stanu ko baraba! ... Dobit ćeš i zemlju! 

Sin ga iznenađeno pogleda. 

— ... Kupio sam »Glogovicu« od Matijakovi’ i dat ću je 
tebi, ali samo pod jednim uvjetom: da tu zemlju uživaš, dok 
si živ i da je nikad nikome ne smiješ prodat! ... »Glogovicu« 
moraš sam obrađivat i dok se budeš toga držo, sve je tvoje, 
što na njoj urodi! ... Čim je prestaneš sam radit, uživat će 
njezine plodove ’va naša zadruga, kojoj će i njiva pripast u 
slučaju tvoje smrti. 

— Sam ću je radit, kako da ne! — usklikne Ivša sretan, 
što će opet imati svoj komad zemlje. 

_ Ja ’oću, da te privežem uz tu zemlju i da na njoj vla¬ 
stitim trudom zaslužiš kruh naš svakdašnji! Ostat će ti vjer¬ 


na, dok si ziv, ako i ti njoj budeš bio vjeran! Ni’ko ti je tada 
ne ce i ne more oduzet! . J 


Dobro, dado, i fala ti lipo! — odgovori sin. 

Otac se već bio umorio od dugoga govora. 

Okrenuo se na drugu stranu i zadovoljno zaklopio oči. 

On je učinio svoje. 

v Njegovo se stanje tokom noći pogoršalo. Izgubi sviest i 

kotf bu i aznit1 .' ?. lno y i ’ sestra i ^^ha bdjeli su kraj bolestnika, 
koji je buncajući vise puta povikao: 

Ne dam, ne dam »Glogovicu«! 

, u Spommjao je nešto i svoju vodenicu, bacao se na postelji, 
tako da ga je Ivsa morao držati i čuvati, da ne padne na pod. 

Napokon se umirio i još samo jedva primjetljivo dihao. 

Nekoliko im se puta pričinilo, da je umro, ali je srdce ioak 
kucalo jos neko vrieme. x 

Spremili su svieću. 

Luka je u zoru izdahnuo. 


19 . 


U Hrastovici život teče dalje. 

Zemlja se ponovo budi iz svoga zimskoga sna. Na poljima 
• ]e uglavnom jos sve golo, pusto i crno, samo na drveću već 
rastu pupovi, a u jarkovima niču s travom biele visibabe. 

„ Na širokoj slavonskoj ravnici gmižu po njivama konji i 
oraci, koji crtalom paraju mastnu, plodnu crnicu. 

U bezkrajnim redovima slaže se brazda do brazde, dok se 
na mnogim plohama, zasijanim u jesen, već zeleni sasvim niz- 
ko novo žito. 


opet došao kolima na »Glo- 


jrusnje vise gocuna ivsa je 
govicu«. 

Dovezao je plug, skinuo ga iz kola i upregao u nj Rokme 
konje. Zadovoljno obuhvati pogledom cielu njivu i namjestivši 

*onje 1 Pmg na mjesto, odakle će početi oranje, čvrsto uhvati 
za rasove. 


Jutro je. Rađa se novi dan. 

Daleko iza obzorja diže se sunce, koje svojim zrakama 
probija i kida sivu koprenu magle nad Majčicom Zeml]om, 
nad oranicama i livadama. v 

Ivša duboko udahne svježi jutarnji zrak, osjetivši u nozđr- 

vama težki miris zemlje. 

— Ajde, dio! — viknuo je na konje. 

Oni su se upeli i potegnuli plug, koji je duboko zasjekao 
u tlo, izvaljujući na stranu velike grude mastne zemlje. 

Seljak se pognuo nad plugom i pošao za njim, rekavši 
glasno: 

— Bože pomozi! 


Konac. 



O p a z k a: U upravnom govoru seljaka u ovome romanu 
upotrebljeno je zbog kolorita ikavsko narječje iz Posavine u 
slavonskoj Hrvatskoj. 









